


B. Ja "NA ž—'/ai - " - „ k k a i 
T 1. LS A . TA Ara + / 
* 





Ą K " „AS 7 2 .. 244 " „* a 
ME T EE, ja 
0 =į A ALI „ai "a * „a : > 0 > „+ : 
m tai Intel „AM Aniškio: , R 
"Nu is . „1 - / " fa ' Ž » 
O A AE A 1 g "A SV, . p „E 5 ga 
į t „ a > aš a - * *, * * o 
- —ą Nu AAS A I 5 gi 
L 4 "ad r 7 + 2 '* 1“ Ši 
“2 - . ri , = 
; p y L 4 “ d Pp 12 3 g T * „* . 
1 p T 22 > » r. - P A * - * a * 
. v, A sių „" P, P d 4 0 o "2 "72 
LA , “ M, K 4 4! F- “ , 29 p "—— “ “ 
Ark VAL AU 4 - > „ - * 
AS i ai aaa 
APT GSA E EL Mo Dia 
ads "Ž 4 Ž r “ "į Ai "Ž = kd "i 
* i ,; ta“; jt "| į 7 * . / . 2 J 2 [| „t 


p "TV ė 
, 2 L 14, Na r", pu 
SON g 








š - ', Mi 
PAK bės „MALTA p , š ago „1 74 Ab -—— 
. + k “4 > A "a '. 2 "(i + 
“4 


Ikus Idom 


“ 
1 ė p - " 
d. až L ali < 
Aa a IN Li Al 
>M 4 e LIK vai: "a pe. 
* + “ * 
TA 


Į 





K, 


"1 
L] 





- 
* 


K. 


K.Kilkus Įdomioji 


ežerotyra 


Vilnius „Mokslas“ 1985 


26.222.6 
Ki75 

Recenzavo geogr. m. kand. A. BARISAS ir geogr. m. kand. 
J. TAMOSAITIS 


„- 1903030200—011 165—85 


M854(08) —85 (€) Leidykla „Mokslas“, 1985 


Vietoj įvado 


„— Na ir ką gi, misteri Kepai?— geraširdiškai paklausė 
Pėdsekys, nepastebėdamas niekinamo šypsnio, pamažu žy- 
mėjusio seno jūrininko veidą.— Ar ne tiesa, ši puiki van- 
dens lyguma iš tikrųjų nusipelno jūros vardo? 

— Tai šitai jūs vadinate savo ežeru?— tarė Kepas, pyp- 
ke rodydamas šiaurės horizontą.— Aš klausiu, ar tas ir yra 
jūsų ežeras? 

— Aišku, tas! Ir jeigu tikėsime prie kitų ežerų gyvenan- 
čių žmonių nuomone, tai jis — pats didžiausias. 

— To kaip tik aš ir tikėjausi! Savo dydžiu — kūdra, o 
skoniu — gėlo vandens statinė. 

— O ką gi jūs randate blogo Ontarijo ežere, misteri 
Kepai? Tai yra didžiulis ežeras, į kurį malonu pažiūrėti, ir 
net žmonės, pripratę prie šaltinio vandens, prisimygę giria 
jo vandenį. 

— Ir tai jūs vadinate didžiuliu ežeru? — vėl klausia Ke- 
pas, savo pypke brėždamas pusratį— Dabar leiskite man 
paklausti: ką jūs čia randate? Pats Džasperas sako, kad nuo 
vieno kranto iki kito ne daugiau kaip dvidešimt mylių“ *, 

Pokalbį apie ežerus neatsitiktinai pradėjome F. Kuperio 
romano herojų dialogu, Mūsų laikais panašią diskusiją tarp 
okeanologų ir ežerotyrininkų galima išgirsti ir rimtose moks- 
linėse konferencijose. Dialogas tarp Sūriojo ir Gėlojo van- 
dens tyrinėtojų galėtų būti ir toks... 

Okeanologas. Masteliai, svarbiausia masteliai! Ar galima 
lyginti ežerus su Pasauliniu vandenynu, dengiančiu du treč- 
dalius mūsų planetos paviršiaus?! 

Ežerotyrininkas. Taip, masteliai... Sudėję visus ežerus į 
krūvą, uždengsime, deja, tik 1,49 sausumos ploto, bet už- 
tat jų yra daug. Ežerai telkšo daugiamečio įšalo sukaus- 
tytose tundrose ir karštose tropikų dykumose, aukščiausiuo- 
se pasaulio kalnynuose ir žemiausiuose sausumos duburiuo- 
se. Šiame margaspalviame vėrinyje pasitaiko ir gigantų, di- 
desnių už kai kurias jūras. 

Okeanologas. Vandenynas — žmonijos ateitis: maisto pro- 
duktai, mineralinės žaliavos, pigi energija. 

Ežerotyrininkas. O ežerų vandenys jau dabar suka ga- 
lingiausių pasaulyje elektrinių turbinas, gamina pigiausią 
elektros energiją. Gėlas vanduo, apie kurį Jūsų kolega mis- 
teris Kepas kalbėjo su tokia panieka, tapo deficitiniu mine- 
ralu, o ežeruose jo yra net 91 000 kubinių kilometrų. Bet ir 
tai dar ne viskas — turime beveik kita tiek (85400 kmš) 

sūraus ežero vandens. Kai kurių ežerų vandenyje druskų 
tiek daug, kad jos nusėda ant dugno, ir žmogui belieka jas 
susisemti. Beje, kai okeanologus susuka profesinės ligos, 
jie gydo savo sąnarius ne auksiniuose pajūrio paplūdimiuo- 
se, 0 ežerų... purvynuose. 

Okeanologas. Gerai, bet didžiausias ežeras. .. 

Ežerotyrininkas. ...Kaspijos jūra. 

Okeanologas. Taigi — jūra! Pavadinimas labai vykęs, nes 
Kaspija praeityje buvo senovinio Tečio vandenyno, o wė- 
liau — Sarmatų jūros dalis. Tik prieš 10—7 milijonų metų, 
kvlant jauniems kalnams (Kaukazui, Kopetdagui ir kt.), 
Sarmatų jūra suskilo į savarankiškus baseinus — Viduržemio, 
Juodąją, Kaspijos, Aralo jūras. Didžiausias pasaulio eže- 
ras — vandenyno dovana. 

Ežerotyrininkas. Bet mums žinoma ir priešingo pobūdžio 
informacija. Kai amerikiečių mokslinis tiriamasis laivas „Glo- 
mar Čelendžer“ 40-ojo reiso metu aptiko Pietų Atlante sto- 
rą — 2400 metrų!-— druskų klodą, tįsantį nuo Angolos iki 
Nigerijos pakrančių, mokslininkai, beje — okeanologai, jo kil- 
mę aiškino taip: atseit, prieš 190 milijonų metų, pradėjus 
irti Gondvanos žemynui, Pietų Amerikos ir Afrikos plyšyje 
susidarė gilūs gėlavandeniai ežerai. Per ne vieną milijoną 
metų jų vandenyje susikaupė daug druskų; iš jų ir susidarė 
okeanologų aptiktasis povandeninis gūbrys. Taigi, šitaip in- 
terpretuojant vandenyno dugno gręžinių duomenis, išeitų, 
kad vos gimęs Atlantas buvo ežeras... ..........ko |) 

Diskusiją baigsime: okeanologas, be abejo, rastų naujų 
svarių faktų apie „ypatingą“ jo tyrimų objekto poveikį Ze- 
mės raidos istorijai, dabarčiai ir ateičiai, o ežerotyrinin- 
kas — kontrargumentų, kol pagaliau sutartų: žmonijai vie- 
nodai brangūs ir Sūrieji, ir Gėlieji vandenys (ne veltui poe- 
tai žavisi ir bekrašte jūra, ir susimąsčiusiu ežeru). Mūsų 
planetos istorijoje būta daugybės laikotarpių, kai Pasaulinis 
vandenynas čia paplūsdavo didžiuliuose sausumos plotuose, 
čia vėl atsitraukdavo, palikdamas sudėtingą ežerų ežerėlių 
labirintą. Si knyga — apie ežerų kilmę, jų gyvenimą, plė- 
timąsi ir nykimą. 


Neatsišaukusį ežerą 
Nusineša vėjai... 
Onė Baliukonytė 


Šiek tiek statistikos 


„Ar daug turime ežerų?“ — atrodo, paprastas klausimas.. 

Tačiau vienareikšmis atsakymas į jį ilgai buvo formuluo- 
amas. 
...1773 metai. Garsus visuomenės veikėjas N. Novikovas 
išleidžia pirmąjį oficialų Rusijos teritorijos hidrografinį ap- 
rašymą; čia minimi „net“ 62 ežerai, Ką gi, tiek jų tebuvo 
„Didžiajame brėžinyje“— 1627 metų Maskvos valstybės že- 
mėlapyje. 

1786 metai. Akademikas N. Ozerckovskis paskelbia, kad 
tik Oloneco gubernijoje (Ladogos, Onegos, Nlmenio ežerų 
baseinai) telkšo per 2000 ežerų. Šių žinių šaltinis — „„Gene- 
ralinis Rusijos imperijos žemėlapis“. 

1865—1870 metai. Detaliai kartograiuojama Europinės 
Rusijos teritorija, todėl 1874 metų hidrografinėje suvesti- 
nėje ežerų pagausėja iki 5800. 

Ypač stropiai ežerai skaičiuojami pirmaisiais Tarybų val- 
džios metais. Tai suprantama — realizuojamas lenininis ša- 
lies elektrifikavimo planas, o ežerai — pigūs vandens aku- 
muliatoriai, galintys tarnauti ir galingų hidroelektrinių tur- 
binoms. Iki 1940 metų hidrologai suinventorino 70 988 TSRS 
ežerus. 

Pokario metai. Atnaujinami šalies kartografavimo darbai, 
i nuošaliausius rajonus išvyksta hidrograių ekspedicijos. 
Vandens išteklių tyrimų rezultatus apibendrina III sąjun- 
ginis hidrologų suvažiavimas (1957 m.): TSRS teritorijo- 
je — 270 000 ežerų. 

Ežerų ieškojimo karštligė plito toliau. Praėjo dar 16 me- 
tų, ir į IV suvažiavimą (1973 m.) tarybiniai hidrologai su- 
sirinko jau būdami milijonieriai: ežerų padaugėjo dešimte- 
riopai — 2854 166. 

1773 ir 1973 metai — pirmosios ir paskutinės oficialios eže- 
rų statistikos paskelbimo metai. Du šimtmečiai, padovanoję 
mums... beveik tris milijonus ežerų. Skaičiai byloja ir apie 
šalies kartogralfinio vaizdo pažangą, ir apie didėjusį domėji- 
mąsi mažaisiais vandens telkiniais, nes iš 2854 166 ežerų 
9895 — „mažyliai“, kurių plotas mažesnis negu 1 km?. Eže- 
rų, didesnių kaip 100 km, turime tik 185. 

Daug ežerų yra mūsų šalies šiaurėje. Murmansko ir Ar- 
changelsko srityse bei Karelijos ATSR jų arti 180 tūkstan- 

1 pav. Didžiųjų ežerų dalis bendrame mūsų planetos ežerų plole: I — 
Kaspijos jūros, 2 — Aukštutinio ež, 3 — Viktorijos ež, 4 — Aralo jūros, 
5 — Hurono ež., 6 — Mičigano ež, 7 — kitų ežerų 

2 pav. Vandens atsargos, sukauptos didžiausiuose ir giliausiuose pasau- 
Zio ežeruose: 1 — Kaspijos jūroje, 2 — Baikalo ež, 3 — Tanganikos ež., 
4 — Aukštutiniame ež, 5— Niasos ež, 6 — Mičigano ež, 7 — kiluose 
ežeruose 


čių. O kiek ežerų telkšo bekraštėse Sibiro tundrose, tiksliai 
ir nepasakysi, todėl netrukus TSRS ežerų sąrašas veikiau- 
siai dar pdilgės. 

Ne kitaip, kaip drėgnoje ūkanotoje Šiaurėje, yra ir šalies 
Pietuose. Keista: nuo troškulio suskeldėjusi žemė, retas, ir 
tas pats vasarą išnykstantis, upokšnių tinklas, o ežerų — ai- 
bių aibės. Kazachstane jų yra beveik 50 tūkstančių! Taip, 
ežerai ne visada paklūsta bendriesiems geogralijos dės- 
niams... 

Sugrįžkime į gimtojo pamario žemes. Jo masteliai mažes- 
ai, todėl hidrologams pavyko suskaičiuoti ir mažyčius eže- 
rėlius. Tiesa, mažiausi, mažesni kaip 0,5 ha, liko neskai- 
čiuoti ir tebelaukia savo tyrėjų. Iš Pabaltijo respublikų dau- 
Ziausia ežerais pasipuošusi Latvija — čia jų 5000. Antroje 
vietoje — Lietuva: 2850 ežerų. Estai skelbiasi turį 1100 žyd- 
rųjų akių, tad jiems priklauso šių neoficialių varžybų „bron- 
za“. Vietos, beje, labai nepatvarios: mūsų kaimynai balta- 
rusiai turi beveik 11 000 ežerų... 

O kiek ežerų yra visoje mūsų planetoje? Atrodytų, kam 
čia sukti galvą: tereikia sudėti visų šalių ežerus į krūvą, 
ir gausime bendrą skaičių. Iš tikrųjų kai kurios valstybės 
savo vandenis suinventorino labai tiksliai. Stai šveicarai tei- 
gia, kad jų kalnuotojoje šalyje yra 70 natūralių ir 94 dirb- 
tiniai ežerai. Deja, toks konkretus atsakymas — retas. Daž- 

niausiai prie ežerų skaičiaus pridedamas žodelis „apie“. Štai 
lenkai turi „apie“ 4000 ežerų, švedai — „apie“ 100000, ka- 
nadiečiai — „apie“ 1 milijoną, o amerikiečiai tik Minesotos 
valstijoje — „apie“ 10000 (ne veltui valstija vadinama 
„10000 ežerų kraštu“). Daug ežerų atrasta... Antarktidoje. 
Jie telkiasi ledinio žemyno pakraščiuose — Sirmacherio, Ban- 
gerio, Raito, Vestiolės, Grirsono ir kitose oazėse. Ežeringos 
ir kai kurios dykumos. Antai Gobio dykumos ežeringumas — 
1,50, t. y. toks pat, kaip ir Lietuvos. Kita vertus, mūsų 
planetoje yra daug rajonų, kurių teritorijos vaizduojamos 
tik smulkaus mastelio žemėlapiais, o pastaruosiuose dingsta: 
net ir didoki ežerai. Hidrologai labai menkai pažįsta Pietų: 
Amerikos, Australijos, Naujosios Zelandijos, Centrinės Azi- 
jos ežerus. 

Viso Žemės ežerų skaičiaus nerasime nė solidžiausiame 
mūsų laikų hidrologijos veikale „Pasaulinis vandens balan- 
sas ir Žemės vandens ištekliai“, už kurį paskirta 1981 metų 
TSRS Valstybinė premija. Tiesa, šiame darbe minima, kad 
bendras pasaulio ežerų plotas lygus 2,1 mln. kmž, Bet tai 
tėra hipotetinis, teorinis plotas, apskaičiuotas iš didžiųjų (di- 
desnių kaip 100 km?) ir mažųjų TSRS ežerų plotų santy- 
kio, taikant visiems Žemės ežerams. Analogiškai nustatytos 
ir planetos ežerų vandens atsargos — 176,4 tūkst. km3. Ar 
tai yra daug, ar mažai? Spręskite patys: jei ežerai staiga 
išdžiūtų, tai visos mūsų planetos upės upeliai gebėtų pri- 
pildyti juos vandens tik per 4 metus. Na, o atsakymas į 
svarbiausią klausimą labai apytikris: Žemės paviršiuje yra 
10—12 mln. ežerų. Nenustebkime, jei per tą laiką, kol bus 
rašomi tolesni šios knygos skyriai, jų padaugės... 


Taip, taip, neabejojo Sizifas, 
jie niekada neįveiks aukšiumos, 
kurią jiems iškėlė jis, Sizifas. .. 
V. Žilinskaitė. Trys variacijos 
Sizilo tema 


Iš rekordų lentelės 


Rekordų esama įvairių: oficialių ir neoficialių, spausdi- 
namų solidžių žurnalų pirmuose ir paskutiniuose puslapiuo- 
se, vietinių ir pasaulinių. Suprasdami, kad šios knygos pus- 
lapiuose nesugebėtume aprašyti nė mažos dalelės Žemės 
ežerų (hipotetinių 10—12 milijonų), nusprendėme pasiten- 
kinti didžiausiais, giliausiais, aukščiausiais ir kitais „-au- 
siais“, t. y. ežerais rekordininkais, juolab kad šie rekordai — 
stabilūs ir oficialūs. 


DIDZIAUSIEJI 


Didžiausias planetos ežeras — Kaspija — nuo seno jūra 
vadinamas. Kinams jis buvo „Vakarų jūra“, asirams — „Ry- 
tų jūra“, senovės graikams — „Persų jūra“. Pastarąjį pava- 
dinimą aptinkame ir Herodoto (V a. pr. m. e.) „Istorijoje“, 
kurioje, beje, pirmą kartą nurodoma, kad Kaspija — izoliuo- 
ta jūra, t. y. ežeras. Deja, antikos geografai nepaisė šios 
Herodoto pastabos ir toliau brėžiniuose Kaspiją jungė su 
Azovo arba Juodąja jūromis, net su... Arkties vandenynu. 
Savo pirmtakų klaidą ištaisė tik Ptolemėjas (II a.), tačiau 
Kaspijos ežeras, pavaizduotas jo žemėlapyje, buvo labai ne- 
panašus į originalą. 

Slinko amžiai. Tobulėjo, buvo papildomi nauja iniorma- 
vija Europos kartografų žemėlapiai. Juose pasirodė migloti 
Amerikos pakrančių kontūrai, atogrąžų jūrų salynai, o Kas- 
pija liko nepakitusi, tokia, kokią ją kitados pavaizdavo gar- 
susis Ptolemėjas. Bet štai 1717 metais į Paryžių atvyksta 
rusų caras Petras Pirmasis. Jis prancūzų kartografui G. De- 
liliui parodo Kaspijos žemėlapį, kurį 1715 metais sudarė 
A. Bekovičius-Čerkaskis. G. Delilis iš karto suprato, kad 
šis originalus kūrinys kaip diena nuo nakties skiriasi nuo 
ankstesnių žemėlapių, nubraižytų pagal pirklių pasakojimus, 
kelionių aprašymus ir t. t. Pripažindama rusų hidrograių 
snokslinius nuopelnus, .Paryžiaus Mokslų Akademija išrinko 
Petrą Pirmąjį savo garbės nariu. Tai įvyko 1717 metų bir- 
želio 19 dieną, tad šią datą galima laikyti oficialia didžiau- 
sio pasaulio ežero kartogralinio atradimo data. Teisybės dė- 
1ei reikia pridurti, kad po tokio sėkmingo debiuto A. Beko- 
vičiaus-Čerkaskio žemėlapis, ne be piktų liežuvių pagalbos 
(falsifikatas!) nukeliavo į archyvus, ir vėl išvydo dienos švie- 
są tik... 1951 metais. 

Kaspijos jūros plotas — apie 371 tūkst. km?, t. y. labai 
artimas Baltijos, tikros jūros, plotui. Prieš pusšimtį metų 
šių vandens telkinių metrikos buvo dar panašesnės, tačiau 
nuo 1932 metų Kaspija pradėjo smarkiai seklėti ir iki 1956 
metų atidavė pakrančių pusdykumėms 37 tūkst. km2. Ypač 
pakito sekli Šiaurinė Kaspija: susidarė naujų įlankų, pu- 
siasalių, salų, 50-čia kilometrų pietų link pasislinko Volgos 
delta. Jei vandens lygis pažemėtų dar 2—3 m, išnirtų ilgas 
povandeninis Kulalo gūbrys, ir Šiaurinė Kaspija suskiltų 
į du savarankiškus baseinus — vakarinį ir rytinį. Jūros sek- 
lėjimą mokslininkai sieja ir su klimato svyravimais, ir su 
žmonių ūkine veikla Volgos baseine, ir su pastarųjų metų 

tektoniniais procesais, for- 
muojančiais jos duburį. Kas- 
pija — nerami rekordininkė. ... 

Antrasis pagal dydį pa- 
saulio ežeras plyti Vakarų 
pusrutulyje, Šiaurės Ameri- 
koje. Čia 


Prie pakrantės Gitče Giumi, 
Prie bangų Didžiųjų Marių, 
Vasaros saulėtą rytą 
Padury vigvamo savo 

Ilsis vienas Hiavata 2. 


Gitče Giumi — „„Didžiosio- 
mis Mariomis“ indėnai vadi- 
no Aukštutinį ežerą. Pirmieji 
europiečiai, kurie išvydo pla- 3 pav. Taip vaizdavo Kaspijos jū- 
čius Didžiųjų Amerikos ežerų rą Vakarų Europos kartograjai 
vandenis, buvo prancūzai XVIII amžiuje: a— A. Olearijus 
S. Šamplenas ir E. Briulė, (1647 m.), b— N. Vilsenas (1665 
ieškoję vandens kelio į Kini- 1). €— O. Delilis (1700 m.) 
ją ir Indiją. Tai buvo XVII a. 
trečiajame dešimtmetyje. Atradėjai pavadino ežerus indėnų 
genčių — huronų, mičiganų, erių, ontarijų — vardais. S. Šamp- 
lenas ir E. Briulė nerašė kelionių ataskaitų, todėl jų atradi- 
mai netrukus buvo užmiršti. Pamenate — net ir visa žinantis 
Pėdsekys tvirtino, kad Ontarijo ežeras — visų didžiausias. 
Iš tikrųjų jis yra visų... mažiausias (19000 km?), didžiojo 
penketo narys. Lyderis čia — Aukštutinis ežeras: jo plotas — 
82680 km2, didžiausias gylis — 406 m, vandens tūris — 
11600 km3. Ežerą maitina daugiau nei 200 intakų, 0 išteka 
tik viena vandeninga Šv. Lauryno upė, kuria į Port Artūro 
uostą (Kanada) atplaukia ir okeaniniai laivai. 

Aukštutinis ežeras — pasaulio absoliučios įskaitos eks- 
čempionas ir gėlųjų ežerų klasės čempionas. Palyginti su 
Kaspija, jis tėra geltonsnapis, skaičiuojantis tik dešimtą 
tūkstantį metų. Tačiau ir Aukštutinis ežeras gyvena sunkius 
laikus. Tiesa, jo problemos susijusios ne su seklėjimu — 
ežero vandens lygis stabilus, jis 1887 metais hidrotechni- 
niais įtvarais, pastatytais Sent Merės upėje, pakeltas 17 cm; 
didžiausia Aukštutinio ežero blogybė — vandens kokybė; ji 
metai po metų blogėja. Amerikiečių mokslininkus ypač jau- 
dina didelis chloro organinių junginių, itin pavojingų žmo- 
nių sveikatai, kiekis ežero vandenyje, dugno nuosėdose, plank- 





fone, žuvyse. Apskaičiuota, kad šios medžiagos cirkuliuos 
ežero ekologinėje sistemoje 400 metų... 

Bronzinio prizininko — Viktorijos ežero — vandenys mė- 
Iynuoja dviejuose mūsų planetos pusrutuliuose — Šiaurės ir 
Pietų, Pusiaujo Afrikoje. Vietos gyventojai vadina jį Nian- 
<a — „Dideliu vandeniu“. Vanduo iš tiesų didelis: plotas — 
59 000 kmž, tūris — 2700 km?, didžiausias gylis — 92 m. 

Zemėlapyje ežerą pirmą kartą pavaizdavo Ptolemėjas, 
remdamasis pirklio Diogeno pasakojimu. Šis savo ruožtu 
apie milžinišką „Krioklių ežerą“, iš kurio išteka viena Nilo 
šaka, sužinojo iš arabų pirklių. Nenuostabu, kad Viktorijos 
ežero portretas Ptolemėjo žemėlapyje švelniai tariant neati- 
tiko originalo. Deja, iki pat XIX a. vidurio (!) geografams 
teko juo naudotis. Legendinę „Vidaus jūrą“ anglų Kara- 
liškosios geografų draugijos ekspedicija, vadovaujama lei- 
tenanto Dž. Spiko, atrado tik 1858 metais. Ežeras buvo pa- 
vadintas Anglijos karalienės Viktorijos vardu, nors pikti 
liežuviai šaipėsi, kad taip Dž. Spikas įamžinęs savo per- 
galę (victory — angl.). 

Viktorijos ežeras turbūt dar ilgai bus tarp didžiausių 
pasaulio ežerų lyderių, nes jo vandens įplaukos iš tiesų 
karališkos: tropinės liūtys kasmet išlieja ant jo paviršiaus 
vidutiniškai 98 km? (1420 mm) vandens, be to, dar 16 kmš 
1230 mm) atplukdo ežero intakai. Ežeras išgarina apie 93 kmš 
(1350 mm), todėl kasmet lieka vandens perteklius (21 kmš, 
arba 300 mm sluoksnis), kuris nuteka Viktorijos Nilu. Šios 
upės ištakas — šiaurinėje ežero dalyje, Napoleono įlankoje. 
Ištake, prie Oveno slenksčių, 1954 metais pradėjo veikti 
300 000 kilovatų galios hidroelektrinė, ir Viktorijos ežeras 
tapo didžiuliu vandens telkiniu. 

Rekordai —slidus dalykas, čia daug kas priklauso nuo 
teisėjų brigados, kuri juos įteisina. O kadangi teisėjai vi- 
sada yra daugmaž objektyvūs (?), nesusipratimų kyla, ma- 
tyt, dėl pačių „rekordininkų“ kaltės: vienais metais jie būna 
didesni, kitais, atvirkščiai, mažesni. Antai naujausioje di- 
džiųjų pasaulio ežerų suvestinėje, sudarytoje JAV moksli- 
ninko C. Herdendorfo (1982 m.), nurodomi tokie jų plotai: 
Kaspijos jūros —374 tūkst. kmž, Aukštutinio ežero — 
82 100 kmž, o Viktorijos ežero — tik 62940 km. Taigi, tre- 
čioji vieta atitenka... Aralo jūrai (64500 km?). Gal ir ge- 
rai — vis savas ežeras... Vis dėlto gerai žinome, kad žyd- 
rasis Aralas nyksta ne dienom, bet valandom, nes pagrin- 
dinių jo intakų — Syrdarjos ir Amudarjos upių vandenį ge- 
ria medvilnės plantacijos, ir ežerui lieka tik menki likučiai. 
Tad geriau tenkintis garbinga ketvirtąja vieta ir... turėti 


10 


perspektyvą ateičiai, kai Aralą atgaivins didžiųjų Sibiro upių 
vanduo. 

Pasak Č. Herdendorfo, pasaulyje yra 253 ežerai, kurių 
plotas didesnis kaip 500 kmž. Beveik pusė jų (122) telkiasi 
Šiaurės Amerikoje, dvigubai mažiau (61)— Azijoje, o kitus 
pasidalijusi Europa (25), Afrika (23), Pietų Amerika (14) 
ir Australija su Okeanija (8). Gausiausia didžiųjų ežerų. 
Kanadoje (97), Tarybų Sąjungoje (28), Kinijoje ir Jungti- 
nėse Amerikos Valstijose (po 25). 

Lietuva — mažytis kraštas, tačiau ir ji patekusi į ežerų 
rekordų sąrašus: minėtoje Č. Herdendorio suvestinėje 89-ju 
numeriu pažymėtos... Kuršių marios (plotas pagal Č. Her- 
dendorfą 1620 km2, o naujausiais duomenimis — 1584 kmž). 
Galima suprasti okeanologų nepasitenkinimą, bet ką veiksi 
prieš oficialiąją limnologiją, jei ji linkusi manyti, kad ši 
mažytė Baltijos jūros dalelė jau virtusi lagūniniu ežeru? 
O gal ir neverta spyriotis? Argi taip bloga turėti vieną iš. 
pasaulio ežerų „šimtuko“? Kuršių marios Europoje pralenkia 
Balatono, Konstancos, Ženevos ežerus bei kitas įžymybes. 
Neužmirškime, kad mūsų ežerų rekordai yra visai mažučiai. 
Drūkšiais (45 km2), Dysnais (24,4 km?), Dusia (23,3 kmž) 
pasaulio nenustebinsi... 


GILIAUSIEJI 


Prieš 25 milijonus metų Azijos žemyną perkirto gilus 
randas, kuriam buvo lemta tapti garsiausiu pasaulio eže-- 
ru. Buriatams jis buvo „Dalanor“— „Šventasis“, kinams — 
„Pechaj“, t. y. „Šiaurinis ežeras“, tungusams — tiesiog „La- 
ma“, t. y. „jūra“, o visuose geografiniuose žemėlapiuose pri- 
gijo tiurkiškas pavadinimas „Baikul“— „Turtingas ežeras“. 

Pirmąjį Baikalo „brėžinį“ sudarė kazokų penkiasdešim- 
tininkas Kurbatas Ivanovas 1643 m.; už tai caras suteikė 
jam bajoro titulą. Vėliau „Šventąją jūrą“ tyrė daug šaunių 
mokslo vyrų — pašturmanis A. Puškariovas, akademikai? 
I. Georgis ir I. Gmelinas, iš mūsų krašto kilęs Rytų Sibiro 
tyrinėtojas J. Čerskis, tačiau nė vienas iš jų nenumanė, ko- 
kios milžiniškos gelmės slypi po vaiskiu ežero vandeniu. 
Baikalo ežero gylių (batimetrinis) žemėlapis buvo sudary- 
tas tik 1876 metais. Jo autoriai — lenkų mokslininkai B. Di- 
bovskis ir V. Godlevskis, ištremti į Sibirą už dalyvavimą 
1863 metų sukilime. Žemėlapyje buvo užfiksuotas 1373 pra 
gylis, tačiau pasaulio rekordui to nepakako. .. 

1896—1902 metais Baikalo ežero duburį tyrė hidrogra- 
finė ekspedicija, vadovaujama F. Driženkos. Vienoje vietoje: 

4 pav. Baikalo ežero gylių planas 
5 pav. Tanganikos ežeras — antrasis gylio rekordų lentelėje 


jai pavyko išmatuoti 1552 m gylį. Baikalas „pagilėjo“, ta- 
čiau oficialus rekordas pažymėtas tik 1936 metais: 10 km į 
rytus nuo Olchono salos aptikta 1620 m gylio praraja *. 

Baikalo ežero duburyje sukaupta galybė gėlo vandens — 
apie 23 000 kmš, t. y. keturi penktadaliai Tarybų Sąjungos 
gėlo vandens atsargų. Nuo 1959 metų ežeras tapo Angaros 
kaskados hidroelektrinių vandens talpykla. 

Nors Baikalo amžius skaičiuojamas milijonais metų, jis 
dar jaunas ežeras; jo duburys formuojasi iki šiol. Antai 
1862 metais per žemės drebėjimą Selengos deltoje susidarė 
nauja 200 km? ploto Provalo įlanka, o per 1959 metų žemės 
drebėjimą (epicentras — ežero viduryje) dugnas kai kur 
smuktelėjo net 15 metrų. Taigi iš Baikalo galima tikėtis 
naujų rekordų. 

Ir vėl grįžtame į Afriką, kur giliame Zemės plutos sprū- 
dyje telkšo jaunesnysis Baikalo brolis (jam tik 1,5 milijono 





* Skaitytojai gali nesutikti: kai kuriuose literatūros šaltiniuose Bai- 
kalas pagilinamas iki 1741 m. Deja, šio „rekordo“ vėlesni matavimai 
nepatvirtino. .. 

metų) Tanganikos ežeras. Jį, 
kaip ir Viktorijos ežerą, at- 
rado mūsų jau minėtasis 
Dž. Spikas (drauge su R. Ber- 
tonu) 1858 metais. O po ke- 
lerių metų į šias pakrantes 
atkeliavo žinomas Afrikos ty- 
rinėtojas škotas D. Livings- 
tonas. Jis pabandė matuoti 
ežero gylį, bet, deja, 550 m 
ilgio virvė buvo per trumpa. 
1876 m. Tanganikos ežere su- 

6 pav. Tanganikos ežero vandens 
lygio svyravimai (pagal M. Robe- 
rą) 


bolavo laivo „Ledi Elis“ bu- 

rė: amerikiečių žurnalistas H. Stanlis apiplaukė visas pa- 
krantes, pažymėjo jas žemėlapyje, tačiau ežero gylių neiš- 
matavo — jo virvė buvo dar trumpesnė nei D. Livingstono. .. 

Pirmąjį Tanganikos ežero gylių (batimetrinį) planą su- 
darė belgų ekspedicija, dirbusi ten 1912—1913 metais. Tada 
ir buvo išmatuotas gylis, patekęs į visas enciklopedijas bei 
žinynus, — 1435 m. 1946—1947 metais belgų hidrobiologai 
atliko dar detalesnius matavimus ir užregistravo 1471 m 
gylį. Sis rezultatas ir turėtų būti įregistruotas pasaulio eže- 
rų gylio rekordų lentelėje. 

Netolimoje praeityje, vos prieš 10 tūkstančių metų, Tan- 
ganikos ežeras buvo gerokai seklesnis. Nebuvo ko nė sva- 
joti apie eksčempiono laurus. Nežinia, kuo jis būtų buvęs 
šiandien, jei ne Ruzizis, šiaurinis jo intakas: upė dieną 
naktį gremžė kietas uolas, kopė aukštyn, kol pagaliau pri- 
artėjo prie Kivaus ežero. Šio vandenys plūstelėjo į atsivėru- 
sią spragą ir nusirito žemyn... Tada Tanganikos ežero van- 
dens lygis pakilo beveik 800 metrų. O štai prieš šimtmetį 
nutiko kitokia istorija. Per stiprų žemės drebėjimą kalnų 
griūtis užvertė Lukugos, ištekančios iš Tanganikos ežero, 
slėnį. Vandens lygis ežere pakilo dešimčia metrų. Praėjo 
daugiau nei penkeri metai, kol upė įveikė kliūtį. 

Kai jai pagaliau pavyko tai padaryti, ežero vandens ly- 
gis ėmė smarkiai slūgti: daugiau nei po metrą per metus. 
SIR normaliomis sąlygomis jis svyruoja nedaug — apie 
„7 m. 

Tanganika — ilgiausias gėlas ežeras pasaulyje, ištįsęs iš 
šiaurės į pietus per 650 km. Jo duburį sudaro dvi atskiros 
dalys, perskirtos aukštu povandeniniu gūbriu. Kai kurios 
jo viršūnės stūkso visai arti vandens paviršiaus (50 m gy- 
lyje). Giliausia — pietinė ežero dalis: rekordinės gelmės dug- 
nas yra 696 m žemiau vandenyno vandens lygio. Ežero van- 

duo gėlas, ištirpusių druskų jame yra ne ką daugiau nei 
Lietuvos ežerų vandenyse (apie 0,4 g/l), o jo tūris — 
18900 kmš. Tai be galo daug. Palyginimui pasakysime, kad 
tokiam vandens kiekiui sutalpinti prireiktų 47 azovo jūrų 
arba 200 tūkstančių tauragnų. .. 

Trečia giliausių pasaulio ežerų sąraše — mums jau pa- 
žįstama Kaspija (1025 m), todėl galime peršokti vieną pa- 
kopą ir susipažinti su ketvirtuoju prizininkų — Isyk Kulio 
ežeru. 

Isyk Kulis — ypatingas kalnų ežeras. Tai ne koks jaunik- 
lis, skaičiuojantis savo amžių nuo paskutinio kiek stipresnio 
žemės drebėjimo: Isyk Kulis susidarė kartu su aplinkinėmis 
Tian Šanio kalnų grandinėmis, kartu su jomis ir brendo. 
Vien tik jo metrika ko verta! Telkšo 1609 m aukštyje virš 
jūros lygio. Didelis: dar pirmasis jo tyrinėtojas P. Semio- 
novas-Tianšanskis rašė, kad Isyk Kulis 5 kartus didesnis už 
Ženevos ežerą. Suklydo tik „truputį“— Isyk Kulio plotas 
daugiau nei 10 kartų didesnis už šio Europos ežerų grožio 
etalono plotą. Beveik 100 metų turėtų plukdyti Nemunas 
savo vandenis, kol pripildytų „Kirgizų jūros“ duburį. Bet tai 
nebūtų Isyk Kulis. Tikrojo Isyk Kulio vandenys druskingi, 
maždaug tokie, kaip ir mūsų Baltijos ties Palangos kran- 
tais. Tik druskos čia kitokios — nė sūrios, o karčios... 

Daug šilumos sukaupia ežeras per vasarą. Liepos—rug- 
pjūčio mėnesiais jo vandens paviršiaus temperatūra neretai 
šoktelėja iki 21—22*C, o įlankose — net iki 28*C. Pabandyk 
atimti tokį šilumos kiekį iš vandens masės, kuriai sutalpinti 
reikėtų beveik 20 tūkstančių tauragnų! Dar nebuvo tokios 
žiemos (o jos čia visos gana šaltos), kad Isyk Kulio van- 
denis surakintų ledo šarvai. Isyk Kulis — „„Karštasis eže- 
ras“ (kirg.). 

Detali Isyk Kulio ežero batimetrinė nuotrauka pirmą kar- 
tą padaryta 1928 m. Tada ir buvo išmatuotas 702 m gylis, 
kurį visi geografiniai vadovėliai skelbia esant didžiausią. 
Neskriauskime Isyk Kulio! Jo rekordas solidesnis: 1967 me- 
tų tyrimų duomenimis ežero gylis yra 740 metrų. 

Beveik pusantro šimto intakų intakėlių maitina Isyk Ku- 
Iį. Vieni jų su triukšmu išsiveržia iš ledo spąstų, kiti tyliai 
čiurlena aksominiu alpinių pievų kilimu, sunkiasi iš nuoby- 
rynų, moreninių pylimų. Susilieja, susijungia jų vandenys 
ir skuba žemyn, kur, P. Semionovo žodžiais tariant, „snie- 
guotų kalnagūbrių sidabro apsuptas, spindi brangus akva- 
marinas“. Krištolinis vandens srautas šniokščia siaurame 
uolų labirinte, verčiasi per akmenis, kriokia, tykšta balta 
puta. Štai tokią pašėlusiai skubančią, net pabalusią upę 

kirgizai ir vadina Aksu — „baltu vandeniu“. Keturios tokios 
„aksu“ atbėga ir į Isyk Kulį, pirma, tiesa, dalį vandens ko!- 
ūkių laukuose ir soduose palikusios. Apskaičiuota, kad vien 
tik dėl vandens nuostolių drėkinamuose pakrančių laukuose 
per 1946—1974 metų laikotarpį ežeras nuseko visu metru 
(per pastarąjį šimtmetį — 7 m). O juk irigacinių sistemų 
voratinklis Isyk Kulio įduboje tankėja! Štai ir mąstoma, 
ką daryti, kad ežeras toliau nesektų? Projektų daugybė. 
Vienas iš jų numato tiekti Isyk Kuliui vandenį net iš di- 
džiųjų Chan Tengrio — „Dvasių valdovo“ — ledynų. „Karš- 
tasis“ ežeras gyvens! 

Jau ne sykį cituotame Č. Herdendorfo sąraše į giliau- 
siųjų pasaulio ežerų „penkiasdešimtuką“ patenka tik giles- 
ni nei 283 m ežerai. Be minėtųjų, ten randame dar tris 
TSRS ežerus: Kurilų, Sarezo ir Teleckojės. Lietuviškieji re- 
kordai, žinoma, mažesni, bet... savi, tad juos pravartu 
atskirai paminėti. 

Kad Tauragnas yra mūsų ežeringųjų aukštumų įžymybė, 
sužinojome ne per seniausiai: 1933 metais nuo pavasarinio 
ežero ledo nuleistas pasvaras ties Pilkėnų kaimu pasiekė 
60,5 m gylį. Matavimus atliko Kauno universiteto geogra- 
fai; tarp jų buvo ir Geografijos katedros asistentas — buūsi- 
masis profesorius ir Lietuvos TSR Mokslų akademijos aka- 
demikas K. Bieliukas. Išnagrinėjęs gylių matavimų medžia- 
gą, 1935 metais jis pirmą kartą pateikė Tauragno ežero, šio, 
pasak dr. E. Šimkūnaitės, „slibino guolio“, batimetrinį vaiz- 
dą. Šiame nedideliame (5,1 km?) „rande“ mūsų krašto pa- 
viršiuje telpa beveik 76 milijonai kubinių metrų vandens. 
Palyginkime: tiek pat vandens savo dubenyje turi Dysnų 
ežeras, kurio plotas keturis su puse kartų didesnis už Tau- 
ragno. 

Antrasis pagal gylį Lietuvos ežerų sąraše — Malkėstaitis 
(Molėtų raj.). Ežerėlis nedidelis, bet tai turbūt ne jo trūku- 
amas, o atvirkščiai, verta pagarbos ypatybė: 20 ha ploto ir 
57 m gylio „duobutės“, sutikite, nedažnai pasitaiko... 

Asveja (Dubingių ež.) — ilgas tarsi upė, šakotas ir Ia- 
bai duobėtas ežeras. Tų duobių jo dubenyje yra per trisde- 
šimt, iš jų šešiolika — gilesnių kaip 35 m. Rekordinis gy- 
lis (50,2 m) užregistruotas ežero pietrytinėje dalyje. Šian- 
dien tai trečiasis rezultatas respublikoje. Kol kas trečiasis, 
nes gylių metrikas yra gavę mažiau nei ketvirtadalis Lietu- 
vos ežerų, tad iš kitų trijų ketvirtadalių galima laukti įvai- 
rių staigmenų. Jei, žinoma, ežerotyrininkai nesnaus... 


15 


AUKSČIAUSIEJI 


„Paskui, į viršų kildami, praeisit Gotardo aukštumas, kur 
ežerai, pripildyti dangaus, nuo amžių tvyro“ 3— šios F. Ši- 
lerio eilutės skirtos mažyčiams Sen Gotardo perėjos ežerė- 
liams, įkopusiems į 2108 m aukštį. Beje, kad ežerai tvyro 
ir aukštikalnėse, Europoje žinota seniai. Antai vienas iš to- 
kių „alpinistų“ spindi snieguoto Monblano papėdėje, Sen 
Bernaro perėjoje (2469 m virš jūros lygio), o ja kitados 
keliavo ir keltų gentys, ir romėnų legionai... 

Slinko metai, plėtėsi geografinių žemėlapių spalvinė ga- 
ma. Ypač daug prireikė rudų atspalvių: baltų dėmių vietose 
ryškėjo didelių kalnynų, daug aukštesnių už Europos Al- 
pes, kontūrai. Ten, Tibete ir Himalajuose, slypėjo ežerų „al- 
pinizmo“ rekordai. Vieną iš jų atskleidė amerikiečių ežero- 
tyrininkas G. Hatčinsonas. Indijos Tibete, 5297 m (!) aukš- 
tyje, jis aptiko Ororocė Co ežerą. Buvo liepos vidurys, o 
rekordininkas ramiai snaudė po storu ledo šarvu... 

Yra aukštai įkopusių ir didelių ežerų. Antai iš minėtųjų 
253 didžiųjų pasaulio ežerų net 10 telkšo per 4000 m nuo 
jūros lygio. Visų jų tas pats adresas: Tibetas, Kinijos Liau- 
dies Respublika. Didžiausias šiame dešimtuke — Nam Co 
ežeras (2460 km2), pakilęs į 4627 m aukštį. Deja, apie šį 
Tibeto milžiną žinome labai nedaug — tik tiek, kad jo van- 
duo sūrus. O štai nedidelis Rupkundo ežeras (Himalajai, 
5000 m virš jūros lygio) išgarsėjo visai neįprastu būdu... 

„..Ežero pakrante vingiuoja senas takas į Chomkundą, 
induistų šventovę, kurią sykį per 12 metų užplūsta maldi- 
ninkų būriai, trokštantys pagerbti deivę Parvatę. 1951 me- 
tais vieną tokią procesiją užklupo pūga. Maldininkai su- 
stojo, įsirengė paežerėje stovyklą ir, gindamiesi nuo šalčio, 
visą naktį kūreno laužus. Paryčiui pūga nurimo. Patekėjusi 
saulė greitai ištirpdė sniegą, bet išgyvenusių kraupią naktį 
piligrimų laukė dar vienas psichologinis išbandymas — prie 
stovyklos bolavo daugybė žmonių kaulų. 

Apie šiurpų Rupkundo radinį sužinojo archeologai. Jie 
aplankė ežerą, iš anksto mėgaudamiesi būsima sensacija, 
ir... labai nusivylė: kaulai (jų rasta ir ežero dugne) buvo 
neseni — tik 650 metų. Kas tai — kapinynas, aukos? Ištyrę 
visus radinius, archeologai pateikė paprastesnę versiją. Kau- 
lai — tai viskas, kas liko iš turtingo radžos ir didelės jo 
svitos, keliavusios į „šventąsias“ vietas, bet nežinia už ko- 
kias nuodėmes pakliuvusių... į sniego lavinos spąstus. Liūd- 
na, tačiau visai nesensacinga, istorija, kokių Himalajai ga- 
lėtų papasakoti šimtus. Ir vis dėlto, jei ne ji, ar būtume 

sužinoję, kad pasaulyje yra toks Rupkundas — ežeras „pen- 
kiatūkstantininkas“? 

O dabar persikelkime į priešingą mūsų planetos pusru- 
tulį, į Pietų Ameriką, į Andus, kur tarp Vakarų ir Rytų 
Kordiljerų grandinių plyti aukštas plokščiakalnis — Pūna, 
Čia, Pūnos viduryje, 3812 m aukštyje, raibuliuoja didžiau- 
sias (8110 kmž) aukštikalnių ežeras — Titikaka. Tiesą sakant, 
indėnai aimarai kitados taip vadino tik vieną iš ežero salų, 
o patį ežerą — Čukivitu. 

Titikakos ežero pakrantės — amerikinės kultūros lopšys. 
Dar prieš 3500 metų čia klestėjo irigacinė žemdirbystė, ama- 
tai, o 155—150 m. pr. m. e. pietiniame krante iškilo galin- 
go Tiuanako miesto akmenų mūro sienos. 

Tikino sąsiauris jungia dvi Titikakos ežero dalis — šiau- 
rinę, Didįjį ežerą, ir pietinę, Mažąjį ežerą. Didžiajame eže- 
re iškilusios Saulės ir Mėnulio salos. Pastaroji iki 1953 metų 
buvo politinių kalinių trėmimo vieta. 

Titikakos ežero duburyje susitelkę 710 kmš gėlo van- 
dens. Ilgą laiką buvo manoma, kad didžiausias ežero gylis 
304 m. 1968 metais ežere dirbo prancūzų okeanologo Žako 
Yvo Kusto vadovaujama ekspedicija. Ištisus du mėnesius 
nardė daugelį jūrų išbandžiusi povandeninė „lėkštė“ — ieš- 
kojo... inkų aukso. Lobių, tiesa, nerado, bet ežero gylį pa- 
tikslino — 230 metrų. 

Daug ežerų rasime ir mūsų šalies kalnuose: vien Kirgi- 
zijos TSR yra 1700 ežerų, telkšančių aukščiau kaip 3000 m 
virš jūros lygio. Didžiųjų ežerų aukščio rekordas (3914 m 
virš jūros lygio) priklauso Karakuliui —,, Juodajam ežerui“. 
Jo plotas — 364 km2, didžiausias gylis — 236 m, vandens tū- 
ris — 20 km, 

Nelengva pasiekti Karakulį: važiuojant nuo Ošo miesto 
Pamyro traktu, — 300 km be atvangos kilpinėjančio kelio, 
keturios sunkios perėjos per Alajaus ir Užalajės kalnagūb- 
rius. Jei ežerą išvysime ankstų rytą, nesuprasime, kodėl jis 
pavadintas „juoduoju“,— toks mėlynas jo vanduo. Bet sku- 
bėkime gėrėtis: netrukus nuo ledinių Užalajės viršūnių nu- 
siris šalto oro banga, ir vaizdas pasikeis: švininis dangus, 
juodi debesys, juodos bangos... Karakulio ežero įduba gar- 
si ir dar vienu rekordu. Tai sausiausia mūsų šalies vieta, 
kritulių čia iškrinta du kartus mažiau nei Karakumų smil- 
tynuose... 

Paminėtini ir Vidinio Tian Šanio ežerai — Song Kiolis 
ir Čiatyr Kiolis, pakilę nuo jūros lygio vienas 3016, ki- 
tas — 3530 metrų. Tai dideli (275 ir. 175 km2) — Kirgizijos 
TSR teritorijoje už juos didesnis tik Isyk Kulis,— bet sek- 

lūs (vidutiniai gyliai — 5—7 m) ežerai. Jauni: susidarę prieš 
7000—8000 metų, kai jų duburius užtvindė besitraukiančių 
ledynų vanduo. Čiatyr Kiolis, aukščiau pakilęs, taigi ir šal- 
tesnis, iki šiol paženklintas buvusio ledmečio antspaudu — 
dugne po dumblo sluoksniu dar neištirpusios daugiamečio 
įšalo salos. Poledynmetyje šis ežeras ilgai negalėjo rasti 
savo vietos. Jo vanduo tekėjo čia į rytus, Centrinės Azijos 
dykumų (Lobnoro ežero baseinas) link, čia į vakarus, į Na- 
ryno upę (Aralo jūros baseinas). Nurimo tapęs... visai ne- 
nuotakus. 

Song Kiolis pastovesnis nei jo bendras: nuo seniausių 
laikų maitina savo vandeniu Naryno upę, taigi ir Aralo jū- 
rą. Ežero duburys plokščias, plikas, vėjuotas, kaip ir Čiatyr 
Kiolio. Tačiau čia nėra baltos bevaisio druskožemio monoto- 
nijos, krantai — įvairesni, raiškesni: rytuose šiaušiasi smė- 
lio salelėmis, šiaurėje uolų sienomis neria stačiai į vande- 
nį, o pietuose ir vakaruose, priešingai, susilieja su plačia 
stepe. 

Nuo Tibeto per Pamyrą ir Tian Šanį nusileiskime dar 
žemiau ir pasidairykime po Lietuvos aukštumas. Daugiausia 
nuo jūros lygio pakilusios — Medininkų, deja, visai neeže- 
ringos. Čia, ir tai — jei pasiseks, aptiksime tik uždurpėjusių, 
ištekėjusių ir kitokiais būdais išnykusių ežerų pėdsakus, tad 
nedelskime ir ženkime dar vienu laiptu žemyn. 

Baltiškose aukštumose daugiausia ežerų telkšo 150 m 
aukštyje nuo jūros lygio. Aukščiau įkopia nedaugelis. Ypač 
menki alpinistai — didieji ežerai (didesni kaip 1 km?). Re- 
kordas šioje klasėje priklausytų Vištyčiui, persivertusiam per 
170 m. Mažesni ežerai guvesni, tik, deja, ežerotyrininkai 
juos dar ne visus užregistravo. Bet ir iš to, ką turime, ma- 
tyti, kad absoliutūs rekordai glūdi taip pat Lietuvos pari- 
biuose — Sūduvos aukštumoje: čia yra net 10 ežerėlių, įvei- 
kusių 200 m aukštį, o nugalėtojui — Dunajevo ežerui (LLR 
pasienis) labai nedaug trūksta iki 250 metrų... 


ZEMIAUSIEJI 


„Jūra gi Sodomos yra negyva, nėra joje jokių gyvių, 
nei žuvų, nei vėžių, nei kriauklių; bet jeigu Jordano tėkmė 
nuneša žuvų į tą jūrą, tai tos neištveria gyvos nė valandėlės 
ir tuojau dvesia, nes iš tos jūros dugno kyla į vandens pa- 
viršių derva juoda ir tos dervos daug palei krantą; ir eina 
smarvė iš tos jūros kaip nuo degančios sieros, nes čia po 
jūra yra pragaras“, — taip XII a. pradžioje aprašė Negyvąją 

jūrą vienuolis Danijilas*, atkeliavęs į šventąją Jeruzalę iš 
Kijevo Rusios. 

Negyvoji jūra, kurioje, pasak Biblijos, prasmego didžiai 
nuodėmingi Sodomos ir Gomoros miestai, yra žemiausiai 
telkšantis (392 m žemiau vandenyno lygio) mūsų planetos 
ežeras. Didelis — 940 kmž, gilus — 433 m ir... progresuo- 
jantis rekordininkas: per 1950—1977 metų laikotarpį jo van- 
dens lygis nusmuko vandenyno atžvilgiu 5 metrus. Nauja 
Sodoma ir Gomora? Ne, priežastis visai žemiška — Jordano 
upė, pagrindinė Negyvosios jūros maitintoja, atiduoda daug 
vandens irigacinėms sistemoms. 

Ežeras senka: po 1979 metų sausros jis praktiškai su- 
skilo į du baseinus. Ką daryti? Mokslininkai siūlo jį atgai- 
vinti Viduržemio jūros vandeniu. Pakeliui į ežerą jis galėtų 
sukti ir hidroelektrinių turbinas. Tokio kanalo nutiesimas 
kainuotų apie 800 milijonų dolerių. Ką gi, netolima ateitis 
parodys, ar Negyvoji jūra pateisins savo vardą. 

„Sodomos jūra“ — ne vienintelis ežeras, nusileidęs žemiau 
vandenyno lygio. Daug tokių atvirkštinių alpinistų, tik ge- 
rokai mažesnių, blizga druskos ir sodos luobais sausoje 
Afaro įduboje (—150 m, Rytų Afrika), yra jų JAV vaka- 
ruose (—72 m, Solton Sy ežeras), pagaliau ir mūsų sena 
pažįstama Kaspija taip pat priklauso šiai draugijai 
(—27,5 m). 

Ežerus vadindami „žemiausiaisiais“, turėjome galvoje jų 
vandens lygį. Tačiau vandens lygis dažnai būna labai ne- 
pastovus, svyruoja, tad ar ne geriau būtų, jei tą sąvoką 
sietume su ežero dugnu? Pažiūrėkime, kas išeis, juolab kad 
duburiui, esančiam žemiau vandenyno paviršiaus, vadinti 
yra ir specialus terminas — kriptodepresija. 

Paprasta aritmetinė operacija — 1620 minus 456 a 
dugno ir vandens lygio absoliučių aukščių skirtumas), 
įsitikiname, kad „žemiausias“ mūsų planetos ežeras yra.. 
Baikalas: jo dugnas įsirėžęs žemiau vandenyno paviršiaus 
1164 metrus. Tai giliausia kriptodepresija pasaulyje. Antroje 
vietoje — Kaspijos jūra (—1053 m) ir trečioje (tik trečio- 
T k jūra (—826 m). 

P. S. Gal nesupyks okeanologai, jei ežerine kriptodepre- 
sija  alsiė ir Kuršių marias? ..) 

Mažojo princo planetoje visada augdavo 
tik labai paprastos gėlės, pasipuošusios 
viena vainiklapių eile; jos neužimdavo 
daug vietos ir niekam nekliudydavo. Tos 
gėlės pasirodydavo kurį nors rytą žolėje, 
o vakare jau išblėsdavo. 


A. de Sent-Egziuperi. Mažasis princas 
Žydrieji efemerai 


Mūsų gimtoji planeta yra sulaukusi garbingo amžiaus. 
Pasak Babilono žynių, ji nugyvenusi 2 milijonus metų, se- 
novės persai buvo taktiškesni ir davė jai tik 12 000 metų, 
o racionalaus XX amžiaus geologai, užmiršę visas džentel- 
meniškumo taisykles, įrodė, kad Žemei — „daug kartų po 
2 milijonus“: seniausių jos uolienų amžius, nustatytas ra- 
diologiniais metodais, siekia apie 3,5 milijardo metų, o nuo 
planetos gimimo dienos dar daugiau. Tokioje laiko skalėje 
ežerų gyvenimas — tik trumpa akimirka. „Ežerai randasi, 
bręsta, miršta“... Si dažnai kartojama frazė apibūdina ir 
ežerų vystymosi kryptį, ir jų trumpaamžiškumą. Iš tiesų 
savo planetoje nedaug terastume ežerų, kurių amžius būtų 
milijonai metų. Dažniausiai jie, ypač mažieji, gyvena tik 
tūkstantmečius, o kartais — šimtmečius, dešimtmečius. Šia 
prasme ežerai panašūs į ryškias gėles, efemerus, kurių ki- 
limais pavasarį sutviska dykumų smėlynai. Ežerai — žydrie- 
ji efemerai. 

Ar buvo ežerų mūsų planetos jaunystėje? Ankstyvoje — 
nežinia, tačiau prieš 500 milijonus metų, be abejo, buvo. 
Tiesa, tada jų pakrantėse nešnarėjo augalų lapai — jie ra- 
dosi vėliau, bet vanduo jau „žydėjo“, jame plūduriavo dau- 
gybė melsvadumblių. 

Ilgainiui kito Žemės klimatas, vandenynų ir sausumos 
kontūrai. Ežerai rasdavosi ir išnykdavo, visada palikdami 
savo pėdsakus — nuosėdas. Jose užsikonservavo augalų spo- 
ros, gyvūnų liekanos. Iš jų sužinome, kad devono periode 
(prieš 320—400 mln. metų) ežerai buvo ypač svarbūs gy- 
vojo pasaulio evoliucijai: sausėjant klimatui, ežeruose — nuo 
jūrų atsiskyrusiose lagūnose — aklimatizavosi senovinės Žu- 
vys, kurios, ežerams toliau seklėjant, buvo priverstos mo- 
kytis kvėpuoti plaučiais. Taip išsiropštė į sausumą pirmieji 
varliagyviai... 

Karbono periodas (prieš 270—320 milijonų metų). Eže- 
rų pakrantėse dar nežydi gėlės, neošia lapuočių medžių 1a- 
jos: čia dunkso drėgnas paparčių ir asiūklių miškas. Tylu. .. 
Tik kartais orą sušnarina metriniai laumžirgio sparnai arba 

spengiančią tylą suardo virsdamas milžinas medis. Tykšte- 
lėja purslais vanduo, ir sunkų kamieną bemat praryja dumb- 
lynai. Vėl rimsta vandens paviršius, sugrįžta į senąją dug- 
no vietą išbaidytos salamandros, nenuvokiančios, kad ką tik 
buvo svarbaus geologinio proceso liudytojos: iš nuskendusio 
medžio pradeda formuotis akmens anglys... 

Ypač ežeringa mūsų planeta buvo mezozojuje, t. y. vidu- 
rinėje organinio pasaulio raidos eroje (prieš 225—70 mili- 
jonų metų). Dideli ežerai telkšojo ir senojoje Šiaurės Ame- 
rikoje, ir Afrikoje, ir Azijoje. Jie paliko labai ryškius pėd- 
sakus — storus nuosėdų klodus. Štai Sėčvano įduboje (KLR) 
tyvuliavusio ežero nuosėdų storymė — 7000 metrų! Didelių 
ežerų būta Gobio dykumoje, Užbaikalėje, Vidurinėje Azijoje. 
Jų duburiuose kaupėsi nauji akmens anglių klodai, kai kur 
telkėsi nafta. Pakito ežerų pakrantės: sporinius augalus iš- 
stūmė saginiai (palmės), o eros pabaigoje radosi ir mūsų 
geri pažįstami — žiediniai augalai. Štai kaip šį laikotarpį 
įsivaizduoja mezozojaus ežerų tyrinėtojas G. Martinsonas: 

„„..„Kai dabar ropštiesi sausų kalvų šlaitais kaitriai svi- 
linant Vidurinės Azijos saulei, sunkiai gali įsivaizduoti, kad 
maždaug prieš šimtą milijonų metų čia bangavo jūros įlan- 
ka, telkšojo priekrantiniai ežerai, šniokštė upės, o jų kran- 
tai dabinosi vešliais medžiais. Pakrančių sąžalynuose ir smė- 
lio seklumose šildėsi didžiuliai gėlavandeniai vėžliai, šliau- 
žiojo krokodilai, slankiojo milžiniški driežai — dinozaurai. 
Tais tolimais laikais ežerų pakrantėse, kaip ir dabartiniuose 
paplūdimiuose, gulėjo praviros moliuskų geldelės, bylojusios 
apie kreidos periodo vandens baseinų režimą...“ 5 

Erdvūs ežeringi landšaftai buvo susidarę ir traukiantis 
kontinentiniams ledynams. Tirpsmo vandenys, patvenkti le- 
do skydo, išsiliejo plačiais ežerais: Suvalkų, Karšuvos, Dys- 
nos, Sartų, Užvenčių, Varnių ir t. t.— vien tik Lietuvoje 
kiek tokių ežerų marių būta!.. Dar didesni prieledyniniai 
ežerai telkšojo Sibire: Jenisejaus, Mansių (Obės baseine), 
Lenos—Viliujo ir kt. Jų vandenys siekė Aralo ir Kaspijos 
jūras, liejosi per Manyčiaus lomą į Juodąją jūrą. Vėliau 
šie ežerai ištekėjo, palikę tik apskalautų krantų žymes ir 
storus molio klodus, Vienur šis procesas vyko palengva, 
kitur — katastrofiškai greitai. JAV geologai nustatė, kad taip 
ištekėjo ežeras, patvenktas Kordiljerų ledyno. Plyšyje radosi 
veržli upė, kurios vaga per sekundę tekėjo 10 700 kubinių 
a vandens — daugiau nei pusė didžiosios Misisipės de- 

ito! 

Poledynmetyje vandeningesni buvo nūnai susitraukę, drus- 
kingi Centrinės Azijos ežerai. Šių kraštų tyrinėtojas aka- 

demikas V. Obručevas buvo įsitikinęs, kad netolimoje geo- 
loginėje praeityje jie — karčiasūriai Caidamo įdubos ežerokš- 
niai, didysis Kukunoras ir kiti — tyvuliavo plačiomis Chan- 
chajaus mariomis, kurios jungėsi galbūt net su Sibiro eže- 
rais: „„..Kad Kukunoro ežeras yra liekaninis, patvirtina 
taip pat mongolų pasakojimai apie jame gyvenančius ruo- 
nius; nukautą ruonį (čia vadinamą jūros šunimi) regėję 
žmonės nusako gan tiksliai, tad pasakojimais galima tikėti; 
šis faktas įdomus ne tik geologijai, bet ir zoologijai; atsi- 
rado varžovas Baikalui, pralenkiantis jį dar ir absoliučiu 
aukščiu“ (iš V. Obručevo 1893 m. rugpjūčio 24 d. laiško 
G. Potaninui). 

Didelio, beveik 1 mln. km2 ploto, ežero plytėta Airikos 
žemyno centre. Archeologai nustatė, kad jis egzistavęs visai 
neseniai, vos prieš 10 tūkstančių metų. Ežere kaupėsi Kon- 
go upės vandenys, kurie, staiga pakilus vakariniam žemy- 
no skliautui, negalėjo nutekėti į vandenyną. 

Trumpą amžių gyvena kai kurie kalnų ežerai. Antai met- 
raščiuose minimas 40-metis Šv. Lauryno ežeras (Alpės, Uza- 
no slėnis), ištekėjęs 1181 metais. Tąsyk kilęs staigus potvy- 
nis nusiaubė Izerio upės- slėnį, Grenoblio miestą. Panašią 
istoriją aprašo knygoje „Žemė“ ir E. Rekliu: 1892 metais, 
pratrūkus kalnų ežerui, buvo visiškai sugriautas ir užpiltas 
purvu Sen Žervės kurortas. 

Didžiulis ežeras buvo susidaręs 1918 metais Islandijoje, 
išsiveržus Katlos vulkanui. Deja, jis gyveno taip pat neil- 
gai: suirus ledo užtvankai, į slėnį plūstelėjo upė, vandenin- 
gumu net 3 kartus pranokusi Amazonę jos žiotyse. 

Ežerai staiga išteka ne tik svečiuose kraštuose, bet ir 
Lietuvoje. Ypač dažni tokie įvykiai buvo poledynmetyje, kai 
radosi upės upeliai. Ar ne jie prisimenami legendose apie 
„nuskridusius“ ežerus? Yra ir šviežių prisiminimų: „Pilies 
kalno papėdėje buvo gana seklus ežeras, gausiai prižėlęs 
augalijos. Į jį tekėjo Pelesos upė, o iš jo — Ūla. Dėl savo 
tamsaus vandens ir gausybės vandens lelijų, tankiai užklo- 
jusių visą ežerą, jis man atrodė pilnas paslapčių ir romanti- 
kos. Dumblėtame ežero dugne buvo daug ungurių, o žvejai 
savo tinklais kartu su žuvimi ir dumblu ištraukdavo ka- 
daise tose vietose gyvenusių elnių ragų. Šis ežeras toks 
byvo dar 1901 metais. Dabar ežero nebėra, jo jau nebebu- 
vo 1919 metais; dabar toje vietoje — šienaujama pieva. 

Netoliese buvo kitas toks pat ežeras — Dubas. Anais lai- 
kais iš jo tekėjo vienas Ūlos intakų, kurio pradžioje nuo se- 
nų senovės buvo pastatyti žuvims gaudyti „jėzdai“ (perko- 
lai). Vėliau kažkam prireikė tuos „jėzdus“ pašalinti, ir vi- 

sas Dubo ežeras ištekėjo į Ūlą ir Merkį. Dabar šioje vietoje 
žaliuoja didelė graži pieva, visa pribarstyta moliuskų kiau- 
tų, aiškiai bylojančių apie kadaise čia buvusį ežerą. Štai 
mano amžiuje Lietuvoje yra išnykę du ežerai — apie tai 
verta žinoti ir mūsų geografams“ 7. 

Iš tiesų verta, tačiau ir geografai panašių pavyzdžių 
turi: „Į Latežerį įteka Kuosinės upelis. Jis prasigraužė iki 
Salotės ežero, kuris 1841.1II.23 Kuosinės upeliu išsiliejo į 
Latežerį. Iš pastarojo vanduo plūstelėjo į Ratnyčios upelį. 
Potvynis padarė nemaža nuostolių Ratnyčios miesteliui ir 
Druskininkams. Ežero kaip nebūta, ir dar tais pačiais me- 
tais jo vietoje augo grikiai“ Š. 

Ežerai, ežerai... Dideli ir maži, gilūs ir seklūs — įvai- 
rių jų būta mūsų planetos gyvenime. Bet „žydrieji eieme- 
rai“ randasi, bręsta, miršta ir... vėl randasi. Apie esamus 
ir būsimus ežerus pasakoja tolesni knygos puslapiai. 


Pirmą sykį matau tokį mėlyną, tokį didelį vandenį. 
Tai mano vaikystės jūra, su salomis ir bangų mūša. 
Jūra neperplaukta, salos neatrastos, ir viskas dar 
priešaky: Rubikiai — tik preliudija į Rubikoną. 


A. Baliakis. Ariadnės siūlas 
Ežerų kolekcija 


Kiekvienas kolekcionierius, nesvarbu ką jis rinktų — paš- 
to ženklus, senas knygas, kėdes, atvirukus ar drugelius,— 
klasifikuoja savo brangenybes pagal spalvą, amžių, šalis, 
temas, rūšis ir kitus, kartais tik jam vienam suprantamus, 
požymius. Marga ir nuolat pasipildanti mūsų planetos eže- 
rų kolekcija — ne išimtis. Mokslininkai grupuoja ežerus pa- 
gal jų dubens formą, hidrologinį režimą, vandens cheminę 
sudėtį, kilmę. Pastaroji klasifikacija bene populiariausia ir 
detaliausia. G. Hatčinsonas, atsižvelgdamas į ežerų dubenis 
formavusius veiksnius, išskyrė net 76 ežerų tipus. Nepikt- 
naudžiausime skaitytojo kantrybe ir žvilgtelėsime tik į svar- 
biausias ežerų kolekcijos grupeles. 


MAMUTŲ AMZININKAI 


Pasak hidrologų, šiuo metu ledynai dengia 16,2 mln. kmž 
sausumos paviršiaus: 14 mln. kmž Antarktidoje, 1,8 mln. kmž 
Grenlandijoje ir 0,4 mln. kmž poliarinėse salose bei aukš- 
čiausiuose pasaulio kalnynuose. Dabar sunku ir įsivaizduoti, 
kad per pastarąjį milijoną metų, t. y. per laikotarpį, kurį 

geologai pavadino kvarteru, buvo kelios epochos, kai storas 
ledo šarvas prislėgdavo keliskart didesnius Žemės plotus. 
Tik šiauriniame planetos pusrutulyje vienu metu susidary- 
davo dvi naujos antarktidos! Didžiausio išplitimo laikotar- 
piais ledynai siekė vietas, kur dabar dunkso Kijevo, Dres- 
deno, Londono mūrai. Šiaurės Amerikoje jie nušliaužė dar 
toliau — iki Vašingtono platumos. O juk JAV sostinė yra 
400 km piečiau Taškento! .. 

Slinkdami ledynai gludindavo ir ardydavo pasitaikančias 
uolienas, atplėšę vilkdavo jas, smulkindavo, vėliau, stabte- 
lėję tarsi poilsiui, sukraudavo įspūdingus kauburius — gali- 
nes morenas. Poledynmetyje moreninių aukštumų tarpugūb- 
riai ir daubos atsivėrė ežerų akimis. 

Daug ežeringų duburių išplovė ledyninės upės. Jos ver- 
tėsi triukšmingais kriokliais nuo ledyno krašto, smuko į jo 
plyšius, šulinius ir jau poledyje, slegiamos sunkaus ledo sky: 
do, gremžė gilių duobių virtines, kurias glacialinio reljefo 
tyrinėtojas prof. CČ. Kudaba pavadino dubakloniais *. Taip 
gimė gilusis Tauragnas, ilgieji Asveja bei Aisetas ir daug 
kitų Lietuvos ežerų. Dubakloniuose telkšo ir mūsų kaimynų 
baikalai — Drydzio (Latvijos TSR, maksimalus gylis 65 m) 
ir Juodosios Ančios (LLR, 108 m) ežerai. Galingos buvo le- 
dyninės upės. Kad tai ne geografų fantazija, byloja ir Fed- 
čenkos ledynas (907 kmž, Pamyras): jo tirpsmo vandenys 
išgraužė 25 km ilgio ir 190 m gylio klonį. 

Pašiltėjus klimatui, ledyno pakraštys aižėja, nuo jo ati- 
trūksta didesni ar mažesni ledo luitai, kuriuos upės greitai 
užkloja smėlio ar žvyro patalais... Eina metai. Nuslūgsta 
prieledyninės marios, tundros vietoje suošia išlakus miškas, 
ir staiga... „„..ant Milžinkapio smėlyno nugula debesiu- 
kas. Mažas debesiūkštis, bet toks triukšmingas: žaibuoja, 
blyksi, perkūnus svaido ir vis apie smėlyno kalnus suka. 
Pabūgo piemenys audros ir ėmė varytis gyvulius namų link. 
Gena, skuba, tik viena mergaitė pamatė, jog nėra jos avi- 
nėlio, ir kad suriks: „Kur mano avinėlis?!“ 

Kai suriko mergaitė, debesis taip ir leptelėjo į tarpu- 
kalnę. Atsirado toje vietoje ežerėlis, kurį žmonės ir pava- 
dino Avinėliu. Senovėje ežerai dažnai debesimis padangėje 
slankiojo ir, jei kas jų vardą atspėdavo, tai jie tuojau toje 
vietoje nusileisdavo. Daug tokių ežerų yra“ ?. 

Taip, tokių ežerų daug, o legendą inspiravo poledynme- 
čio įvykiai: palaidotų ledo luitų tirpimas, dumbanti žemė, 
netikėtai atsiveriantys ežerai, Mokslininkai juos vadina ter- 


* Anksčiau vartotas terminas „rina“— skolinys iš vokiečių kalbos. 

smokarstiniais *. Dažniausiai šie ežerai būna nedideli, sta- 
čiašlaičiai, neišsiduodantys nei bangų ošimu, nei ištekan- 
čio upokšnio čiurlenimu,— ramios miškų akys, anot liaudies, 
akutės, akelės. 

Ežerai susidarė ir ledynų išgulėtose dubumose. Tokių 
ežerų, kaip, sakysime, Dysnų, — plati vilnis, lygus dugnas, 
iš vandens neretai kyšo salų nugaros, nendrynais pasišiau- 
šusios seklumos. 

Ežerų vėriniais dabinasi ir senojo ledyno gimlinė bei gre- 
timos vietos, kaip antai, Skandinavijos ir Kolos pusiasaliai, 
Karelija. Čia, savo kelio pradžioje, ledynas itin uoliai glu- 
dino kietas kristalines uolienas, pagilino ir pertvarkė pagal 
savo skonį tektoninius plyšius, o vėliau, kai išsekęs grįžo, 
pridengė juos plona nuosėdų skraiste. Taip kietakrančiuose 
ežeruose radosi moreninių salų, ištįsusių smėlio seklumų — 
ledyninių ozų, virš kurių, kaip sako karelų žvejai, kimba 
ypač dideli ešeriai. .. 

Kiek jų. senojo ledyno vaikaičių, yra? Į šį klausimą 
-neatsakys turbūt nė vienas geografas, nes pernelyg menki 
šie ežerai — mamutų amžininkai. Jų rekordai — vietinės reikš- 
mės, o ežerų grožio konkursas, deja, neorganizuojamas. Ži- 
noma, gaila, jame galėtų dalyvauti Europos šiaurvakarių 
ir Kanados, Patagonijos ir Putorano, taip pat kitų mūsų 
planetos kampelių ežerai. Ir galbūt šiame konkurse nugalė- 
tų šiaip nežymus — 14 kmž ploto ir 50 m gylio — Džeko 
Londono ežeras, snaudžiantis Kolymos upės aukštupyje; o 
gal Valdajaus aukštumos perlas — Seligeras, pasidabinęs 
160-čia salų, arba mūsų laibaliemenis Aisetas; o gal... Bet 
nespėliokime, nes išrinkti gražiausią ežerą, ko gero, sun- 
kiau nei kurios šalies ar žemyno „mis“. 

Daug ežerų yra sukūrę kalnų ledynai. Kitados ir jie 
buvo nusileidę į nūnai saulės spindulių nurudintas prie- 
kalnes, tačiau, šylant klimatui, jie kopė aukštyn. Neskubė- 
dami, pailsėdami, kartais net sugrįždami atgal. Kalnų Ie- 
dynų ritmus tyrinėjęs prof. A. Šnitnikovas nustatė, kad jų 
buvo net aštuoni ir kartojosi jie vidutiniškai kas 1850 me- 
tų. Paskutinį kartą ledynai buvo pasukę atgalios visai ne- 
seniai, vos prieš 200—300 metų. Gal ir nevertėtų apie tai 
užsiminti, jei galinės morenos nebūtų per kiekvieną tokį 
sustojimą patvenkusios naujų ežerų. Vieni jų jau išnyko — 
ištekėjo, o kiti, priešingai, spinduliuoja jaunyste, nors juos 
suformavę ledynai seniai ištirpo. Antai daug lokių akučių 


* Pavadinimas, beje, nelabai vykęs, nes termokarstiniai procesai vei- 
kė ir kitus ežerus, pavyzdžiui, dubakloninius. 

tyvuliuoja Aukštuosiuose Tat- 
ruose. Ledynų čia jau nebėra, 
todėl! žmonės ilgai negalėjo 
suprasti, kas šiuos ežerus už- 
kėlė į pusantro kilometro 
aukštį. Vienos specialios 
XVIII a. vidurio mokslinės 
komisijos ataskaitoje rašoma, 
kad vanduo į Tatrų ežerus 
atkeliauja požeminiais kana- 
lais iš... jūros, todėl juose 
būna potvynių ir atoslūgių, o 
viename ežere, Žaliajame, esą 
aptikta senovinio jūrų laivo 
7 pav. Ledynas, tūnantis kalno šlai: liekanų. Ž 
to nišoje, gremžia karą — būsimo Dabar Aukštųjų Tatrų eže- 
Eže lio dabUtį rai gerai ištirti. Čekų geogra- 
fai sudarė jų atlasą, nustatė 
kilmę. Dauguma ežerų — ledyninės kilmės, telkšo ne tik mo- 
reniniuose duburiuose, bet ir akmeninėse taurės pavidalo 
įdubose — karose, kuriose praeityje kybojo maži ledynukai. 
Giliose uolų nišose slypinčių karinių ežerų rasime ir kituose 
dabar nuledėjusiuose Europos kalnuose: Rodopuose, Sude- 
tuose, Rūdiniuose kalnuose ir kt. 

Ledyninių ežerų rastume ir Afrikoje — prie pusiaujo, Ru- 
venzorio kalnų masyve. Paslaptingi šie kalnai. Neakivaizdi- 
niu būdu juos atrado dar antikos geografai: legendiniuose 
Mėnulio kalnuose jie pažymėjo Nilo versmes. Slinko šimt- 
mečiai... Ruvenzorio — „Mėnulio kalnų“, „Debesų valdovo“, 
„Lietaus kūrėjo“ — ieškojo daugelis garsių Afrikos tyrinė- 
tojų, tačiau jis atkakliai slapstėsi po stora debesų skraiste. 
Tik nenuoramai H. Stanliui pavyko pamatyti (1875 m.) 
snieguotąsias Ruvenzorio viršūnes. Viena iš jų vėliau pa- 
vadinta jo vardu. Geografai suskaičiavo Ruvenzoryje net 
37 ledynus, aptiko daugybę jų veiklos pėdsakų — moreni- 
nių ir karinių ežerų. Ežerai dar labai jauni. Antai Blano 
(Baltasis) ežeras, telkšantis vakariniame Stanlio kalno šlai- 
te, susidarė tik apie 1935—1939 metus. Beje, tokių nauja- 
gimių yra ir Kenijos vulkano papėdėse. 

Jei ledyninės kilmės ežerai spindi pusiaujo saulės nu- 
šviesti, tai neturėtų būti keista jų aptikus Antarktidoje. Vis 
dėlto ežerų radimas lediniame žemyne sukėlė didžiulę geo- 
grafinę sensaciją. Iki tol manyta, jog jiems čia visai nėra 
vietos — aplinkui, kur pažvelgsi, plytėjo ledo dykra. Ilgai- 
niui monotoniškai baltaspalviame Antarktidos landšafte kur 

ne kur aptikta rudų uolų salų, vėliau pavadintų oazėmis. 
Jų bendras plotas — apie 10000 kmž, t. y. beveik 1,59; že- 
myno ploto. 1939 metais vieną tokią oazę aptiko vokiečių 
ekspedicija Karalienės Matildos Žemėje (Vakarų Antarkti- 
da). Joje buvo tiek daug ežerų, kad atradėjai ilgai nesvarstę 
pavadino ją Ežeringuoju Širmacherio plokščiakalniu. Di- 
džiausias (10 km2) Unter Zė ežeras telkšo aukštai kalnuose 
gilioje (79 m) karoje. Širmacherio oazėje nuo 1961 metų 
veikia tarybinė mokslinė stotis — Novolazarevskaja. 

1947 metais JAV lakūnas D. Bangeris skrido išilgai le- 
dyninio kupolo pakraščio ir Merės Berd Žemėje (Rytų An- 
tarktida) pastebėjo daug melsvai žalių akių. Oazėje, kuri 
buvo pavadinta atradėjo vardu, įmantriai išsirangęs didžiau- 
sias iki šiol žinomas ledyninės kilmės Antarktidos ežeras — 
Figūrinis (plotas — 14,7 km?, gylis — 137 m). 

Antarktidos ežeruose neišvysime plūduriuojant ledkal- 
nių — oazes dabartiniai ledynai aplenkia. Jų ieškokime... 
Tian Šanio kalnuose, Chan Tengrio viršūnės papėdėje telk- 
šančiame Mercbacherio ežere. Jis susidaręs vos prieš 200— 
250 metų, pasitvenkus didžiulių Inylčeko ledynų tirpsmo van- 
denims. Ledkalnius tiekia irgi šie ledynai, tiksliau — Pie- 
tinis Inylčekas. Ežeras — šmėkla: periodiškai, beveik kas- 
met, jo vanduo polediniu urvu išteka į sraunųjį Tarimą ir 
dingsta Takla Makano dykumos smėlynuose. Tokiu metu 
ežero dugnas panašus į ledkalnių kapinyną. 

Ežerą atrado vokiečių alpinistas G. Mercbacheris, 1902 
metais bandęs įveikti Chan Tengrio viršūnę. Deja, nepavy- 
ko... „Dvasių valdovą“, praslinkus ketvirčiui amžiaus, nu- 
galėjo tarybiniai sportininkai, vadovaujami M. Pogrebeckio; 
jie ir pavadino ledkalnių ežerą savo pirmtako vardu. 

Dabartiniai prieledyniniai kalnų ežerai — klastinga sti- 
chija, neretai nusiritanti į žaliuojančius slėnius purvo srau- 
tų — selių volais. Vien Kirgizijos TSR teritorijoje yra apie 
15 labai pavojingų moreninių ežerų, kybančių virš tirštai 
apgyventų slėnių. Jų vanduo gali išsiveržti pro galinių mo- 
renų vartus, atsiveriančius tirpstant palaidoto ledo luitams, 
plūstelėti per užtvankos viršų ir t. t. 

Įsiminęs kirgizų hidrologams 1966 metų pavasaris: labai 
šiltas, staigus ir vandeningas. Daug, labai daug vandens 
susikaupė tąsyk per trumpą laiką Jašin Kulio ežere (Ala- 
jaus kalnagūbrio šiaurinis šlaitas). Jo užtvanka neišlaikė 
tokio slėgio, ir 3 milijonų kubinių metrų vandens bei 800 
tūkstančių kubinių metrų akmenų bei purvo srautas nusi- 
rito žemyn, link žydinčio Ferganos slėnio. 

Praslinko vienuolika metų. Karšta 1977-ųjų vasara. Spar- 
čiai tirpsta Alajaus ledynai, jų vanduo kaupiasi laikinuose 
moreniniuose ežeruose. Suirus senoms užtvankoms, selės 
banga užliejo žemiau telkšantį Jašin Kulio ežerą — tuo me- 
tu tuščią, — paliko jame visą balastą (akmenis, purvą) ir, 
gerokai aprimusi, nuriedėjo tolyn, slėnio link. Taip Jašin 
Kulis išpirko savo kaltę... 

Pavojingi patvenktiniai ežerai susidaro tarsi pulsuojan- 
čių kalnų ledynų priekyje. Vienas iš tokių liūdnai pagarsė- 
jusių nenuoramų ledynų yra Vakarų Pamyre, Vančo upės 
aukštupyje. Ledynas kaip ledynas, Vidurinės Azijos kalnuo- 
se tokių yra šimtai, tačiau 1963 metais apie jį sužinojo visa 
šalis. O buvo taip... 

Ilgai miegojęs Medvežės ledynas nutarė apsidairyti, kas 
naujo įvyko šiltame slėnyje, ir pasileido smagia risčia že- 
myn, per dieną įveikdamas šimtus metrų, kas visai nebū- 
dinga normaliems ledynams. Netikėtai išdygusi ledo siena 
patvenkė Vančo aukštupį, kuris išsiliejo į didžiulį ežerą. 
Vandens lygis kilo ne dienomis, o valandomis, tad įvyko 
tai, kas neišvengiamai turėjo įvykti: moreninė užtvanka trū- 
ko, ir į slėnį siūbtelėjo šiurpi selė. Ištuštėjusią (laimė!) geo- 
logų gyvenvietę, stovėjusią per 100 metrų nuo ežero, ap- 
sėmė 15 m purvo sluoksnis. Bet tuo ledyno pokštai nesibai- 
gė. Tiesa, po šių įvykių jis nurimo, sugrįžo į aukštikalnes, 
ir dabar jo elgesį įdėmiai sekė glaciologai. Pasirodo, ne vel- 
tui: lygiai po dešimties metų istorija pasikartojo. Stai ką 
apie tai pasakoja liudytojai: 

„Abdukagoro slėnyje ištvinęs ežeras iš tolo buvo pana- 
šus į žydrai salotinį lašą, smaigaliu atsirėmusį į slėnio vir- 
šų... Prasidėjo!.. Matyti, kaip Chirsdaros upe paplūdo 
drumsti vandenys, ryškiai išsiskiriantys iš šviesiai žalsvos 
Dustirozo srovės. Štai ir sulaukėme... Jei į skaičiavimus 
įsivėlė klaida, iki ryto iš mūsų stovyklos neliks nieko, — juk 
ežere 20 milijonų kubinių metrų vandens. 

Su ežeru palaikomas nuolatinis ryšys. Per valandą van- 
duo nuslūgsta puse metro... Paryčiui į slėnio apačią nurie- 
da purvinai ruda selė. Niekas negali jai pasipriešinti. Chirs- 
daros — lyg nebuvę. Apylinkes drebina siaubingas riaumojįi- 
mas. Vanduo velka purvą ir akmenis. Srovė paplauna kran- 
tus, akimirksniu nuneša 1963 metų morenos likučius“ !*, 

Nuostabi ledynų kilmės ežerų geografija, įdomus jų gy- 
venimas, kurio puslapiai dar ne sykį įsiterps į mūsų tolesnį 
pašnekesį. 

(P. S. Skaitytojas, be abejo, suprato, kad ne visi ledy- 
ninės kilmės ežerai — mamutų amžininkai? ..) 


GEOLOGINIŲ KATAKLIZMŲ PEDSAKAI 


Kai radijas ar televizija praneša apie stiprų Žemės dre- 
bėjimą, įvykusį toli nuo gimtojo pamario, nejučiomis pa- 
galvoji, kaip protingai pasielgė mūsų protėviai, pasirinkę 
savo stovykloms ne saulėtas aukštų kalnynų pašlaites, o 
šaltus prieledyninius tyrlaukius, juolab (o gal laimei? ..) 
kad tais laikais dar nebuvo nei meteorologijos mokslo, net 
ilgalaikių klimato prognozių. Bet nuojauta neapgavo: le- 
dynas pasitraukė, tundrą pakeitė išlakus miškas, įšilusioje 
dirvoje suvešėjo javai. O vėliau rami tvirta žemė augino 
ne tik javus, bet ir stiprius žmones. Tarp jų ir... didelį bū- 
rį geologų. Šie, kaip visiems žinoma, žmonės romantiški, 
todėl nesitenkino molio ir žvyro proza, o ieškojo palaidotų 
slėnių, meteoritinių kraterių bei kitų egzotiškų dalykų. Ga- 
lima suprasti jų džiaugsmą, kai vieną 1977 metų pavasario 
vakarą daugiaaukščiuose Lazdynų rajono namuose šiek tiek 
susiūbavo šviestuvai, sujudėjo ant sienų kaboję paveikslai, 
Žemės drebėjimas Lietuvoje! Nesvarbu, kad jis kilo svetur, 
Karpatuose, ir mus pasiekė tik silpnas jo atodūsis, — pagal! 
nagrinėjamų problemų skaičių lietuviškoji geologija staiga 
priartėjo prie pasaulinių etalonų. .. 

Kas bendra, paklausite, tarp žemės drebėjimų ir ežerų? 
Pasirodo, labai daug. Tik šiai paralelei nutiesti reikia vėlgi 
geologinių duomenų, kurie tokie margi, kaip ir mūsų plane- 
tos paviršius. Pasak vienos teorijos, sukurtos revoliucingat 
nusiteikusių geologų, Žemės pluta susideda iš paskirų plokš- 
čių, plūduriuojančių skysto sluoksnio — astenosieros pavir- 
šiuje. Astenostera, ši požeminė išsilydžiusių mineralų jūra, 
glūdi 60—70 km gylyje ir primena labai lėtai verdantį ka- 
tilą, kuriame vyksta nuolatinė apykaita tarp įkaitusių gi- 
liųjų ir vėsesnių paviršinių masių. Planetos gelmių energija 
sukelia vadinamąsias konvekcines sroves, kurių maršrutais 
naudojasi ir Žemės plutos plokštės. Dreifuodamos astenosie- 
ros paviršiumi, jos atlieka milžinišką geologinį darba: plokš- 
čių skyrimosi vietose formuojasi gilūs plyšiai, sandūrose — 
aukšti kalnynai, o ten, kur plonos okeaninės plokštės pasi- 
neria po storesnėmis kontinentinėmis plokštėmis, susidaro 
vulkaninių salų virtinės. Aišku, kad tokioje „statybos aikš- 

8 pav. Tektoninių sprūdžių apsuptas Negyvosios jūros duburys 
9 pav. Rytų Afrikos grabenų ežerai 


telėje“ kyla didelis triukšmas, kurio atbalsius 1977 metais 
išgirdo ir vilniečiai... 

Ežerotyrininkus pirmiausia domina tektoniniai plyšiai — 
grabenai, susidarantys tarp skiriančiųsi plokščių. Nors jų 
gylis nesiekia 60—70 km, t. y. astenosferos paviršiaus, nes 
pro prasivėrusius „vartus“ kyla magma,— lieka pakankamai 
vietos ir ežerų vandenims. 

Bene įspūdingiausia pasaulyje ežeringų grabenų siste- 
ma, vadinamoji Rytų Afrikos lūžių zona, prasideda į pietus 
nuo Turkijos — Tiveriados ežeras, Negyvoji jūra — ir toliau 
nutįsta dviem šakomis per visą Rytų Airiką. Vakarinei ša- 
kai priklauso Mobutaus Sesės Seko (Alberto), Idžio Amino 
Dados, (Eduardo), Kivaus, Tanganikos, Rukvos, Niasos (Ma- 
lavio), o rytinei — Manjaros, Natrono, Magadžio, Naivašos, 
Baringo, Turkanos (Rudolfo), Čou Bachro, Čamo, Abajos, 
Zvajaus, Asalio ir kiti ežerai. Prieš 20 milijonų metų čia 
pradėjo formuotis naujas vandenynas, tačiau Žemės plutos 
plokštės skyrėsi labai lėtai (10 km per 20 mln. metų!), tad 

Rytų Afrikai teko pasitenkinti ežerais, o vandenynas bręsta 
aktyvesniame Raudonosios jūros rajone. Tolstant Arabijos 
pusiasaliui nuo Afrikos, Raudonoji jūra per 20 milijonų me- 
tų išplatėjo 300 km. Kaip teigia prancūzų mokslininkai, at- 
liekantys tyrimus Asalio ežero rajone, šis procesas akivaiz- 
dus: per pastaruosius kelerius metus Arabija nutolo nuo Ai- 
rikos 120 centimetrų. 

Pažintį su Afrikos tektoninės kilmės ežerais pradėsime 
nuo Niasos — piečiausio vakarinės grabeno šakos ežero. Jį 
1859 metais atrado D. Livingstonas. Kai kuriuose žemėla- 
piuose jis dar vadinamas Malavio ežeru. Pagal dydį 
(30 000 kmž) jam priklauso 9-oji vieta tarp pasaulio eže- 
rų. Kaip ir visi ežerai, telkšantys giliuose tektoniniuose 
sprūdžiuose, Niasos ežeras labai ištįsęs. Jo ilgis (iš pietų 
į šiaurę) — 580 km, o didžiausias plotis — tik 80 km. Neei- 
linis ir Niasos ežero gylis — 706 m, t. y. 5-oji vieta ežerų 
rekordų lentelėje. 

Niasos ežeras — vienintelis iš didžiųjų Afrikos ežerų, ati- 
duodantis savo vandens perteklių Indijos vandenynui. Iš 
ežero ištekančios Šyrės upės (Zambezės intako) vagą daž- 
nai užkemša vandens augalai, ir tada ežero vandens lygis 
pradeda kilti. Taip buvo atsitikę 1915—1937 metais: per 
šį laikotarpį vanduo ežere pakilo net 5 metrus. 

Nuo Niasos ežero į šiaurę — Rukvos ir Tanganikos eže- 
rai. Pirmasis iš jų kai kuriais metais visai išnyksta, nors 
per liūčių sezoną gali vėl išsilieti į 150 km ilgio ir 30 km 
pločio marias. Antrasis mums jau pažįstamas iš ankstesnio 
pasakojimo, todėl peršoksime 1000 km ilgio grabeno atkarpą 
ir atsidursime Kivaus ežero pakrantėse. Jas pirmasis euro- 
pietis (vokiečių keliautojas A. Giotcenas) išvydo tik 1894 
metais. Kivaus ežeras plyti 1462 m aukštyje. Tai didžiųjų 
Rytų Afrikos ežerų aukščio rekordas. 

Kivus — jauniausias Rytų Afrikos ežeras, susidaręs prieš 
16 000 metų lavos srautui pertvėrus seną tektoninį lūžį. Iš 
pradžių jis buvo nenuotakus, tačiau, Ruzizio upei palengva 
perpjovus bazaltinę užtvanką, ežero vandenys plūstelėjo į 
žemiau telkšantį Tanganikos ežerą, o iš jo — į Kongo upę. 
Ruzizio kanjone dabar veikia Bukavaus HE (25000 kW). 
Kivaus ežero plotas — 2370 kmž, su salomis — 2700 km?, 
Pagal gylį — 496 m,— jam priklauso trečia vieta Airikos 
žemyne. Ežero pakrantėse daug uolėtų pusiasalių, ramių 
įlankų, puikių paplūdimių, o šiaurinį krantą puošia Nijam- 
lagiro ir Nyra Gongos vulkanų kūgiai. Kartais jie pabunda, 
ir tada į žalsvai mėlyną ežerą liejasi ugninės lavos upės: 
verda vanduo, jame — žuvys, o sieros junginiai, spjaudomi 

ir povandeninių vulkanų, nudažo šį pragarišką, supuvusiais 
kiaušiniais dvokiantį viralą geltonais atspalviais. Tad nieko 
nuostabaus, kad Kivaus ežere gyvena tik 13 Žuvų rūšių 
(Tanganikos ežere — 250),— vien tik mūsų amžiuje ežeras 
patyrė tris tokias katastrofas: 1912, 1938 ir 1948 metais. 

Vulkanų alsavimą jaučia ir Idis Aminas Dada — tolesnis 
Rytų Afrikos lūžių zonos ežeras. Tiesa, jo vandens įrau- 
dusi lava niekad neužvirina, tačiau pakrantėse atsiveria 
daug karštų versmių, užgimusių Virungos vulkaniniame ma- 
syve. Dėl šios priežasties Idis Aminas Dada yra sūriausias 
Nilo upės baseino ežeras: viename litre vandens ištirpę 
800 mg druskų. Pagal dydį — 2300 kmž — jis primena Ki- 
vaus ežerą, tačiau yra gerokai seklesnis už jį (didžiausias 
gylis — 117 m). Sprūdinę ežero dubens kilmę rodo aukštas 
ir status vakarinis krantas; kitos pakrantės lėkštos ir užpel- 
kėjusios. 

Žemėlapyje keliauti paprasta, juolab pagal tokį puikų 
orientyrą, kaip Didysis Afrikos grabenas. Taigi paliekame 
žalsvus Idžio Amino Dados vandenis, perkopiame „Mėnulio 
kalnus“ ir prieš mus atsiveria tolesnio ežero, priklausančio 
Nilo baseinui, platybės. Jo atradimo (1864 m.) prioritetas 
priklauso anglų keliautojui ir medžiotojui S. Beikeriui, tad 
jam ir žodis: 

„Tai, ko mes (S. Beikeris keliavo su žmona.— K. K.) ieš- 
kojome, buvo prieš mūsų akis! Apačioje lyg gyvsidabrio jū- 
ra mirgėjo saulėje beribės vandens platumos, pietuose ir 
pietvakariuose susiliejančios su horizontu, o vakaruose, maž- 
daug už šimto dvidešimt kilometrų, pakrantėje dunksojo 
mėlyni kalnai... Aš buvau pakilęs virš ežero paviršiaus be- 
veik penkis šimtus metrų ir nuo stačios granito uolos žvel- 
giau į išsvajotus vandenis, į tą didžiulį baseiną, kuris kita- 
dos sukūrė ir maitino Egiptą...“ !!. 

S. Beikeris pavadino ežerą princo Alberto, Anglijos ka- 
xalienės Viktorijos vyro, vardu, tačiau dabartiniuose Žžemė- 
lapiuose aptinkame kitą, vietinį jo pavadinimą — Mobutus 
Sesė Sekas, o princą primena tik ištekanti upė — Alberto 
Nilas. Mobutus Sesė Sekas — seklus ežeras, jo didžiausias 
gylis — 58 m, taigi jis seklesnis nei mūsų Tauragnas, tačiau 
šį trūkumą su kaupu kompensuoja aukšti akmeninio dubu- 
rio šonai, iškylantys virš vandens paviršiaus 1300—1800 m. 
Ežero plotas — 5600 km2, ilgis — 145 km, plotis — 35—45 km. 

Rytinėje Afrikos grabeno šakoje didžiausias yra Turka- 
nos ežeras: plotas — 8500 km?, ilgis — 265 km, gylis — 125 m. 
Ežerą aptiko vengrai Š. Telekis ir L. Chenelis 1888 metais. 
Žemėlapyje atsirado dar vieno princo, šįsyk Austrijos-Veng- 

rijos, vardas — Rudolfas. Vietos gyventojai turkanai ežerą 
vadina Baso Naroku, t. y. „juodu vandeniu“, nes nusileidus 
saulei ežero paviršius patamsėja ir susilieja su juodos ba- 
zaltinės lavos krantais. Elmolai, gyvenantys pietinėje pa- 
krantėje, šį ežerą vadina El Kadišu, t. y. „mūsų vandeniu“. 

Netolimoje geologinėje praeityje Turkanos ežero pakran- 
tėse taip pat veržėsi vulkanai, liejosi lava; karštos minera- 
linės versmės čia trykšta iki šiol. Klimatas šiame rajone 
sausas (sausasis Metų sezonas trunka apie 8 mėn.), todėl 
nenuotakaus ežero vanduo sūrokas — 1 litre vandens ištir- 
pę 2,5 g druskų. 

Kadangi užsiminėme apie druskas, tai pasakysime, jog 
ypač daug jų susikaupia mažuose, sekliuose rytinės grabe- 
no šakos ežeruose. Antai Magadžio ežero, telkšančio Kenijos 
pietvakariuose, dugne slūgso 4 m storio sodos sluoksnis, 
o krantai daugelyje vietų sudaryti iš valgomosios druskos. 
Ežero plotas per sausąjį sezoną sumažėja 3 kartus (nuo 
900 iki 300 km?): atrodo, kas galėtų gyventi koncentruota- 
me sodos tirpale? O gyvena! Sodos ežerų vanduo dažnai 
primena ryškiai žalią tyrę — tiek jame plūduriuoja mikro- 
skopinių dumblių (diatomėjų). Šias „ganyklas“ labai mėgsta 
flamingai, sumaniai prakošiantys vandenį (nuodingą!) savo 
ilgais snapais. Čia pat, ant kieto sodos luobo, stūkso iškilę 
jų „inkubatoriai“— maži bokšteliai. Aplinkui trykšta karš- 
tos versmės, sodos plutelė įšyla dieną iki 65*C, juodas 
dumblas — dar daugiau, 0 rausvų paukščių peryklose tem- 
peratūra vėsesnė ir beveik pastovi. 

Pasak ornitologų, pasaulyje yra apie 6 milijonus flaimin- 
gų ir beveik pusė jų telkiasi Didžiojo Afrikos grabeno ryti- 
nės šakos ežeruose. Ypač daug jų yra Natrono ežere. Jo pa- 
viršiui mažųjų flamingų kolonijos teikia rausvą atspalvį. 

Flamingams labai nepalankūs būna vandeningi metai: 
ežerai išsiplečia, sumažėja druskos koncentracija, suyra liz- 
davietės. Tokia situacija Natrono ežere susidarė 1962 me- 
tais. Flamingai ilgai nelaukę persikėlė į Magadžio ežerą. 
Iš pradžių gyvenimas tekėjo įprastine vaga: ežero seklumo- 
se ilgakojai surentė bokštelius, sudėjo kiaušinius ir, siurb- 
čiodami tirštą diatomėjų sriubą, kantriai laukė palikuonių. 
Deja, Magadžio ežefas netapo antraisiais mažųjų flamingų 
namais — jame tyliai tiksėjo uždelstinio sprogimo bombos 
mechanizmas. Sprogimas — tikra ekologinė katastrofa įvyko 
išsiritus jaunikliams, kai šie, dar visai silpnučiai, paliko liz- 
dus ir nustypčiojo į vandenį. Pirmieji žingsniai visada ne- 
tvirti, bet flamingiukams jie buvo tikrai sunkūs, nes vande- 
nyje jų gležnas kojytes greitai surakino sodos žiedai. Daug 

paukščių žuvo ežero dumblynuose. Pirmi ir paskutiniai žings- 
niai — kraupi, bet... neišvengiama atomazga, nes Magadžio 
ežeras — tikras sodos katilas, pagal šios druskos atsargas 
užimantis antrąją vietą pasaulio ežerų tarpe. 

Daug flamingų gyvena ir peri nedideliame (34 km?) Ha- 
ningtono ežere. Šis garsus ir karštomis versmėmis, kurių 
energiją netrukus naudos pirmoji Kenijoje geoterminė elekt- 
rinė. 

Juo šiauriau, juo sausesnis klimatas, todėl maži rytinio 
grabeno ežerai dažnai išdžiūsta iki pat dugno. Tokie laiko- 
tarpiai būna sunkūs ne tik flamingams, bet ir žmonėms. Štai 
kų sūkuriai, ir vietiniai gyventojai pradėjo masiškai sirgti 
gerklės ligomis. Po kelerių metų ežerų duburiuose vėl su- 
tyvuliavo vanduo, bet — nauja bėda!— paežerės užtemdė uo- 
dų debesys... 

Trumpam palikime Afriką. Stambių Žemės plutos plyšių, 
patvinusių ežerais, yra ir kituose žemynuose, tarkim, Azi- 
joje. Čia akys pirmiausia krypsta į Baikalą, kurio duburys 
susidarė beveik vienu metu su Didžiuoju Afrikos grabenu. 

Dar 1772 metais akademikas 1. Georgis rašė, kad Bai- 
kalas atsirado „per prievartą prarajoje, susidariusioje galbūt 
per žemės drebėjimą“. Vėliau ežeras taip ir vadintas — „An- 
garos praraja“. Laikas parodė, kad intuicija akademiko be- 
veik neapvylė. Baikalas iš tiesų susidaręs prarajoje „per 
prievartą“, tik ne per žemės drebėjimą, o yrant silpnai že- 
myno siūlei, t. y. skiriantis Zemės plutos Eurazijos ir Amū- 
ro plokštėms. Apie Baikalo gimimą pranešė rūkstantys vul- 
kanų kūgiai, drebanti žemė. Nors šie įvykiai nutolę nuo 
mūsų laikų per 20—25 milijonus metų, jų atgarsius galima 
išgirsti ir dabar: per pastaruosius 120 metų ežero duburį 
purtė du stiprūs žemės drebėjimai — 10-ties (1862 m.) ir 
9-ių (1959 m.) balų (palyginkime: 1966 m. žemės drebėji- 
mas Taškente buvo 7,5 balo stiprumo). O kiek buvo silp- 
nesnių?! Visi jie, be abejo, koregavo ežero dubens formą: 
radosi naujų įlankų, povandeninių slenksčių, duburių. Ak- 
vanautai, tyrinėję ežerą su povandeniniais aparatais „Pai- 
siais“ (iki 1410 m gylio), jo šlaituose aptiko neseniai susi- 
dariusių sprūdžių, šviežių, dar nespėjusių pasislėpti po nuo- 
sėdų patalais plyšių. 

Mokslininkai turi ir daugiau faktų, kad Baikalui dar nė - 
į galvą ramus, užtarnautas poilsis, anaiptol — jis jaunas 
raumeningas atletas. Antai vulkanai Pabaikalėje užgesę prieš 
8—10 tūkstančių metų, bet ežero pakrantėse iki šiol trykšta 
karštosios versmės, kurių vandenyje yra daug gyvsidabrio — 

Žemės gelmių kvėpavimo pro- 


dukto, o ežero dugne mata- |J00: 


vimais aptiktas 
stiprus šilumos srautas, taip 


anomaliai 





pat sklindantis iš viršutinės |—— 


mantijos. Plutono kalvėje dir- 
bama, matyt, iš peties — Bai- 
kalas plečiasi. Geologai iš 
pradžių pašnabždomis, o vė- 
liau — garsiai sušneko, kad 
ežeras ateityje (aišku, „geo- 
loginėje“...) taps nauju van- 





10 pav. Sprūdiniai „laipteliai“ Bai- 
kalo duburio šlaite pro povande- 
ninio aparato „Paisis“ iliuminatorių 
(pagal A. Moniną ir J. Mirtiną) 


denynu, vadinasi, čia ne gė- 
da dirbti ir rimtai okeanologinei ekspedicijai: naujutėlaičius 
TSRS Mokslų Akademijos „Paisius“ pirmiausia skalavo Bai- 
kalo ir tik vėliau — Raudonosios jūros vanduo. Vienu žo- 
džiu, šiems Žemės plutos plyšiams pranašaujamas vienodas 
likimas... | 

Kita vertus, 20—25 milijonai metų — ne paties ežero, o 
jo duburio amžius. Toks Baikalas, kokį matome dabar, susi- 
darė vėliau, prieš 1—2 milijonus metų. Iš pradžių jo vietoje 
telkšojo keli nelabai gilūs ežerai; jų vandens perteklių nu- 
plukdydavo Lena; gražuolė Angara susiformavo tik prieš 
200—300 tūkstančių metų. Šiuo metu Baikalas plečiasi rytų 
kryptimi. Kiek milijonų metų praslinks, kol jis taps vande- 
nynu? Kokie žmonės klausysis ežero vandenyno bangų oši- 
mo? Šia tema turbūt nebedrįstų diskutuoti nė Lemas... Aiš- 
ku viena: per tą laiką Žemėje rasis daug naujų ežerų. 

Baikalas ne vienintelis didžiulio grabeno, įleidusio šak- 
nis į viršutinius mantijos sluoksnius, ežeras. Šiaurės Mon- 
golijoje telkšo jo tikras brolis Chubsugulis. Taip pat ne- 
įprastai skaidrus, šaltavandenis, tik įsiropštęs į kalnus visu 
kilometru aukščiau už Baikalą, ir kiek seklesnis (270 m). 
Ežerai, kaip ir pridera giminaičiams, artimai bendrauja. Iš 
Chubsugulio ežero ištekantis Egin Golas — Selengos intakas, 
o ši, kaip žinoma, yra svarbiausia Baikalo maitintoja. Tai- 
gi giliausias pasaulio ežeras turi nemažai mongoliško krau- 
JO 

Tektoninės jėgos sukūrė ir ipuikųjį Mongolijos landšai- 
tą — Didžiųjų ežerų slėnį. Šį milžinišką (100 000 km?) ne- 
nuotakų duburį, įsispraudusį tarp Altajaus ir Chingajaus 
kalnų grandinių, 1878 metais aptiko ir tyrė Rusijos gene- 
ralinio štabo karininkas M. Pevcovas. Ežerai iš tiesų verti 
„didžiųjų“ titulo. Antai Ubsu Nūro plotas — 3350 kmž, Chiar- 
gas Nūro — 1480 km?. 

11 pav. Senas transjorminis lūžis Škotijoje. Dabar jame telkšo garsusis 
Neso ežeras (pagal N. Kelderį) 


Pasak Žemės plutos plokščių dreifo teorijos šalininkų, 
gilūs tektoniniai ežerai gali susidaryti ne tik grabenuose, 
bet ir vadinamuosiuose transforminiuose lūžiuose, susidaran- 
čiuose ties plokščių sąlyčiu. Tokia esanti San Andreaso lū- 
žio ir to paties pavadinimo ežero Kalifornijoje kilmė. Spėja- 
ma, kad Ramiojo vandenyno plokštė „plaukia“ sykiu su Ka- 
lifornija išilgai Šiaurės Amerikos į šiaurės rytus. Keliau- 
jama sparčiai, vidutiniškai po 6 centimetrus per metus, tad 
po milijono metų Los Andželo miestas turėtų atsidurti Va- 
šingtono geografinėje platumoje. Vašingtone, žinoma, citri- 
nos neauga, tačiau gerai dera vynuogės, todėl saulėtosios 
Kalifornijos gyventojai kol kas nebūgštauja dėl būsimų kli- 
mato permainų, juolab kad turi kasdieninių neįprastos ke- 
lionės rūpesčių — pernelyg dažnai dreba jų dreifuojantis pu- 
siasalis. Stiprūs žemės drebėjimai jau teko San Francisko 
(1906 m.) ir Los Andželo (1971 m.) miestų daliai. Kur bus 
dabar? Liūdna prognozė paremta analogijos principu: ne- 
didelio (40 km ilgio ir 2 km pločio), bet gilaus (238 m) 
Skotijos Neso ežero, pagarsėjusio hipotetine pleziozaure Ne- 
se, transiorminis lūžis ir ežero duburys susidaręs prieš 350 
milijonų metų (!), tačiau Plutonas iki šiol nepatenkintas 
savo kūriniu ir retkarčiais jį papurto. Škotai šiais žemės dre- 
bėjimais (beje, silpnais) džiaugiasi: jie pažadina Nesę, o 
ši — turistus, bet juk Kalifornijoje, San Andreaso ežere, ple- 
ziozaurai kol kas nesiveisia. .. 

Ne visi tektoniniai ežerai išsiliejo pasaulinės svarbos geo- 
loginių įvykių centruose. Daugelis iš jų mažesnio „rango“, 

bet taip pat giloki Žemės pa- 
viršiaus randai. Ištįsę stačia- 
šlaičiai ežerai, įsiraizgę į tek- 
toninių lūžių voratinklį, ypač 
būdingi Skandinavijos ir Ko- 
los pusiasalių, Suomijos, Ka- 
relijos, Kanados landšaftams. 
Tiesa, vėliau jų duburius yra 
kiek pertvarkę ledynai, ta- 
čiau pagrindiniai bruožai ne- 
pakitę. Žemės plutos sprū- 
džiuose tyvuliuoja Ladogos, 
didžiausio (17700 km?) Eu- 
ropos ežero, ir Balatono — Vi- 
durio Europos „jūros“ van- /2 pav. Viktorijos ežero malda 
denys, analogiškose reljefo 

formose telkšo Balchašas, Titikaka, Didieji Amerikos eže- 
rai. 

Skaitytojas, be abejo, jau bus tinkamai įvertinęs senovės 
graikų indėlį į ežerotyros mokslą: ar turėtume šiandien tiek 
daug didelių, gilių ir šiaip gražių ežerų, jei Plutonas būtų 
pasilikęs saulėtame Olimpe kartu su kitais dievais? Geolo- 
gai, dabartiniai požemių karalystės valdovo (kažkodėl vadi- 
namo „vidinėmis Žemės jėgomis“...) biografai, detaliai iš- 
studijavo jo kūrinius ir pastebėjo, kad jie būna ne tik kam- 
puotų — sprūdinių, bet ir plastiškai įgaubtų Iormų. Plutono 
rainiojo kūrybos laikotarpio kūriniai vadinami muldomis; 
jose telkšančius ežerus hidrologai taip pat priskiria tekto- 
ninės kilmės tipo ežerams. Taigi ieškokime muldų... 

Didžiojo Afrikos grabeno ežerai, kurių pakrantėse nese- 
niai lankėmės, juosia didžiulę skliautinę pakilumą. Įdubus 
centrinei jos daliai, upės, anksčiau priklausiusios Kongo 
baseinui, pasuko atgal, užliejo naująjį duburį (muldą). ir 
šis virto mums pažįstamu Viktorijos ežeru. Panašiai susi- 
darė ir žemiau plytintis didelis (2590 km?), bet seklus i(3— 
o m) Kiogos ežeras. Šis beveik ištisai užžėlęs papirusų ir 
nendrių džiunglėmis, vandens lelijomis, todėl ikartografams 
labai sunku nustatyti jo tikrąją kranto liniją — žemė- 
lapiuose ji žymima tik apytikriai (punktyrine linija). 

Nežinia, kaip būtų susiklosčiusi senovės Egipto istorija, 
jei nebūtų buvę Viktorijos ir Kiogos ežerų, tiekusių Nilui 
Kongo baseino vandenis. Aiškiaregišką Herodoto mintį „Egip- 
tas — Nilo dovana“ galima suformuluoti kiek tiksliau: „Egip- 
tas — Nilo aukštupio ežerų dovana“. 

Afrikos žemyno centre spindi dar viena ežero vandeni- 
mis patvinusi mulda, kurios pakrantės išugdė turtingą sao 
kultūrą. Sao — „žmonės, išėję iš vandens“, ir ne bet kokio, 
o „Didelio vandens“ — toks Čado ežero pavadinimo lietuviš- 
kas analogas. Kadaise vanduo iš tiesų buvo didelis, išsilie- 
jęs į 400 000 kvadratinių kilometrų marias, tačiau tie laikai 
jau seniai liko praeityje. Paskutinį kartą Čadas buvo „di- 
delis“ prieš 5400 metų, o dabar jo plotas svyruoja nuo 26 
iki 10 tūkstančių kvadratinių kilometrų. Ežeras labai sek- 
lus (vidutinis gylis — apie 2 m), smėlio salų virtinė — Di- 
dysis barjeras — dalija jo duburį į šiaurinę ir pietinę dalis, 
kurios naujausiuose žemėlapiuose vaizduojamos savarankiš- 
kais ežerais. Kodėl mažėja „Didelis vanduo“? Priežasčių 
daug: ežerą atakuoja Sacharos smėlynai, jo duburyje kau- 
piasi upių atplukdomos sąnašos ir t. t. Tačiau svarbiausia — 
sausros, kurios jį kankina nuo 1968 metų. Tiesa, moksli- 
ninkai pranašauja, kad apie 1985 metus klimatas pasikeis 
ir Čado ežeras atgaus prarastus vandenis (taip ne sykį jau 
buvo, todėl įvairiuose žemėlapiuose ežeras nevienodas). Eže- 
rui iškilęs hamletiškas klausimas, į kurį šiandien niekas 
negali atsakyti, nes viskas priklausys nuo Šario upės, Čado 
ežero maitintojos, ir Benujės, Nigerio intako, tarpusavio san- 
tykių. Kol kas jie labai įtempti ir plėtojasi ežerui nepagei- 
daujama linkme. Visai galimas daiktas, kad netolimoje atei- 
tyje Šaris taps Nigerio intaku, ir tada... „Didelis vanduo“ 
niekada nebus didelis... 

Kampučijos šiaurinės Tonle Sapo ežero (mulda!) pa- 
krantės padovanojo pasaulio kultūrai khmerų architektūros 
šedevrus — Ankoro ir Bajono miestus. Ežeras globoja ir da- 
bartinę šalies sostinę Pnompenį. Bet apie tai verta papasa- 
koti smulkiau. 

Kampučija — musoninio klimato kraštas. Vasarą, kai upės 
išpampsta nuo liūčių vandens ir išsilieja į aplinkines lygu- 
mas, ji virsta didžiuliu ežeru. Khmerai pripratę prie tokių 
gamtos pokštų ir, gelbėdamiesi nuo kasmet vykstančių po- 
tvynių, statydinasi namus ant aukštų polių. Deja, neretai 
nuo potvynių neišgelbsti nė aukščiausi poliai. Ypač pavo- 
jinga gyventi didelių upių pakrantėse — viską gali nuplauti 
banga, ūmai plūstelėjusi per apsauginį pylimą. Iš pirmo 
žvilgsnio atrodo, kad senosios Kambodžos valdovai, perkėlę 
šalies sostinę prie plačiojo Mekongo krantų, buvo arba vi- 
siški diletantai hidrologijoje, arba mėgo stiprius pojūčius... 

Vis dėlto Pnompenis įsikūręs idealioje vietoje. Per visą 
gyvavimo laikotarpį jo nė sykio neužliejo Mekongo vande- 
nys: vasarą, kai tirpsta Tibeto sniegynai ir kartu šniokščia 

musoninės liūtys, jie pakyla tik devyniais metrais (kitose 
vietose Mekongas „pastorėja“ ir trisdešimčia metrų). Kodėl 
upė tokia rami ties Pnompenio miestu? Atsakymas papras-. 
tas: vandens perteklius nuteka Tonle Sapo upe (Mekongo 
intaku, prieš srovę) į to paties pavadinimo ežerą. Ežeras 
vasarą padidėja 10-čia kartų — nuo 3 tūkstančių iki 30 tūks- 
tančių kvadratinių kilometrų! 

Mekongo upė ties Pnompeniu būna vandeninga ir sausą 
žiemą, kai musonai gena tik dulkių debesis. Tada ją mai- 
tina Tonle Sapo ežeras: šalyje tvyro alsi kaitra, o į upę su- 
grįžta „paskolintas“ vanduo. Khmerai nuo neatmenamų laikų 
džiaugiasi šiuo gamtos stebuklu: Vandens sugrįžimo šven- 
tėje dalyvauja visi sostinės gyventojai. 


JUOS SUKŪRĖ UGNIS 


Pirmasis įspūdis, kurį sukelia K. Briulovo paveikslas 
„Paskutinė Pompėjos diena“, dažniausiai išlieka visam gy- 
venimui: kraupiai raudonas dangus, suraižytas žaibų strė- 
lėmis, mirties šešėlis, sklandantis virš antikinio miesto... 
Po K. Briulovo „Pompėjos“ sunku patikėti Heraklitu, kad 
ugnis — pirminė gamtos medžiaga, iš kurios atsiradęs visas 
pasaulis. .. 

Neskubėkime smerkti senovės graikų filosofo, juolab kad 
jis nematė K. Briulovo šedevro. Juk ir šiais laikais yra jo 
šalininkų. Antai lakųjį Heraklito posakį „Visko pradžia — 
ugnis“ tarybinis vulkanologas J. Marchininas pasirinko savo 
knygos „Ugnikalniai ir gyvybė“ epigrafu. Pasirodo, ugnikal- 
nis — ne tik viską niokojanti stichija, bet ir subtilus kūrė- 
jas, savo laboratorijose kūręs Žemės plutos uolienas, van- 
denį, pirmines atmosferos dujas, gyvybę ir... ežerus. 

Vulkaninės kilmės ežerų mūsų planetoje yra daug. Dau- 
giausia jų telkšo šių laikų vulkanizmo srityse, pirmiausia 
vadinamajame Ramiojo vandenyno „ugnies žiede“, kur rūks- 
ta beveik 76 procentai aktyvių Žemės ugnikalnių. Šio tipo 
ežerų rasime ir dabar atvėsusiuose rajonuose Vidurio Euro- 
poje, Mažajame Kaukaze, Vidurio Sibire ir kitur. Kaip jie 
susidarė? 

Tipiškas ugnikalnis — tai kūgio pavidalo kalnas, Kurio 
viršūnėje atsiveria gilaus duburio — kraterio nasrai. Į apa- 
čią krateris siaurėja ir palengva virsta požeminiu kanalu — 
skystos lavos transporteriu. 

Ugnikalniui užgesus ar aprimus, krateris tampa idealiu 
ežero duburiu. Aišku, jei pakanka drėgmės. Antai Armėni- 
joje, į pietus nuo Sevano ežero, stūkso daug senų ugnikal- 

sių (Aždahako, Armagano ir kt.) kūgių, tačiau jų krate- 
riuose telkšo tik mažyčiai, vasarą gerokai apdžiūstantys eže- 
rėliai; Indonezijoje — priešingai, ežerais virtusios net ir vei- 
kiančių ugnikalnių viršūnės. Jie nepaprastai gražūs, nes vul- 
kaninės dujos ir tirpalai nudažo vandenį visomis vaivorykš- 
tės spalvomis. Tačiau šie pakibę gražuoliai labai klastingi: 
žiobtelėjus ugnikalniui, ežero vanduo plūstelėja iš krantų, 
ir į papėdę nusirita verdančio purvo srautas, kurį indone- 
ziečiai vadina lacharu. Baisus lacharas plūdo 1919 metais iš 
Keludo ugnikalnio (Javos s.). Jis palaidojo 114 kaimų, 5300 
žmonių. Iš kraterinio ežero tąsyk siūbtelėjo 78 milijonai ku- 
binių metrų vandens. 

Krateriniai ežerai spindi ir Antarktidos prieigose (pvz. 
Glubokojės ežeras Vaterlo saloje šalia tarybinės Belings- 
hauzeno stoties), ir pusiaujo saulės apšviestame Galapagų 
salyne (Fernandinos sala bei to paties vardo ugnikalnio 
krateris), ir... didelių ežerų salose. Taip, taip -- ežerai eže- 
ruose: Nikaragvos ežero Ometepės saloje, Turkanos ežero 
Centrinėje saloje (net trys krateriniai ežerėliai) ir kt. 

Dideli ir gilūs vulkaninės kilmės ežerai telkšo ugnikal- 
nių kalderose — plačiuose, yrančiuose krateriuose (kaldera 
susidaro, kai kylanti iš žemės gelmių lava, nepajėgdama 
pramušti užakusios ugnikalnio stemplės, išsprogdina kūgio 
viršūnę). Iš jų bene giliausias Kraterinis ežeras (JAV, Ore- 
gono valstija), telkšantis senoje Maunt Mazamo vulkano 
kalderoje: 589 metrų gylio „duobutėje“ sukaupta 16 kubi- 
nių kilometrų vandens. Tris kartus daugiau nei visuose Lie- 
tuvos ežeruose sykiu! Ne ką seklesnis (570 m) ir kitas Kra- 
terinis ežeras, plytintis garsiajame Jeloustono nacionalinia- 
1me parke (JAV, Uoliniai kalnai). 

Didžiausio kalderinio ežero- ieškokime priešingoje Ra- 
miojo vandenyno pakrantėje, Kamčiatkos pusiasalyje. Kro- 
nokų ežeras: plotas — 245 km, gylis — 306 m. Nuo Kronokų 
netoli ir iki Uzono kalderos — didžiulio ovalinio duburio, 
kurio pilkame dugne spindi žydros ežerų akys. Geologų žo- 
džiais tariant, Uzonas dar visai neseniai buvo panašus į 
Geizerių slėnį. Dabar, tiesa, jis nurimęs, bet ežerų pakran- 
tėse vienur kitur trykšta dujų fontanai, kunkuliuoja purvo 
katilai, verčiasi karštos versmės, atnešančios į paviršių Že- 
1mės gelmių dovanų — aukso, sidabro, gyvsidabrio, rubidžio, 
stroncio. Turtingi ežerai... 

Ežeringų kalderų yra ir senutėje Europoje. Štai Neapo- 
lio apylinkėse, šalia Sulfataro ugnikalnio, stipriai apirusia- 
1me krateryje tyvuliuoja Averno ežeras. Jo pakrantėse kita- 
dos buvo įrengtos romėnų termos. 

Gražių ežerų yra patvenkę lavos srautai, sruvę į upių 
upelių slėnius. Jau minėjome, kad taip susidarė Kivus Af- 
rikoje, bet tokių ežerų esama ir arčiau, sakysim, Armėni- 
oje. 

A aino ežeras. M. Gorkis jį pavadino „gabalėliu dan- 
gaus, nusileidusiu į kalnuotą žemę“. Armėnijos „jūra“ iš 
tiesų verta pagyrimo, bet geografų pateiktoji Sevano ežero 
gimimo versija yra visai žemiška. Buvo taip arba maždaug 
taip. 

P pries daug milijonų metų, iormuojantis Armėnijos kal- 
nyno reljefui, vidinės žemės jėgos išduobė gilią įdubą — 
Didįjį Sevaną. Sunkius išbandymus patyrė naujasis ežeras: 
priešinosi tirštai sąnašų krušai (ežero dugne susikaupė be- 
veik 1 km storio nuosėdų sluoksnis), karštiems lavos srau- 
tams, plūstantiems nuo aplinkinių ugnikalnių, bet svarbiau- 
sia — tramdė iš jo ištekančią Razdano upę, kuri be atvan- 
gos gremžė savo vagą. Gilesnė upės vaga — seklesnis eže- 
ras. Kova buvo nelygi, ir Didysis Sevanas pasidavė — visas 
visutėlis iki paskutinio lašo ištekėjo į Ararato slėnį. 

Ežeras atgimė visai neseniai, prieš 100—150 tūkstančių 
metų. Išgelbėjo jį Eratumbero ugnikalnis, pertvėręs Razda- 
no upę lavos užtvanka. Į Didjjį Sevaną sugrįžo vanduo — 
daug vandens, nes patvenktame Razdano slėnyje išsiliejo 
dar vienas Sevanas — Mažasis. 

O dabar užkopkime į aukščiausią Sevano pakrantėse Až- 
dahako ugnikalnį (3597 m) ir pabandykime vienu žvilgsniu 
aprėpti visą ežerą. Vargu ar pavyks, nors jis vilnija tikrai 
„po kojomis“, beveik pusantro kilometro žemiau. Ne veltui 
Sevanas vadinamas Armėnijos jūra: plotas (iki vandens ly- 
gio pažeminimo, apie kurį dar kalbėsime vėliau) — 1416 kmž, 
didžiausias ilgis — 75 km, vandens tūris — 58 kmš (deja, 
taip pat iki vandens lygio pažeminimo. ..). Čia, ant Ažda- 
hako viršūnės galutinai susipainioji ežerotyros kategorijose. 
Žvilgsniu neaprėpiamos vandens platumos — ežeras, šalia, 
giliame ugnikalnio krateryje žibantis veidrodžio ovalas — 
taip pat ežeras; ir pirmasis, ir antrasis — ugnies vaikai. .. 

Jei armėnai turi vulkaninės kilmės ežerų, tai kaipgi at- 
siliks gruzinai! Yra, yra tokių ežerų ir Gruzijoje, pietinėje 
jos dalyje. Tiesa, už Sevaną jie daug mažesni, tačiau kas 
juos tyrė! Pats kunigaikštis Vachuštis Bagrationas! Štai kaip 
jo šviesybė apibūdino XVIII a. viduryje Tabackūrio ežerą: 
„Tbis Kūrio ežero vanduo švarus ir skaidrus, saldus ir svei- 
katai naudingas; pakrantėse daug eglių, miškų, žolių ir gė- 
lių, šaltinių; ežere aibė upėtakių, didelių ir mažų, labai ska- 
nių...“ LŽ: 

Išsami charakteristika, vis dėlto išdrįsime ją papildyti. 
Tabackūrio ežeras (plotas — 14,2 km2, gylis — 40 m) tyvu- 
liuoja piečiau garsiojo Bakurianio kurorto, Džavachečio plyn- 
aukštėje, beveik 2 km aukštyje. Iš visų pusių aplink ežerą 
aukštos kalnų viršūnės, tačiau mus domina tik dvi, stūksan- 
čios rytinėje pakrantėje: iš viršaus kiek suplotas Tavkvetelio 
kūgis ir dvigalvis Šavnabadas. Abu galiūnai — užgesę ug- 
nikalniai. Netikite? Ką gi, geriau vieną kartą pamatyti nei 
dešimt kartų išgirsti — kopiame į viršų, juolab kad kelionėje 
išsiversime ir be sudėtingos alpinistinės technikos... 

„..-Pagaliau baigėsi judrūs akmenų nuobirynai, ir kojos 
atsirėmė į tvirtą uolos paviršių. Viršūnė: 3 km nuo jūros ir 
1 km nuo Tabackūrio ežero vandens lygių. O štai ir įrody- 
mas, kad Tavkvetelis yra romėnų ugnies dievo Vulkano kū- 
rinys,— kraterio taurė, sklidina žydro kaip Gruzijos dangus 
vandens. Žvelgiant į ramų padangių ežerėlį, sunku įsivaiz- 
duoti, kad dar visai neseniai (pagal geologų laikrodžius), 
paskutinio apledėjimo laikotarpiu, iš Tavkvetelio ir Šavna- 
bado kraterių plūdo ugnihė lava, kuri ten, slėnyje, virto 
akmenine užtvanka, patvenkusia žalsvą Tabackūrio ežerą. 

„Gruzijos karalystės aprašyme“ V. Bagrationas mini dar 
vieną Džavachečio plynaukštės ežerą: „„Paravanio ežeras — 
didelis ir žuvingas, bet žuvis ežere neskani...“ 12, 

Paravanis — didžiausias Gruzijos ežeras (37,5 km?), Ta- 
backūrio bendraamžis. Šalia, vakarinėje pakrantėje, dunkso 
jo kūrėjų — Abulio (3301 m), Godorebio (3188 m) ir Sam- 
saro (3285 m) ugnikalnių stačiašlaičiai kūgiai, beje, taip 
pat kabančiais krateriniais ežeraičiais pasipuošę. Paravanio 
pakrantėse viskas byloja apie jo vulkaninę kilmę: platūs la- 
vos laukai, blizgančios obsidiano — vulkaninio stiklo šukės, 
vandeningi šaltiniai, trykštantys iš korytų tufų, ir t. t. Eže- 
ras seklus (didžiausias gylis — 3,3 m), bet žuvingas. Kaip 
čia neprisiminsi V. Bagrationo žodžių: „Paravanio ežeras 
didelis ir žuvingas. ..“? Suabejoti galima nebent kunigaikš- 
čio skoniu (jei iš viso dera abejoti pasaulio viešpačių gur- 
maniniu išprusimu): ežere veisiasi upėtakiai, šapalai ir ki- 
tokios neprastos žuvys. 

Ežerų, telkšančių tarp sustingusios lavos krantų, sąrašas 
būtų be galo ilgas. Į jį galėtume įtraukti Jeloustono upės 
kanjono (Šiaurės Amerika) ežerėlių Ikaskadą, Islandijos — 
šiuolaikinio vulkanizmo šalies „vatnus“ (Mivatnas, Eskju- 
vatnas ir kt.), Rytų Sibiro bazaltinių laukų — „trapų“ eže- 
ringuosius duburius, daugelį Naujosios Zelandijos, Japoni- 
jos, Kamčiatkos, Kurilų ežerų ežerėlių. Šiame sąraše rastu- 
me, be abejo, ir Tobos ežerą (plotas — 1129 km?) — Sumat- 

ros salos įžymybę. Pasak se- 
nos indoneziečių legendos, 
dievas Si Radža Batakas, pa- 
matęs iš viršaus Tobos eže- 
rą, nebegalėjęs nurimti dan- 
guje — sapnavęsis žemiškasis 
rojus. Pagaliau jis ryžęsis nu- 
sileisti į Žemę ir įsikurti eže- 
ro pakrantėje. Nuo šio „eks- 13 pav. Ežerėlis, telkšantis maros 
dievo“ prasidėjusi gausi ba-. taurėje 

takų giminė... 

O Štutgarto miesto (VFR) apylinkėse krateriniai ežerai 
telkšo... plokščioje lygumoje. Veltui ieškotume senųjų ug- 
nikalnių veiklos pėdsakų — jų nėra, nes krateriai kitados 
išsprogdinti vulkaninių dujų, o lava dėl nesuprantamų prie- 
žasčių neišsiliejo. Tokius sprogimo piltuvus geologai vadi- 
na maromis. Idealiai apvalūs marų ežerėliai dažniausiai bū- 
na nedideli (200—1000 m skersmens), bet gilūs (100— 
400 m). Eifelio kalnų masyve (VFR) jie pabirę taisyklingais. 
vėriniais, o Prancūzijoje, Centriniame masyve,— pavieniui. 
Šio tipo ežerų yra ir Afrikoje, tik ten jie — ne turistinė eg- 
zotika, o gyvybės šaltiniai. Štai Darfūro mara (Sudanas), 
kurioje tolimoje geologinėje praeityje išsprogdinti tvirti Nu- 
bijos dykumos smiltainiai, tapo vieninteliu plačių apylinkių 
ežeru ir 0aze. . 

Ugnikalniai kuria daugybę įvairių ežerų. Deja, kartais. 
juos ir sunaikina. Ežerų „pompėjos“— realūs faktai; jų 
nereikia ieškoti antikos laikų kronikose. .. 

...1980 metų gegužės 18 dieną Kaskadiniuose kalnuose 
(JAV) prabudo Sent Chelenso ugnikalnis (čia derėtų pri- 
minti dažnai daromą klaidą: Dž. Vankuveris, šį ugnikalnį 
atradęs 1792 metais, pavadino ne Šv. Elenos, o anglų pa- 
siuntinio Ispanijoje barono Sent Chelenso vardu; pastarojo 
diplomatinių gudrybių dėka 1790 metais išvengta karo tarp 
Anglijos ir Ispanijos). Taip, tas pats, kurio papėdėse, pasak 
indėnų, gyvenąs paslaptingasis ,„Didžiapėdis“— „bigiutas“. 
Išsiveržimas buvo staigus ir audringas: po pirmojo sprogi- 
mo į orą pakilo 400 milijonų tonų įkaitusių vulkaninių pe- 
lenų! Per kelias sekundes ištirpo ugnikalnio šlaitus dengę 
ledynai, kelių metrų storio sniego patalai, ir į slėnį nusirito 
galingos selės volas. Lėkdamas 50 km per valandą greičiu, 
jis iškirto 500 kmž miško, nuplovė 20 tiltų ir visą šį turtą, 
gausiai atmieštą purvu bei akmenimis, atidavė Spirito (,,Dva- 
sios“) ežerui. Šis, iki šiol garsėjęs nepaprastai tyru vande- 


43 








niu, pavirto purvo katilu. O netrukus prasidėjo ir antrasis 
tragedijos aktas: karštų vulkaninių pelenų „lietus“ užviri- 
no, o paskui visai palaidojo ežerą ir sunaikino visa kas gy- 
va dar 26-iuose ežeruose. Dvidešimtojo amžiaus pompėja! O 
mes vos patikėjome Heraklito žodžiais: „Visko pradžia — 
ugnis“... 


NUOGRIUVŲ SPĄSTUOSE 


„Tai atsitikę senų senovėje, kai Tatrus valdęs piktas ir 
godus drakonas. Daug vargę žmonės, ir atrodė, kad jų kan- 
čioms nebūsią galo. Bet kartą vienas drąsuolis išdrįsęs pra- 
keikti siaubūną. Šis... subyrėjęs į gabalus: kur krito gal- 
va — išsiliejęs Drakono ežeras, kur dribo sunkus kūnas — iš- 
kilę kalnai, Drakono ketera...“ 

Šią legendą čekų mokslininkai interpretuoja savaip: 1662 
metais Aukštuosius Tatrus sukrėtė stiprus žemės drebėjimas, 
pastūmėjęs gilių slėnių link ne tik šlaituose susikaupusį 
smulkžemį, bet ir dideles uolas. Kalnų griūčių užtvankos 
patvenkė daug ežerų. Vienas iš jų — legendinis Drakono eže- 
Tas. 

Nuogriuvinės kilmės ežerų esama beveik visuose pasau- 
tio kalnynuose. Tad —į kelionę, aplankykime bent garses- 
nius. 

Seniai pramintas takas veda į kalnuotąją Pamyro Ala- 
jaus šalį, prie Iskanderkulio ežero (Tadžikijos TSR). 1899 
metų žiemą juo ėjo ir mūsų krašto žmogus — Konstantinas 
Aris. Ne šiaip ėjo, bet viską stebėjo, analizavo, rinko moks- 
lines kolekcijas. Nelengva tais laikais buvo keliautojo duo- 
na. Net dienoraštį teko rašyti slapta nuo palydovų. Įtarusis 
Bucharos emyras, tiesa, palaimino kelionę, bet sekė kiekvie- 
ną keistojo lietuvio žingsnį (renka... vabalus, o iš tikrųjų 
gal aukso ieško?). 

Iskanderkulis — nedidelis ežeras (3,5 km?), išsiliejęs 
2235 m aukštyje, kalnų griūčiai pertvėrus Iskanderdarjos 
upės slėnį. Didžiausias ežero gylis — 72 m, bet, pasak K. Ario, 
„senovėje vandens lygmuo, matyt, buvo žymiai aukščiau, 
nes apie 80—100 m aukštuma eina linija, apaugusi krūmais. 
Ši linija eina aplink ežerą ir yra aiškiai matyti“ B. Kiek 
papildysime keliautojo išvadą: prie Iskanderkulio vandens 
lygio svyravimų praeityje prisidėjo ir tektoninės jėgos, ir 
senieji ledynai. 

„Iskander Kul“, išvertus į lietuvių kalbą, reiškia „„Alek- 
sandro ežeras“. Pasak legendos, Aleksandrui Makedoniečiui 
užkariavus Sogdų valstybę ir jos sostinę Marakandą (Sa- 

markandą), kalniečiai, gyvenę Iskanderdarjos aukštupyje, 
dar ilgai nepasidavę ir kovoję. Tada garsusis karvedys nu- 
taręs patvenkti upę ir paskandinti maištininkus. Netrukus 
slėnyje iškilęs aukštas pylimas, o už jo, tarp rusvų kalnų, 
išsiliejęs ežeras, palaidojęs narsiuosius sogdiečius ir... my- 
limą A. Makedoniečio arklį Buceialą. 

Per 80 su viršum metų, ipraslinkusių nuo K. Ario lan- 
kymosi, ežero pakrantės smarkiai pasikeitė. Netoliese iškilo 
kalnakasių miestelis, meteorologinė stotis, turistinė bazė. 
Pakito ir pats ežeras. Tiesa, jo žalsvame veidrodyje kaip 
prieš daugelį metų atsispindi aukštasis Kyrk Šaitanas ir jo 
broliai — aplinkinių kalnų viršūnės, bet vanduo jau nebe 
tas, ir „perregimu“ (K. Ario charakteristika) jo nepavadinsi. 
Planktono viralą ežere užvirino žmogus. .. 

Atsisveikiname su Iskanderkuliu prie jį sukūrusios griū- 
ties pylimo, per kurį trisdešimtmetriniu kriokliu verčiasi ir 
skuba srauniojo Zeravšano link Iskanderdarjos vandenys. 
Mums pakeliui. 

Ainio — rajoninio miestelio (Tadžikijos TSR), įsikūrusio 
aukštoje Zeravšano upės terasoje, vardą išgarsino ežerai, 
kurių dabar veltui ieškotume — jie... ištekėję. 

Zeravšano upė aukščiau Ainio teka per siaurą slėnį — 
tarpekliu, išskobtu tarp Turkestano ir Zeravšano kalnagūb- 
rių. Per pastaruosius 900 metų kalnų griūtys tvenkė upę 
7 kartus, ir tiek pat kartų buvo išsilieję didžiuliai ežerai. 
Tik gyvendavo jie, deja, neilgai: nuogriuvinės užtvankos ne- 
išlaikydavo upės vandens spaudimo, suirdavo, ir tada ža- 
liuojantį slėnį nusiaubdavo potvynių bangos. Bet paskutinį, 
septintąjį kartą buvo kitaip... 

1964 metų balandžio 24 dieną nuo Darivorzo kalno į 
upės slėnį nusirito 50 milijonų kubinių metrų nuogriuva, ir 
prieš ją pradėjo formuotis gilus ežeras. Per pirmą parą jame 
susikaupė 6 milijonai kubinių metrų vandens, per antrą — 
dar kita tiek ir t. t. Vandens lygis ežere sparčiai kilo. INe- 
tolimos praeities skaudžios pamokos bylojo, kad ežerui Za- 
revšano slėnyje — ne vieta, jį reikia skubiai likviduoti. 

...1964 metų gegužės 7 dieną Ainio ežero vandenys jau 
plūdo į dirbtinį kanalą. Įskaitant ir merdėjimo laikotarpį, 
ežeras išgyveno lygiai vieną mėnesį. 

Pamyro Alajaus kalnagūbriuose atrastume ir daugiau 
nuogriuvinės kilmės ežerų. Stai Alo („Vienišasis“) ežeras 
(Zeravšano kalnagūbris), susidaręs 1916 metais, nuvirtus 
į Zindono slėnį (tarp Čimtargos ir Sary Šacho viršūnių) 
milžiniškų uolų griūčiai; dar įspūdingesni nuogriuviniai eže- 
rai — visa virtinė — išsiliejo Šingos aukštupyje (Marguzoro 

slėnis, Zeravšano kalnagūbris) ir t. t. Šį sąrašą būtų galima 
tęsti, bet mūsų laukia Pamyras, o jame... 

„..Sarezo ežeras, susidaręs per stiprų 1911 metų žemės 
drebėjimą. Tąsyk, o tai įvyko šaltą Pamyro žiemos naktį, 
į Murgabo upės slėnį nuvirto per 2 milijardus kubinių metrų 
uolų, palaidojusių Usojaus kišlaką su visais jo gyventojais. 
Kiek jų, usojiečių, guli bendrame kape — pusės kilometro 
aukščio nuogriuvoje? Šito niekas tiksliai nežino: gal — 90, 
gal — 200... 

Tų pačių metų vasarą naująjį, dar bevardį, ežerą tyrė 
vokiečių geologas A. Šulcas, o 1913 metais — ekspedicija, 
vadovaujama G. Špilkos. Rusų mokslininkai sukonstravo 
plaustą iš pripūstų avies kailių ir apiplaukė visą ežerą, iš- 
matavo gylius. 

Vanduo ežere kilo. 1911 metų pabaigoje jis jau sėmė 
Sarezo kišlaką. Gyventojai skubiai kraustėsi į kitas vietas, 
palikę ežerui savo namus ir... senojo kišlako vardą. Dabar- 
tinį lygį ežero vanduo pasiekė ketvirtojo dešimtmečio pabai- 
goje. 

Sarezo ežeras telkšo 3240 m aukštyje. Jo plotas — 88 km?, 
didžiausias gylis — 500 m (505 m gylio, kaip įrašyta į visus 
žinynus, nepatvirtino vėlesni matavimai), kišlakas, atidavęs 
ežerui savo vardą, skendi 240 m gylyje. Ežero duburyje 
sukaupta 17 kubinių kilometrų idealiai švaraus vandens. 

Dabar daug diskutuojama dėl Sarezo ežero ateities. Mat 
geologai šiaurinėje ežero pakrantėje, maždaug 1 km aukš- 
tyje nuo vandens lygio, aptiko tektoninį plyšį. Kas bus, jei 
tas plėsis? Atsakymas paprastas: nusiris milžiniška kalnų 
griūtis ir ištaškys ežerą. Mokslininkai net apskaičiavo to- 
kios vandens bangos aukštį — 600 m! Apskaičiuoti tokios 
katastrofos padarinių neįmanoma. Galbūt reikėtų nuleisti 
ežerą? „Neverta,— teigia optimistai,— tektoninis plyšys iš- 
laikė daug stiprių žemės drebėjimų, taip pat ir 1911-ųjų me- 
tų, tad vargu ar jis plėsis toliau...“ 

Diskusija tebevyksta, o mes tuo tarpu prisiminkime „mi- 
ni Sarezo“ — Isyko ežero istoriją. 

„Skaidriausiu melsvai žalios spalvos Užbaikalės berilu“ 
1857 metais pavadino Isyko ežerą garsusis keliautojas P. Se- 
mionovas-Tianšanskis. Ką gi, teks patikėti tokia ežero cha- 
rakteristika, juoba kad jos nebeįmanoma patikrinti: išgyve- 
nęs aštuonis amžius, šis Užilės Alatau kalnagūbrio (Kaza- 
chijos TSR) brangakmenis išnyko per... penkias valandas. 
Tai įvyko 1963 metų vasarą... 

„..Isyko ežerą gaubė iki kaulų žvarbinanti dulksna, o 
juodi debesys sunkiai slėgė pagrindinio kalnagūbrio keterą: 

aukštikalnėse jau kelintą dieną lijo. Tuo buvo galima įsi- 
tikinti ir čia, apačioje, pažvelgus į Isyko upės vandenis, nu- 
rudintus išplauto molžemio. Ne sykį regėtas vaizdas, bet 
šiandien jis pranašavo nelaimę. 

Nesiliaujančio lietaus permerkta, Žarsajaus ledyno more- 
na išsipūtė kaip didysis sviestas, subraškėjo per sandūras 
ir, spaudžiama susikaupusio vandens, nubliaukė žemyn. Selė! 
Žarsajaus žiotyse ji stabtelėjo, o paskui sustiprėjusi siūbte- 
lėjo į Isyko slėnį ir toliau — į ežerą. Visą pusdienį selė 
atakavo kas 10—15 minučių. Ežere kilo 12 m aukščio ban- 
gos. Sudaužyta prieplauka, toli ant kranto išsviestos valtys 
ir sunkūs kateriai. 'Pagaliau neišlaikė ir pusės kilometro 
storio nuogriuvinė ežero pertvara. Ji suiro visa iš karto, ir 
per pusvalandį ištekėjo beveik trečdalis ežero vandens — 
5 milijonai kubinių metrų, o po penkių valandų jo vietoje 
telkšojo tik purvina balutė. 

Palyginkime keletą skaičių. Isyko ežere buvo 18 mln. mš 
vandens, o Sarezo ežere jo yra beveik 1000 kartų daugiau — 
17 mlrd. m3; pirmajame ežere selės sukėlė 12 m aukščio ban- 
gas, o antrajame jos siektų 600 metrų. Vadinasi, verta su- 
sirapinti. .. 

Norint pamatyti nuogriuvinės kilmės ežerą, nebūtina vyk- 
ti į sunkias keliones ar ropštis į aukštus kalnus. Galima 
pailsėti puikiame Juodosios jūros. pakrantės kurorte — So- 
čyje ar Gagruose, o kai įgris nelabai švelnūs paplūdimio 
akmenys ir kaitri Pietų saulė, sėsti į minkštą ekskursinį au- 
tobusą, ir šis nuveš prie Abchazijos įžymybės — Ricos. Tikrai 
nesigailėsite: pamatysite ramų, tamsiai žalią kalnų ežerą, 
įkvėpsite vėsaus oro, įsodrinto miško kvapais (ežeras plyti 
884 m aukštyje) ir... atsivešite nuotrauką su užrašu „Ricai 
prisiminti!“ Kas žino, gal tai bus Jūsų ežerų kolekcijos 
pradžia?.. 

Rica, o tiksliau — Didžioji Rica,— giliausias Užkaukazės 
ežeras (101 m). Jo plotas nedidelis — tik 1,5 km2. Ežerą 
patvenkė griūtis nuo Pšegišchos kalno. Duburio šlaitai labai 
statūs: vidutinis nuolydis 45—50“, o kai kur žalsvo poriyrito 
uolos neria į vandenį beveik statmenai. Iš pietinės ežero 
įlankos išteka Jupšara — upė slapukė, už puskilometrio dings- 
tanti požemių labirintuose. 

Jei yra Didžioji Rica, turi būti ir Mažoji? Taip, Mažoji 
Rica telkšo netoliese, tik kiek aukščiau, 1235 m aukštyje. 
Nuo savo bendravardės ji skiriasi ne tik dydžiu (15 kartų 
mažesnė), bet ir vandens spalva (ryškiai mėlyna), gyliu 
(76 m). 


47 


Abchazai turi ir visai jaunų nuo- 
griuvinių ežerų. Antai dar galima su- 
rasti ilgaamžių kalniečių, prisimmenan- 
„čių, kaip 1891 m. spalio 3 d. sudrebėjo 
Mažojo Schapačo kalno šlaitas ir į Amt- 
kelio upės slėnį nuvirto uolų griūtis. 
Prieš 1 km ilgio ir 150 m aukščio už- 
tvanką išsiliejo ežeras, pavadintas upės 
vardu. Amtkelio ežeras nedidelis (58 
ha), bet gilus (65 m). Taip ir knieti 
pasakyti: Gruzijos „tauragnas“. Ir iš- 
vaizda panaši — taip pat ištįsęs, kaip 
ir mūsų rekordininkas, tik, deja, kitos 
kilmės. O Amtkelio vandenys! Stai kaip 
juos aprašo didysis gamtos dainius 
K. Paustovskis: 

„Prie krantų mėlyname vandenyje 
gulėjo dideli plokšti dramblio kaulo 
spalvos akmenys. 

Vienoje vietoje šitų akmenų buvo 
tiek daug, jog aš, šokinėdamas «nuo 
akmens ant akmens, nusigaudavau ko- 
ne iki ežero vidurio pameškerioti. Prie 
paskutiniųjų akmenų buvo labai gilu. 

Kartą nukritau nuo akmens ir pa- 
jutau nepakenčiamą svilinantį ledynų 
vandens šaltį. Pėdą tuoj sutraukė mėš- 
lungis, tarsi kažkas būtų skubiai ėmęs 
vynioti ant stipino standžią girgždan- 
čią sausgyslę. Rodės, jog ji beregint 
i 
PER p P Bet ant akmenų, nepaisant kosminio 
Taš (RES SR) vandens šaltumo, Buvo karšta — ežere 

niekad nepūtė vėjas. Krištoliniai (o gal 
teisingiau — kristaliniai) atspindžiai vandenyje buvo taip 
tobulai tyri, jog neįmanoma buvo atskirti krantų ir kalnų 
atspindžio nuo tikrų krantų ir kalnų. 

Tarsi du kaukazai egzistavo aplinkui. Vienas kilo į aukš- 
tą dangų, o antras leidosi į spindinčią bedugnę po mūsų 
kojomis. Šios bedugnės dugnu lėtai slinko, lyg dangumi, 
vienodi plunksniniai debesys...“ 4 

Sykį nukakus į Užkaukazę, vertėtų pamatyti ir Geigiolį — 
„Mėlynąjį ežerą“, prigludusį prie šiaurinio Mažojo Kaukazo 
kalnagūbrio šlaito. Ežeras susidarė per stiprų 1139 metų 
žemės drebėjimą, taigi netrukus švęs garbingą 850 metų ju- 

biliejų. Geigiolis ypač gražus vėlyvą rudeni, kai kalnų šlai- 
tuose parausta klevai ir meta pageltusius lapus išlakūs bu- 
kai. Skaidrūs ežero vandenys atgaivina ne vieno azerbaidža- 
niečių poeto mūzą, juolab kad tų vandenų nereikia toli 
ieškoti — jie teka ir... Kirovabado miesto vandentiekio 
vamzdžiais. 

Labai panašūs į nuogriuvinius ir ežerai, patvenkti nuo- 
šliaužų užtvankomis. „Lietuviškoji tarybinė enciklopedija“ 
taip apibūdina nuošliaužą: „Nuošliauža, uolienų masės nu- 
slinkimas šlaitu žemyn dėl sunkio jėgos. .. dažniausiai įvyks- 
ta ten, kur šlaitai susideda iš dvejopų — vandeniui nelaidžių 
ir laidžių uolienų sluoksnių. ..“ 

Nuošliaužų pasitaiko ir Lietuvoje. Ežerų jos, tiesa, ne- 
patvenkia, tačiau vieną kitą garažą ar sandėliuką kartais 
sugriauna. Svetur, ypač kalnuose, šio gamtos gaivalo jėga 
yra daug didesnė. Štai 1881 metais didžiulė nuošliauža 
(10 mln. kubinių metrų grunto) nuslinko Šveicarijos Alpėse; 
žuvo 150 žmonių. 1963 metais daugiatonė grunto masė iš- 
taškė Vajonto vandens telkinį (Italija); žuvo 1900 žmonių. 
Naujojoje Zelandijoje nuošliauža patvenkė net 53 kmž ploto 
ir 253 m gylio Vaikaremoanos ežerą. Panašaus reginio liu- 
dytojai neseniai buvo Močioko aūlo (Dagestano ATSR) gy- 
ventojai: kelias paras, kaip sulėtintoje kino juostoje, slinko 
(250 m per parą greičiu) slėnio link nutrūkęs kalno šlaitas. 
Pagaliau jis sustojo, ir... TSRS teritorijoje radosi dar vie- 
nas ežeras: plotas — 24 ha, ilgis — 1,2 km, vidutinis gylis — 
12 m. 


BEDUGNIAI EŽERAI 


Kaip nepavydėsi kolegoms, dirbantiems drebančiose, griū- 
vančiose, šliaužiančiose ir kitokiose kalnų pašlaitėse? Ziū- 
rėk, pabudai rytą, o prieš langus jau naujas ežeras vilnija — 
tyrinėk sau sveikas! Tai ne visų negandų slegiamose Lietu- 
vos paežerėse: čia — nuseko, ten — užžėlė, kitur — vanduo 
kažkokiu kvapu persiėmė. Spaudoje — aistrų jūra, atrodo, vi- 
si žurnalistai kurį laiką tapę ežerotyrininkais. Kur dėtis hid- 
rologui: juk nebrisi į visų iškoneveiktą ežerą? 

Visa laimė, kad naujų ežerų kartais randasi ir Lietuvoje, 
tiksliau — šiaurinėje jos dalyje — Biržų bei Pasvalio rajo- 
nuose. Kirkilų kaimo senieji gyventojai juos vadina grimė- 
lėmis. Kaip jie susidaro? .. 

„..Lašas po lašo ir akmenį pratašo,— sako liaudies iš- 
mintis, o gipso, kuris mūsų respublikos šiaurėje slūgso visai 
arti žemės paviršiaus, — nė tašyti nereikia: jis tirpsta van- 

4 Įdomioji ežerotyra 


denyje. Taigi lašas po lašo, ir požemyje išplaunami platūs 
kanalai, erdvios tuštumos. Ilgainiui požeminių ertmių skliau- 
tai, nebeišlaikę slegiančio svorio, įgriūva, ir žemės paviršiuje 
susidaro apvalios, dažniausiai piltuvo pavidalo dubės; jei 
jos susisiekia su požeminiu vandeniu, tai iš karto sutyvu- 
liuoja ir ežerėliai — grimėlės. 

Požeminis vanduo tirpina ne tik gipsą, bet ir klintį, do- 
lomitą, mergelį, valgomąją druską ir kt., todėl šie reiški- 
niai, geograių vadinami karstiniais, paplitę daugelyje mūsų 
planetos vietų. 

Jugoslavija — klasikinio karsto šalis. Jos šiaurvakariuose 
stūksančioje klintinėje Karsto plynaukštėje šis procesas bu- 
vo pirmiausia detaliai tyrinėtas, tad ir pavadintas šiuo (mums 
ausį rėžiančiu) vardu. Šalies įžymybė — Crveno (Raudona- 
sis) ežeras, įsmukęs į 519 m gylio prarają. Tiesa, vanduo 
semia „tik“ du trečdalius dubės gylio (300 m), tačiau ir 
tai be galo daug, nes ežeras mažytis, jo plotas nesiekia nė 
50 ha. 

Gilių karstinių ežerų gausu ir Šiaurės Kaukaze. Rekor- 
das priklauso Ceriko Kiolo (Žydrajam) ežerui — 258 m (plo- 
tas — 2,6 ha). Ežero dugne veržiasi labai stiprūs šaltiniai, 
todėl jo vandens lygis, temperatūra ir cheminė sudėtis per 
metus beveik nekinta. 

Blautoto (Mėlynojo puodo) ežero, telkšančio Švabų Ju- 
ros kalnuose (VFR), nerasite nė detaliame geografiniame 
žemėlapyje. Anokia čia įžymybė: skersmuo — 22 m, gylis — 
34 m; duobutė, ir tiek... Iš tiesų „duobutė“, tačiau kokia! 
Iš požeminių šaltinių į ją kas sekundę veržiasi po 20— 
25 kubinius metrus vandens. Ežeras kunkuliuoja, verda (štai 
iš kur jo pavadinimas!), ir čia pat, beregint nutįsta veržli 
upė, vandeningumu prilygstanti mūsų Merkiui ties Varė- 
na... 

Lietuvos karstiniai ežerai susitelkę Apaščios bei Tatu- 
los takoskyroje ir, kiek mažiau,— Tatulos baseino kairiojoje 
dalyje, Kirdonių kaimo apylinkėse. Iš viso šio tipo ežerėlių 
esama apie 300. Kai kurie iš jų nėra tokie nežymūs, kaip 
mes įpratę manyti. Štai kad ir didžiausias mūsų Ilgasis 
(Kirkilų) karstinis ežeras, — plotu (3,9 ha) jis pralenkia net 
garsųjį Ceriko Kiolą. Tiesa, karstas Biržų ir Pasvalio rajo- 
nuose formuojasi palyginti mažo storio gipsinguose sluoks- 
niuose, todėl ežerai nelabai gilūs: dažniausiai 5—6, rečiau — 
11—13 metrų. 

Lietuvos karstiniai ežerai yra trejopi: kabantys, t. y. 
atitrūkę nuo požeminio vandens horizonto, papildomi vien 
atmosferinių kritulių; horizontaliosios požeminio vandens cir- 

kuliacijos zonos, arba pože- 
miniai pratakiniai ežerai, ver- 
tikaliosios kylančios požemi- 
nio vandens zonos ežerai. Jie 
skiriasi ir išvaizda. Kabantys 
ežerėliai telkšo sulėkštėjusio- 
se dubėse, išklotose gana sto- 
ru dumblo sluoksniu; jų pa- 
krantės dažnai apaugusios 
meldais, nendrėmis. 

Požeminiai pratakiniai eže- 
rai dar gana jauni. Jų dube- 
nų šlaituose matyti aštrių — 
gelsvo dolomito briaunų, dar 04 8 10 
labiau paryškinančių nejau- Plotis m 
kią juoduojančią gelmę. Po- 15 pav. Lietuvos karstinių ežerėlių 
žeminių plyšių bei kanalų la- duburiai labai įvairūs 
birintais šie ežerai susisiekia. 

Vasarą jų vanduo būna vėsiausias, o žiemą, atvirkščiai, šil- 
čiausias. 

Nepaprastai įvairi ežerų forma, tai ir apvalios Druskinė- 
lio, Pelanio, Meškos duobės, ir į aštuonetukus susiraitę 
Druskinis bei Kalės duobė. Pastarųjų rekordininkas — Ilga- 
sis ežeras, jungiantis net 30, o vandeningais metais ir dau- 
giau duobių. 

Du Likėnų kurorto gydomieji šaltiniai trykšta iš nedide- 
lių ežerėlių, kuriuos maitina kylantis, t. y. spūdinis, pože- 
minis vanduo. Tie šaltiniai — vandeningosios Smardonės 
pradžia: upelis po trumpos kelionės Tatulos link gerokai 
papildo šios vandenis. 

Nors karstiniai ežerėliai nedideli, tačiau juose gyvybės 
nemaža: būna karosų, lynų, žiežulių, lydekų. Daugiausia 
žuvų, matyt, atplaukia per pavasarinius Apaščios potvynius. 

Kirkiluose pasakojama, kad žuvys iš ežero į ežerą at- 
plaukia požeminėmis upėmis. Jei senutė porins apie keturių 
pūdų lydį, plaukiojantį įsmukusioje grimėlėje,— neskubėki- 
te šypsotis. Ir fantastiškiausiame pasakojime yra krislas tie- 
sos: jaunuose, ką tik susidariusiuose karstiniuose ežeruose 
žuvų mailius plaukioja jau tais pačiais metais. 

Panašiai pasakojama ir Novgorodo srityje: „„,.. įleido ly- 
deką, paženklintą aukso žiedeliu, į Suchojės ežerą, o su- 
gavo Ilmenio ežere...“ Beje, karstinis Suchojės (Sausasis) 
ežeras pateisina savo vardą ir dažną žiemą išteka pro po- 
žemines angas. Ežere tąsyk kyla didelis triukšmas — lūži- 

nėja ledas, pakibęs „tarp dangaus ir žemės“, ir senoliai vėl 
prisimena pasaką apie lengvabūdį Vandėnį, pralošusį eže- 
rą... kortomis. 

Žiloje Novgorodo žemėje „keistųjų“, karstinių ežerų yra 
ir daugiau. Kai kurie iš jų staiga išteka vidurvasarį (vėl 
kaltas Vandenis — pamiršo uždaryti duris...), ir tada jų 
dugnuose sužaliuoja vešlios pievos, kiti — priešingai, neti- 
kėtai patvinsta ir užlieja aplinkinius laukus (Gorodno eže- 
ras). 

Nidurinis Pavolgis... Daugiau kaip prieš tūkstantį me- 
tų 4921—922 m.) čia lankėsi arabų keliautojas Achmedas 
ibn Fadlanas. Šios kelionės įspūdžius jis aprašė knygoje. 
Mini ir tris „bedugnius“ ežerus, matytus Volgos bulgarų 
žemėse. Be abejo, kalbama apie karstinius ežerėlius. Jų 
Totorijos ATSR teritorijoje yra labai daug; keli spindi pa- 
čiame Kazanės miesto centre. Tiesa, visi ežerai su dugnais, 
jų gylis 10—20, rečiau — 30 metrų, tačiau anais laikais stai- 
ga atsivėrusiuose karstiniuose ežeruose „gyveno“ tik dva- 
sios, tad kas galėjo drįsti drumsti jų ramybę duburių ma- 
tavimais... 

Pačiuose Kirovo srities pietuose, netoli Viatkos upės, 
telkšo šiurpus Šaitano (Šėtono) karstinis ežeras: nedidelis 
(2,5 ha) ir dugnas negiliai (12 m), tačiau kartkartėmis 
suvaitoja ir išspjauna į orą vandens stulpą. Stulpo aukštis 
būna net 20 metrų. Kuo ne Didysis Geizeris! Šaitano ežero 
pokštai — dar neįspėta mįslė: galbūt čia veržiasi metano du- 
jos, o gal tai savita (sifoninė) ežero požeminio vandens 
„virtuvė“... 

Daug paslaptingų karstinių ežerų yra prie dešiniojo Vol- 
gos kranto. Iš jų bene garsiausias Svetlojaro ežeras (Gor- 
kio sritis). Pasak legendos, jame skendi turtingas Kitiažo 
miestas ir jo narsūs gynėjai — žuvę, bet nepasidavę chano 
Batijaus pulkams. Kitas gali įžiūrėti net paauksuotus rūmų 
kupolus, išgirsti duslų varpų gausmą. Sklinda legendos ir 
apie nepaprastą gydomąją Svetlojaro vandens galią: išpils- 
tytas į švarius indus, jis „negenda“ mėnesiais. Šiuose pa- 
sakojimuose gali būti daug tiesos: geologai teigia, kad eže- 
ro dubė (gylis —30 m, plotas — 0,5 km?) susidarė dviejų 
gilių tektoninių lūžių sandūroje, tad pro ją gali veržtis 
įvairiausių druskų turtingas požeminis vanduo. 

Yra ir šiuolaikinių kitiažų. Štai 1962 metų vasarą neti- 
kėtai prasmego Krasnogorsko gyvenvietės namų statybos 
kombinato dviaukštis sandėlis, ir jo vietoje sutyvuliavo eže- 
rėlis. Kiek anksčiau, 1957 metais, panašiai nutiko Polevo- 
jės kaime. Čia naujas ežeras (33 m skersmens ir 5 m gylio) 

prarijo... sodybą. Tiesa, žemė po ja dubo palengva, ištisą 
parą, taigi turtai veikiausiai neprasmego. .. 

Bet ka čia viena sodyba! Slaviansko ežero, telkšančio 
Donecko srityje, dugne skendi visas kaimas! Į karstinę įgriu- 
vą jis nusileido, matyt, XV amžiuje, nes XVI amžiaus kro- 
nikose jau minimas Slaviansko ežeras. Vanduo ežere sūrus 
(druskinis karstas), todėl per penkis amžius pastatus už- 
klojo storas druskų sluoksnis. Druskingų karstinių ežerų 
Slaviansko miesto apylinkėse susidaro ir mūsų laikais. 

Pravartu susipažinti ir su kai kuriais Centrinės Ameri- 
kos karstiniais ežerais. Per toli? Niekis, mums padės čekų 
mokslininko M. Stinglo knyga „Indėnų piramidžių paslap- 
tys“ !5. Puslapius apie olmekų ir toltekų istoriją praleiskime 
(palikime „Įdomiajai istorijai“...), o apie paslaptinguosius 
majus paskaitykime atidžiau. Taigi perirazuojame M. Sting- 
Į . 


ą: 

„..Jukatano pusiasalis, V mūsų eros amžius. Dėl neži- 
nomų priežasčių majai palieka puošnius Senosios karalys- 
tės miestus ir keliauja į šiaurę. Pusiaukelėje, „Čeno šalyje“, 
stabtelėja ilgesnį laiką, ir džiunglėse išauga nauji majų 
civilizacijos centrai — Bolončenas, Ušmalis ir kt. 

Kas toji Čeno šalis, kuo. ji patiko garsiesiems pirami- 
džių meistrams? Atsakymą į šį klausimą pateikia šalies 
pavadinimas. „Čen“ majų kalba reiškia šulinį, ir ne bet kokį, 
o karstinį šulinį — ežerėlį. Klintinėje Jukatano žemėje van- 
duo slūgso labai giliai, tad kaip negarbinsi čeno, tiekiančio 
gyvybės eliksyrą? 

Čičen Icoje (pažodinis vertinimas — „Prie icų šulinio“), 
garsiame majų „mieste, yra du karstiniai ežerėliai. Pirma- 
sis — geriamojo vandens čenas, antrasis — „Mirties šulinys“. 
Pastarajame gyvenęs laukų ir miškų dievas Jum Kašas, ku- 
riam žyniai aukodavę gražiausias majų mergeles, brange- 
nybes, kvapniąją dervą. Panašioms aukoms buvęs skirtas ir 
karstinis ŠSlakacho ežerėlis Cibilčaltuno mieste. 

Skaitytojui turbūt jau aišku, ką norėjome pasakyti: jei 
ne karstiniai ežerai, senovės majai, keliaudami į Naująją 
karalystę, būtų mirę nuo troškulio arba Žuvę nuo užsirūsti- 
nusio Jum Kašo rankos (teatleidžia mums M. Stinglas)... 

Daug ežerų ežerėlių, iš pirmo žvilgsnio labai panašių į 
karstinius, spiečiasi daugiamečio įšalo srityse. Bet šis pa- 
našumas tik tariamas, jų kilmė kita. 

Visi gerai žinome, kad samanos — prastas šilumos laidi- 
ninkas, todėl jos klojamos į namų sienų tarpurąsčius. Plona 
samanų paklotė patikimai saugo nuo saulės spindulių ir 
daugiametį įšalą, bet vos tik ji kiek įplyšta (susidaro užša- 

lusio vandens „pleištas“, išvirsta medis arba... pravažiuoja 
geologų visureigis), ir ledas ima intensyviai tirpti. Kitą va- 
sarą šilumos „kanalas“ dar paplatėja, ir žiūrėk, tundros pa- 
viršiuje jau telkšo ežerokšnis. Šiltas jo vanduo sparčiai grem- 
žia ledo krantus (po 15—20 m per metus), tirpina dugną.. 
Toks procesas vadinamas termokarstu, o su šiuo reiškiniu 
susiję ežerai — termokarstiniais. Pavadinimas, aišku, nela- 
bai vykęs, nes karstu vadinamas cheminis uolienų tirpimas. .. 

Termokarstiniai tundrų ežerai dažniausiai būna negilūs. 
(2—3 m), apvalūs, stačiašlaičiai, o apie jų dydį dažniausiai 
tik spėliojama, nes termokarstas plinta ir po samanų pa- 
klote, tad viena ežero dalis matoma, o kita — slypi po sa- 
manomis. Vargas visureigiui, užvažiavus ant tokio liūno! 

Ilgainiui platėjančius termokarstinius ežerus pasigauna 
artimiausi upokšniai. Vanduo išteka, o ežerų dugne suveši 
pievos — daugiamečio įšalo tyrų oazės. Jakutai jas vadina 
alasais. Alasuose pjaunamas šienas, ganomi galvijai ir net 
sodinami daržai. 

Važiuojant Pavolgio ir ypač Pietų Sibiro stepėmis, į akis 
krinta daugybė apvalių ežerėlių. Jų skersmuo — 10—560 m, 
gylis — 1—2 m. Hidrologai juos vadina stepių dubenėliais. 

Dėl dubenėlių kilmės daug ginčytasi. Vieni manė, kad 
juos suformavo paviršiumi tekėjęs vanduo, antri — kad vė- 
jas, treti — požeminis vanduo. Įtikimiausiai skamba argu- 
mentai tų mokslininkų, kurie įrodinėja termokarstinę šių 
ežerų kilmę. Pasak jų, stepių dubenėliai susiformavę per 
paskutinį ledynmetį, kai daugiametis įšalas buvo sukaustęs 
ir įpietesnes žemes. Per 17—20 tūkstančių metų ežerėlių du- 
buriai sulėkštėjo, prisipildė nuosėdų; daug dubenėlių ište- 
kėjo ir pavirto alasais, patvinstančiais tik pavasarį... 

Kai kuriuos stepių dubenėlius, matyt, yra suiormavusi 
sufozija — labai smulkių grunto dalelių išplovimas. Sufozi- 
nės dubės ypač dažnos liosinėse lygumose. 

Eurazijos žemyno centre, Barabos ir Kulundos stepių san- 
dūroje, plyti bene didžiausias sufozinės kilmės Čanų ežeras. 
Dabar jis gerokai apsekęs (plotas — apie 2000 km), tačiau 
prieš 150 metų vilnijo net 12 tūkstančių kvadratinių kilo- 
metrų plote. 

Pabaigai — ežerai, telkšantys „atvirkščio“ karsto dubu- 
riuose. Jų taip pat ieškokime klasikinio karsto šalyje — Ju- 
goslavijoje, Plitvicos nacionaliniame parke. 

Iš viso jų yra šešiolika. Šešiolika akinančiai balto kal- 
cito taurių, sklidinų žydro vandens. Per taurių kraštus ver- 
čiasi ūžia kriokliai, apsigaubę vaivorykščių skraistėmis, o 
tarpeklio apačioje šniokščia srauni Koranos upė... Kas su- 

kūrė šį pasaulio stebuklą? Karstas, tiksliau — karstiniai van- 
denys, prisotinti, ištirpusių klinčių. Įsilieję į Koranos upę, 
jie guldo savo nematomą nešulį (kalcio karbonatą) ant van- 
dens augalų, ir... nusidriekia pasakiškos akmeninės pie- 
vos. Ilgainiui jos virsta aukštomis klintinėmis užtvankomis, 
skaidančiomis upės vagą į ežerinių duburių-taurių virtinę. 

Plitvicos grupės ežerai gana gilūs. Giliausias iš jų Koz- 
jako ežeras — net 49 m. Įspūdingi ir protakų kriokliai: pas- 
kutinysis, Sastavco, krinta iš 78 metrų! Pagaliau ir pati 
Koranos upė verta dėmesio: 7,2 km ruože ji nusileidžia 
156 metrus. 

Plitvicos ežerai yra geologinis unikumas, tačiau jie turi 
giminaičių ir kitose šalyse — Turkijoje, Afganistane, Pran- 
cūzijoje (Ronos upės baseinas). 


NURIMĘ VANDENYS 


Geogralijoje, ypač fizinėje, gana daug miglotų formu- 
luočių. Štai kad ir toks teiginys: „Riba tarp Europos ir 
Azijos vingiuoja Uralo kalnais.., pagaliau, Kumos—Many- 
čiaus įduba“. Pradžia labai aiški: kalnų pašlaitės. upė, jūra. 
Tačiau pabaiga... Žaliaspalviuose žemėlapio tyruose, vaiz- 
duojančiuose padūmavusios miglos gaubiamas Kalmukijos 
stepes ir plokščias it stalas Uždonio lygumas, per geograti- 
jos pamoką pasimeta ne vienas mokinys. O, tie simboliniai 
Europos ir Azijos paribiai!.. 

„Simboliniai? Ne visai“,— tartų geografas ir primintų, 
kad prieš keletą milijonų metų Kumos—Manyčiaus įduboje 
vilnijo platus sąsiauris, jungęs Kaspijos ir Juodąją jūras. 
Vėliau, kylant sausumai, Kaspija virto uždaru ežeru, o ap- 
džiūvusio sąsiaurio dugne nuvingiavo Vakarinis ir Rytinis 
Manyčiai — upės dvynės. Pirmoji pasuko Dono link, o ant- 
roji —į Kaspiją. Tarp Europos ir Azijos susidarė ryški 
gamtinė riba, deja, laikina, nes... 

...Slinko metai, sausėjo aplinkinė stepė, seko Manyčiai. 
Dabar jie kiek atgyja tik ankstyvą pavasarį tirpstant snie- 
gui, bet ši gamtos šventė čia labai trumpa: padvelkia karš- 
tas astrachanis, nuvysta raudonų tulpių žiedai, ir upės su- 
byra į ežerėlių akis, spindinčias dviejų pasaulio dalių san- 
dūroje. Unikali riba, vingiuojanti upinės kilmės ežerų juos- 
ta. Su ja pravartu susipažinti artimiau. Kelionę pradėsime 
Kaspijos pakrantėje, Juodosiose žemėse. 

Skurdi, kaitrios saulės nurudinta pusdykumė, blizgantys 
druskožemių lopai, smėlio kauburiai ir... išdžiūvę ežerai. 
Rytinis Manyčius net ir vandeningais pavasariais nepasiekia 

Kaspijos — dingsta pusiaukelėje. Ežerų reikia ieškoti pie- 
čiau, Kumos upės vagoje. Čia ir Azijos paribiai, kurie nu- 
tįsta Rytinio Manyčiaus link, prie margaspalvių Sostinskio 
ežerų, surinkusių paskutinius upės vandens lašus. 

Sostinskio ežerai per metus ne kartą keičia savo spal- 
vą: ankstyvą pavasarį, žiūrėk, buvo gelsvi, vasarą — ryškiai 
raudoni, rudenį — violetiniai. Tikri chameleonai! „Dailinin- 
kai“, spalviną ežerus tokiomis neįprastomis spalvomis, gy- 
vena vandenyje. Tai bakterijos, kurioms labai patinka sū- 
rymas. Daugiau druskų — tankesnė mažųjų dailininkų kolo- 
nija, raudonesnis ežero vanduo. Na, o druskų čia nestinga. 
Daug jų atplukdo Rytinis Manyčius (beje, upės pavadinimas 
kilęs iš tiurkiško žodžio „,manač“, t. y. kartus), druskų at- 
neša ir vėjai, pučiantys iš Kaspijos. 

Sūriuose Sostinskio ežeruose gyvena ne tik bakterijos. 
Siltame (30—35*C temperatūros) vandenyje puikiai jaučiasi 
karšiai, karpiai, sterkai; atrodo, kad ichtiologams pavyks čia 
įveisti ir tauriąsias žuvis — eršketus. Sekliuosius ežerus (gy- 
lis nuo 0,5 iki 2 m) pamėgusios antys, žąsys, gulbės, pa- 
ežerėse ganosi tūkstantinės saigakų bandos. 

Dar visai neseniai ežerai telkšojo ir šiauresnėje Rytinio 
Manyčiaus vagos atkarpoje, bet dabar joje ištvino Čiogra- 
jaus vandens talpykla: ilgis — 50 km, plotis — 10—12 km, 
tūris — 750 mln. m3. Patvenkti Rytinio Manyčiaus vande- 
nys teka į ryžių laukus, o iš jų — kanalais į Kuinos upę, 
ežerėlius. 

Už Čiograjaus vandens talpyklos Rytinis Manyčius vėl 
ežerokšniais spindi. Daugelis jų apaugę tankiais nendrynais, 
užpelkėję. O štai ir takoskyra — Manyč Gudilo, t. y. „Gau- 
džiančio Manyčiaus“ ežeras, kurio vanduo plūsta iš karto 
į dvi upes — Rytinį bei Vakarinį Manyčius. Tik to vandens 
jam pačiam nuolat trūksta. 1886 metais šiuose kraštuose 
dirbęs Peterburgo Kalnų instituto profesorius, hidrologas 
A. Sacharovas matė, kaip stiprus pietryčių vėjas — azijinis 
nuginė visą ežero vandenį į priešingą krantą. Apsinuogino 
baltas, druska žvilgantis dugnas, o tolumoje dusliai sugau- 
dė lyg varpas. Garsas tolydžio stiprėjo ir atrodė, Kad gau- 
džia visas ežero duburys. 

Profesorius išgyveno šiurpią naktį. Tik paryčiui, kai pa- 
sikeitė vėjas, ežeras nutilo. Sugrįžo ir vanduo. Vėliau A. Sa- 
charovas suprato, kad tą naktį gaudė dainavo bangos, atsi- 
mušusios į statų šiaurinį krantą — jo nišos puikiai rezonavo. 
Ar tik ne šio įspūdžio paveiktas, dienoraštyje jis taip pesi- 
mistiškai įrašė: „praslinks pusšimtis metų, ir didžiųjų Ma- 

nyčiaus ežerų likučius galutinai išgarins ugninis Azijos al- 
savimas. ..“ 18 

„Ugninis Azijos alsavimas“ išgarino Manyč Gudilą grei- 
čiau nei pranašavo profesorius, po 25 metų. Tiesa, didelis 
1922 metų potvynis jį kiek atgaivino, bet neilgam: 1926 me- 
tais hidrologai tyrė ežero dugną ne iš valties, o su... au- 
tomobiliu. 

Ežerinę ribą tarp Europos ir Azijos atstatė „tykiojo“ Do- 
no vanduo (debitas — 200 kubinių metrų per sekundę), at- 
srūvantis požeminiu kanalu iš Cimliansko vandens talpyk- 
los. Daug vandens išgeria ryžių plantacijos, tačiau lieka ir 
Manyč Gudilui. Kiek sunkiau gintis ežero druskėjimo. Pro- 
blema sprendžiama labai paprastai. Ežeras pertvertas žemių 
pylimu į dvi dalis; vakarinę dalį — Proletarsko tvenkinį — 
plauna Dono vandenys, todėl ji gėlesnė, o rytinė, tekanti 
į Rytinį Manyčių, druskėja, Kol kas druskėja. Ateityje, kai 
į Volgą bus pakreipti šiaurinių upių vandenys, numatoma 
sugėlinti visą ežerą. 

Kitados daug upinių ežerų buvo ir Vakariniame Many- 
čiuje, bet 1932—1936 metais jie išnyko trijų tvenkinių — 
Proletarsko, Vesiolo ir Ust Manyčiaus — kaskadoje. 

Keliausime kitur. .. 

Kalmukijos stepėse, šįsyk tikroje Europoje, piečiau Vol- 
gogrado, driekiasi ilga ežerų virtinė — Sarpos ežerai, telk- 
šantys senoje Volgos pratakoje. Tiesą sakant, Sarpos eže- 
ras šioje grupėje tik vienas — šiaurinis, o kiti turi savo var- 
dus: Caca, Barmancakas, Prišybas, Chanata, Cagan Nūras 
ir kt. Jų bendras plotas — apie 170 km, bet vandeningais 
metais gali būti dvigubai didesnis, o sausais, atvirkščiai, 
perpus mažesnis. 

Praeityje visi Sarpos ežerai protakomis jungėsi į ilgą, 
beveik 200 km vandens kelią, kuriuo vidiniai Kalmukijos 
stepių rajonai susisiekdavo su Volga. XX amžiaus pradžioje 
šia trasa dar plaukiojo dideli laivai. 

Pastaraisiais dešimtmečiais ežerai labai nuseko (viduti- 
niai gyliai — 1,5—2 m), o Sarpos ežeras sykį net buvo su- 
artas. Ežerus mėginama atgaivinti Volgos vandeniu — 1970 
metais nutiesti 3 kanalai. Tačiau tai tik pirmas žingsnis. 
Netolimoje ateityje Sarpos ežerais plūs vandenys link abie- 
jų Manyčių, ir senojo Chazaro stepėse vėl pasirodys laivų 
vilkstinės. .. 

O kol kas sekliuose Sarpos ežeruose karaliauja vandens 
paukščiai. Vieni čia sustoja poilsiui pakeliui į tolimus kraš- 
tus, kiti atskrenda ilgam — namo. Vandenyje plūkinėja įgul- 
bės, narai, seklumose stypčioja pilkieji ir didieji garniai, 

pakrančių meldynuose šurmuliuoja antys, daug pilkujų žą- 
sų. 1963 metais įsteigtas Chanatos ežero ornitologinis draus- 
tinis. 

Daug upinės kilmės ežerėlių Vidurinėje Azijoje ir Ka- 
zachstane. Žemėlapyje šie žydrieji efemerai išdžiūstančių 
upių vagose žymimi punktyrinėmis linijomis. Kazachai juos 
vadina „karasu“, t. y. „juoda upe“. Daug tokių „karasu“ 
rasime skaldingosios Betpak Dalos dykumos ir Mujunkumų 
smėlynų sandūroje — čia merdi Čiu upė; yra jų Tenizo, Bal- 
chašo ežerų apylinkėse ir net... Karakumuose. Jie prieš 
daugelį metų susidarė Amudarjos vagoje, tekėjusioje į Kas- 
pijos jūrą. Kai kurie ežerėliai išdžiūvo, kitais nuvingiavo 
Karakumų kanalo trasa (Kelifo Uzbojumi — Amudarjos ša- 
ka), o dar kiti (Togalakas, Topjatanas, Jaschanas) puošia 
naujas naftininkų gyvenvietes. 

Laikini upiniai ežerai būdingi visoms sauso klimato ša- 
lims. Antai Afrikoje, karštojoje Sacharos dykumoje, jie telk- 
šo išdžiūstančių upių — vadžių žiotyse; gėli ežerėliai va- 

dinami dajomis, sūrūs — sebchomis, t. y. „druskų katilais“. 
Kalahario dykumos sebchose peri ilamingai, pelikanai. 

Žydros punktyrinės linijos išraizgiusios beveik visą Aust- 
raliją, taigi ir čia esama upinių ežerų. Jie telkšo ne tik kri- 
kų — laikinų vandentėkmių vagose, bet ir didelių upių slė- 
niuose. Antai net Darlingas — ilgiausia žemyno upė 
(2740 km) beveik kas vasarą suyra į ežerokšnių virtinę, o 
per dideles sausras (1830, 1912, 1922 m.) toks likimas ištinka 
ir Marį — vienintelę laivybinę Australijos upę. 

Karasu, dajos, sebchos — vis vandens stygiaus produk- 
tai. Tačiau ežerus kuria ir vandeningos upės. Kas nėra gir- 
dėjęs apie Meandrą (Didįjį Menderą)? Šios nepaprastai 
įmantriai raitytos Mažosios Azijos upės vardu geogralai ipa- 
vadino kilpos pavidalo upių vingius. Meandrų (jos ypač 
būdingos lygumų upėms) piešinys nuolat kinta, nes tekan- 
tis vanduo spaudžiasi prie įgaubtojo kranto, ardo jį, o Žvy- 
rą ir smėlį suklosto priešingoje, lėkštesnėje pakrantėje; ki- 
toje kilpoje — vėl toks pat vaizdas ir t. t. Upei tokia vaga 
nelabai paranki: užuot tekėjusi tiesiai, ji priversta klaidžioti 
vingiais iš vieno slėnio krašto į kitą. Ypač padėtis susi- 
komplikuoja pavasarį, kai vaga plūsta „dideli“ vandenys. 
Stai tada gamta ir ryžtasi chirurginei operacijai: pernelyg 
laibas meandrų „talijas“ perpjauna, ir upė nubėga tiesiu 
keliu. Nenueina niekais ir „apendiksai“— jie virsta senvagi- 
niais ežerais. „„Anokie čia ežerai, — pasakysite,— akutės, ir 
tiek“... Iš tiesų pasagėlės, spindinčios plačiuose upių slė- 
niuose, nelabai didelės, bet ir jose ne mažiau paslapčių nei 
plačiaerdviuose ežeruose. 

Ne visos senvagės — pilkos pelenės. Anaiptol. Štai Ha- 
nojaus miesto centre tviska žydraspalvis Grąžinto kalavijo 
ežeras. Žvelgdamas į jį, tikrai neatspėsi, jog čia Raudono- 
sios upės (Honghos) senvagė — toks skaidrus ežero van- 
duo. Matyti dugnu rėpliojantys didžiuliai vėžliai... Beje, 
apie vėžlius: jei ne jie, nebūtų nei Hanojaus, nei Vietnamo, 
nei... šio ežero pavadinimo. Legendoje sekama: „Tais lai- 
kais, kai vietnamiečių žemes užpuolė didžiulė Minų dinasti- 
jos kariauna, vyrai visi kaip vienas stojo ginti tėvynės. Vals- 
tiečių armijai vadovavo didvyris Lė Lojus. Tačiau jėgos 
buvo nelygios, ir narsuoliai pasitraukė į kalnus. Vieną va- 
karą į Lė Lojaus stovyklą atkūprino senas žvejys, nešinas 
sunkiu ryšuliu. Jį ėmė vynioti, ir saulėje sublizgo kalavijo 
ašmenys. Pasak seno žvejo, rytą jis žvejojęs ežerėlyje ir į 
tinklą įsimetęs sunkus daiktas. Vargais negalais jį ištrau- 
kęs: tai buvęs didžiulis vėžlys, įsikandęs kalaviją. „Imk,— 

tarė jis,— šį ginklą ir nunešk Lė Lojui, tegul jis nugali 
priešus“. 

Lė Lojus nugalėjo užpuolikus. Pergalės švęsti visi su- 
sirinko ežero pakrantėje. Staiga į vandens paviršių išplau- 
„kęs geradarys vėžlys prabilo: „Lė Lojau! Aš daviau ste- 
buklingą kalaviją, kad nugalėtum priešus. Tu savo pareigą 
įvykdei, ir ginklas tau nebereikalingas, grąžink jį!“ Lė Lo- 
jus švystelėjo kalaviją į vandenį, ir nuo tol ežeras vadina- 
mas Grąžinto kalavijo vardu...“ 

Senvaginių ežerėlių esama ir mūsų krašte: Nemuno žem- 
upyje, Dubysos, Nevėžio, Merkio, Šventosios ir kitų upių 
slėniuose. Yra jų ir Vidurio Rusijos, Sibiro, Tolimųjų Rytų, 
Kazachstano paupiuose —- prie Okos, Dono, Išimo, Obės, 
Amūro. Neilgas šių ežerėlių amžius. Palyginus seną Dono 
upės slėnio žemėlapį su šiuolaikiniu, paaiškėjo, kad visi ja- 
me pavaizduoti senvaginiai ežerai jau išnykę. Jų vietoje nuo 
upės per pastaruosius 280 metų atsiskyrę kiti — 500— 1800 m 
ilgio, 100—350 m pločio ir 1,5—2,5 m gylio „pasagos“. 
Ilgainiui išnyks ir jos. Ateities kartoms liks tik spalvingas 
Šolochovo pasakojimas: 

„Viošenskaja visa apnešta geltonu smėliu... Tenai, kur 
Donas išsilenkdamas pasuka nuo stanicos prie Bazkų, į tuo- 
pų giraitę lyg rankovę braunasi ežeras, platumo sulig Donu, 
kada šis būna nusekęs. Ties ežero galu baigiasi ir stanica... 
O į šiaurę už stanicos — šafraninės smėlio marios, skurdus 
sodintinis pušynas, ežerėliai, pilni rausvo — nuo raudonmo- 
lio dugno — vandens“ !?. 

Daugybė ežerų telkšo vanduo upių deltose. Štai Volga. 
Kiekvienas mokinukas žino, kad šios upės ilgis nuo ištakų 
iki žiočių — 3350 km. O jos deltos pratakų bendras: ilgis — 
70 000 kilometrų! Dvidešimt viena volga! Tarp smėlio salų 
salelių, apsupti tankių nendrynų, snaudžia 1680 ežerų — 
vadaksnių. Daug? Taip, bet tai niekai, palyginus su Lenos 
deltos ežerų spiečiumi — beveik 60 000, dvidešimt kartų dau- 
giau nei Lietuvoje! 

Hidrologai (bent ežerotyrininkai) džiaugiasi, kad kar- 
tais nurimsta ir upių vandenys. .. 

P. S. Heraklitas teisus: negalima du kartus įbristi į tą 
pačią upę — net ir nurimusią: susikaupusi senvagė taip pat 
be paliovos kinta. 


60 


KOSMINIAI RANDAI 


Mūsų gimtoji planeta — mažytė beribio kosmoso dalelė, 
gyvenanti ne tik (o galbūt ir ne tiek) pagal Žemės, bet ir 
pagal bendruosius Visatos dėsnius. Kaip dažnai mes, Sau- 
lės vaikai, užmirštame šią akivaizdžią tiesą ir visas gamtos 
paslaptis norime paaiškinti tik abstrakčių „geogralinių ste- 
rų“ sąveika!.. 

„..Akmenuotoje, kadagiais pasikaišiusioje Saremos salo- 
je (Estijos TSR) spindi Kalijarvės ežerėlis — mažytė, 110 m 
skersmens akis. Pasak padavimo, ji atsivėrusi toje vietoje, 
į kurią trenkėsi vežimo ratas, nusviestas stipruolio Sur Ty- 
lo. Taigi ežeras, matyt, „bedugnis“. Senieji gyventojai pa- 
sakoja, kad jis požemiais susisiekiąs su jūra, kad tamsiomis 
naktimis į jį sušliaužiančios. gyvatės iš visos salos, o van- 
dens dvasios velkančios iš ežero auksą ir slepiančios jį ap- 
linkinėse daubose. Baronas, valdęs kaimyninį Zalės dvarą, 
matyt, nelabai tikėjo tokiomis kalbomis, nes jo įsakymu Ka: 
lijarvės pakrantėje nutiesta jauki alėja, įrengti gražūs ak- 
meniniai suolai, o ežero viduryje bandyta supilti salą, ku- 
rioje turėjo iškilti paminklas. Pastaroji užmačia liko neįgy- 
vendinta. 

Mokslininkai, viešėdami Zalės dvare ir vaikščiodami ty- 
lia Kalijarvės ežerėlio pakrantės alėja, bandė perprasti jo 
paslaptis. Įvairių hipotezių buvo sukurta apie jo kilmę. Vie- 
ni ežerą laikė ugnikalnio krateriu (mara), antri — karstinė 
dube (visa Saremos sala — klintys ir dolomitai), treti — iš- 
nykusios tvirtovės. .. šuliniu. 

1927 metais Kalijarvę tyrė estų inžinierius I. Reinval- 
das, baigęs Peterburgo kalnakasybos institutą. Ežeras pasiro- 
dė esąs tik 16 m gylio ir panašus į piltuvą. Štai ir paaiškėjo 
jo pavadinimo prasmė. Juk „kaali“ estų kalba — „runkelis“, 
o „jarv“— ežeras. „Ežeras, panašus į runkelį“— kokia taikli 
dubens charakteristika! Netrukus I. Reinvaldui paaiškėjo ir 
legendos apie Sur Tylą prasmė: vežimo ratas, kuriuo galiū- 
nas sutriuškinęs priešų pulkus, iš tikrųjų buvo... meteori- 
tas, įsmigęs į Saremos salos klintis prieš 2600 metų. Me- 
teoritinę ežero kilmę rodo jo dubens gvlio ir skersmens san. 
tykis, 7 m aukščio pakrantės pylimas, susidaręs per sprogimą, 
ir kiti požymiai. Vėliau (1937 m.), kasinėjant mažesnius 
gretimus duburius, rasta ir meteorito skeveldrų. 

Meteoritai, t. y. kieti kūnai, atskriejantvs į Žemę iš tarp- 
planetinės erdvės, nėra reti, bet toli gražu ne kiekvienas 
iš jų nukritęs išduobia gilų kraterį — ežero duburį. Jį iš- 
mušti gali tik „„sunkiasvoriai“, smingantys į Žemę kosminiu 

greičiu; o lengvesnius (pra- 
dinė masė mažesnė už 1 to- 
ną) mūsų planetos atmosfera 

veldros sklendžia link žemės 
paviršiaus laisvojo kritimo 
greičiu (100—200 metrų per 
sekundę). Meteorito, išsprog- 
dinusio Arizonos kraterį 
(JAV), masė 63 000 t, grei- 
tis — 15 km per sekundę. 

Meteorito kritimas — atsi- 
tiktinis reiškinys, todėl nė 
vienas mokslininkas negali 
pasigirti matęs, kaip susida- 
ro meteoritinis krateris. To- 
kio reginio tikimybė daug 
kartų mažesnė nei, sakysim, 
galimybė laimėti „Žigulius“ 
loterijoje, tad geologai pri- 
versti sudarinėti teorines 
schemas ir studijuoti... ka- 
ro mokslus. Pasirodo, atomi- 
nės bombos sprogimo ir stam- 
baus meteorito kritimo pada- 
riniai labai panašūs. 

Meteoritas, smingantis didesniu nei 4 km/s greičiu, at- 
sitrenkęs į žemės paviršių, sprogsta, nes smūgio energija 
yra daug kartų didesnė už jo molekulių sąveikos jėgas. 
Sprogimas išskiria daug šilumos, susidaro milžiniškas slė- 
gis, todėl aplinkinės uolienos stipriai pakinta. Ypatingi jų 
dariniai ir rodo meteoritinę duburio kilmę. Be to, sprogimo 
banga išmeta ant kraterio kraštų daug smulkžemio ir susi- 
daro žiedinis pylimas; vienur kitur lieka meteorito skeveld- 
rų. Veikiamose aukštos temperatūros ir didelio slėgio, jose 
kartais išsikristalizuoja deimantų. 

Klaseno kataloge, išleistame 1977 metais, užregistruota 
230 meteoritinių kraterių. Tiesa, ne visi jie virtę ežerais, 
nes meteoritai krinta ir į dykumas. Kita vertus, ežerai kar- 
tais būna taip pakeitę meteoritų išmuštus duburius, kad juos 
sunku atpažinti, todėl jie gali būti į katalogus ir neįtraukti. 

Bene daugiausia meteoritinės kilmės ežerų telkšo -Šiau- 
rės Amerikoje, vadinamajame Kanados kristaliniame skyde, 
susidariusiame iš granitų, gneisų, t. y. kietų uolienų, tad 
kosminiai randai čia ilgai negyja. Kanada — didelių tekto- 

I8 pav. Taip susidaro meteoritinis 
duburys, o jame — ežeras 


ninės ir ledyninės kilmės ežerų šalis. Antai Didžiojo Lokių 
ežero plotas — 31 792 kmž, gylis — 445 m; Didžiojo Vergų — 
28438 kmž ir 614 m; Vinipego — 24 530 km2 ir 28 m; Ata- 
baskos — 8080 kmž ir 60 m ir t. t. Ne išimtis ir meteoritiniai 
ežerai — kai kurių duburiai labai dideli. Čia rekordininkas — 
Kliruoterio ežeras; jo vandenys užliejo iš karto du sprogimo 
kraterius. Rytinės ežero dalies skersmuo — 20 km, o vaka- 
rinės — 32 km! Kokia turėjo būti kosminio svečio, palikusio 
mums šį kūrinį, masė! Taip pat ir triukšmas, nes meteorito, 
krintančio 5 km/s greičiu, sprogimo galia prilygsta tokios 
pat masės trotilo užtaiso sprogimo galiai. Ar tik ne šių įvy- 
ikių atbalsis yra indėnų legenda apie dievą, nusileidusį į Že- 
mę su ugnies vežimu? 

Dideli ir kiti Kanados meteoritiniai ežerai: Karsuelo 
(skersmuo — 33 km), Kilio (13 km), Kutiūro (12 km), Ni- 
kolsono (9 km), Pailoto (6,6 km), Vest Hoko (5 km) ir kt. 
Įspūdingas ir jų gylis: 113 m — Kliruoterio, 251 m — Unga- 
vos, 360 m — Nju Kvebeko ežero. 

Kitų kraštų meteoritinius ežerus galima suskaičiuoti ant 
pirštų: Afrikoje, Ganos džiunglėse,— legendomis apipintas 
Bosumtvės, t. y. Antilopių dievo ežeras (skersmuo — 10,4 km, 
gylis — 350 m), Indijoje — Lonaro (1,8 km, 120 m), Švedi- 
joje — Mijeno (6 km); yra jų veikiausiai ir daugiau. 


JŪROS VAIKAI 


Ežerotyrininkai dažnai praturtėja iš okeanologų valdų. 
Patys „sūriojo vandens“ tyrėjai šį procesą įsivaizduoja taip. 

„+..1950 metais, baigęs Juodosios jūros vakarinės pa- 
krantės ir Kamčiatkos lagūnų tyrimų ciklą, pastebėjau dės- 
ningumus, apie kuriuos kiti anksčiau kažkodėl negalvojo. 
Bet iš pradžių reikia papasakoti, kas jos — lagūnos — yra ir 
kuo jos įdomios, jei dėl jų rengiami net tarptautiniai sim- 
poziumai. 

Išilgai aštuntadalio Žemės jūrų pakrančių tįso . siaura 
smėlio (rečiau — žvirgždo) juosta. Per šimtus kilometrų ji 
visai nesijungia su žemynu, tik ties upių deltomis arba sau- 
sumos kyšuliais gali susidaryti sąnašų tiltai. Tokia juosta 
vadinama nerija, arba priekrantės bara. Tarp nerijos ir sau- 
sumos telkšo siaura ir dažniausiai labai sekli lagūna... 

Sauso klimato srityse, kaip, sakysim, pas mus Kaspijoje, 
lagūnos vasarą paprastai išdžiūsta ir vietoj vandens jose 
boluoja druskos. Jei klimatas drėgnas, į lagūnas suteka upių 
arba lietaus vanduo. Taip palengva jos užsitraukia dumblu 
ir po kelių šimtų ar tūkstančių metų gali visai išnykti. 

Jei jūroje pakyla aukšti potvyniai, lagūnos susijungia su 
ja viena ar keliomis pratakomis. Lagūnų vandens druskin- 
gumas dažniausiai skiriasi nuo jūrų vandens druskingumo — 
būna didesnis už jį arba mažesnis. Šiaip ar taip, daugelis 
jūrinių organizmų lagūnose gyventi negali, tačiau, prisitaikę. 
prie naujų sąlvgų, jie vystosi labai sparčiai, nes neturi čia 
konkurentų. Lagūnų vandenyje gausu maistingųjų medžia- 
gų, todėl jose neršia kai kurios žuvys (Meksikoje — net kre- 
vetės); mailius lagūnose gyvena, kol subręsta, o vėliau iš- 
plaukia į jūrą. Simpoziume sužinojau, kad į Kalifornijos 
įlankos lagūnas užplaukia pasiganyti net pilkieji banginiai, 
kurių šiaip mūsų planetoje išlikę labai mažai...“ 8 

Tiesą sakant, ežerotyrininkai pasigrobė ne visas, o tik 
visiškai nuo jūros atsiskyrusias lagūnas; kitas palieka okea- 
nologams. Vis dėlto sunku tiksliai atriboti lagūną — jūros 
įlanką ir lagūninį ežerą. Štai kad ir Kuršių marios — argi 
ne ežeras? Vanduo gėlas, ryšys su kaimynine Baltija menkas 
(būtų dar menkesnis, jei Klaipėdos sąsiauryje neveiktų ga- 
lingos žemsiurbės), todėl jūrines sroves, įsiveržusias į šiau- 
rinę marių dalį, bematant išspaudžia į jūrą Nemuno van- 
denys. Kiek toliau (iki Juodkrantės) Baltijos vandenis nu- 
pučia stiprūs vakarų ir šiaurvakarių vėjai, bet ir šis faktas 
turbūt nesustiprina Kuršių marių „jūriškumo“ pozicijų: At- 
lanto vandenyno potvynio banga — „pororoki“— pakyla Ama- 
zonės upe apie 900 km, tačiau iki šiol dar nė vienas geogra- 
fas nepavadino vandenynu Amazonės slėnio ties Manauso 
miestu... Žinoma, analogija nelabai korektiška, todėl pali- 
kime Kuršių marias ramybėje, juolab kad iš jų gavome Kro- 
kų Lanką, Žuvėdrų liūną ir kitus tikrus lagūninius ežerus. 

Didžiausias mūsų planetos lagūninis Marakaibo ežeras 
(plotas — 14340 km?, gylis — iki 250 m) plyti toli nuo Lie- 
tuvos pamarių, Pietų Amerikoje, bet daugeliui jis geriau 
pažįstamas nei Krokų Lanka: kuris iš mūsų neplaukiojo sy- 
kiu su narsiuoju kapitonu Bladu: 

„Didžiulis gėlas Marakaibo ežeras į ilgį traukėsi šimtą 
dvidešimt mylių, kai kur siekdamas ir tokio pat pločio. Į jį 
sruvo keletas upių, tekančių iš snieguotų kalnagūbrių, kurie 
juosė ežerą iš dviejų pusių. Kaip jau esu sakęs, tasai ežeras 
buvo panašus į milžinišką butelį su kakleliu, nukreiptu į 
jūros pusę ties Marakaibo miestu. 

Už to kaklelio ežeras vėl platėjo, o artėjant prie jūros, 
traukėsi dvi ilgos salos — Vichilias ir Las Palomas,— užsto- 
damos kelią į vandenyną. Vienintelis kelias bet kurios grimz- 
lės laivams beliko ankštas sąsiauris tarp tų salų. Prie Las 
Palomas salos Krantų galėjo sustoti tik nedideli seklumų 

laivai, išskyrus jos rytinį ky- 
šulį — ten, viešpataudamas 
virš siauros išplaukos jūron, 
kūpsojo galingas fortas, ku- 
ris, korsarams artinantis prie 
jo, pasirodė esąs apleistas. 
Vandens plynėj tarp šių salų 
stovėjo, inkarus įmetę, keturi 
ispanų laivai...“ !?, 
Marakaibo žygis, kaip Ži- 
nome, kapitonui Bladui ne- 
nusisekė. Lagūnos seklumose 
sudužo jo laivas „La Fudras“, 
o kiti burlaiviai vos ištrūko 
iš ispanų admirolo don Mi- 
gelio d'Espinosos spąstų. Bet 
praslinko daugiau kaip 200 
metų, ir Marakaibo auksą (jis 
pasirodė esąs juodos spalvos) 
užgrobė XX amžiaus pira- 

19 pav. Lagūninis Marakaibo eže- 
ras — didžiausias mūsų planetoje 


tai — visagalės naftos kompa- 
nijos. Juodojo aukso atsargos, atrastos lagūnos dugne ir jos 
pakrantėse 1913 metais, — didžiausios Lotynų Amerikoje. 

Nuo Marakaibo nebetoli ir iki kito didžiulio lagūninio 
ežero, kurį tektoninės jėgos pakėlė į viršų ir visai atskyrė 
nuo jūros. Nikaragvos, toks ežero pavadinimas, plotas — 
8430 km2, didžiausias gylis — 82 m. Greta telkšo ir jo at- 
auga — Managvos ežeras (plotas 1500 kmž). 

Ispanų konkvistadoras Chiljas Avila, atradęs ežerą 1523 
metais, pavadino jį „Saldžiąja jūra“ — toks skanus pasiro- 
dė nuvargusiems užkariautojams Nikaragvos ežero vanduo. 
Tačiau pirmuosius įspūdžius netrukus užgožė tolesni įvykiai. 
„Saldžioji jūra“ ir jos pakrantės priklausė turtingam indėnų 
genties vadui Nikarao. Istorija nutyli, kokių žygių ėmėsi 
Čhiljas Avila (jo būryje buvo tik 100 pėstininkų ir 4 raite- 
liai). Ispanų kronikose rašoma, kad indėnų vadas „perlei- 
do“ konkvistadorams visus auksinius papuošalus, apsikrikš- 
tijo, tad jo vardu pradėtas vadinti didysis Centrinės Ame- 
rikos ežeras. 

Senų lagūnų — ežerų, aukštai iškilusių virš jas sukūru- 
sių jūrų, yra ir daugiau, Štai Sentanio ežeras (šiaurinė 
Naujosios Gvinėjos pakrantė) dabar telkšo 150 m aukštyje. 
Sunku būtų ir įtarti, kad jis jūrinės kilmės, jei ne keisti jo 
gyventojai — rykliai (kaip, beje, ir Nikaragvos ežere), pjūk- 
lažuvės, kurių, kaip žinome, normaliuose ežeruose nebiina. 

Lagūninių ežerų virtinės pabirusios Azovo ir Juodosios 
jūrų pakrantėse. Galbūt antikos piratai matė karštais garais 
tvoskiančioje Kolchidėje ne tik aukso vilną, bet ir Paleosto- 
mio ežerą, išsiliejus; šalia Fazio (Počio) miesto, — didžiau- 
sią (plotas — 18 km, didžiausias gylis — 3 m) „Gruzijos že- 
mėse? 

„Paleostomis prasidėjo miesto pakraštyje. Tai buvo eže- 
ras su žaliu vandeniu, visada aptrauktas rūko. Viršum rū- 
ko — jis driekėsi prie pat vandens plonučiu šydu — juodavo 
platanų viršūnės ir ištisą dieną vartaliojosi ir verkė Žuvėd- 
ros...“ 20.— tokią išvydo lagūną K. Paustovskis. Rašytojas 
buvo Kolchidėje, kai melioratoriai pradėjo sausinti jos ne- 
įžengiamus pelkynus. Ežero tąsyk per daug negailėta: į jį 
atsivėrė kanalų žiotys, kuriomis plūdo prirūgęs pelkės van- 
duo, dumblas. Bet Paleostomis gajus — išgyveno, jame vėl 
plukdomi sieliai, auga žuvys. Tiesa, jų dabar sugaunama ne 
per daugiausia, nes 1933 metais suiro pertvara, skyrusi 
ežerą nuo Juodosios jūros, ir į 150 m pločio kanalą plūs- 
telėjo sūrus vanduo. Apnyko planktoninės Paleostomio pie- 
vos, o įkandin jų — kefalių, sterkų, šamų bandos... 

Gausu lagūninių ežerų ir mūsų kaimynystėje — Latvijoje. 
Prie pat Lietuvos sienos telkšo Papės (12,3 km?), įšiauriau — 
Liepojos (37,1 km?), Engūrės (35,4 km?; 1957 m. jame įsteig- 
tas vandens paukščių rezervatas) ir kiti ežerai. 


ZMOGAUS KŪRINIAI 


Daug gamtos jėgų rezga ežerinį mūsų planetos rūbą. 
Vienos darbuojasi ilgiau, kitos tik akimirką; vienos energin- 
gai, kitos flegmatiškai, bet visos — stichiškai. Ziūrėk, ku- 
riame Žemės kampelyje ir šiaip ežeras ežerą kloja — tiek 
jų palikęs ledynas, bet dar negana — dar upė savo kilpą 
nurėžia — senvagę pameta arba žemė karstiniu piltuvu įdum- 
ba. Vis nauji ežerai. Kitur, priešingai, eisi šimtus mylių,— 
ne tik ežero, bet ir didesnės balos nerasi, nebent virpantį 
jo miražą išvysi... Zmonėms tokia gamtos disproporcija 
neparanki, ir jie nuo seno dirbtinius ežerus tvenkia. 

Pirmuosius didelius vandens telkinius ėmė rengti seno- 
sios civilizacijos, kitados klestėjusios Indo, Nilo, Tigro ir 
Euirato upių slėniuose. Dirbtiniais ežerais jų hidrotechnikai 
reguliavo upių potvynius, girdė perdžiūvusius laukus. Kar- 
tais jų vandenys padėdavo gintis ir nuo priešų. Antai Hero- 
dotas teigė, kad tam buvo skirtas ežeras, sukurtas faraono 
Mino įsakymu (apie 3000 m. pr. m. e.) prie naujosios sosti- 
nės — Memfio miesto; faraono Amenemcheto 1II valdymo 

metais (1850—1800 m. pr. m. e.) Nilo vandenys buvę pa- 
sukti į Fajumo oazės duburį, ir ten išsiliejęs Karūno ežeras. 
Jis gyvas ir šiandien — telkšo 80 km į pietvakarius nuo Kai- 
ro miesto (plotas 210 km2, didžiausias gylis 12 m, tūris 
1,1 kmš). Tiesa, per pastaruosius 20 metų ežeras kabai stip- 
riai įdruskėjo (1 litre vandens ištirpę 20 g druskų). 

Iki šiol tarnauja žmonėms ir dirbtinis Bender Emyro eže- 
ras, sukurtas Irane pirmojo mūsų eros tūkstantmečio pa- 
baigoje (į šiaurės rytus nuo Širazo miesto, šalia garsiųjų 
Persepolio — persų karalių rezidencijos mūrų). Senovėje jo 
vandenys drėkino pasėlius, tekėjo vandentiekiais, gamino 
mechaninę energiją, plukdė laivus. Šios užduotys ežerui 
skirtos ir mūsų laikais, gal tik kiek sumodernėjo Bender 
Emyro upę užtvenkusi užtvanka, o malūno girnas pakeitė 
hidraulinės turbinos, gaminančios elektros energiją. 

XI-XIII amžiais didelius ežerus tvindė Ankoro imperi- 
jos khmerai. Jie tai darė labai originaliai — pylimais ati- 
tverdavo per musoninius potvynius išsiliejusius Mekongo 
upės vandenis. Dirbtiniuose ežeruose — barajuose būdavo su- 
telkiama daugybė vandens. Štai vadinamojo Vakarinio ba- 
rajaus tūris — 30 milijonų kubinių metrų! Sausojo sezono 
metu jo vandeniu drėkinami ryžių laukai. 

Dirbtinių ežerų žiedas juosia „Pekino miestą. Kumnino 
ežeras dar XIII amžiuje rinko krištolinius šaltinių vandenis 
ir girdė Kinijos sostinės gyventojus. Vėliau ežero pakrantėje 
iškilo imperatoriaus vasaros rezidencijos rūmai. 

Geriamo vandens telkiniai buvo, matyt, ir mažieji San 
Lorenco, olmekų kultūros centro (Meksika), ežerėliai. Ar- 
cheologai jų atrado net dvidešimt: taisyklingų šešiakampių 
formos, grįsti vulkaninio tuio plokštėmis. Šie dirbtiniai eže- 
rai, archeologų kažkodėl pavadinti lagūnomis, datuojami 
1200—900 m. pr. m. e. Manoma, kad jie turėję ir kultinę 
paskirtį, kaip, beje, ir penkiatūkstantmečio Mohendžodaro 
miesio (Pakistanas) ežerai baseinai. 

Pažvelgęs į kiek detalesnį Čekijos žemėlapį, aptinki aibę 
žydrų dėmių (senesniuose vadovėliuose Pietų Čekija vadi- 
nama ežerų kraštu); beveik visos jos — žmogaus rankų kū- 
riniai. Dirbtinius ežerus čia pradėta tvenkti žuvininkystei 
XIII amžiuje. Iš pradžių vienuolynų žemėse, vėliau ir didi- 
kų parkuose. XIV—XV a. Čekijoje jau buvo per 25 tūks- 
tančius (!) dirbtinių ežerų. Daugelis valstiečių tapo profe- 
sionaliais tvenkinių įrengimo specialistais; čekų tvenkininės 
žuvininkystės metodai išplito Vengrijoje, Vokietijoje, Len- 
kijoje. 

= ris XIX a. pradžioje tvenki- 
mg nius pradėta naikinti, ypač 
m Šiaurės Čekijoje, Labos upės 
1000 slėnyje, kur trūko žemių ja- 
vams sėti. Salies pietuose dir- 
vos buvo nelabai derlingos, 
todėl ten dirbtinių ežerų ga- 
nėtinai ir šiandien (22 tūks- 
tančiai tvenkinių, jų bendras 
plotas — 520 km?). 

Kada išsiliejo 
dirbtiniai Lietuvos ežerai? 
Tiksliai nežinome, tačiau 
XIII amžiuje jų jau tikrai bū- 
ta?!. Dažniausiai buvo tven- 
kiami maži upeliai, tad van- 
dens ežerėliuose susikaupdavo 
ne itin daug. Pirmas tik- 
rai nemažas (beveik 4 kmž 
ploto) dirbtinis ežeras išsilie- 
jo Lietuvoje tik XVI a. pa- 
baigoje, Kristupo Radvilos 

20 pav. Taip kito vandens kiekis, 


sukauptas TSRS (1), JAV (2) ir 
Kanados (3) dirbliniuose ežeruose 
(pagal A. Avakianą ir S. Vend- 


Perkūno baudžiauninkams pa- 
tvenkus Apaščios ir Agluo- 
nos upių santaką. Ežeras tu- 


rovą) rėjo saugoti naujosios Biržų 
pilies prieigas. Deja... Šve- 
dai pilį sugriovė, o Širvėnos ežeras pergyveno ir Radvilas, 
ir Tiškevičius, ir jau šventė savo 400 metų jubiliejų. ŠSimt- 
mečiai, tiesa, kiek pakeitė jo veidą: parudo vanduo, suve- 
šėjo žolių salos, vandens lelijų kilimai užklojo pakrančių 
seklumas. Tačiau ežerui dėl to nei šilta, nei šalta — varžo- 
vų šiam Lietuvos kampe jis neturi! 

Daug ežerų sukurta mechaninei energijai gaminti. Pa- 
tvenktas vanduo suko malūnų girnas, karšyklų velenus, stum- 
dė lentpjūvių pjūklus ir kitus mechanizmus. Štai XVIII a. 
pirmojoje pusėje“ dideli dirbtiniai ežerai buvo įrengti prie 
Uralo metalurgijos gamyklų — Nižnij Tagilo, Jekaterinburgo 
ir kt. Isečio ežero (plotas 18 km2, tūris 41 mln. m3) vanduo 
vienu metu suko net 50 vandens ratų! XIX a. viduryje Lie- 
tuvoje taip pat veikė per 500 vandens jėgainių, įrengtų nau- 
jai patvenktuose ežeruose. 

XX amžiaus pradžioje šioje srityje pirmavo Vakarų pus- 
rutulis: II pasaulinio karo išvakarėse JAV hidroelektrinių 
vandens telkiniuose buvo sutelkta beveik 200 kmš vandens. 

Didžiausias tuo metu buvo Vudso ežeras, susidaręs patven+ 
kus Vinipego upę 1905 metais (plotas 3820 kmž, tūris 
7,6 kmš), o talpiausias — Mido ežeras (plotas 637 km, tū- 
ris 37,5 km), sukurtas 1938 metais, užtvenkus Kolorado upę. 
159 m aukščio užtvanka. Tiesa, 194] metų pavasarį Volgos. 
aukštupyje pradėta telkti vandenį Rybinsko ežere, tačiau šis 
darbas baigtas tik po karo, 1947 metais. Šis ežeras, paly- 
ginti su pasaulio ežerais, sukurtais žmonių, iada atsidūrė 
pirmoje vietoje ploto (4550 km?) ir antroje — tūrio (25,4 kmš) 
atžvilgiu. Netrukus TSRS dirbtinių ežerų sąrašą papildė 
Cimliansko (1954 m., Donas; plotas 2320 km2, tūris 23,8 km), 
Kachovkos (1956 m., Dnepras; 2160 km2, 18,2 kmš), Kuiby- 
ševo (1957 m., Volga; 6450 km2, 58 km3), Gorkio (1957 m., 
Volga; 1500 km?, 8,7 kmš), Permės (1957 m., Kama; 1570 kmž, 
10,7 km) ir kiti tvenkiniai. 1958 metais TSRS pagal dirb- 
tinių ežerų vandens atsargas pasivijo JAV, o netrukus jas 
ir pralenkė, nes įvairiose šalies vietose šuvilnijo nauji gi- 
gantai: Novosibirsko (1959 m., Obė), Kremenčiugo (1960, 
Dnepras), Volgogrado (1962, Volga), Kanevo (1963, Dnep- 
ras), Votkinsko (1963, Kama), Bratsko (1966, Angara), Kras- 
nojarsko (1970, Jenisejus), Saratovo (1970, Volga), Nižne- 
kamsko (1970, Kama) ir kiti vandens telkiniai. Dabar jų 
bendras plotas — arti 120 tūkstančių kvadratinių kilometrų. 
Dvi aralo jūros! 

Didžiausi mūsų planetos dirbtiniai ežerai telkšo Airiko- 
je: į Oveno tvenkinį (1954, Nilas), esančiame žemiau Vikto- 
rijos ežero, prileista daugiausia vandens — 205 km3, o Voltos 
vandens baseinas (1967, Volta) yra plačiausiai ištvinęs — 
8480 km2. Ne ką nuo jų atsilieka ir kiti dirbtiniai Afrikos 
ežerai: Merčinsono (Alberto Nilo upė; tūris 195 kmš, plotas 
5300 km?), Karibos (Zambezės upė; tūris 160 km3, plotas 
4450 km), Nasero (Nilo upė; tūris 157 km3, plotas 5120 km?). 

Patvenkti ežerą — tik pusė darbo; jį dar reikia išsaugo- 
ti. Hidrologai žino, kad kartais vandens telkiniai per keletą 
metų pavirsta purvo baseinais, užauga ir t. t. Antai minėta- 
sis Rybinsko ežeras užliejo didelius durpynų plotus, ir šie 
netrukus pradėjo kilti į paviršių. Kiek laivų buvo patekę 
į klaidžiojančių durpinių salų (iki 2 kmž) nelaisvę, iš kurios 
juos išvadavo tik... ledlaužiai arba sprogdintojai! Ne vie- 
ną tinklą povandeniniuose miškuose ir krūmynuose prarado 
žvejai... 

Iš klaidų mokomasi. Dabar būsimųjų ežerų duburiai iš 
anksto rengiami: iškertamas miškas, perkeliami kitur kaimai, 
kartais net nukasamas derlingas paviršinis dirvos sluoksnis. 
Tačiau visko nenumatysi... Pradedant statyti Nureko HE 

(Tadžikijos TSR), buvo žinoma, kad būsimų darbų rajonas 
yra seismiškai aktyvus — 2—3 žemės drebėjimai per savaitę. 
Toks ritmas išsilaikė iki 1972 metų, bet, pradėjus leisti van- 
denį į hidroelektrinės tvenkinį, jis sutriko: kylant vandens 
lygiui, dažnėjo žemės drebėjimai. Kai dirbtiniame ežere su- 
sikaupė 100 m vandens sluoksnis, žemė Nureko HE rajone 
ėmė virpėti 30—40 kartų per dekadą, t. y. 10 kartų dažniau 
nei prieš statybos pradžią. Kol kas sunku tiksliai prognozuoti 
šio proceso padarinius; atrodo, jie gali būti ne itin malo- 
nūs ir ežerui, ir hidroelektrinei. 

Daug problemų kyla, kai reikia įrengti tvenkinius daugia- 
mečio įšalo rajonuose. Pernelyg rizikinga šilto vandens (net 
ir žiemą) ir suledėjusio grunto kaimynystė, Štai per dvejus 
metus, praslinkusius nuo Viliujo HE (Jakutijos ATSR) van- 
dens telkinio sudarymo, daugiamečio įšalo riba nusileido 
7 m žemiau ežero dugno. Tirpsta ledas ir po užtvankos py- 
limu, tad, norint ją išsaugoti, reikia griebtis įvairiausių 
inžinerinių gudrybių, net dirbtinio šaldymo. Dar gerai, kad 
gruntas uolėtas, o kitaip... Akivaizdi perspektyva — dirbti- 
nis „alasas“. 

Tropinių tvenkinių rykštė — vandens augalai, kurie už- 
traukia jų paviršių ištisiniu kilimu. Šis procesas vyksta la- 
bai sparčiai, ir ne visada jį pavyksta prislopinti. Antai jau 
pirmaisiais Karibos ežero gyvavimo metais salvinijų (van- 
dens paparčių) ir Nilo kopūstų sąžalynai paglemžė 15 pro- 
centų vandens paviršiaus. Po kelerių metų ežeras tapo pa- 
našus į vešlią pievą. Tanki „velėna“ — plova vietomis išlaiko 
net žmogų. Tiesa mėgėjų pasivaikščioti neatsiranda, — Kari- 
bos tvenkinio gylis — 125 m! 

Be dirbtinių ežerų šiandien sunku įsivaizduoti energeti- 
ką, vandens transportą, žuvininkystę, žemės ūkį. Tad gai 
ilgai negalvoję — taisykime gamtos klaidas? 

Iš tikrųjų gamtos pertvarkymas — sudėtinga problema: 
ne visada ir ežerą pavyksta sukurti ten, kur jo labiausiai 
reikia. Sakysime, gera būtų turėti didelių ežerų sausose ste- 
pėse ar pusdykumėse, bet iš kur prileisti į juos vandens? 
Kita vertus, jei net ir būtų iš kur, pirmiausia reikia spręsti, 
kas naudingiau (ne tik šiuo metu, bet ir ateityje) — tvenki- 
nys ar javų laukai? Užburtas ratas: žemdirbiui reikia van- 
dens, bet žemės — dar labiau... 

Ištvino naujas ežeras. Ar jau galima sakyti, kad viskas 
baigėsi? Ne! Netrukus prasideda apyežerio rekonstrukcija: 
tvenkinio vanduo filtruojasi į krantus, patvenkia gruntinį 
vandenį, o šis, pakilęs arti žemės paviršiaus, skatina apy- 

ežerio pelkėjimą. Antai Rybinsko ir Kamos ežerų pakrantėse: 
vienur kitur susidarė pusės kilometro pločio dirbtinių pelkių: 
juostos, nuskurdo miškai, augę per 2—5 km, o įlomėse, iš- 
siliejus šaltiniams, sutyvuliavo neplanuoti ežerokšniai. Arti 
žemės paviršiaus slūgsantį gruntinį vandenį plūsta ir ste- 
pių žemdirbiai, nes sausame klimate tokie plotai greitai virsta 
bevaisiais druskožemiais. 

Pirmaisiais gyvavimo metais dirbtiniam ežerui, ypač di- 
deliam, ankšta naujajame duburyje, todėl jis stengiasi iš- 
plėsti savo valdas — dieną naktį krantus daužo bangos. Si- 
biriečiai sako, kad Krasnojarsko HE tvenkinio pripildymo 
laikotarpiu (1967—1970 metais) krantai kai kur pasitraukė 
net 270 m. Per audras naujų žemių glemžimas vyko itin 
sparčiai — 2 m per parą! 

Anksčiau mokslininkai buvo įsitikinę, kad didžiųjų tven- 
kinių krantai taps stabilūs po 20—25 metų. Dabar tokių 
optimistų nebeliko. Manoma, kad dirbtiniai ežerai tvarkys 
savo guolius ne mažiau kaip 50 metų, o galbūt ir dar il- 
giau. Kiek naujų žemių užgrobs jie per tą laiką? Kita ver- 
tus, iš krantų skalaujamas gruntas patenka ne kur kitur, o 
į paties ežero duburį; tad šis seklėja. Apskaičiuota, kad 
per metus į Kuibyševo tvenkinį patenka apie 43 milijonus 
kubinių metrų sąnašų, ir daugiau nei pusė šio kiekio — 
krantų ardymo produktas. Problemos, problemos... 

Iki šiol kalbėjome apie patvenktinius ežerus, tačiau per 
ilgus šimtmečius, o ypač per pastarąjį, žŽmagus išrausė ai- 
bę duburių. Į juos teka lietaus, šaltinių, upokšnių vanduo. 
Dirbtinių ežerėlių akys puošia senus parkus, miestų aikš- 
tes, sublizga ir dažnos kaimo sodybos galukiemyje. Ne visi 
tokie ežerėliai puoselėjami ir marmurinėmis skulptūromis 
puošiami. Jų daliai tenka ir juodų darbų — gyvulius bei 
daržus girdyti, linus mirkyti, „Žigulius“ plauti, todėl jiems 
T itin dailūs ir vardai prigiję: bala, molė, kūdra, linmar- 

Ars 

Gilių randų mūsų planetos paviršiuje žmogus paliko ieš- 
kodamas jos turtų — kur molio, o kur anglių ar rūdos. Ilgai 
žiojėjo paliktų karjerų akiduobės, kol kažkam šovė į galvą 
mintis paversti jas ežerais. Vieniems tai pavyko geriau, ki- 
tiems prasčiau, tačiau „ne šventieji... ežerus kuria“, — iš- 
moksime. 

Daug gražių ežerų telkšo išeksploatuotuose rusvųjų ang- 
lių karjeruose šiaip neežeringuose VDR pietuose, ypač Ho- 
jesverdos miesto apylinkėse. Antai, pabuvęs prie Knapeno 
ežero, pradedi tikėti kilnia žmogaus misija. Iš tikrųjų tokių 

išpuoselėtų paežerių, išmoningai įrengtų pasivaikščiojimo ta- 
kų, kai gali apžvelgti iš karto visą ežerą, — o jis nemažas, 
beveik 5 kvadratinių kilometrų ploto,— jo dirbtines salas 
arba, atvirkščiai, pasigrožėti įmantriai bangų išskobtais kran- 
tais, gali pavydėti ir mūsų ežeringoji Aukštaitija. Tyras 
vanduo, švelnus paplūdimio smėlis, jaukus pakrantės miš- 
kas,— taip, matyt, turėtų atrodyti visi dirbtiniai ežerai. Pa- 
gal tokį etaloną juos kuria ir Ordžonikidzės bei Lipecko 
kalnakasybos kombinatų darbininkai. Jie, beje, draugauja 
su kolegomis iš Hojesverdos „„Švarcė Pumpės“ ir dažnai po- 
ilsiauja Knapeno paežerėse, .. 

Kokių tik esama dirbtinių ežerų! Tikras šios rūšies uni- 
kumas mėlynuoja Karakumų smiltynų ir Ustiurto plynaukš- 
tės sandūroje. Sarykamyšo ežeras... Niekas jo netvenkė, ne- 
kasė, ir vis dėlto jis — žmogaus rankų kūrinys. Ežero vietoje 
ilgą laiką buvo gili įduba, apsitraukusi druskožemio luobu. 
Nelepūs dykumų gyvūnai —ir tie vengė šio kaitra alsuo- 
jančio katilo. Vanduo atsruvo į Sarykamyšą nelauktai, iš 
rytų, iš senojo Chorezmo žemių. Pažiūrėti — vanduo kaip 
vanduo, tačiau paragavus iš sykio burną sutraukia — viena 
druska! Toks jis tapo medvilnės plantacijose: drėkino bal- 


sūrus ežeras, kuriame jau per 40 kubinių kilometrų :(!) van- 
dens. Ar ne per didelė prabanga garinti čia deficitinį skystį, 
juolab kai greta senka unikalusis Aralas? Galvojama, svars- 
toma, diskutuojama. Ateityje veikiausiai drėkinimo vanduo 
iš medvilnės laukų sugrįš į Amudarjos upę, o ja nuplauks 
tolyn, Aralo link. Galbūt išliks ir Sarykamyšas, o jei ne,— 
užteks ir tų jo mažesniųjų gentainių, kurių per kelis šimtus 
blizga Vidurinės Azijos upių žemupiuose. 

„Žemė, išnirusi iš vandens, iš tikrųjų supilta žmonių 
rankomis; šalis ant inkaro; pavandenijęs dangus; saulės 
spinduliai, regis, perėję per grafiną su sūriu vandeniu; na- 
mai panašūs į laivus, stogai — į senų galerų paskuiga- 
šius. ..— Štai kokia Olandija“ 2. Šiame spalvingame brolių 
Gonkūrų paveiksle trūksta tik vienos detalės: olandai atka- 
riavo iš jūros ne tik žemę, bet ir ežerus, o tiksliau — pirma 
ežerus, paskui — žemę. Nelengva buvo ši kova, prasidėjusi 
beveik prieš tūkstantį metų. Pirmiausia tvirtomis dambomis 
reikėjo atskirti nuo jūros ežerus — lagūnas, paskui įkinkyti 
į malūnų sparnus pamario vėją, išsiurbti vandenį, nuleisti 
jį vėl į pylimais sutvirtintas upes bei kanalus. Ir visa tai — 
aikštingos stichijos, galinčios bet kuriuo metu sunaikinti 
tavo darbą, pašonėje. Kokia brangi žemė! Ar čia dar gali 

likti vietos ir ežerams? Pasirodo, lieka, ir nemažai. Olandai 
sumaniai gėlina buvusias lagūnas, augina jose žuvis; pa- 
mėgę dirbtinius pajūrio šalies ežerus ir vandens paukščiai... 


O Sartai, jūs Sartai mėlynieji, 
Su tuo klyksmu žuvėdrų liūdnuoju! 


P. Širvys. Sartų žuvėdros 
Ežerų spalvos 


Sodrios, bet labai nepastovios gamtinio vandens spal- 
vos. Sunku jas perteikti. Iš kur ta stulbinanti jų įvairovė? 
Atsakymas, atrodo, čia pat, bet... 

Jau senovės graikai pastebėjo, kad krintančius į vandens 
paviršių šviesos spindulius ištinka dvejopas likimas: dalis 
jų atspindima, o kita dalis, pakeitusi pirmykštę kryptį, smin- 
ga gilyn į vandenį. 1621 metais olandų astronomas ir ma- 
tematikas R. Snelijus aprašė šį reiškinį matematiškai. Ar 
tik nebus įminta ežero vandens spalvos mįslė? Iš tiesų 
viską juk lemia, koks dangaus skliauto atspindys patenka 
stebėtojui į akis: jei giedras, — ežeras džiugina savo mėlyne. 
jei liepsnojantis vakaro žara+— rausvi pustoniai, o rūsčios 
švininės bangos atspindi padangėje vėjo genamus lietaus 
debesis... Deja, ši schema negali paaiškinti nė mažos dale- 
lės tų subtilių atspalvių, kuriais keri ežerai. Kiekvienas eže- 
ras turi savo spalvą. Gal jos paslaptis slypi vandens gel- 
mėse? 

1729 metais prancūzų fizikas P. Bugeras suformulavo į 
vandenį patekusio šviesos srauto intensyvumo silpnėjimo 
dėsnį. Paaiškėjo įdomus dalykas: dalį šviesos sugeria van- 
dens molekulės, tačiau ne bet kaip, o pasirinktinai, t. y. se- 
lektyviai, priklausomai nuo šviesos bangos ilgio. Vandens 
molekulės pirmiausia čiumpa tuos spindulius, kurių ener- 
gija yra mažiausia. Dėl to raudonieji spinduliai sugeriami 
paviršiniame vandens sluoksnyje, o į gelmes sminga tik 
gerai „nukoštas“ violetinių ir mėlynųjų spindulių srautas. 
Vėlesni, mūsų amžiuje atlikti tyrimai parodė, kad šviesos 
spindulių sugėrimas priklauso ir nuo ištirpusių vandenyje 
organinių junginių. Antai humuso rūgščių nugelsvintas van- 
duo paviršiniame sluoksnyje sugeria daugiau šviesos spin- 
dulių. Vadinasi, gilesnius vandens sluoksnius pasiekia kitų 
spalvų — žalios, geltonos spinduliai. 

Gal ežerų vandens spalva priklauso nuo to, kiek suge- 
riama šviesos spindulių? Švarūs aukštikalnių ežerai — mėly- 
ni, o nusenę, turintys daug priemaišų, organinių dažų,— 

gelsvi ar net rusvi. Tokią hi- 
potezę 1903 metais paskelbė 
vokiečių mokslininkas O. Auf- 
zesas. Ji būtų visai priimtina, 
jei paaiškintų, kaip ežero 
vandens „nukoštas“ šviesos 
spektras patenka mums į akis. 
Deja, susižavėjęs Bavarijos 
ežerų vandens absorbcinių 
savybių tyrimais, O. Aufze- 
sas „užmiršo“ anglų fiziko 
Dž. Reilio darbus. 

Įdomių būna paralelių. 
Kartą, Pepis storą "aus 
i —— . sų skraistę, saulės spindulys 
21 pav, Saulės spindulio, kelias: visomis vaivorykštės spalvo- 
Lūžio kampai, h— Saulės aukštis mis uždegė Paryžiaus apy- 

linkių tvenkinius, upes ir... 

sustifgo dailininko drobėje. 
Impresionizmas! (XIX a. pabaiga.) Menininkas pavaizda- 
vo saulės spindulio kelią. Kruopščiai dirbo savo labo- 
ratorijoje ir fizikas Dž. Reilis. Atrodė, kad mokslinin- 
kas pagaliau galės pasakyti, iš kur ta sodri kalnų ežerų 
mėlynė. Mat iš eksperimentų paaiškėjo, kad į vandenį pa- 
tekusius šviesos spindulius vandens molekulės ne tik suge- 
ria, bet ir išsklaido, ir ne bet kaip, o pasirinktinai: išsklaidy- 
mo intensyvumas atvirkščiai proporcingas šviesos bangos 
ilgiui ketvirtuoju laipsniu. Be to, buvo įrodyta, kad spin- 
duliavimo energija, išsklaidyta į priekį, spindulių kritimo 
kryptimi, lygi energijai, išsklaidytai atgal. Taigi mėlynieji 
spinduliai vandenyje turėtų būti sklaidomi gerokai intensy- 
viau už raudonuosius. Dalis jų, ištrūkę iš vandens bei pa- 
tekę stebėtojui į akis, ir sudaro mėlyno ežero vaizdą. 

Deja, tokią vandens spalvos teoriją oponentai sukritika- 
vo, įrodę, kad jei vanduo tik sklaidytų šviesos spindulius, 
tai jie visi anksčiau ar vėliau, daug kartų vandenyje atsi- 
spindėję, išeitų į paviršių. Taigi ežero spalva būtų tokia, 
kaip ir krintančios šviesos spalva. 

Aklavietė? Tiesa buvo tokia: gamtinių vandenų spalvą 
lemia ir tai, kad šviesos spinduliai sugeriami, ir kad sklai- 
domi. Tačiau prireikė dar kelių dešimtmečių, kol ši paprasta 
tiesa buvo atskleista. Ją atskleidė vienu metu du moksli- 
ninkai: 1922 metais tarybinis okeanologas V. Šuleikinas ir 
indų fizikas C. Ramanas, dirbdami nepriklausomai vienas 
nuo kito, suformulavo gamtinio vandens spalvos teoriją. 

V. Suleikino teorija paremta daug gausesne eksperimentine 
medžiaga, todėl ji labiau apibendrinta. 

Tarybinio mokslininko nuopelnas ne vien tai, kad van- 
dens spalvai aiškinti jis pritaikė ir P. Bugero, ir Dž. Reilio 
dėsnius. V. Šuleikinas įrodė, kad šie dėsniai veikia tik šva- 
riame vandenyje. Jei jame yra priemaišų, šviesa sklaidoma 
kitaip, o jei vandenyje pakibusių dalelių dydis maždaug pri- 
lygsta matomos šviesos bangos ilgiui, visų spalvų spinduliai 
sklaidomi vienodu intensyvumu, be jokios atrankos. Kokia 
bus tokio vandens spalva? Atsakyti nesunku: kadangi drums- 
tas vanduo sugeria nemažai trumpabangės radiacijos, bend- 
rame šviesos pluošte mažiau belieka mėlynųjų spindulių. 
Vadinasi, jų bus mažiau ir išsklaidytoje šviesoje, kurios tik 
nedidelė dalis sklis vandens paviršiaus link. Pakeliui ji dar 
sykį pereis per sugeriamąjį vandens „koštuvą“, todėl išei- 
nančių iš vandens spindulių spalva bus pasislinkusi į žals-“ 
vai geltoną šviesos spektro sritį. Taigi vandenyje pakibusių 
dalelių kiekis ir pobūdis lemia Atitlano (Gvatemala) ežero 
žydrą spalvą, Keturių kantonų (Šveicarija) — žalią, Chan- 
kos (TSRS, KLR) -— gelsvą ir t. t. 

Vadinasi, ežero spalva yra glaudžiai susijusi su van- 
dens skaidrumu, o skaidrumą lemia ežero baseiną iškloju- 
sios uolienos, į ežerą įtekantys upeliai ir šaltiniai, ežero dy- 
dis, gylis, amžius, užaugimas ir t. t. Ežerotyrininkai ma- 
tuoja vandens skaidrumą Sekio disku — 30 cm skersmens 
baltu skrituliu, pavadintu italų astrofiziko, pirmą kartą jį 
pavartojusio 1865 m. Viduržemio jūroje, vardu. Dar anksčiau 
šį paprastą būdą matuoti vandens skaidrumą buvo sugalvo- 
jęs rusų jūrininkas O. Kocebus — garsiojo „Riuriko“ laivo 
kapitonas, 1815—1817 metais plaukdamas Arkties vandeny- 
no pakrantėmis iš Ramiojo vandenyno į Atlantą. Tiesa, ma- 
tavimo diską jam atstojo. .. virtuvinės lėkštės. 

Nuo seno skaidrumo etalonu laikomas tyras Baikalo van- 
duo: į jį nuleistas baltas skritulys matyti net 40 m gylyje. 
Vandens spalva — ryškiai mėlyna, deja, ne visada ir ne vi- 
sur, O tik giliausiose ežero dalyse ir tik du kartus per me- 
tus, birželio bei gruodžio—sausio mėnesiais, kuomet į pa- 
viršių iškyla itin skaidrūs gelmių vandenys. Šiaipgi įprastinis 
Baikalo vandenų skaidrumas — 10—20 m, o pakrantė- 
se — dar mažesnis. Selengos žiotyse tėra 20 cm! Tad „šven- 
toji jūra“ gali būti žydra, žalsva, o kai kur net rusva. 

Ežero vandens spalvos priklausomumą nuo skaidrumo 
puikiai iliustruoja kalnų ežerai, virtinė pabirę pagal patvenk- 
tos upės vagą. Viršutinį tokios kaskados ežerą dažnai tie- 
siogiai maitina ledynų tirpsmo vandenys. Jie plauna mo- 

reną ir nešasi jos molio daleles, kurios ežero vandenyje ir 
sukelia fizinius pakitimus. Tokie drumsti, kupini ledyninio 
„pieno“ kalnų ežerai visiškai neatitinka mūsų susidaryto 
aukštikalnių ežero stereotipo. Bet štai vandens perteklius 
ima koštis pro kelią pastojusią griūtį. Iš vandens išvalomos 
jame kybančios molio dalelės, vanduo skaidrėja, ir žemu- 
tinis ežeras nudažomas žalia spalva. Toliau — dar vienos 
griūties koštuvas, ir trečiojo ežero vandens spalva įgauna 
melsvą atspalvį. 'Paskutinis tokios kaskados ežeras bus skaid- 
Tiausias, mėlyniausias. Tokį spalvų fejerverką galima išvysti 
Zeravšano kalnagūbryje Šingaus upės baseino Marguzoro 
ežerų vėrinyje. 

Bet grįžkime namo. O mūsų krašto ežerai ar skaidrūs? 
Aišku, kad su savo kalnų giminaičiais jie lygintis negali. 
Vasarą jų šiltame vandenyje sklando galybė gyvų ir miru- 
sių planktoninių organizmų (jų nėra turbūt tik ugnikalnių 
lavoje ir Negyvojo ežero, telkšančio Sicilijos saloje, vande- 
nyje, t. y. sieros rūgšties tirpale). Seklesniuose ežeruose 
prie jų prisideda ir nuo dugno bangų pakeltas dumblas, 
krantų ardymo produktai. Dėl visa to vandens skaidrumas 
Lietuvos ežeruose būna ne didesnis kaip 10 m, o dažniau- 
siai — 1,5—4 m. Vandens skaidrumas yra glaudžiai susijęs 
su ežero gyliu: juo ežeras gilesnis, juo skaidresnis jo van- 
duo. Čia nėra nieko nuostabaus: nuo ežero gylio iš dalies 
priklauso ežero brandumo stadija, taigi ir planktoninių or- 
ganizmų vystymasis. 

Paviršutiniška Lietuvos ežerų vandens skaidrumo cha- 
rakteristika gal neužrūstins poetų tokiu kategorišku pasa- 
kymu: Lietuvoje žydrų ežerų nėra. Ir ne tik žydrų — žalių, 
ir tų su žiburiu reikia ieškoti. Daugiausia paplitę žaliai 
gelsvi, rusvi... 

Vis dėlto pažvelkime į ežerą nuo aukšto kranto. Ką pa- 
matysime? Ar tik atsispindėjusį dangaus skliautą? Ne tik. 
Žiūrėdami į ežero paviršių stačiai žemyn, gėrimės paties 
ežero vandens spalva; ją jam suteikia ištrūkę iš gelmių švie- 
sos spinduliai. Žvilgtelėkime tolyn — ežero vandens paviršius 
jau kito atspalvio, nes dėl mažesnio regos kampo mūsų akys 
pagaus daugiau dangaus skliauto atspindžių. Gal todėl di- 
džiųjų Afrikos ir Azijos ežerų atradėjai ir aptiko tiek akva- 
marinų, nefritų ir smaragdų. .. 

Ežero vandens spalva dažnai tiesiogiai priklauso nuo 
jame esančių priemaišų spalvos. Antai ramią šiltą vasaros 
dieną, kai sparčiai gausėja žaliadumblių, ežero vandens pa- 
viršiuje ima plūduriuoti purvinai žalios dėmės. „Vanduo žy- 
di“,— sako žmonės. 1978 m. rudenį šiaip žalsvas Ženevos 


76 


ežero vanduo pasidarė ryškiai raudonas. Mokslininkai su- 
kruto ieškoti teršimo židinių ir atrado... intensyviai besi- 
dauginančius Oscillatoria rubescens rūšies dumblius. Tiesa, 
triukšmas sukeltas ne be reikalo: šie dumbliai — geras už- 
terštų vandenų indikatorius. 

„Kruvinųjų“ ežerų esama ir kituose rajonuose. Sausose 
stepėse bei pusdykumėse jų sūrų vandenį rausvai nudažo 
bakterijos, vėžiagyviai (kiek Kulundos stepėje Avietinių, 
Rožinių, Raudonųjų ežerų!). Tačiau įvairiausia, be abejo, 
yra vulkaninių ežerų spalvų paletė. Sieros junginiai vande- 
niui suteikia baltą, gelsvą, žalsvą spalvą; geležies drus- 
kos — rausvą ir t. t. Pridėkime dar sieros kristalais žėrin- 
čius krantus, spalvingą vandens bakterijų tyrę, ir išvysime 
tokią jūrą spalvų, kokių nerasime nė S. Tuleikio drobėse... 

Ne visi tamsiašpalviai ežerai — drumsti. Stipraus arbat- 
žolių nuoviro spalvą jiems neretai suteikia organinės rūgš- 
tys: „Meščioroje beveik kiekvienas ežeras yra skirtingos spal- 
vos. Daugiausia juodo vandens ežerų. Kai kurių ežerų (sa- 
kysim, Juoduko) vanduo panašus į blizgantį tušą. Nemačius 
sunku įsivaizduoti tokią sodrią, tirštą spalvą. Tačiau šio, 
kaip, beje, ir Juodojo ežero vanduo visiškai skaidrus. Ši 
spalva ypač ryški rudenį, kai ant juodo vandens krinta gel- 
toni ir raudoni beržų bei drebulių lapai“ 23. 

Kodėl mokslininkai tiria ežerų spalvas? Gal palikti jo- 
mis gėrėtis dailininkams, poetams? (Pamenate Maironį: „Eže- 
ro skaisčios bangos liūliavo žaliu smaragdu. ..“?) Tirti, pa- 
sirodo, verta. Ežerų vandens spalva teikia daug informaci- 
jos apie vandens fizines ir chemines savybes, produktyvumą 
ir kitus svarbius dalykus. Išties dosni dirva ir mokslinin- 
kams, ir dailininkams, ir poetams, — visiems. 


Galima numirti prie šaltinio, jei 
vandeny yra magnezijos. Gali- 
ma numirti per du žingsnius 
nuo sūraus ežero. 


A. de Sent-Egziuperi. Zemė 
žmonių planeta 


Apie sūrius ir gėlus vandenis 


„Gėlo vandens ąsotis geriau už sūrią upę“, — sako Rytų 
išmintis. Norint suprasti gilią šių žodžių prasmę, nebūtina 
prakaituoti po karšta dykumos saule: šiais laikais gėlas šva- 
rus vanduo — didelė vertybė net ir drėgno klimato šalyse. 
Mūsų planetos ežerų ąsočiuose telkšo 91 000 kmš gėlo van- 

dens, tačiau ir sūrymo ne ką mažiau — 85400 kmš. Tokio 
kiekio lengvai neatsisakysi: žmogus išmoko ir druskingus 
ežerus tinkamai naudoti. Tad hidrologai nori nenori turi 
juos tirti. 

Druskų į ežerus patenka įvairiais būdais, daugiausia at- 
plukdo upės. Kiekvienas hidrologas žino, kad upės, kurių 
1 litre vandens ištirpę daugiau nei 2 g druskų, yra tokios 
retos, jog gali būti priskirtos prie geografinių fenomenų. 
O štai ežerų, kurių vandens mineralizacija dešimtis ir net 
šimtus kartų didesnė, gana daug. Geografijos paradoksas? 
Ne. Ežerai — lėtos vandens apykaitos objektai, todėl upių 
atnešamos druskos juose gali kauptis. Daug cheminių ele- 
mentų suvartoja ežero gyventojai, daug jų nusėda, išteka 
su upių vandeniu, todėl ežere nusistovi tam tikra jų pu- 
siausvyra. O jei tokių apsauginių vožtuvų nėra arba jie 
labai silpni? Tąsyk ežero vanduo sparčiai druskėja, ypač 
jei šį procesą skatina klimato sąlygos. Miškastepėje ir ste- 
pėje, pusdykumėje ir dykumoje, aukštoje plynaukštėje, — bet 
kurioje sausvėjų pagairėje ežeras gali virsti druskų katilu, 
jei jo be paliovos neplaus gėlas upės vanduo. Bet upė to- 
kiose srityse — deficitas: iki ežero dar šiaip taip atsrūva, 
bet iš ežero... Apsauginio vožtuvo nėra, o saulė spiginte 
spigina, garina ežero vandenį (beje, gėlą). Tirštėja druskų 
tyrė... 

Taigi sūrieji ežerai — ne tik (ir ne tiek) upių, bet ir kli- 
mato kūriniai, todėl jiems derėtų telkšoti Žemėje ne padri- 
kai, o daugmaž taisyklingomis juostomis, atitinkančiomis 
pagrindinius klimato tipus. Iš tikrųjų taip ir yra, nors, tie- 
są sakant, geografinio zoniškumo principai neretai atsidu- 
ria aklavietėje: pernelyg daug išimčių... 

Daugiausia gėlųjų ežerų (1 litre vandens ištirpę mažiau 
nei 1 gramas druskų) tundrų, spygliuočių bei plačialapių 
miškų zonose, ir suprantama kodėl: daug kritulių (palyginti 
su garavimu), ežerai nuotakūs, be to, pavasarį į juos su- 
plūsta beveik „distiliuoti“ sniego tirpsmo vandenys. Nedaug 
druskų atplukdo intakai ir vasarą, nes baseino dirvožemiai 
gerai išplauti, pagaliau ir vandens temperatūra nėra aukš- 
ta — ne kiekviena druska tirpsta. Tiesa, vėsiame vandenyje 
ištirpsta daugiau anglies dioksido, o angliarūgštė savo ruož- 
tu skatina karbonatų tirpimą ir jie šios zonos ežeruose vy- 
rauja. Ypač gėli pelkių ežerokšniai, mintantys lietaus van- 
deniu. Antai Kolos pusiasalio „lambų“ vandens mineraliza- 
cija — nuo 4 iki 10 mg/l. Ne ką už juos sūresni ir į uolėtus 
duburius įsispraudę ežerai: vandens mineralizacija nuo 10 
iki 20 mg/l. 

Gausybė gėlo vandens telkšo didžiuosiuose Europos eže- 
ruose — Ladogoje ir Onegoje (908 ir 295 km3). Ypač švelnus 
Onegos ežero vanduo (35 mg/l); vairuotojai teigia, kad jį 
drąsiai galima pilti į automobilių akumuliatorius. Unikalius 
žydruosius plėšinius nuo seno eksploatuoja popieriaus ir 
celiuliozės kombinatai. Sakoma, kad tik šiose paežerėse ga- 
lima pagaminti labai geros kokybės popierių. Popierius, be 
abejo, didelė nūdienos vertybė, bet jį gaminančių įmonjų 
kaimynystė nedžiugina nė vieno ežero — net ir Baikalo. Tie- 
sa, šio vandenyje ištirpusių druskų kiek daugiau nei Lado- 
gos ir juo labiau Onegos ežerų vandenyje — apie 96 mg/l, 
tačiau gėlam ežerui ir toks kiekis — vieni juokai. Kodėl 
Baikalas toks prėskas, juk šalia jo, toje pačioje geografinėje 
platumoje, telkšo daug druskingų ežerų? Ežero hidroche- 
sminį režimą daugiausia formuoja, be abejo, milžiniška van- 
dens masė; ne taip paprasta prisotinti druska 23000 kmš 
vandens! Antra, Baikalo baseinas išklotas nelabai tirpiomis 
kristalinėmis ir metamoriinėmis uolienomis, todėl ežerą mai- 
tinančių intakų vandenyje druskų ištirpę taip pat ne itin 
daug. Pagaliau, iš ežero išteka vandeninga Angaros upė, 
kuri kasmet nuplukdo 6 milijonus tonų druskų. 

Labai plati Šiaurės Amerikos gėlųjų ežerų juosta — nuo 
Kanados Arktinio salyno iki Misisipės ir Misūrio upių san- 
takos. Tik didžiajame penketuke — Aukštutiniame, Hurono, 
Mičigano, Erio, Ontarijo ežeruose yra sutelkta 22 115 kmš 
vandens. Beveik tiek pat, kiek ir Baikale! O kur dar Didysis 
Lokių, Didysis Vergų, Vinipego, Atabaskos ežerai? Tai dar 
2300 kmš gėlo vandens rezervas. Bet pramoninei Amerikai 
jo nepakanka. Vien Didžiųjų ežerų Kanados pakrantėse yra 
susispietę apie 80 procentų šalies pramonės įmonių. Beveik 
tiek pat jų yra ir JAV paežerėse: stambūs chemijos kombi- 
natai, automobilių gamyklos, metalurgijos centrai, — visi ge- 
ria ežerų vandenį, o jiems sugrąžina abejotinos cheminės 
sudėties kokteilius. Amerikiečiai liūdnai juokauja: ,„Praeis 
kiek laiko, ir Erio ežeras bus per tirštas plaukioti, bet ir 
per skystas arti...“ 

Lietuvoje gėlais ežerais nieko nenustebinsi — jie čia visi 
tokie. Vandens mineralizacija dažniausiai siekia 200— 
300 mg/l, bet kai kuriuose ežeruose ji šoktelėja iki 400— 
450 mg/l. Tokie atvejai beveik visada susiję su intensyvia 
požeminio vandens prietaka. Pelkių ežerokšniai, mintantys 
beveik išskirtinai tik atmosieros krituliais, priešingai, visai 
prėski: jų vandens mineralizacija būna net mažesnė nei 
50 mg/l. 

Iš ko susideda Lietuvos ežerų druska? Daugiausia (per 
909) joje yra kalcio ir hidrokarbonatų jonų, be to, šiek 
tiek magnio, sulfatų ir visai mažai — natrio, kalio, chloro, 
silicio, geležies. 

Gamta kartais niekais verčia geografų pastangas pada- 
lyti planetos paviršių į darnias klimato, hidrologijos bei 
kitokias zonas. Gėlųjų ežerų juosta šiuo požiūriu — ne iš- 
imtis: čia vienur, čia kitur, žiūrėk, ima ir sublizga sūrstelė- 
jęs „deimančiukas“. Tokios gamtos mįslės dažniausiai grei- 
tai įmenamos. Sūrymą gali tiekti mineralizuotas požeminis 
vanduo, druskų klodai, slūgsantys ežero baseine, ir pan. 
Pasitaiko ir sudėtingesnių galvosūkių. Antai atrodo, kad 
Antarktidos oazių ežerai turėtų būti gėli, nes minta beveik 
grynu distiliatu — ledo tirpsmo vandenimis. Iš tiesų gėlų 
ežerų čia yra; jie tiekia geriamą vandenį Novolazarevskojės, 
Molodiožnojės ir kitų mokslinių stočių darbuotojams. Tačiau 
vis dėlto daugiau Antarktidoje yra sūrių ežerų, ypač Vest- 
falio, Bangerio, Raito oazėse. Kai kurių ežerų vandens mi- 
neralizacija — net 230 g/l, t. y. šešis kartus didesnė nei 
Pasauliniame vandenyne. Suprantama, hipotezė, kad šiuose 
vandenyse esama jūros dalelės — lagūninių ežerų, atkrito 
savaime, nors lagūninių ežerų Antarktidoje yra. Neišlaikė 
oponentų kritikos ir teorija, kad sūriuosius ežerus maitina 
mineralizuotas požeminis vanduo. Kaipgi paaiškinti šį gam- 
tos ienomeną? Po ilgų ginčų mokslininkai, atrodo, sutarė: 
sūriuosius ledinio žemyno ežerus yra sukūrusi jūra, tačiau 
ne visai įprastu būdu. Pirmiausia stiprūs vėjai nupurškę 
sūriais purslais pakrančių ledynus, ir tik po to tirpsmo van- 
denys suplovę druskas į ežerų duburius. Druskėjimą skati- 
nąs ir labai sausas oazių mikroklimatas (garavimas!). Sū- 
rus vanduo esąs sunkesnis už gėlą, todėl jis grimztąs gilyn, 
o paviršių užliejąs santykiškai gėlo vandens lęšis. Tokia 
sluoksninį pyragą primenanti vandens masės struktūra su- 
sidariusi Vandos ežere (Raito oazė). (Beje, ežero vardas 
neturi nieko bendro su poliarininkų „amūriniais“ reikalais; 
kitados šiuo vardu buvo vadinamas Roberto Skoto... šuo.) 

Vandos ežero gentainių, tiesa, lagūninės kilmės ir kiek 
proziškesniais vardais, rasime ir priešingame Žemės pusru- 
tulyje. Toks daugiasluoksnis ežeras (Mogilnas) telkšo Kil- 
dino saloje (Barenco jūra). Viršutinis jo sluoksnis — gėlas, 
todėl jame gyvena gėlavandeniai organizmai; giiesniuose, 
sūriuosiuose vandens sluoksniuose. yra jūrų žvaigždžių, 
ežių — toli gražu ne ežerų pasaulio gyvūnų; pagaliau prie 
dugno — negyvoji zona, perimta sieros vandenilio tvaiko. 

Panašus į Mogilną yra ir Ogako ežeras (Bafino Žemė, 
Kanada). Paviršiuje — 5 metrų storio gėlo vandens sluoks- 
nis, o giliau — jūros vanduo. Jo į ežerą patenka per labai 
aukštus potvynius. (Žvejai pasakoja, kad apatiniame ežero 
„aukšte“ gyvenančios didžiulės menkės: kartais net 2 met- 
rų ilgio! ..) | 

Kita ežerų juosta driekiasi drėgmės stygiaus rajonuo- 
se — dykumose, sausose stepėse, vietomis — ir miškastepėse. 
Einant į pietus (Siaurės pusrutulyje), vandens mineraliza- 
cija tolydžio didėja. Kai ji pasiekia 1 g/l, ežeras priskiria- 
mas druskėtųjų ežerų grupei. Juo didesnė vandens Mine- 
ralizacija, juo labiau kinta dominuojančių druskų sudėtis: 
„kalcį išstumia magnis ir natris, o karbonatus — sulfatai ir 
chloridai. Kai druskų koncentracija vandenyje pasiekia 24,7 g/l 
(vandens užšalimo ir didžiausio tankio temperatūra šiuo 
atveju yra vienoda), ežeras atsiduria druskingųjų vandens 
telkinių klasėje. a 

Druskėto ar druskingo ežero vandens cheminę sudėtį bei 
mineralizaciją lemia daug veiksnių: klimatas, ežero prata- 
kumas ir gylis, baseino gruntas, požeminis vanduo ir t. t. 
Ežere, tarytum milžiniškoje retortoje, nuolat vyksta chemi- 
nės reakcijos, kai kurios druskos nusėda, todėl iš pirmo 
žvilgsnio labai panašiomis sąlygomis gali susidaryti Visiš- 
kai skirtingi ežerai. 2 

Pietiniame Urale (Čeliabinsko srityje) telkšo Sladkojės, 
t. y. „Saldusis“ ežeras. Sakoma, kad taip jį pavadinęs J. Pu- 
gačiovas. Sykį Jemelka paglostęs ežere išmaudytą žirgą, Ir 
ant pirštų likęs baltas apnašas. Palaižęs: „Saldu!“ „„„Slad- 
kojės paežerės moterys nevartoja nei muilo, nei kitų skal- 
biklių — ežero vanduo ir taip pašalina bet kurią dėmę. O 
senoliai teigia, kad „Saldžiojo“ ežero vonios raminančios 
ir sąnarių skausmą... SA Sis 

Keistuoju ežeru susidomėjo hidrochemikai. „Paaiškėjo, kad 
čia nemaža ištirpusios sodos; ji iš tiesų salsvoka. Bet ju 
soda — natrio karbonatas, o šioje zonoje turėtų formuotis 
sulfatiniai vandenys? „Taip ir yra,— atsakė mokslininkai.— 
Tačiau pavasarį, tirpstant sniegui, į ežerą patenka daug 
karbonatų; toliau — natris išstumia Škalcį ir t. t.— ir štai 
prieš jus — salsvas sodos vanduo“. Ends 

Panašiai susidarę ir Kulundos stepės sodiniai ežerai, ta- 
čiau Artimuosiuose Rytuose (Vano ežeras), Afrikoje (Ma- 
gadžio, Natrono ežerai), JAV Vakaruose (Didysis Sodos 
ežeras) jų kilmė dažniausiai susijusi su ugnikalnių abi 
nyste ir šarminio požeminio vandens prietaka, Sodos tirpalo 
koncentracija neretai siekia 200—300 g/! (!) ir daugiau, 0 

ypač karštuose duburiuose (pavyzdžiui, Afaro) jos net nė- 
įmanoma nusakyti skaičiais, nes ežere vandens beveik nė- 
ra, ir saulėje spindi tik akinančiai baltos druskos sluoksnis. 

Dažnai „tiršti“ būna ir sulfatiniai ežerai. Jų ypač daug 
Pietų Sibiro ir Kazachijos stepėse. Antai Kučiuko, Tenizo 
ir kitų ežerų vandens mineralizacija gali siekti 300 g/l. To- 
kiame vandenyje tikrai nepaskęsi: jėga, kelianti plaukiką 
į paviršių, čia trečdaliu didesnė nei, tarkime, Tauragne ar 
Sartuose. Bet entuziastų maudytis sūriųjų ežerų pakrantėse 
ne itin daug — pernelyg įkaista saulėje sunkus vanduo. 

Greta ežerų — sūrymo rekordininkų, galima aptikti eže- 
rų, kurių vandens mineralizacija gerokai mažesnė, negu rei- 
kalauja geografinis zoniškumas. Šie ežerai kartkartėmis iš- 
džiūsta, ir jų druskas iššluoja vėjas. Po to atslenka drėg- 
nesnių metų ciklas, ir švarų duburį užlieja gėlas vanduo; 
šis palengva vėl įdruskėja... ir taip toliau. Panašiai savo 
vandens druskingumą reguliuoja ir dideli ežerai, kaip antai 
Balchašas. Apskaičiuota, kad druskos, ištirpusios jo vande- 
nyje ir nusėdusios dugne, galėjusios suplaukti per 120 me- 
tų. Betgi ežero amžius — tūkstantmečiai! Kur dingo kitos 
druskos? Manoma, kad daug jų yra įsifiltravę į ežero du- 
čių įlankose ir pavirtę vėjo žarstomomis dulkėmis. Štai ko- 
dėl net rytinė ežero dalis, į kurią neįteka nė viena didesnė 
upė, tik druskėta (mineralizacija 5,3 g/l), o vakarinė dalis, 
plaunama Ilio upės, gėla (mineralizacija apie 0,75 g/l). 
Analogiškus apsauginius vožtuvus turi Tenizo, Čanų, Ala- 
kolio, Aralo, Kaspijos ir kiti ežerai. 

Ežeruose, telkšančiuose sauso klimato srityse, neretai bū- 
na daug natrio chlorido, t. y. valgomosios druskos. Stai 
Pakaspijo žemumoje, 50 km į rytus nuo Volgos, plyti vienas 
didžiausių valgomosios druskos telkinių pasaulyje — Baskun- 
čiako ežeras. Jo ovalo plotas — 115 km?, ilgis — 19 km. Eže- 
ras susidaręs prieš 10000 metų, ir per tą laiką jo dugne 
yra susikaupęs 600 m storio druskos sluoksnis. Vanduo 
Baskunčiake telkšo tik ankstyvą pavasarį, o vasaros pradžio- 
je ežeras būna jau sausas (garavimas pranoksta kritulius 
6 kartus!). Labai lygus druskos paviršius virsta puikiu au- 
todromu: liepos—rugpjūčio mėnesiais čia vyksta sąjunginės 
automobilių greičio varžybos. 

Sūrią automobilių lenktynių trasą ežero dugne rasime ir 
Vakarų pusrutulyje — JAV, Jutos valstijoje. Tiesa, Didysis 
Druskos ežeras (4660 km?) daugiau nei 40 kartų didesnis 
už Baskunčiaką, be to, jo gylis kai kur net 14 m, todėl 
sportinė ežero dalis atskirta aukštu žemių pylimu. Už jo, 

sausame druskingame duburyje, pasiekti fenomenalūs pasau- 
lio rekordai (prisiminkime Kamblio „Žydrąją paukštę“): 
greičio, reaktyvinių variklių galios, pelno ir... šiurpių ka- 
tastrotų. 

Ne visi druskingi ežerai žmogui parankūs. Antai Baltieji 
ežerai, kuriais nusagstyta Tisos ir Dunojaus upių takosky- 
ra (Alfioldo žemuma), vasarą išdžiūsta iki pat dugno, ir 
duburiuose lieka tik supleišėjęs nuo karščio dumblas bei 
baltas druskos luobas (iš čia ir ežerų pavadinimas). Paleis- 
ta vėjais žemė? Deja, taip! Vėjo gūsiai, pakėlę druskų kris- 
talus į orą, gena sūrų rūką į aplinkinius laukus. Skursta 
pasėliai, sodai, parunda žolė. Tenka kasti kanalus, plauti 
ežerų duburius brangiu šiuose kraštuose gėlu vandeniu — 
kiek papildomų rūpesčių žemdirbiui! 

„„.Na, o dabar keliausime link pusiaujo, kur plyti dar 
viena gėlųjų ežerų juosta, sukurta stiprių tropinių liūčių ir 
vandeningų upių. Beje, jei mūsų maršrutas kirs Afrikos že- 
myną, apygėlių ežerų aptiksime ir per kelis tūkstančius ki- 
lometrų nuo pusiaujo, pavyzdžiui, Sacharos dykumoje. Van- 
duo į šių ežerų duburius atiteka požemiais iš Atlaso kalnų 
pašlaičių. Didžiausia dykuma pasaulyje ir ežeras — neįpras- 
tas derinys, tiesa? Al Gulijos oazės gyventojai mano ki- 
taip — jie įsirengė... jachtklubą. Visai kaip Europoje!.. 

Toliau gėlavandenių ežerų ieškokime Didžiajame Afri- 
kos grabene, tiksliau, vakarinėje jo šakoje. Beveik visus 
ežerus čia gausiai maitina lietaus vandenys, be to, iš jų 
išteka sraunios upės, nuplukdančios druskų perteklių. Antai 
netgi Malavio ežeras, nutolęs nuo pusiaujo per tūkstantį 
kilometrų, gauna per metus apie 37 kmš3 arba 1200 mm lie- 
taus vandens (52 procentus visos vandens prietakos), o Tan- 
ganikos ežeras —41 km3 arba 1240 mm (63 procentus). 
Artėjant prie pusiaujo, lietaus indėlis tolydžio didėja ir Vik- 
torijos ežere jo jau yra 98 kmš arba 1430 mm (86 procen- 
tai). Todėl ežerai gėli: Tanganikos ežero vandens minerali- 
zacija — apie 400 mg/l, Mobutaus Sesės Seko — 600 mg/l, 
Idžio Amino Dados — 800 mg/l. Net Kivaus ežero (veikian- 
čių vulkanų kaimynystėje) 1 litre vandens ištirpę tik 1 g 
druskų. 

Rytinėje Didžiojo grabeno šakoje klimatas sausesnis, be 
to, ežerų duburiai uždari, nenuotakūs, todėl čia intensyviai 
kaupiasi druskos, ypač soda. Manjaros, Natrono, Magadžio, 
Naivašos, Turkanos ir Centrinės Etiopijos ežerai žemėlapyje 
žymimi violetine — druskingo vandens spalva. O juk be- 
veik visi jie yra gerokai arčiau pusiaujo nei gėlasis Mala- 
vio ežeras! Stai ir vėl — jau kelintą kartą!-—- geografinių zo- 

nų darną suardo „atsitiktinė“ anomalija; tiesa, ją nesunku 
paaiškinti: daugelį nenuotakių rytinės Didžiojo grabeno ša- 
kos ežerų maitina mineralizuotos, dažnai — karštos požemi- 
nės versmės... 

Be galo margas kalnų ežerų hidrocheminis žemėlapis. Ša- 
lia tyrų kaip ašara ežerėlių, sklidinų gėlo ledynų tirpsmo 
vandens, neretai telkšo nenuotakūs druskų katilai. Sakysim, 
Užbaikalės ežerų vandens mineralizacija — nuo 50 mg/l iki 
350 g/l. 7000 kartų skirtumas! 


Kalnų ežerų druskingumą daugiausia lemia nuotėkio są- 
lygos: jei ežeras turi vandeningą ištaką, druskos jame nesi- 
kaupia. Antai Desagvadero upė jungia du Andų kalnų eže- 
rus: aukštesnysis Titikakos ežeras — gėlas, o apatinis, nenuo- 
takus Poopo ežeras, — druskingas. Mokslininkai teigia, kad 
netolimoje praeityje gėlas buvo ir Isyk Kulio ežeras (dabar 
jo vandens mineralizacija apie 6 g/l). Jis pradėjo stipriai 
druskėti tik pastaraisiais šimtmečiais, nuslūgus vandens Iy- 
giui ir išdžiūvus pratakai, kuria ežero vanduo (ir druskos) 
nutekėdavo į Čiu upę. Druskingo ežero vandeniu, aišku, ne- 
pagirdysi galvijų, nepalaistysi pasėlių. Nors... jau mėgina- 
ma panaudoti ir karčiasūrius Isyk Kulio vandenis. Bulvės, 
cukriniai runkeliai ir kukurūzai, augantys eksperimentiniuo- 
se laukuose ir geriantys ežero vandenį, sakoma, jaučiasi ne- 
blogai, o dirvoje susikaupusias druskas išplauna lietūs... 


Iš lėto pasisuko metų ratas, 
Ir jo pirmasis stipinas 
Mane iš nebūlies iškėlė. 

V. Mykolaitis-Putinas. 
Mano mėnesiai 


Ežero metai 


Margas, nuolat kintantis Gamtos rūbas — regima land- 
šaitų medžiagos apykaitos kiekybinių ir kokybinių pakiti- 
mų išraiška. Medžiagos būsenos pulsaciją savo ruožtu le- 
mia energijos kiekis, kurį Zemės paviršius gauna iš Saulės, 
svarbiausio visų gamtos procesų variklio. 

Žydrojoje landšafto grandyje — ežere — palyginti tolygiai 
kintanti Saulės energijos prietaka per metus sukelia šuoliš- 
kus ežero ekologinės sistemos persitvarkymus, tai ir yra 
ežero metų sezonai. Sezonų struktūra glaudžiai susijusi su 
vandens masės fizinių savybių kitimu tam tikrų temperatūrų 
diapazone. Kokie tie ežero metai? Pradėkime nuo Lietuvos: 

čia jie daug margesni nei ezgotiškuose tropikuose ar Toli- 
mojoje Šiaurėje, 

ZIEMA. Ežere ji prasideda tada, kai vandens paviršius 
užšąla ištisiniu ledu. Šis metų etapas net ir tame pačiame 
rajone esantiems ežerams prasideda ne vienu laiku: sekles- 
nius, žiūrėk, jau užplūdo pirmieji poledinės žūklės mėgėjai, 
o giliųjų ežerų vanduo, vasarą sukaupęs daug šilumos, dar 
alsuoja rudens rūkais. Didelių ežerų užšalimo data dar to- 
limesnė, nes gerai įsibėgėjęs vėjas energingai maišo atšal- 
dytą paviršinį vandens sluoksnį, ir šaltis skverbiasi gilyn. 

Ežerai užšąla tik tada, kai praeina šiek tiek laiko po to, 
kai oro temperatūra pastoviai nukrinta žemiau nulio. Taigi 
žiemos taktika tokia: sukaupti šalčio atsargą, nuilsinti prie- 
šininką ir smogti jam galutinį smūgį. Sekliems ežerams tos 
šalčio atsargos daug nereikia. Štai Amalvo ir Zuvinto eže- 
rai užšąla, kai neigiamų paros oro temperatūrų suma su- 
daro 10—15*C (vidutiniškai per daugiametį laikotarpį). Gi- 
lūs ir dideli ežerai priešinasi atkakliau: Tauragnui reikia 
80*C šalčio sankaupų, Baltiesiems Lakajams — 55*C, Du- 
siai — 50*C ir t. t. 

Vidutinės daugiametės reikšmės neparodo visos reiškinio 
įvairovės. Priklausomai nuo vasarą sukauptos šilumos kie- 
kio, rudens sinoptinių sąlygų (oro temperatūrų, vėjų režimo 
ir pan.) žiema ežeruose įvairiais metais prasideda skirtingu 
laiku. 1958 ir 1959 metais Tauragnas užšalo gruodžio 8 die- 
ną, o 1975 metais — tik vasario 1 dieną. Vėlyva — lengva 
gyvajam ežero pasauliui žiema. .. 

Pirmosiomis žiemos dienomis ledo dangai storėti yra pa- 
lankiausios sąlygos. Jei nebūna atlydžių, ledas auga tik iš 
apačios, o paviršinis vandens sluoksnis turi atiduoti atmo- 
sferai vis naujas šilumos porcijas. Juo ledas plonesnis, juo 
lengviau atiduoti tą šilumą, nes šis procesas vyksta tik per 
molekulinę apykaitą. Kadangi ledas, o ypač iškritęs ant jo 
purus sniegas yra neblogi šilumos izoliatoriai, ledo storėji- 
mas ilgainiui slopsta. Pavyzdžiui, sausio mėnesį jis pastorėja 
vidutiniškai penkiais centimetrais per dekadą, o vasario mė- 
nesį — tik dviem centimetrais per tą patį laiką. Maksimalus 
Jedo storis net ir atšiauriausiomis žiemomis retai didesnis 
kaip 60 centimetrų. 

Ziemos pradžiai būdingas ne tik regimas jos įvaizdis — 
ledas. Šiuo momentu ežere prasideda kokybiškai naujas jo 
gyvenimo etapas. Kas čia pakinta? 

Pirmiausia visai kitokia tampa ežero hidrologinė įtaka 
upių nuotėkio formavimuisi. Nors iš ežerų ištekančiąse upėse 
retkarčiais, ypač žiemos pradžioje, ir susidaro ledo kamš- 

nas, 3 — hipolimnionas Ė 


čiai, apskritai nuotėkio sąlygos pagerėja, nes išnyksta van- 
dens augalija, kuri šiltuoju metų laiku yra savotiška ažūrinė 
užtvanka. Apsnigtą ledo paviršių slegia sniegas, todėl (pa- 
gal Archimedo dėsnį) iš ežero turi ištekėti analogiškas kie- 
kis vandens arba — kaip dažnai būna pietryčių Lietuvoje — 
pakilti ežero vandens lygis. 

Kitoks yra ir ežero vandens masės vaizdas. Ledas izoliuo- 
ja ją nuo tiesioginio atmosferos poveikio, todėl visi dina- 
miniai procesai sulėtėja, apmiršta. Pirmiausia sulėtėja eže- 
ro vandens sluoksnių šilumos apykaita, Stiprūs rudens vė- 
jai nesunkiai sumaišo atvėsusius vandenis, suvienodina jų 
temperatūrą (iki 4*7C ir žemiau). Po ledu tokių sąlygų ne- 
bėra, o šilumos apykaita molekulinės difuzijos būdu labai 
lėta, todėl ežero vandens masėje susidaro vadinamoji at- 
virkštinė temperatūrinė stratifikacija — vandens temperatūra 
nuo paviršinio peršaldyto sluoksnio iki dugno tolydžio ky- 
la, Sekliuose ežeruose žiemos pradžioje apatinio vandens 
sluoksnio temperatūra pakyla ir dėl šilumos apykaitos su 
dugno gruntu. 

Sie dėsningumai gali sutrikti, jei ežero dubenyje yra 
gruntinio vandens išeigų. Tokiose vietose ledo danga būna 
gerokai plonesnė, o kartais čia ištisą žiemą garuoja atviro 
vandens verdenės. Jos ypač dažnos karstiniuose ežerėliuose. 
Kai kuriuose iš jų vandens temperatūra net paviršiuje sie- 
kia 5—6*C. Nebaisu ir išsimaudyti. .. 

Visi ežero gyvybiniai procesai glaudžiai susiję su hidro- 
cheminiu režimu. Jo bendriausias rodiklis — vandens mine- 
ralizacija. Žiemą ji kiek padidėja, nes tada hidrografinį tink- 
lą, taip pat ežerus, maitina beveik vien požeminis vanduo. 
Antai Sartų ežere mineralizacija vidutiniškai siekia 290 mg/l, 
Dusios ežere — apie 240 mg/l. Ežero vandens sluoksnių mi- 
neralizacija nėra vienoda: kiek didesnė paviršiuje ir prie 
dugno. Į paviršinį vandens sluoksnį druskų papildomai mig- 
ruoja iš viršaus — formuojantis ledo dangai, o į antrąjį — 
iš apačios, tirpstant dugno nuosėdų mineraliniams jungi- 
niams. 

Vandenyje ištirpusio deguonies kiekis — vienas iš pagrin- 
dinių veiksnių, lemiančių ežero organinio pasaulio sudėtį. 
Žiemos pradžioje šio gyvybiškai būtino elemento pakanka 
visuose ežeruose. Netrukus jo atsargos ištirpsta — gyvųjų 
organizmų kvėpavimui, mirusios organikos oksidacijai, o jų 
papildyti nėra kaip: ryšiai su atmosfera, fotosintezės proce- 
sai po ledu nutrūkę. Anksčiausiai deguonies pradeda trūkti 
seklių ir mažų, silpnai vėjo maišomų ežerų žuvims. Jos žie- 
mą pajunta tikrą deguonies badą ir ne visos išlaiko šį sun- 
kų gamtos egzaminą — išlieka tik ištvermingiausios, deja... 
mažiausiai žmogų vartotoją dominančios rūšys. Gerai vė- 
dinami ežerai net ir baigiantis ilgai žiemai turi gana daug 
deguonies. 

Gyvybė ežere žiemą telkiasi dugne ir priedugniniame 
vandens sluoksnyje, todėl čia daugiausia kaupiasi anglies 
dioksido. Prie dugno koncentruojasi ir atsipalaidavę bioge- 
niniai elementai — azotas, fosforas, geležis. Dalis jų įvairių 
junginių pavidalu įsiterps į nuosėdas, o kita dalis vėl įsi- 
trauks į nenutrūkstamą gyvybės ratą. Bet tai bus vėliau, 
pavasarį. 

Ežerams skirti epitetai — mėlynakiai, žydrieji — daugiau 
ar mažiau pasitvirtina tik žiemą, kai ežerai akinte akina... 
baltumu. Tada nusėda drumzlės, o svarbiausia — po ledu 
vos ne vos vystosi tik planktoniniai organizmai. Todėl ežero 
vanduo yra skaidresnis, jo paviršiniame sluoksnyje labiau 
sklaidosi trumpabangės spektro dalies spinduliai. Antai Tau- 
ragno ežero vandens vidutinis daugiametis skaidrumas va- 
saros mėnesiais — 5,2 metro, o žiemą — 7,1 metro. 

Hidrologinė žiema ežere — tai lėta, vos pastebima ener- 
gijos ir substancijos pernaša vandens masėje. Biologinė žie- 
ma —tai irgi rimtis, laukimas... Laukia įsiskverbiant pro 
ledą saulės spindulių rnikroskopiniai dumbliai — fitoplank- 
tonas. Tik šaltavandenės diatomėjos kartkartėmis sukrunta, 
sunerimsta — bene pavasaris? Bet nusivylusios vėl sklendžia 

į ežero dugną, Šilumos, maisto laukia ir smulkieji gyvūnai — 
zooplanktonas, šakotaūsiai ir irklakojai vėžiagyviai, rotatori- 
jos. Šiuo metų laiku jų produkcija mažiausia. 

Kiek sparčiau sukasi gyvybės ratas ežero dugne. Čia vi- 
su pajėgumu darbuojasi bakterijos, apdorojančios negyvą 
organinę masę, paviršinį dumblo sluoksnį purena moliuskai, 
kirmėlės. 

Savaip reaguoja į žiemos ramybę žuvų pasaulis. Vėgė- 
lėms — tai atsakingas giminės pratęsimo, neršto metas. Ne- 
aiškus nerimas apėmęs kuojų pulką: blaškosi nerasdamos 
vietos po visą ežerą. Susirūpinę ir meškeriotojai — kur lai- 
mės ieškoti, į kokį gylį masalą leisti? 

Solidesni ežero gyvūnai aiškiai nusprendę be reikalo ne- 
eikvoti jėgų: sulindusios į gilias duobes — čia šiltesnis van- 
duo — karšių bandos; akmenų, šiekštų šešėliuose slepiasi ly- 
dekos; laukia lengvo grobio povandeninių šlaitų panuova- 
liuose sustingę ešeriai. .. 

Pamažėle tirpsta sniegas ant ežero ledo paviršiaus. Į 
poledinę prieblandą vis dažniau užklysta saulės spindulys — 
pavasario pranašas. Ežeras bunda. 

PAVASARIS. Kasdien trumpėja pakrantės medžių meta- 
mi šešėliai, tačiau gamtoje pavasario požymių dar beveik 
nematyti. Bene anksčiausiai ši šventė ateina į ežerą: jei ant 
ledo paviršiaus nėra sniego, pro jį prasiskverbę saulės spin- 
duliai įšildo ploną vandens sluoksnelį net ir speigams pyš- 
kant. Dalis tos šilumos tirpina ledą iš apačios, o kitą dalį 
pasičiumpa šaltavandeniai dumbliai, ypač diatomėjos. Šį 
audringą gyvybės atbudimą nesunku pastebėti ir paprasta 
akimi — sumažėja vandens skaidrumas. 

Pamažėle ir ežero šlaitai pavasarį ima čiurlenti. Iš pra- 
džių nedrąsiai — vos vienas kitas upelis srovena, o labiau 
įdienojus — sualma, sušniokščia skubantys drumsti vande- 
nys. Jie užlieja ledą, kelia jį į viršų, bando išlaužti, bet 
šis tvirtas. Nesvarbu, kad pakraščiai jau atšutę: kai visiškai 
pajuoduos kalvos, išneš ledus upės, tik tada ežero vandenys 
sukrus. Pabaigoje ledas tirpsta ypač sparčiai. Jis suskili- 
nėja kristalais — adatomis, todėl gerokai padidėja io tirpi- 
mo paviršius. Vėjas, kylantis ežero vandens lygis dar la- 
biau suardo šių kristalų tarpusavio ryšius. Galutinai ledas 
Lietuvos ežeruose ištirpsta vidutiniškai balandžio viduryje, 
nors pasitaiko ir nukrypimų nuo šios datos. Antai, pastarųjų 
metų stebėjimų duomenimis, Tauragno ežero ledas anksčiau- 
siai ištirpo 1961 metais — kovo 13, o vėliausiai — 1956 me- 
tais — tik gegužės 3 dieną. 

Ežerai atsiveria beveik sykiu su vandens lygio pavasari- 
niu pakilimu. Šis rodiklis ypač svarbus hidrologiniu ir eko- 
loginiu požiūriais. Pavasario ežerų vandens lygio svyravimų 
amplitudė priklauso nuo ežero vandens paviršiaus ir jį mai- 
tinančio baseino plotų santykio: juo šis mažesnis, juo di- 
desnė pavasario ežero vandens lygio svyravimų amplitudė. 
Antai Sartų ežere ji vidutiniškai 119 centimetrų, Taurag- 
no — 48 centimetrai, o Dusios — tik 17 centimetrų. Daug 
kas čia priklauso ir nuo baseino grunto pobūdžio, ežero du- 
bens pavidalo. Štai Amalvo ežeringumo rodiklis mažai ski- 
riasi nuo Sartų analogiškos charakteristikos, 0 jo vandens 
lygio svyravimų amplitudė yra perpus mažesnė — 59 centi- 
metrai: į lėkštašlaitį ežerą suplūstantys vandenys greitai iš- 
silieja į aplinkines pievas ir pelkes. Nedaug vandens lygis 
bepakyla ir smėlingų, pasižyminčių geromis infiltracinėmis 
savybėmis plotų ežeruose. 

Gamta nemėgsta ilgai kęsti staigių, periodiškai pasikar- 
tojančių struktūros pertvarkymų. Štai ir ežeras turi apsau- 
ginį vožtuvą, pro kurį greitai nuteka vandens perteklius. 
Juo aukštesnis ežero vandens lygis, juo intensyviau dirba 
šis vožtuvas — iš ežero ištekantis upelis. Yra ežerų, kurių 
vandens perteklius nuteka požeminiu keliu. Jų vandens lygis 
pavasarį pakyla labai nedaug. 

Pavasariniai tirpsmo vandenys nelabai mineralizuoti, to- 
dėl ežerų vanduo šiuo metų laiku prasiskiedžia. Štai Sartų 
ežero vandens mineralizacija pavasarį 20—70 mg/l mažes- 
nė negu žiemą. Mažesnių plotų maitinamuose ežeruose tie 
skirtumai mažesni. Kita vertus, nors į ežerus tekantys tirps- 
mo vandenys turi mažiau ištirpusių druskų, juose būna bio- 
logiškai svarbių elementų. Antai žinoma, kad kaip tik per 
pavasarinę šlaitų nuoplovą į ežerus patenka daug tostoro, o 
jis, daugelio mokslininkų nuomone, trumpina ežerų jau- 
nystę... 

Iš ledo varžtų išsivadavusių ežero vandenų temperatūra 
ir tankis paviršiuje — beveik tokie patys kaip ir prie dugno. 
Vėjas tokią nestabilią sistemą lengvai išmaišo, ir visos van- 
dens masės temperatūra dar labiau suvienodėja, nusistovi 
vadinamoji homotermija. Labai giliuose arba labai mažuose 
ežeruose tai, ko nepadarė vėjas, atlieka laisvoji konvekcija. 
Ši vandens sąmaiša prasideda, kai paviršinis vandens sluoks- 
nis įšyla iki didžiausio tankio temperatūros (4*C). Tada 
grimzdamas gilyn yanduo susimaišo su lengvesniais, bet 
vėsesniais sluoksniais. 

Dažniausiai abu sąmaišos būdai veikia vienu metu, įtrauk- 
dami į apykaitos ratą priedugniniame sluoksnyje susikau- 

pusius mineralinius junginius, prisotindami vandenį deguo- 
nies. Tuo skuba naudotis ežero organizmai — fito ir zoo- 
planktonas. Gegužės mėnesį paprastai masiškai vystosi dia- 
tomėjos. Jei šiuo metu atliktume cheminę vandens analizę, 
pamatytume, kad jame beveik visai nėra silicio,— visos šio 
elemento atsargos pereina į mikroskopinių augalėlių skele- 
tus. Gausėja ir bakterijų — tiek vietinių, tiek atplūdusių su 
pavasariniais upeliais. Bakterijas seka jomis mintantis mik- 
rozooplanktonas, ypač infuzorijos, o paskui jas plinta stam- 
besnis planktonas: šakotaūsiai, irklakojai vėžiagyviai ir pan. 
Gyvybės ratas ne kiekvieną pavasarį vienodas: jis gali ir su- 
trikti. Mat tai priklauso nuo vandens įšilimo ir maišymosi 
sąlygų, žuvų neršimo, tai yra planktonu mintančio mailiaus 
atsiradimo laiko ir t. t. 

Visos —- biotinės ir abiotinės — ežero grandys tarpusavy- 
ję taip glaudžiai susijusios, kad nustatyti, kaip kuris veiks- 
nys veikia kurį procesą, beveik neįmanoma. Kita vertus, 
tokia veiksnių seka neretai padeda atrasti pagrindinį, deter- 
minuojantį veiksnį. Antai žinoma, kad ežero gyvojo pasau- 
lio metinį ritmą nulemia šiluma. Nesunku nustatyti 10*C 
vandens temperatūros ekologinį vaidmenį: aukštesnėje tem- 
peratūroje daug silpniau vystosi diatomėjos. Anksti pava- 
sarį užliejamosiose pievose, greitai įšylančiose seklumose 
pradeda neršti lydekos. Vandens temperatūrų intervalas per 
nerštą gana didelis: 4—9*C. O štai per kuojų nerštą van- 
dens temperatūrų intervalas mažesnis: 9—11I *C. Jei per nerš- 
tą vandens temperatūra nukrinta žemiau optimalių reikš- 
mių, tų metų kuojų šeimynėlėje būna daugiau patinų. 

Ilgainiui plačiai išsilieję ežero vandenys vėl sugrįžta į 
senus krantus, vešlia žaluma sušnara nendrių miškas. Ar- 
tėja vasara... 

VASARA. Išbąla saulėje pakrantės pušynų kerpės, pama- 
žėl šyla ir ežero vilnys. Jei temperatūrą gebėtume regėti, 
matytume, kaip po ilgesnio ramių orų tarpsnio susisluoks- 
niuoja ežero vandens masė. Paviršiuje — plonas vienodos 
temperatūros sluoksnelis, epilimnionu vadinamas. Giliau — 
temperatūrinio šuolio sluoksnis, arba metalimnionas; van- 
dens temperatūra čia krinta labai staigiai — keliais laips- 
niais viename metre. Paskutinė — santykinės energijos rim- 
ties zona — hipolimnionas, kurioje vandens temperatūra 
beveik nekinta iki pat dugno. Bet vasaros pradžioje, kai in- 
tensyviai kraunamas ežero šilumos akumuliatorius, šių sluoks- 
nių ribos dar labai nepastovios: gaivesniam vėjo šuorui pa- 
šiaušus ežero veidrodį, šiluma skverbiasi į gelmes. Plečiasi 
epilimniono valdos, išnyksta arba labai susispaudžia tempe- 

ratūrinio šuolio sluoksnis — visi sistemos elementai derinasi 
prie naujų sąlygų. 

Kiekvieno ežero — vis kitoks terminis sluoksniuotumas. 
Seklieji, pagaliau ir gilesni, bet atviri vėjams ežerai dažniau- 
siai epilimnioną teturi. Atvirkščiai, ramiuose miško ežerė- 
liuose šis sluoksnis labai plonas. Nekantrus bebaimis nar- 
dytojas — stiprių pojūčių mėgėjas — čia gali patirti nemalo- 
nių metalimniono šiluminių kontrastų. Deja, retas tuo gali 
pasigirti; net ir posakis „nardo vandenyje kaip žuvis“ čia 
netinka — žuvys metalimniono vengia... 

Ar tik vėjas geba išmaišyti paviršinį vandens sluoksnį, 
suvienodinti jo temperatūrą? Šis klausimas paskutiniais gy- 
venimo metais labai domino garsųjį Lietuvos ežerotvrininką 
profesorių V. Chomskį. Savo laboratorijoje jis pradeda keis- 
tą eksperimentą: į vonelę su vandeniu lašina dažytą skystį, 
stebi, kaip nusidriekia spalvotos sūkurinės linijos, skaičiuo- 
ja. Taip atskleidžiamas lietaus (pliuvinės) sąmaišos mecha- 
nizmas, kurį profesoriaus mokiniai vėliau tyrė ir ežeruose. 

Ežero vanduo skaidosi į terminius sluoksnius ir be pa- 
šalinių jėgų. Mat saulės radiacija, pagrindinis šilumos šal- 
tinis, pasiskirsto ežero vandens masėje netolygiai: paviršinis 
25 cm storio vandens sluoksnelis sugeria 40—80 procentų 
(nelygu vandens skaidrumas) spindulių energijos, o į gylį, 
kuriame iš stebėtojo akių išnyksta baltas Sekio diskas, jos 
patenka tik 1—2 procentai. Matematikas pasakytų, kad su- 
gertoji saulės energija pasiskirsto ežero vandens masėje pa- 
gal eksponentinį dėsnį. Juo drumstesnis vanduo, juo dau- 
giau šilumos sulaiko paviršinis ežero sluoksnis. Bet tai dar 
ne viskas: įšilęs vanduo garuoja, t. y. vėsta, kartu didėja 
ir jo tankis, todėl jis grimzta gilyn — vyksta konvekcinis 
maišymasis, ypač intensyvus šaltomis naktimis. Tada ežeras 
praranda daug šilumos ne tik ją garindamas, bet ir išspin- 
duliuodamas į atmosferą. Toks vidinis ežero mikseris su- 
plaka paviršinį vandens sluoksnį, suvienodina jo tempera- 
tūrą+ t. y. suformuoja epilimnioną, kuris, tiesa, ne itin sto- 
ras — 2—3 metrai. Stipriai išmaišyti vandenį gali tik vėjas. 
Tai jam turime būti dėkingi, kad ežere neriame gilyn per 
dešimt metrų, visai nebijodami metalimnione patirti kokių 
nemalonių netikėtumų ar mėšlungio. 

Ežero hidrologinės vasaros pradžia dažnai sutapatinama 
su jo vandens masės tiesioginio susisluoksniavimo (stratifi- 
kacija) pradžia. Bet ši riba labai neapibrėžta, be to, yra 
ežerų, kur tokio susisluoksniavimo visai nebūna. Todėl siū- 
loma vasaros pradžia laikyti datą, kai ežero vandens tem- 
peratūra pakyla iki kokios nors fiksuotos reikšmės, sakysim, 

10*C temperatūros. Kodėl? Pirma, yra duomenų, kad ši tem- 
peratūra — savotiškas ekologinis barjeras, skiriantis pava- 
sario ir vasaros sezonų planktoninių organizmų kompleksus; 
su ja sutampa ir aukštesniųjų vandens augalų (makrofitų) 
vegetacijos pradžia. Antra, maždaug tokioje vandens pa- 
viršiaus temperatūroje prasideda ir gilesnių ežerų vertikali 
terminė stratifikacija. 

Kada vasara prasideda mūsų ežeruose? Seklių ežerų van- 
dens paviršius iki 109C įšyla anksti, kai oro temperatūra 
dar tik 99C. Žuvinto ežere tai vidutiniškai sutampa su pas- 
kutinėmis balandžio mėnesio dienomis (04.30). Gilesnių eže- 
rų (Sartai, Žeimenys) šių abiejų charakteristikų datos su- 
tampa, o patys gilieji įžengia į vasaros pradžią, kai oro 
temperatūra pakyla beveik iki 12*C (Tauragnas — 05.18, Du- 
sia — 05.12, Plateliai — 05.19). 

Nors iš pradžių įvairaus gylio ežerai šyla skirtingu in- 
tensyvumnu, komfortišką maudymosi temperatūrą (18*C) pa- 
siekia beveik vienu metu, kai vidutinė paros oro temperatū- 
ra — apie 16*C. Aukščiausia vandens paviršiaus temperatūra 
(vidutiniškai 19—20 *C) ežeruose būna liepos mėnesio pabai- 
goje, tačiau kai kuriais metais (antai 1963) giliųjų ežerų 
(Tauragno) vanduo labiausiai džiugina poilsiautojus rug- 
pjūčio mėnesio pabaigoje (22*C — 08.26). 

Šiltajame ežero sluoksnyje susitelkia didžiausia organi- 
nio pasaulio masė, taip pat ir ežero ekologinės piramidės 
pagrindas — pirminė produkcija: makrofitai ir fitoplankto- 
nas. Ežerui šylant, fitoplanktono sudėtis kinta — titnagdumb- 
lius išstumia melsvadumbliai, pirofitiniai dumbliai ir kita 
vandens augalija — aukštesnioji ir žemesnioji. Tai didžiulis 
fabrikas, kuriame iš vandenyje ištirpusių mineralinių druskų, 
pasitelkiant saulės energiją, gaminama organinė medžiaga. 
Bet ir gamybos atliekos ežerui labai svarbios: juk tai de- 
guonis — gyvybės dujos, kurių labai persisotina paviršinis 
vandens sluoksnis dieną, intensyviai vykstant fotosintezei. 

Ežere — darbymetis. Vešliose fitoplanktono pievose *ga- 
nosi gausios smulkių gyvūnų — zooplanktono — bandos, ku- 
rias savo ruožtu skuba retinti sidabru žvilganti žuvų mai- 
liaus armija. Mikliai darbuojasi povandeninėse ežero lan- 
kose žiežulių pulkai. Vandens temperatūrai pakilus iki 17— 
20*C, į vestuvinę puotą čia suplaukia tingūs karšiai... 

Gyvas galas turtų susikaupę paviršiniame ežero vandens 
sluoksnyje. Kas suspės viską suimti, sudoroti! Peraugęs 
planktonas dribsniais krinta į ežero dugną, kloja jį puriu 
patalu. Čia bakterijų mirgalynė, ir vėl knibžda darbas: dalis 
medžiagų grįžta į vandenį, o kita dalis sugula ir laukia 


92 


žmogaus. Ilgas gali būti tas laukimas: gal riebus sapropelis 
paklius į laukus, ganyklas, o gal pagal mikroskopinio au- 
galėlio skeletą ateities limnologas bandys įspėti ežero pa- 
slaptį: kodėl nuseko, pavyzdžiui, Švento ežeras? .. 

Sudėtingų ežero ekologinės sistemos elementų tarpusa- 
vio ryšių audinyje nesunkiai galima aptikti pagrindinę giją: 
abiotiniai veiksniai dažnai nulemia biotinius. Būna ir at- 
virkščiai. Šiuo požiūriu labai įdomus hidrologinis vaidmuo 
makrofitų, augančių tose vietose, kur iš ežerų išteka upe- 
liai. Iš suvešėjusių makrofitų susidaro augalinė užtvanka, 
sulaikanti, kaip minėjome, dalį pavasarį ežere susikaupu- 
sio vandens. Patvenktas vandens sluoksnis - gali būti gana 
storas. Baltuosiuose Lakajuose jis yra vidutiniškai 27 cen- 
timetrų, t. y. sudaro net 79 procentus ežero vidutinės dau- 
giametės vandens lygio svyravimo amplitudės pavasarį. Ne- 
sunku suprasti, koks šio vandens likimas: Sartų ežero stebė- 
jimų duomenimis, birželio—spalio mėnesiais iš ežero išga- 
ruoja vidutiniškai 49 centimetrų vandens sluoksnis. Taigi 
pasakymas, kad vasarą ežeringos upės vandeningesnės už 
neežeringas, ne visada pagrįstas. 

Nuo planktono kiekio labai priklauso ežero vandens skaid- 
rumas. Vasaros mėnesiais jis paprastai būna mažiausias. 
Ypač daug drumzlių susikaupia ties viršutine metalimniono 
riba, kur susidaro didžiausi vandens temperatūrų, taigi ir 
tankio, gradientai. Ties šiuo barjeru mirusio planktono — 
triptono — grimzdimas į ežero dugną kiek sulėtėja. 

Nusėdusios organinės masės oksidacijai savo ruožtu rei- 
kia daug deguonies. Bet gerai stratitikuotuose ežeruose jo 
atsargos giliuosiuose vandens. sluoksniuose beveik nepapil- 
domos, todėl ir vasarą čia gali trūkti deguonies, atsirasti 
nuodingųjų sieros vandenilio dujų. .. 

Vasarą ežerų vilnimis nutįsta turistų trasos. Šios kelio- 
nės teikia daug įspūdžių, žinių apie gimtąjį kraštą. Didelis 
jų rėmėjas ir propaguotojas buvo profesorius S. Kolupaila, 
aprašęs nemažai ežerų maršrutų, pateikęs jų schemų. Kai 
kurie iš šių maršrutų dabar tapo net sąjunginiais. 

Valčių vilkstinės skrodžia ežerų bangas: vilioja gaivus. 
oras, įmantrios pusiasalių panoramos, ramių įlankų veid- 
rodiniai atspindžiai. Bet, žiūrėk, protakoje, tarkime, tarp Pa- 
kaso ir Ūkojo, skaidrus vanduo staiga virsta balsva tyre, 
irklu užkabinamas ir pasroviui nuplaukia vandens augalų 
gniužulas. Turistų velkamos sunkios valtys gremžia prota- 
kos dugną. Ir net kelis kartus per dieną... Gal valtims de- 
rėtų palikti tik ežerų vilnis? 

„„.Pamažu vėsta vasaros naktys. Vėsta ir ežeras: vis 
šaltėja, sunkėja vanduo jo paviršiuje, ir, vėjo pajudintas, 
greičiau gilyn grimzta, su kitais sluoksniais maišosi — nyks- 
ta terminiai sluoksniai. Rudenėja. .. 

RUDUO. Trumpėja dienos, vis mažiau šilumos skleidžia 
saulės spinduliai. O giedromis naktimis, kai ežero gelmes 
nutvieskia šalti žvaigždžių atspindžiai, per padūmavusias 
ūkanas jauti rudens alsavimą. Pernakt paviršiniai vandenys 
gerokai atvėsta, pasunkėja ir grimzta gilyn, kol pasiekia 
tokio pat tankio vandens sluoksnį. Iš pradžių — kasnakt, o 
vėliau — ir kasdien blėsta terminių sluoksnių ribos, mažėja 
paviršinių ir gelmių vandenų šilumos kontrastai. Vėjas irgi 
nesnaudžia, juoba kad išjudinti, išmaišyti tokią silpną sis- 
temą jau nesunku. 

Kada ateina ruduo? Neaiški jo pradžia ir ežere. Ežeroty- 
rininkai sako, kad tada, kai ežero vandens temperatūra per- 
žengia dešimties laipsnių ribą. Kada tai būna? Įvairiai: 
kiekvieno ežero vis kitoks gyvenimo ritmas. Nors saulutė 
per vasarą visus vienodai mylėjo, šilumos atsargas ežerai 
susikrovė skirtingas: gilūs — didesnes, todėl rudenį dar ilgai 
šiluma garuoja, o seklieji — vos už orą šiltesni, kiekvieną 
jo permainą atkartoja. Todėl ir ruduo prasideda antai Žu- 
vinte vidutiniškai spalio 9 dieną, o netoliese telkšančioje 
Dusioje — tik po geros savaitės. Vėliau, rudeniui pakrantės 
medžių lajas paauksavus, tie skirtumai dar ryškesni: vis 
giliau grimzta atvėsę paviršiniai vandenys, vis didesnes sto- 
rymes maišo žvarbūs vėjai. Galiausiai ateina metas, kai 
temperatūra net giliausių ežerų vandens masėje visai suvie- 
nodėja. Tada sakoma: ežeruose — rudeninė homotermija, t. y. 
vanduo pasiekė didžiausio tankio temperatūrą — keturis laips- 
nius. Tauragne tai įvyksta apie gruodžio 2 dieną, kai vi- 
dutinė paros oro temperatūra būna arti nulio, o Zuvinte — 
lapkričio 10 dieną (oro temperatūra apie 3,5*C). Nuo tol 
atšalę paviršiniai vandenys jau lengvesni už giluminius, 
tad ir jų sąmaiša gali vykti tik vėjui padedant. 

Rudens homotermijos laikotarpis ežerui nepaprastai svar- 
bus, nes tada vyksta intensyvi energijos ir medžiagų apy- 
kaita tarp visų jo vandens sluoksnių: iš viršaus į apačią 
skverbiasi deguonis (kurio atsargos priedugnyje per vasarą 
gerokai išsekusios), o priešinga kryptimi veržiasi anglies 
dioksidas, bakterijų apdorotos mineralinės medžiagos. 

Skaidrėja ežerų vandenys: išnyksta šilumamėgės iito- 
planktono rūšys, nusėda drumzlės, kažkada susikaupusios 
ties temperatūrinio šuolio barjeru. Bet protarpiais, gausiai 
vystantis šaltavandeniams titnagdumbliams, vandens skaid- 

rumas gali gerokai sumažėti ir rudenį. Tačiau tas audringas 
gyvybės protrūkis būna labai trumpas: vis daugiau titnag- 
dumblių sklendžia į dugną, kur ramiai laukia kitų metų... 

Tuštėja paežerės. Rudens pagela visus išbaido: baigiasi 
atostogų metas (kiek laužaviečių juoduoja šalnų nubalin- 
tuose šlaituose!), traukia į šiltuosius kraštus paukščiai. Eže- 
ras tarsi užsnūsta vienas su savo godomis. Bet ar ilgam?.. 
Štai atkaklus žvejys, ežero pagundų amžiams paviliotas, 
dar bando laimę — gal užkibs kokia vėgėlė ar pakraščiuose 
varlinėjanti lydekaitė. Bet ir jis pagaliau savo pomėgį nu- 
kelia į žiemos pradžią, į pirmąjį ledą. 

Stiprūs rudenį vakarų vėjai. Didesniuose ežeruose jų 
sukeltos bangos ir srovės gerokai keičia krantus. Daugiau- 
sia kliūva rytiniams — priešvėjiniams: išskaptuojamos gi- 
liausios nišos medžių tarpšakniuose, išplaunami rieduliai; 
jei krantas žemas, čia susidaro ir plačiausi paplūdimiai. Prie- 
šingame, pavėjiniame krante — ramu. Galbūt todėl čia ir 
uždumblėjusių plotų daugiau, ir nendrių vainikas platesnis. 

Bet ne vien tik plačiaerdviuose ežeruose taip siaučia Ivė- 
jai. Siauruose, vyraujančių vėjų kryptimi ištįsusiuose dubu- 
riuose irgi verčiasi putota baltaviršė banga, priekrantinės 
srovės ardo pernelyg išsišovusių pusiasalių ragus, velka iš- 
plautą smėlį tolyn, į ramesnes vietas, kur supils naują ne- 
riją... 

Vėsta ežerų vandenys. iAtrodo, garuoti neturėtų, bet 
oras — dar vėsesnis, todėl ežerai, ypač gilūs, ir rudenį daug 
vandens išgarina. Antai Tauragne nuo rugsėjo iki lapkričio 
išgaruoja beveik 200 milimetrų vandens sluoksnis. Daug! 
Ne kiekvieną rudenį ežeras atgauna ką praradęs: maži in- 
takai būna perdžiūvę dar nuo vasaros, gruntinis vanduo — 
nuslūgęs, o lietūs, nors įkyrūs, ilgi, bet ne visada gausūs. 
Dažną metą rudeniop apsinuogina ežero atabrado smėlis, 
į sausumą kopia šalčių pakąstos nendrės. Nekoks palikimas 
kitiems metams. O jei ir tie bus sausi? Paskui antri, treti, 
dešimti? Ežeras nuseks, ir jo atabradas virs sausa lygia 
aikštele. Beveik visada tas progresuojantis sekimas ryškiau- 
siai matomas rudenį. Aišku, ne visų ežerų atabraduose ga- 
lėsime statydintis palapines,— tik takoskyrinių, neturinčių 
paviršinio nuotėkio. Vieni tuo džiaugsis, kiti plūs meliorato- 
rius, ir tik retam dingtelės, kad to priežastis — skirtingi 
ežero metai... Dėl tų skirtumų iš ežerų ištekantys upeliai 
rudenį neretai būna vandeningesni nei tie, kurių baseinai 
neežeringi. Kodėl? Pamenate, kas darėsi jų ištakose vasa- 
ros pradžioje? Sužaliavo sulapojo povandeninės pievos, su- 
vešėjo antvandeniniai augalai — susidarė nuotėkį reguliuo- 

janti užtvanka. Dabar ji nyksta. Ištaka tampa pralaidesnė, 
plūstelėja iš ežero atsipalaidavęs vandens rezervas. 


Ne tik vėjas rudenį ežere darbuojasi. Neapmiršta ir gy- 
vybė. Antai bakterijų fabrikas knibždėte knibžda. Apdoro- 
jama didžiulė daugybė organinės medžiagos! Dirba virba mi- 
niatiūriniai organizmai, augina naują metinę nuosėdų klodo 
rievę ir... eikvoja brangų deguonį, kurio taip reikės žie- 
mą... O ji nebe už kalnų: paežeres jau nubalinęs pirmasis 
sniegas, traukiasi ledu ramesnės įlankos, o plačius ežero 
vandenis šnarina ledokšnių kristalai. Štai nurims vėjas, 
it>6žerė el BUS ŽIeMa:/ a es ko as E aa ks 


Labai margi ežerų metai net mažytėje Lietuvoje, tad 
ką kalbėti apie visą Žemės rutulį! Svečių paežerių žiemos 
ir vasaros priklauso nuo ežerų gylio ir dydžio, jų geogra- 
finės padėties, vandens mineralizacijos ir t. t. Pirmiausia 
dirstelėkime, kaip klostosi giliųjų pasaulio ežerų metai. 

Į Baikalą žiema ateina labai vėlai: gruodžio mėnesį, kai 
neaprėpiamose Sibiro platybėse jau seniai spigina speigai, 
ežerą dar tebedengia rudens ūkų skraistė. Tiesa, seklesnės 
įlankos užšąla ir spalio—lapkričio mėnesiais, tačiau ežero 
gelmes ledas sukausto tik sausio viduryje. Taip ilgai veikia 
nepaprastai galingas Baikalo akumuliatorius, sukaupęs sau- 
lėtos vasaros šilumą; prisideda ir stiprūs vėjai, be paliovos 
maišantys vandens storymę. Stai sarma — klastingas vaka- 
ris vėjas, visada staiga nusileidžiantis nuo Primorsko -kal- 
nagūbrio, siaurame Sarmos upės slėnyje dar labiau su- 
stiprėja ir išsiveržia į ežero platybes 200 kilometrų per 
valandą greičiu! Ne ką silpnesnis už jį ir verchovikas — 
šiaurrytys, pučiantis išilgai Baikalo. Kyla 5—6 metrų aukš- 
čio bangos. Vargas laivui, vėlyvą rudenį patekusiąm į sar- 
mos ar verchoviko glėbį! Ant laivo korpuso užtiškę vandens 
purslai bemat užšąla, ir šis tampa nevaldomu, galinčiu bet 
kuriuo metu apvirsti ledkalniu... 

Baikalą skaidrus skambantis ledas užkloja tik tada, kai 
nusistovi šalti ramūs orai, nes sarma gali išlaužti net 30 cen- 
timetrų storio ledo šarvą. Pirmosiomis dienomis, dar nepa- 
dengtas sniegu, ledas storėja ypač sparčiai. Savo ruožtu 
pro krištolinį ledą prasiskverbia nemaža ir saulės spindulių, 
todėl paviršinis vandens sluoksnelis įšyla ir ilgainiui ledas 
storėja lėčiau, o kai kur net pradeda iš apačios tirpti. Tada 
ežere atsiveria juodos verdenių akys. Prie jų dažniausiai 
atplaukia gaivaus oro kvėptelėti arba prieš saulutę pasi- 
šildyti Baikalo ruoniai. 

I. Ežeras... 





2. Daug ežerų sukūrė senieji ir dabartiniai ledynai 
3, Ledyninės kilmės ežerai telkšo ir moreninių aukštumų duburiuose 





4. ..i7 snieguotų viršūnių papėdėse 





5—6. Didieji Lietuvos ežerai: Dusia, Vištytis 





7—8. „Plateliai, Lūkstas 





9—10. Yra ir tokių. Užaugantys, merdintys kalnų ežerai (Tian Šanis, Kirgizijos TSR) 








11. Termokarstinis ežerėlis Žeimenos baseine 
12. Isyk Kulio ežeras 





13. Tektoninis Čiudo ežero duburys — vienas iš didžiausių (3550 km2) Europoje 
14. Sevano ežerą patvenkusios lavos upė 

15. Aknos ežeras (Armėnijos TSR) telkšo erdviame ledyno performuotame krateri- 
niame duburyje 

16. Ežerėlio taurė, telkšanti Aždahako ugnikalnio viršūnėje (Gehamo klng., Armė- 
nijos TSR) 


17. Ištvino ežerais nuogriuvų užtvankomis suskaidytas Šingos slėnys (Pamyro 
Alajaus klng., Tadžikijos TSR) 








18. Nuogriuvinės kilmės ežeras, išsiliejęs Didžiosios Almaatinkos slėnyje (Užilės 
Alatau klng., Kazachijos TSR) 
19. Senas karstinis ežeras Kirkilų kaimo (Biržų raj.) apylinkėse 





20. O tai — neseniai įdubusi „grimėlė" 

21. Širvėnos — seniausio Lietuvoje dirbtinio ežero užtvanka 
22. Naujos užtvankos, nauji ežerai... 

24—25, Knapeno ežeras (VDR) telkšo išeksploatuotame rusvųjų anglių karjere 

26. Dirbtiniai ežerai — poilsio salos 
27. Pavasaris 

29—30. Kiriukai išsirito... 

31-32, Vasara 





33. Meškenotojos... 





34. Miško ežeras 





35. Paežerių žolynai 





36—37. Įvairiai užauga ežerų vandenys 





38. Ši alėja — pirmoji terasa virš vandens — prieš daugelį metų buvo ežero atabradas 





39. Ežerą patvenkėm, o medžius iškirsti užmiršom... 

40. Istorinės paežerės: žilieji Trakai 

43. Kur netyla paukščių daina 


44. Rudagalviai kirai Kretuono ežero saloje 








45. Ančių šeimynėlė 


46. Gulbė 





47. Plūduriuojantis krago namas 





48—49, Į vandenį brendantys daržai, bulvių laukai trumpina ežerų amžių 


Ledo storis Baikale nevienodas: įlankose — iki 2,5 metro, 
atvirame ežere — iki 1,5 metro, o ties Angaros ištaka eže- 
ras visai neužšąla. Nuo seno skambiu Baikalo ledkeliu ga- 
benami kroviniai: į Kiniją — Sibiro kailiai, atgal — šilkas 
(XVII a.); iš Užbaikalės kasyklų — auksas, sidabras, švinas 
(XVIII-XIX a.) ir t. tt 1904 metų žiemą per ežero ledą 
buvo nutiesta 45 km ilgio geležinkelio linija, o jos viduryje 
pastatyta stotis — Seredina. Tąsyk Baikalo ledu pervažiavo 
65 garvežiai, 2313 prekinių ir 25 keleiviniai vagonai. Po ke- 
lių mėnesių šie traukiniai jau riedėjo naująja Didžiojo Si- 
biro geležinkelio trasa. š 

Lediniai Baikalo „plentai“ eksploatuojami ir mūsų lai- 
kais, tik jie skirti anaiptol ne maloniems pasivažinėjimams. 
Svyruojant oro temperatūrai, ežero ledas nuolat deformuo- 
jasi, per šalčius traukiasi, ir tada, aidint tarsi patrankų 
kanonadai, atsiveria platūs plyšiai; atšilus, atvirkščiai, 1e- 
das plečiasi, ir išilgai buvusių plyšių iškyla aukštos ledų 
sangrūdos. Tad automobiliams, gabenantiems krovinius į 
nuošalias pabaikalės gyvenvietes, gresia ne tik verdenių 
spąstai... 

Baikalo vasaros taip pat ilgai laukiama. Tik gegužės, o 
šiaurinėje dalyje — birželio mėnesio viduryje ištirpsta ledo 
lytys. Prieš tai vėjas ilgai gainioja jas po ežerą, stumdo į 
aukštus baltus pakrančių kalnus. Vanduo šyla labai pa- 
lengva: liepos mėnesį jo temperatūra ežero paviršiuje ne 
visur siekia ir 12*9C, o šiauriniame Baikale — tik 4*C. Var- 
gu ar rastysi poilsiautojas, kuris nepabūgtų tokios ežero 
vasaros! Ką gi, laikas traukti į šiltesnius kraštus. 

„..-Tanganikos, antrojo pagal gylį pasaulio ežero, me- 
tai — amžina vasara: viršutinio vandens sluoksnio — epilim- 
niono temperatūra kinta per metus nuo 23,5 iki 26,5*C. Tie- 
są sakant, ne visai aišku, kaip ežerotyrininkai tą sluoksnį ir 
įžiūrėjo, nes ežero gelmėse — hipolimnione vandens tempe- 
ratūra taip pat ne ką žemesnė — apie 23*C. Šiaip ar taip, 
vanduo ežero paviršiuje būna nuolat lengvesnis nei gilumo- 
je, taigi išsimaišyti be vėjo pagalbos negali. Kita vertus, 
vėjo galimybės taip pat ne per didžiausios, todėl sustingę, 
izoliuoti nuo paviršiaus Tanganikos ežero hipolimniono van- 
denys (pradedant 200 m gyliu) virtę negyvąja zona, ku- 
rioje vyrauja vandenilis, metanas ir kiti organinių medžiagų 
irimo produktai. Deguonies tėra epilimnione, o šiam lieka 
tik dešimtadalis ežero vandens masės. .. 

Pasak mokslininkų, tokia pastovi Tanganikos ežero van- 
dens sluoksnių struktūra nulėmė ir jo vandens cheminę su- 
dėtį. Minėjome: ežero vandens mineralizacija — tik 400 mg/l. 

Gėlesnio vandens Didžiuosiuose Afrikos ežeruose nerasime. 
Kodėl? Šiek tiek druskų tiekia ežero intakai, tekantys per 
nelabai tirpias kristalines uolienas, tačiau nedera pamiršti, 
kad be galo daug maisto medžiagų suvartoja gyvieji orga- 
nizmai, pirmiausia planktonas. Jų liekanos kaupiasi negyvo- 
joje ežero zonoje ir į paviršių niekada nebegrįžta. Norma- 
liuose ežeruose būna kitaip: homotermijų laikotarpiais mi- 
neralinės medžiagos iškeliamos į paviršių ir vėl patenka į 
apytakos ratą. 

Dar įdomesnis Tanganikos kaimyno — Kivaus ežero tem- 
peratūrų režimas. Minėjome, kad ežero vandenį kartais už- 
virina įkaitusi ugnikalnių lava, tačiau toks vaizdas — grei- 
čiau išimtis nei dėsnis. Hidrologinė egzotika — kasdieninis 
Kivaus ežero terminis sluoksniuotumas. Viršutinio vandens 
sluoksnio temperatūra — 24—26*C, bet einant gilyn krinta 
iki 23*C. Visai kaip Tanganikos ežere, tiesa? Deja, analo- 
gija tuo ir baigiasi. 23*7C — Kivaus ežero temperatūrinio 
šuolio sluoksnio — metalimniono, kuris yra 20—30 m gylyje, 
temperatūra. Hipolimnione vanduo vėl pradeda šilti ir prie 
dugno pasiekia 26*9C. Tokį temperatūrų pasiskirstymą ne- 
sunku paaiškinti — priedugnyje vandenį įšildo artima lavos 
židinių kaimynystė, tačiau kodėl tokia sluoksnių struktūra 
nesuyra, juk vėsesnis metalimniono vanduo turėtų grimzti 
gilyn? Pasirodo, kad ir čia viskas vyksta pagal fizikos dės- 
nius: Kivaus ežero gelmėse vandenys šiltesni, tai tiesa, 
tačiau... sunkesni nei metalimnione, nes yra gerokai už 
juos sūresni. Ežero paviršiuje vandens mineralizacija — 
1 g/l, o prie dugno —4 g/l: druskos skverbiasi iš požemi- 
nių versmių. 

Kivaus ežero gelmių vandenys niekad neiškyla į pavir- 
šių, todėl ir jie virtę sieros vandenilio, anglies dioksido ir 
metano talpykla. Seklesniame ežere metano dujos iškiltų 
į paviršių, tačiau, jei ežeras gilesnis nei 275 metrų, metanas 
ištirpsta vandenyje,— pernelyg didelis slėgis. Mokslininkai 
apskaičiavo, kad Kivaus ežere šių dujų yra apie 63 milijar- 
dus kubinių metrų! Įspūdingi energetiniai ištekliai, kurie 
kasmet papildomi 3,5 milijono kubinių metrų. Daugiausia 
metano tiekia planktonas: ugnikalnių kaitinamo ežero pa- 
viršiniame vandens sluoksnyje žuvų nedaug, todėl jos ma- 
žai praretina planktono pievas, ir šios peraugusios grimzta 
gilyn, į negyvąją zoną, kur virsta dumblu, mineralinėmis 
druskomis, metanu. . 

Labai netvarkingi Antarktidos ežerų metai. Atrodo, jie 
turėtų būti amžinai apsnūdę — sustingę, be jokios gyvybės 
po stora ledo pluta, bet kur ten — kas ežeras,— vis kitas 

gyvenimo būdas. Štai Glubokojės ežerą, telkšantį Sirmache- 
rio oazėje, vasarą dengia 2 metrų ledo sluoksnis, tačiau 
32 metrų gylyje čia auga net žaliosios samanos. Ir ne tik 
samanos! Majerso oazės ežeruose po 6 metrų (!) storio ledo 
patalais, 15—18 metrų gylyje, mokslininkai aptiko 30 rūšių 
augalų. O vasarą atitirpę Bangerio oazės ežerai nei iš šio, 
nei iš to staiga ima rausti: įšilusiame vandenyje prisiveisia 
aibė raudonų vėžiukų — ciklopų. Tačiau bene nuostabiausias 
Vandos ežero gyvenimo būdas. Ežerą net vasarą dengia 
4 metrų storio ledo sluoksnis. Visai natūralu, kad paviršinio 
vandens sluoksnio temperatūra artima nuliui, tačiau, atrodo, 
ir giliau ji neturėtų būti itin aukšta, antai Unter Zėjės eže- 
re (Širmacherio oazė) 79 metrų gylyje, t. y. prie dugno, ji 
yra 0,5*C. Vandos ežere kitaip: jau 1,5 metro gylyje termo- 
metras rodo 4*C temperatūrą, 13 m gylyje —8“C, o prie 
dugno (72 m)— plius 25*C. Antarktinė tanganika? 

Ežerotyrininkai, pirmą kartą aptikę Vandos ežero feno- 
meną, anomaliai aukštą vandens temperatūrą aiškino žemės 
vidinės šilumos prietaka. Išgręžus dugno granitą, paaiškėjo, 
kad einant gilyn temperatūra krinta. Vadinasi, šilumos šal- 
tinis — saulės spindulių energija? Bet kodėl šiltas vanduo 
slūgso apačioje, o ne paviršiuje? Atsakymas, pasirodo, la- 
bai paprastas. Vandos ežero vandens masė susideda iš dvie- 
jų sluoksnių: apatinio — sūraus (mineralizacija apie 100 g/l, 
t. y. beveik tris kartus didesnė nei vandenyne) ir viršuti- 
nio — gėlo. Šis (kaip, beje, ir ledas) itin skaidrus, todėl 
gerai praleidžia saulės spindulius; jų didžiąją dalį ir suge- 
ria „tankus“ sūrus vanduo, 

Taigi Vandos ežeras — joks fenomenas. Analogiškai tem- 
peratūros gali pasiskirstyti bet kuriame sūriame ežere, jei- 
gu jo paviršiuje telkšo gėlo vandens lęšis. Amerikiečių moks- 
lininkai tokius ežerus vadina saulėtaisiais. Viename iš jų, 
telkšančiame Raudonosios jūros pakrantėje, vanduo pavir- 
šiuje įšyla tik iki 16*C (ir tai tropikuose!), o 1,5 m gyly- 
je — iki 407C! 

Na, o jei sūraus ežero paviršiuje nėra gėlo vandens lgę- 
šio? Tąsyk ežero dugne galima aptikti net... amžinąjį įša- 
1ą. Antai dirbtinio Razvalo ežero (Orenburgo sr.), atsiradusio 
1906 metais, užliejus senas druskos kasyklas, vanduo žie- 
mą atvėsta iki minus 22*C, tačiau neužšąla (pernelyg sū- 
rus), o grimzta gilyn, nešdamas dugno link šalčio porciją. 
O vasarą vanduo ežero paviršiuje įšyla iki plius 40“C, ta- 
čiau dabar jis gerokai lengvesnis nei gilumoje, todėl ir ne- 
simaišo. Tiesa, ežero gelmės gauna šiek tiek šilumos mole- 
kulinės pernašos būdu, bet ši šiluma neįstengia įveikti di- 

delių šalčio atsargų: net karščiausią vidurvasarį Razvalo 
ežero priedugnio temperatūra nepakyla aukščiau... minus 
8*C. Šaltis skverbiasi gilyn, į gruntą, — auga amžinojo įša- 
lo sala, sukurta keistų ežero metų. .. 


Aš atvirom akim pasauly gyvenau, 

Jo paslaptis, mįsles spėliojau, gvildenau, 
Septynias dešimtis dvejus metus galvojau — 
Ir supratau: žinau, kad nieko nežinojau. 


Omaras Chajamas. Rubajatai 
Vandens ritmai 


Seniai žinoma, kad ežerų vandenys nuolat pulsuoja, kin- 
ta. Bene akivaizdžiausi yra sezoniniai svyravimai. Kasmet 
pavasarį — vidutinėse platumose ir per liūčių metą — tropi- 
kuose ežerai plačiai išsilieja, o paskui palengva sugrįžta į 
senuosius krantus. Tai metinis vandens ritmas, prie kurio 
paežerių gyventojai pripratę ir visai juo nesistebi. Tačiau 
esama ir kitokių, ilgalaikių, ežero vandens ritmų, kurie per 
trumpą žmogaus amžių pasikartoja kartą kitą, todėl, kaip 
ir visi reti reiškiniai, vadinami nepaprastais, ypatingais ir 
nesuprantamais. Be abejo, tokie reiškiniai atsispindėjo ir 
folklore, jais galima paaiškinti ir įvairius legendos apie pa- 
saulinį tvaną variantus. Antai Meksikos indėnai, gyvenę 
prie beveik išnykusio Teškoko ežero (dabartinio Meksikos 
miesto vietoje), pirmąją Žemės erą vadino „Vandens sau- 
le“. Ši era pasibaigusi milžinišku potvyniu, užliejusiu kai- 
mus, dirbamus laukus. Archeologai, tyrę senųjų gyvenvie- 
čių likučius, įrodė, kad legendoje minimi realūs įvykiai: tą- 
syk Meksikos ežerų (Teškoko, alkotano, Sumpango ir kt.) 
vandenys buvo pakilę keliais metrais. 

VIII ir ypač XIX amžiais prie daugelio ežerų buvo 
įsteigti vandens lygio matavimų postai. Išanalizavus jų duo- 
menis, pastebėta, kad daugiametės ežerų vandens lygio pul- 
sacijos yra ne atsitiktinės, o ritmiškai pasikartojančios kas 
keleri ar kelios dešimtys metų. Beliko nustatyti šių ritmų 
priežastis. Čia mokslo vyrų žvilgsniai nukrypo į Saulę, ku- 
rios paviršiuje jau nuo Galilėjaus laikų reguliariai stebimos 
ir aprašomos vadinamosios dėmės. 

Astrofizikai įrodė, kad dėmių atsiradimo bei pagausėji- 
mo laikotarpiais Saulė tampa aktyvesnė, t. y. ji intensyviau 
išspinduliuoja įvairių rūšių radiaciją. Sveicarų astronomas 
R. Volfas (1816—1893) apibendrino ilgo, beveik pustrečio 
šimtmečio laikotarpio dėmių stebėjimo duomenis ir apskai- 

čiavo, kad didžiausio Saulės aktyvumo metai kartojasi labai 
reguliariai — maždaug kas 11 metų. Tiesa, kartais šis ciklas 
trunka 7 arba, atvirkščiai, nusitęsia per 17 metų. 

R. Volio skaičiavimai sudomino geografus. Iš tiesų, jei 
ritmiškai kinta Saulės išspinduliuojamų spindulių intensy- 
vumas, tatai turėtų atspindėti ir mūsų planetos klimatas, o 
per jį — upių bei ežerų vandeningumas. Pirmieji tokie dar- 
bai buvo sėkmingi: E. Briukneris nustatė, kad Europos kli- 
matas kinta vidutiniškai 35 metus trunkančiomis bangomis 
(beveik trigubas Volfo ciklas), Č. Bruksas pastebėjo Airikos 
ežerų vandens lygio svyravimų 11 metų ciklą ir pan. Ta- 
čiau netrukus viskas susipainiojo. Antai V. Šostakovičius 
1934 metais išanalizavo ežerų nuosėdas ir nustatė, kad me- 
tinių sluoksnių — rievių storis kinta 3, 6, 11, 30, 85 ir 165 
metų ciklais; 1957 metais A. Šnitnikovas pastebėjo ežerų 
vandens lygio svyravimų 11, 18—19, 80—90, 110 ir 1850 me- 
tų ritmą ir t. t. Tad kaip čia yra? Gal jokių ritmų, ciklų, 
bangų ir kitokių daugmaž taisyklingai pasikartojančių ežero 
vandens masės svyravimų išvis nėra? Diskusiją dar pakurstė 
matematikai. Pasak jų, ciklišką ežero vandens lygio „,svy- 
ravimų“ kreivę galima nubrėžti dirbtiniu būdu, reikia tik 
daug kartų mesti ant stalo lošimo kauliuką ir gautas baig- 
mes — I, 2, 3, 4, 5, 6— atidėti grafike, o paskui jį kiek 
„aplyginti“. Geografai pabandė — iš tikrųjų... Vadinasi, vi- 
sos ežero pulsacijos — atsitiktinės? .. 

Matematinės statistikos „kauliukas“ kiek praretino ežerų 
ciklų tyrėjų gretas, bet ežerotyrai tai, ko gero, išėjo į naudą, 
nes ritmų hipoteze imta grįsti daugelio solidžių ir ypač 
populiarių žurnalų straipsnių teiginius. Geograifai, išlaikę 
oponentų audrą, ieškojo toliau. 

Vienuolikos metų ciklas egzistuoja, — tvirtino jie, — tačiau 
ne visuose ežeruose. Pažvelkite į Venerno ežero (Švedija) 
vandens lygio svyravimų kreivę. Ji veidrodiškai atspindi 
Volio ciklus: didžiausio Saulės aktyvumo metais ežere būna 
žemas vandens lygis ir, atvirkščiai, kai Saulėje dėmių su- 
mažėja, ežeras ištvinsta. Paklausite, kodėl? Kiekvienas eže- 
ras sudėtingais ryšiais susijęs su jį maitinančiu baseinu. Stai 
Venerno ežero baseinas išklotas vandeniui beveik nelaidžio- 
mis kristalinėmis uolienomis, todėl visi klimato, o pirmiau- 
sia — kritulių kiekio svyravimai, susiję su Volfo ciklais, per 
intakus labai greitai paveikia ir ežerą: baseinas menkai re- 
guliuoja nuotėkį, vanduo jame kiek ilgiau nesilaiko. O La- 
dogos ežere, kuris, atrodo, telkšo ne per toliausia nuo Ve- 
nerno, vaizdas kitoks. Ežeras, maitinamas milžiniško ba- 
seino (daugiau nei ketvirtis milijono kvadratinių kilometrų, 

24 pav. Daugiamečiai vandens lygio svyravimai (pagal A. Šnitnikovą): 
1 — Saimos ežere (Suomija), 2— Onegos ežere, 3— Ilmenio ežere, 4— 
Ladogos ežere, 5 — Mozūrų ežeruose (LLR) 


pusketvirto tūkstančio intakų intakėlių!), kurio paviršiuje 
apstu puikių nuotėkio reguliatorių — smėlio, karstinių tuštu- 
mų, miškų, pelkių, ežerų, nesuspėja laiku sureaguoti į Vol- 
fo ciklą. O šį, žiūrėk, jau vejasi kitas — 18—19 metų ciklas, 
priklausantis nuo Žemės padėties kitų planetų ir Saulės 
atžvilgiu... Abu ritmai susipina, ir ežero vandens masė pra- 
deda pulsuoti 26—28 metų dažnumu. Individualus ežero rit- 
mas? Taip, bet jis neatsitiktinis. Jo priežastis lemia perio- 
diniai traukos jėgų ir radiacijos srautų svyravimai, ku- 
riuos, tiesa, kiekvienas ežeras savaip transformuoja. Kita 
vertus, šie periodiniai veiksniai vienu metu veikia visą mūsų 
planetą. Bet juk oro masių ir drėgmės apytakos ratai uždari? 
Vadinasi, Saulės didžiausio aktyvumo metais vienuose Že- 

mės rutulio ežeruose vandens lygis žemės, o kituose, prie- 
šingai, kils, t. y. viską lems šio laikotarpio atmosieros cir- 
kuliacijos pobūdis. 

Pavartykime senų laikraščių ar žurnalų puslapius. 1953 
metai: sensacinga nuotrauka — „„Begemotas purvyne!“ Tiek 
likę iš Rukvos ežero (Afrika)... Lietuvos ežerams tie metai 
nebuvo niekuo ypatingi. 1964 metai: „Nepaprastas potvynis 
Rukvos ežere! Vanduo apsėmė 500 metų baobabus!“ Dau- 
gelyje Lietuvos ežerų tais metais buvo itin žemas vandens 
lygis. O štai dar vienas egzotinis ryšys, kurį kitados nustatė 
tarybinis geografas V. Vizė: tais metais, kai Viktorijos eže- 
re būna aukštas vandens lygis, Arktikos jūrose sumažėja 
ledų plotai. Pasirodo, šiuos skirtingus reiškinius lemia ta 
pati priežastis — Kosmoso alsavimas. .. 

Dar retesnės ežerų vandens lygio pulsacijos pasikartoja 
vidutiniškai kas 110 ir 1850 metų. Šie ritmai susiję su kos- 
minių kūnų padėtimi Zemės atžvilgiu, t. y. su periodiniais 
traukos jėgos svyravimais. Pasak profesoriaus A. Šnitniko- 
vo, ilgaamžį ritmą puikiai iliustruoja kalnų ledynų raida. 
Per paskutinius 15 000 metų jie nuolat traukėsi, t. y. tirpo, 
tačiau ne tolygiai, o su pertrūkiais; padidėjus kritulių kie- 
kiui ir pažemėjus oro temperatūrai, jie paslenka žemyn. To- 
kių stabtelėjimų ir trumpalaikių slinkimų liudytojos — gali- 
nės morenos. Jų yra aštuonios. Padalykime 15000 iš 8 ir 
gausime minėtąjį daugiaamžį ritmą. Beje, už moreninių už- 
tvankų neretai telkšo ežerai, tad kopdami į viršų nesunkiai 
galime atsekti visą jų šeimos medį — nuo proprosenelių iki 
vaikaičių. Idealesnės laboratorijos nė ieškodamas nerasi! 

Vidurinės Azijos ežeruose labai ryškiai jaučiamąs šimt- 
mečio ritmas. Plaka jis, be abejo, ir kitų kraštų ežeruose, 
bet ten jis arba kiek užsimaskavęs, arba... nesulaukia savo 
tyrėjo. Šia prasme Vidurinei Azijai pavyko, nes ji turi A. Šnit- 
nikovą. Išanalizęs senus žemėlapius, archeologų radinius, 
dugno nuosėdas ir jose palaidotų medžių liekanas, profeso- 
rius atkūrė ežerų istoriją (pastarojo tūkstantmečio) ir su- 
skirstė ją į tokius laikotarpius: 

XI-XII amžiai. Vidurinės Azijos ežerų — Čanų, Tenizo, 
Šalkaro ir kitų vandens lygiai aukšti. 

XIII-XV amžiai. Sausoji epocha; ežerai nusekę. 

XVI amžiaus pradžia. Ežerų vandens lygis sparčiai kvy- 
la. Ypač plačiai, į 12 tūkstančių kvadratinių kilometrų ma- 
rias, išsilieja Čanų ežeras. Susidaro gamtinė užtvara, kurią 
Sibiro totoriai paverčia gynybos linija. Ežerai nuotakūs, 
todėl gėli, juose apstu žuvies. Pabalchašės pusdykumėse 
klesti žemdirbystė; laukai drėkinami Ilio upės vandeniu;. Bal- 

chašo ežero plotas — 24 tūkstančiai kvadratinių kilometrų, 
t. y. jis beveik trečdaliu didesnis už dabartinį. 

XVIII amžiaus pabaiga. Vandeningąją epochą pakeičia 
sausoji. Ežerai slūgsta, tačiau XIX amžiaus pradžioje jie 
dar gana dideli: Čanų ežero plotas — 5—4,5 tūkstančio kvad- 
ratinių kilometrų. Jame ir aplinkiniuose ežeruose kasmet 
sugaunama apie 100 tūkstančių pūdų žuvų! 

Sausoji epocha tęsiasi iki šiol. Tiesa, ją kartais sudrums- 
čia trumpesni, apie 30-ties metų, ciklai. Antai 1914—1915 me- 
tais Čanų ežero vanduo pakilo tiek, kad ėmė tekėti į sausą 
Abyškano ežero duburį. Kad kiek būtų buvusi išplauta Ku- 
lundos geležinkelio sankasa. 1945 metų vasarą Čanai buvo 
stipriai nusekę, o Abyškano ežero dugne žėlė vešlios pievos, 
tačiau 1947 metais pievų vietoje vėl vilnijo platūs vande- 
nys... 

Geografinių atradimų istorijoje esama daug paradoksa- 
lių ežerų vandens lygio pulsacijų. Štai 1876 metais garsusis 
keliautojas ir Centrinės Azijos tyrėjas N. Prževalskis aplan- 
kė Lobnoro ežerą, telkšantį Takla Makano dykumoje (KLR). 
Buvo pavasaris. Ežere klegėjo į šiaurę traukiantys paukš- 
čiai, Tarimo upės deltos nendrynuose naršė tigrai... N. Prže- 
valskis surinko puikią zoologinę kolekciją, nustatė ežero ko- 
ordinates, išmatavo gylį. Lobnoras pasirodė esąs labai sek- 
lus (1—2 m) ir... gėlas. Gėlas ežeras dykumoje — įtartinas 
dalykas, be to, N. Prževalskis jį pažymėjo gerokai įpiečiau 
nei jis buvo vaizduojamas kinų geograių žemėlapiuose. Ofi- 
cialusis Europos mokslas Lobnoro ežero tyrimų rezultatų 
nepripažino: falsifikacija! 

Vėlesniais metais Lobnoro ežero koordinates matavo ne 
viena mokslinė ekspedicija, bet visų jų duomenys buvo skir- 
tingi. Klajojantis ežeras? Keista, bet iš tiesų taip. Lobnoro 
ežero padėtis priklauso nuo jį maitinančios Tarimo upės 
vandeningumo. Sausaisiais metais visi Tarimo vandenys 
dingsta drėkinamuose Kašgarijos laukuose, ir ežeras, palik- 
tas likimo ir karštos saulės spindulių valiai, sparčiai nyksta, 
druskėja: aplink jį esanti Takla Makano dykuma pateisina 
savo pavadinimą — „Įeisi — neišeisi“... Bet štai ateina drėg- 
nųjų metų ciklas, ir atgijęs Tarimas vėl skuba link Lobnoro, 
bet, susipainiojęs pratakų labirinte, išsilieja. .. bet kur: plokš- 
čiame duburyje, kur išsitektų dešimtys lobnorų, atsiranda 
naujas gėlas ežeras. Deja, neilgam. .. 

Australiškasis Lobnoro variantas — Ero ežeras. Pirmoji 
mokslinė ekspedicija, tyrusi vidinius žemyno rajonus prieš 
170 metų, ežero... nepastebėjo, nes jo vietoje plytėjo tik 
druskų laukai. Jei ne ši Ero ežero išdaiga (pasikartojanti 


104 


vidutiniškai kas treji ketveri 
metai), jo vardas geografi- | "21 p. < | 
niuose žemėlapiuose būtų pa- | į +: » = 


“ S ša la 
sirodęs visu pusšimčiu metų |“ (3 2 I 
anksčiau. į 

Ežero vandens ritmai ne 
visada Žmogui parankūs. Štai 
išdygo paežerėje jauki sody- 
ba, šalia jos — antra, trečia, 
jau ir visas kaimas susimetė 
į kupetą, ir staiga — tvanas. 
Ne mėnesį kitą,— ilgus me- 
tus. O kiek tokių gyvenvie- 
čių — senesnių ir jaunesnių — 
archeologai yra radę įvairių 
Ikraštų paežerėse! 

Ilgainiui žmones pradėjo 
jaudinti ir „mažo“ vandens 
ritmai. Sausuose kraštuose — 
tai visada tragedija, tačiauir 25 pav. Čanų ežero plotas skirtin- 
tose geografinėse platumose, £4is laikotarpiais: 2— XX a. 5-sis 
kurios vadinamos drėgmės = b—-XX a Zsis deš, 0— 

ž S 787 m. (pagal A. Snilnikovą) 
pertekliaus zona, tokiais lai- 
kotarpiais vandens stigo: silp- 
nai derėjo javai, nyko ežerai, 
seko upės. Žmonių akys kry- 
po į dangų, bet, iš ten pa- 
ramos nesulaukę, ėmė ieško- 
ti žemiškų priežasčių. Nieka- 
dėją, nusekinusį ežerus bei 
upes, rasdavo greitai. Daž- 
niausiai tai būdavo medkir- | 
tys, iškirtęs paežerių miškus, "11 | 
ūkininkas, suaręs paupių pie- »* 
vas, o pastaraisiais metais — | 
imelioratorius. 26 pav. Ero ežero veidas keičiasi 

O mokslininkai, negi jie labai sparčiai (pagal E. Čają) 
užmiršo ežerų ritmus? Anaip- 
tol. Bet „ginklams skambant, mūzos tyli...“ Prisiminkime kad 
ir paskutinį „mažo“ vandens ritmą, nusekinusį Lietuvos eže- 
rus. Kiek tąsyk rašyta (ne tik populiariuose, bet ir gamta- 
moksliniuose žurnaluose), kiek minėtas Melioratoriaus 
vardas! Ir tik vienas kitas straipsnio autorius drįsdavo užsi- 
minti, kad ežerai senka natūraliai, kad toks yra jų gyveni- 
mo būdas. Tiesa, su tam tikromis išlygomis: ,,...didelis eže- 

ro vandens lygio pažemėjimas, pirma, yra natūralus ir dės- 
ningas reiškinys, susijęs su daugiamečiu sausringuoju cik- 
lu, antra,— tai žmogaus ūkinės veiklos (suprask: meliora- 
cijos) sukeltas nusistovėjusios gamtinės pusiausvyros dės- 
ningumų pažeidimas“. 

Kalbos dėl melioracijos įtakos ežerų vandens lygiui no- 
rom nenorom skatina grįžti šiek tiek į praeitį, į 1977— 
1978 metus, tiksliau — į paskutinių mažo vandeningumo cik- 
lo metų vasaras. Keliausime ežerėlių, pabirusių Virintos, Ai- 
setos ir Lakajos upių takoskyroje, pakrantėmis. Nuo Molė- 
tų—Utenos plento pasukime link grakščių Čiulėnų kolūkio 
gyvulininkystės komplekso bokštų, o paskui — tolyn. link 
Labanoro girios prieigų. .. 

Tuoj už Budriškių kaimo telkšo du mažyčiai miško eže- 
rėliai — Duobulis ir Kreivažeris. Vienas ir kitas — termo- 
karstinės kilmės, stačiais, raguvų išraižytais šlaitais. Skiria 
juos aukštokas, siauras smėlio pylimas. Duobulio pakrantė- 
se, ypač nuo Čiulėnų—šŠnieriškių kelio pusės, yra gražių 
sausų aikštelių (beje, jau atrastų poilsiautojų). 

Ežerėliai tik iš pirmo žvilgsnio labai panašūs. Atidžiau 
pažiūrėję, pamatysime, kad Kreivažeris — silpnai užaugęs 
vandens augalais, o atabradas... Taigi atabrado visai nėra: 
nyki gelmė juoduoja prie pat kranto. Lygi, berželiais apau- 
gusi aikštelė, juosianti visą ežerą, ir yra buvęs atabradas. 
Jame kitados sidabriniais pulkeliais siuvo žuvų mailius. Da- 
bar čia nebent kur peraugusi lepšė kūpso... Kaip tiek daug, 
net 70 centimetrų, nukrito ežero vandens lygis? Ar tik čia 
ne Melioratoriaus darbas? 

Duobulį nuo nukentėjusio kaimyno skiria tik siauras „bal- 
nas“. Prie pat vandens rymo seni juodalksniai, eglės. Jokių 
jas iuo požymių. Priešingai, ežeras net maitina ištekantį 
upelį. 

O kaip kituose ežeruose? 

Upelio pakrante iki Paštelio ežero — koks puskilometris. 
Stai ir jis. Toks pat nedidelis, kaip ir aniedu, tik labai platų 
vandens lelijų vainiką užsiauginęs. Ir čia nematyti jokių 
vandens lygio slūgimo požymių: vandens perteklius Šven- 
tąja upele nuteka... 

Nuo Paštelio eidami tiesiai į rytus, greitai prieisime Stri- 
ko paežeres. Kelionė nuotaikinga: vasarą miškas sultingomis 
mėlynėmis vaišina, rudenį — raudonviršių, baravykų nešykš- 
ti. Tiesa, ir grybautojų čia netrūksta. .. 

Strikas — gražiame dubaklonyje telkšantis miško ežeras. 
Nors jo krantai gerokai užpelkėję, ramios įlankos, giliai į 
ežerą subridę pusiasaliai masina žveją ilgiau pažvejoti. Ap- 

link ežerą — per tris kilometrus. Bet keliauti nepabos. Pa- 
krantėse — atvira gamtos skulptūrų ekspozicija. Pasakiški 
„Slibinai“, „krokodilai“ ir kitokie siaubūnai saugo ežero rim- 
tį. Šie saulės spindulių balinami „skenduoliai“, aukštai virš 
vandens pakibusios nišos — bangų pėdsakai pakrantės dur- 
pėse — byloja, kad senovėje čia būta daug aukštesnio (be- 
veik 70-čia centimetrų) ežero vandens lygio. Iš Striko, kaip 
ir iš Kreivažerio, neišteka joks upelis. Tiesa, nuo pietinio 
ežero galo nusidriekia užpelkėjusių lomų virtinė, pagal ku- 
rią eidami greitai prieisime Samavo ežerą. Gal ten bus žmo- 
gaus kūrybos pėdsakų? 

Iš tikrųjų šiaurrytiniame Samavo ežero krante žmonių 
būta. Mat čia geriausios poilsiavietės. Nuo aukšto skardžio 
galima apžvelgti visą stačiašlaitį ežerą, pasigėrėti žalsvo 
vandens atspindžiais. Taip, ir šis ežeras gerokai nusekęs. 
Paežerėje kažkieno stipriai „„ūkininkauta“, antai medžiai kaip 
išretinti! Bet „pjūklo“ žymės pernelyg gerai pažįstamos. 
Bebrų darbas... O protakoje tarp Samavo ir Galnakio eže- 
rų išvysime ir šio darbo baigmę — užtvankų virtinę. 

Prie pat Budriškių kaimo telkšo neišvaizdus, gerokai už- 
augęs Ešerinis. Nenuotakus ir. .. stipriai nusekęs (apie 1,5 m). 
Į šiaurvakarius, už miškingo gūbrio,— dar du ežerai: Baltis 
ir Baltelis. Jų vandens perteklius galėtų nutekėti upeliu į 
žemiau esantį Lukštyną. Galėt galėtų, bet... jau daugel me- 
tų nenuteka, nes vandens pertekliaus nėra — ežerai nusekę 
per gerą pusmetrį. 

Panašiai yra ir Lukštyno ežere. Ištakas — negyvas, van- 
dens lygis kritęs apie 0,4 metro. O šių vietų senesni gy- 
ventojai dar gerai prisimena, kai upelio vandenys plačiai 
išsiliedavo, kai iš po šiekštų vaikai traukdavo didelius vė- 
žius. , 

Bet gal pakaks? Kurie ežerai stipriausiai nusekę? Tie, 
kurie visai neturi paviršiaus (šlaito) nuotėkio arba turi jį 
tik didelio vandeningumo metais. Tad pagal nuotėkį aplan- 
kytus ežerus suskirstysime taip: turintys pastovų paviršiaus 
nuotėkį, turintys sezoninį paviršiaus nuotėkį, turintys ciklinį 
paviršiaus nuotėkį ir turintys požemio nuotėkį. Tokia pat 
kryptimi didėja ir ežerų daugiametė vandens lygio svyravi- 
mų amplitudė. 

Mūsų kelionė Stirnių ežero mažųjų kaimynų pakrantė- 
mis vyko atbuline data. Veltui dabar ieškotume Striko „sli- 
binų“ ar plačių Balčio ežero paplūdimių: beveik visų ežerų 
vandens lygis atsistatė per vieną 1979 metų pavasarį. Gam- 
ta griauna, gamta ir atkuria... Bet kas būtų buvę melio- 
ratoriams, jei jie čia būtų iškasę kokį griovį, tarkime, apie 

1975—1977 metus! Būtų kliu- 
vę ir už sausumoje atsidūrusį 
Kreivažerio atabradą, ir už 
Striko „skulptūras“, ir už Bal- 
čio ežero paplūdimius... Iki 
šiol melioratorius mokė daug 
kas, tik padėjėjų buvo ne per 
daugiausia. Diskusijų aistros 
dabar aprimo, jas slopino... 
pati gamta. Ar ilgai? Juk po 
drėgnų metų virtinės prasi- 
30 . dės sausros, ir vėl nuseks ma- 

1977 1479 1981 1985  žieji Stirnių ežero kaimynai. .. 
27 pav. Pasibaigė sausųjų metų cik- Ger al pasistengę, pastebė- 
las, vėl aigijo nenuotakūs ežerai sime ir ežerų vandens tem- 
(Kreivažeris — 1).— Intensyviai ky-  peratūrų, ledo storio, van- 


la jų vandens lygis; nuotakūs eže- ; : - 
rai (Duobulio ež.— 2) neskuba, nes dens skaidrumo, nuosėdų ir 


nedaug vandens buvo ir praradę net biologinių procesų dau- 

giamečius ciklinius svyravi- 

mus. Pastarųjų cikliniai svy- 
ravimai ypač sudėtingi, nes gyvųjų organizmų genuose 
neretai slypi savos ritmų programos. Antai miniatiūri- 
niai augalėliai — titnagdumbliai po Baikalo ledu masiš- 
kai pražysta kas dveji treji metai; rečiau, kas penkeri 
septyneri, padaugėja smulkių vėžiagyvių ir Baikalo įžymy- 
bės — omulio; syko ritmas — 7—12 metų ir t. t. Šios pulsa- 
cijos net ir biologams — kietas riešutas, todėl paieškokime 
paprastesnių ežero bioritmų. 

„..Okanotas vasaros rytas. Kur tas vakar taip ryškiai 
mirgėjęs vandens lelijų kilimas? Vėsu, todėl baltieji žiedai 
susičiaupė ir net paniro. Bet štai suspindo saulė, ir vandens 
paviršius vėl pražysta. Pažvelkite atidžiau: lelijų kilimo 
raštas nuolat kinta: jų žiedai visą dieną seka padange ke- 
liaujančią saulę, krypsta link jos, o vakare vėl susiglaudžia. 
Iki kito ryto. 

Užmigus vandens lelijoms, temstančias paežeres suvir- 
pina dar vienas bioritmas: neišvaizdūs vikšrai, trejus metus 
tūnoję tamsiame ežero dugne, staiga virsta trapiomis plaš- 
takėmis. Tai vienadienės. Jos skuba sušokti savo pirmą ir 
paskutinį vestuvinį šokį: valandą kitą svaigs jo sūkuryje, 
paskui, davusios gyvybę naujai kartai, žus. Tragiškas rit- 
mas... 

Naktis. Į Tanganikos ežero sutemas slysta žvejų valtys. 
Kas išginė jas tokį metą? Pasirodo, ežero bioritmas: dieną 
planktonas slepiasi nuo saulės spindulių ir grimzta gilyn, 

o naktį — atvirkščiai. Įkandin planktono nardo ir žuvys, to- 
dėl į tinklaičius jos pakliūva tik naktį. 

Ritmai, ritmai... Devynios galybės! Ne visi jie jau aiš- 
kūs ar taisyklingi. Matyt, dar ne sykį slūgs ir vėl kils ežerų 
vandenys, kol hidrologai išmoks patikimiau juos prognozuo- 
ti. Kita vertus, didelis dalykas ir apytikslė orientacija klai- 
džiame gamtos reiškinių priežasčių —padarinių labirinte. Bent 
taip mano melioratoriai. .. 


Kad vėjas pakyla, ir drumzdžias vanduo, 
Ir ežeras veržias platyn,— 

Vilnis gena vilnį, ir bokšto akmuo 
Paplautas nuvirsta žemyn. 


Maironis. Trakų pilis 
Istorinės paežerės 


Ežeras žmogui, matyt, visais laikais buvo artimesnis už 
jūrą. Paežerėse — žmogaus ištakos: Afrikoje, Turkanos eže- 
ro pakrantėje, antropologas L. Lykis rado seniausio mūsų 
protėvio, gyvenusio prieš pustrečio milijono (!) metų, griau- 
cius. 

Į lietuvių paežeres žrnogus atkeliavo nepalyginamai vė- 
liau, nes ir pačios paežerės pradėjo formuotis vos prieš 15— 
18 tūkstančių metų, traukiantis į šiaurę ledyno skydui. 
Mezolito, t. y. vidurinio akmens amžiaus, žmogų ežerai 
daugiausia žuvimi masino. Zvejota įvairiai: specialiomis už- 
tvaromis, kauliniais žeberklais, meškerėmis. Be abejo, me- 
zolito stovyklos kūrėsi nė tik paežerėse, tačiau būtent šios, 
vėliau virtusios durpynais, geriausiai išliko. Be didesnės 
rizikos sulaukti istorikų priekaištų galima teigti, kad jei ne 
ežerai, mūsų žinios apie mezolito amžiaus žmogų šiandien 
būtų kur kas skurdesnės. 

Nenutolo nuo paežerių ir neolito — naujojo akmens am“ 
žiaus žmogus. Antai Kretuono pakrantėse archeologai apti- 
ko 14 senųjų gyvenviečių. Nors tuo metu žmonės jau pra- 
dėjo verstis gyvulininkyste, pagrindinis maisto produktų šal- 
tinis tebebuvo medžioklė ir žvejyba. Pastaroji ištobulėjo: 
gyvenvietėse rasta bučių liekanų, tinklų pasvarų, irklų da- 
lių. Zvejų, matyt, plaukiota ir po platesnius vandenis. 

Neolito paežerių gyventojams nesvetimas buvo ir meno 
jausmas. Kiek kaulo raižinių, miniatiūrinių skulptūrų aptin- 
ka archeologai senosiose stovyklose! Rytinėje Onegos ežero 
pakrantėje pirmykščiai dailininkai sukūrė ištisą uolose rai- 
žytų paveikslų galeriją: laiko ir vandens nugludintame gra- 

nite plaukia žvejų valtys, žuvys, lieknakaklės gulbės, skuba 
ietimis ginkluoti slidininkai, bėga briedžiai, elniai... Uolų 
raižiniai — petroglifai buvo kuriami, matyt, ilgą laiką. Jie 
byloja, kaip kito akmens amžiaus žmogaus meninis skonis, 
gamtos įvaizdis. Pasak žinomo Onegos „galerijos“ tyrėjo 
K. Lauškino, ,„...petroglifų rajonas buvo neolito žmonių 
šventykla. Joje vaizduojami trys Pasauliai: Žemė — žvėrių 
pasaulis, Dangus — gerųjų dievų pasaulis, Vanduo — pože: 
mio, mirusiųjų ir piktųjų dievų pasaulis“. Ką gi, galbūt 
mokslininkas ir teisus, tačiau „požemio, mirusiųjų ir piktųjų 
dievų pasaulio“ — Vandens žmonės nepabūgo, atvirkščiai, — 
Onegos ir Ladogos pakrantėse įsikūrė ilgam. 

Senoji Ladoga — miestas, išaugęs pietinėje Ladogos eže- 
ro pakrantėje, prie Volchovo upės žiočių, t. y. garsiojo Ki- 
jevo Rusios vandens kelio „iš variagų į graikus“ pradžioje. 
Volchovo upe, toliau — Ilmenio ežeru, Mstos upe ir ežerų 
pervalkomis pirklių laivai plaukdavo į Volgą, o toliau — į 
Rytų šalis. Tad nieko nuostabaus, kad archeologai, kasinėję 
Senąją Ladogą (tarp jų ir lietuvių kilmės mokslininkas, 
TSRS ir Norvegijos Mokslų akademijų narys koresponden- 
tas profesorius V. Ravdonikas), aptiko daiktų, pagamintų 
Skandinavijoje ir Fryzijoje, Konstantinopolyje ir Pabaltijy- 
je, arabų Rytuose. Galinga buvo Senoji Ladoga, skaičiavusi 
savo istoriją net nuo VII amžiaus. Tačiau netrukus ją 
nustelbė Didysis Novgorodas — miestas valstybė, išaugęs 
Ilmenio ežero pakrantėje. 

Upėmis ir ežerais Novgorodo pirkliai pasiekdavo Tolimąją 

Siaurę — Pečioros upės baseiną, turtingą minkštojo aukso — 
kailių; jų laivai pasiekdavo Volgos bulgarų žemes, o Balti- 
joje — Gotlando, Alandų salas, Daniją, Svediją. Pastarojoje 
jų kelias dažniausiai baigdavosi taip pat paežerių mieste 
Birkoje (Melareno ežero pakrantės). 
- (Novgorodas susijęs ir su Lietuvos Didžiosios Kunigaikš- 
tystės istorija. Čia kunigaikščiais buvo Narimantas Gedimi- 
naitis, jo sūnus Patrikijus, Lengvenis Algirdaitis, Jurijus 
Lengvenaitis.) 

Ilgai neblėso Didžiojo Novgorodo šlovė. Užsieniečiai, ap- 
lankę miestą XI a. pabaigoje, vienbalsiai tvirtino, kad su 
juo turtais varžytis gali nebent Roma. Tamsūs miškai, pel- 
kių tyrai, platūs ežerai išgelbėjo Novgorodą nuo niokojan- 
čio mongolų-totorių antplūdžio, todėl jame klestėjo amatai, 
architektūra, dailė. Deja, gamtinės užtvaros, gynusios Nov- 
gorodą nuo priešų ir užtikrinusios jam užsienio prekybos 
monopolį, atskyrė jį ir nuo aktyvios politinės kovos arenos. 

N 
XV a. pabaigoje Novgorodas buvo prijungtas prie Maskvos 
Didžiosios Kunigaikštystės. 

Ilmenis, Ladoga, Onega... Jų plačiais vandenimis plūdo 
ne tik užjūrio prekės, bet ir krikščionybės banga. Onegos 
ežere, Muromo saloje, stūkso vienas iš seniausių vie- 
nuolynų visoje Rusijos Šiaurėje. 

Ežerų vienuolynai turėjo ir pasaulietinę funkciją — ginti 
vakarinę Rusios sieną nuo švedų antpuolių. Ladogos ežere 
XV amžiuje iškilo Valaamo vienuolyno mūrai, o Baltojoje 
jūroje — Solovkų akmens mūro vienuolynas. Pastarojo apy- 
linkėse telkšo per 500 ežerų. XVI amžiuje vienuoliai sujungė 
juos kanalais ir sukūrė unikalią hidrotechninę sistemą. Iš 
Šventojo ežero vanduo plūsdavo kanalais į vienuolyno te- 
ritoriją, o iš jos — į jūrą. Puikus kompleksinio problemos 
sprendimo pavyzdys: vienuoliams niekada nestigo geriamo- 
jo vandens, kanalais bėgantis vanduo suko malūno girnas, 
traukė lentpjūvės pjūklą ir... skalbė šventųjų brolių suta- 
nas, sukabintas ant „mechanizuotos“ skalbyklos vąšelių. Ka- 
nalais sujungti nenuotakūs ežerai. Tekantis vanduo juos plo- 
vė, jaunino, tad, kalbant šiuolaikine kalba, Solovkuose gal- 
vota ir apie gamtosaugą, t. y. mąstyta ekologiškai. 

Svariai Onegos ir Ladogos ežerai prisidėjo prie ilgame- 
tės Rusijos kovos dėl „lango“ į Baltijos jūrą. 

1703 metų pavasarį Petras Pirmasis pradėjo statydinti 
Peterburgą. Neužmiršo ir kaimyninių paežerių. 1709 metais 
pradedama eksploatuoti Vyšnij Voločioko vandens sistema, 
sujungusi Volgos baseiną ir Ladogos ežerą. Naujasis van- 
dens kelias buvo labai sudėtingas. Pirmėsios jo atkarpos 
(Volgos aukštupys— Tverės miestas) vandeningumas buvo pa- 
laikomas reguliuojant Volgos aukštupio ežerų nuotėkį. Ant- 
rąją, takoskyrinę atkarpą, susidedančią iš Tvercos ir Cnos 
kanalų, maitino Vyšnij Voločioko vandens talpykla. Paga- 
liau, trečioji atkarpa vingiavo Cnos upe, Mstino ežeru, Mstos 
upe, Ilmenio ežeru (vėlesniais metais — apeinamaisiais Pa- 
ilmenės kanalais), Volchovo upe, Ladogos ežeru, Nevos upe. 
Visas sistemos ilgis — 1400 kilometrų, bet laivai ja plaukė 
tik viena kryptimi — link Peterburgo: grįžti trukdė nejvei- 
kiami Mstos slenksčiai. Bet ir pasroviui keliauti buvo ne- 
lengva. Iš Tverės išplaukę laivai Peterburgą pasiekdavo tik 
po 74—90 parų. Be to, Mstos upėje per kiekvieną navigaciją 
apie 200 laivų suduždavo. 

Pavojai tykojo upeivių ir Ilmenio ežere. Ne veltui, ma- 
tyt, senovėje jis Ilmeru, t. y. „audringuoju“, vadintas: 1471“ 
metais per audrą jame nuskendo 150 upinių laivų! Kitąkart 
laivai savaitėmis stovėdavo Mstos žiotyse, laukdami palan- 

kaus vėjo. Be jo burinis laivas taip pat bejėgis... Pagaliau 
vargais negalais perplaukus į kitą krantą, ne visada, ypač 
pavasariais, pavykdavo iš ežero ištrūkti: sparčiai tirpstantis 
sniegas pakelia vandens lygį ištake — Volchovo upėje, ir ši 
pasuka savo vandenis atgal. Kitados (XII a.) tuo pasinau- 
dojęs stebuklingasis dievo pirštas: novgorodiečiai nutarę iš- 
tremti iš miesto žemiškų nuodėmių apniktą vyskupą Joaną. 
Avelių ganytoją pasodinus ant plausto ir nustūmus į upės 
vidurį, įvykęs „stebuklas“: plaustas nuplaukęs ne pasroviui, 
o... upe aukštyn, link ežero. Taip „dievo valia“ buvęs iš- 
gelbėtas jo tarnas... 

Dar Petro Pirmojo valdymo metais buvo nutarta atsisa- 
kyti Ilmenio paslaugų ir iškasti apeinamąjį kanalą. Tačiau 
šis projektas realizuotas tik 1803 metais. Kanalas "veikė ne- 
ilgai: 1826 metais Mstos ir Višeros upes sujungė naujas 
dirbtinis vandens kelias. Ilmenio ežeras liko nuošalyje. 

Panašus likimas ir Ladogos ežero, nes jo beveik jūrinės 
bangos buvo pernelyg pavojingos plokščiadugniams Volgos 
laivams. 

Pasibaigus Šiaurės karui, pradėta kasti apeinamąjį La- 
dogos kanalą. Vėliau Ladogą apjuosė ir antrasis kanalų lan- 
ežero pakrantėse. 

Apeinamieji laivybiniai kanalai vingiuoja ir kitų šalių 
paežerėmis. Stai JAV nuo 1825 metų eksploatuojamas Erio 
kanalas, jungiantis to paties pavadinimo ežerą su Hudzono 
upe. Dirbtinė upė sujungė šį ežerą ir su gretimu visu šimtu 
metrų žemiau telkšančiu Ontarijo ežeru: natūralioje prota- 
koje buvo pernelyg daug slenksčių, o Niagaros krioklys, in- 
dėnų vadinamas „Didžiuoju triukšmu“, laivams iš viso ne- 
įveikiamas. Tiesa, krioklys palengva traukiasi. Per 9000 me- 
tų jis pasistūmėjo pasroviui 11 kilometrų, bet juk nelauksi 
ilgus tūkstantmečius, kol jis pagaliau atsidurs Ontarijo pa- 
krantėse... Tačiau grįžkime į istorines Ladogos paežerės. 

persekiojami priešų lėktuvų, laivai nuplukdė Leningrado gy- 
nėjams daugiau kaip 60 tūkstančių tonų maisto produktų, 
karinės technikos ir šaudmenų, pervežė 38 tūkstančius žmo- 
nių. Per kitų, 1942 metų navigaciją Leningradui vandens 
keliu iš „Didžiosios žemės“ buvo nugabenta 780 tūkstančių 
tonų krovinių, iš miesto evakuota 540 tūkstančių gyventojų. 
Tų pačių metų vasarą iš metalinių baržų sukonstruojamas 
geležinkelio keltas, kuriuo iš apsiausto miesto išvežami 137 
garvežiai ir per 1700 vagonų. Netrukus ši technika jau rie- 
dėjo Didžiojo Tėvynės karo frontų kryptimi. 

O Ladogos „Gyvybės kelias“, nutiestas pirmąją apsiaus- 
ties žiemą! Per 152 dienas ežero ledo trasa pervežta 367 
tūkstančiai tonų krovinių, iš jų 271 tūkstantis tonų — mais- 
to. Badaujančiam miestui tai reiškė be galo daug! 

Ladogos kelininkams buvo ne lengviau nei priekinėse 
fronto linijose, o galbūt net ir sunkiau, nes ledkelį „reikėjo 
dar ir ginti. Į Ladogos trasą buvo nutaikyta dešimtys mir- 
timi spjaudančių ir ledą trupinančių toliašaudžių vokiečių 
patrankų. Ją buvo užgulę priešo bombonešiai, susidarė pa- 
vojus, kad priešas gali išlaipinti desantą. 

Trasai tiesiogiai saugoti buvo paskirta speciali karinė 
dalis. Abiejuose Ladogos krantuose ir Zeleneco saloje buvo 
sukoncentruota stipri zenitinė artilerija, o ant ledo kas trys 
kilometrai pastatytos lengvos greitašaudės patrankos ir kas 
penki šimtai metrų — daugiavamzdžiai zenitiniai kulkosvai- 
džiai. Be pertrūkio virš Ladogos budėjo fronto ir laivyno 
aa Specialios karinės dalys saugojo bazes ir sandė- 
ius“ 24, 

Ledo trasai grėsė ne tik hitlerininkų bombos. Nuvalius 
sniegą, lede dėl staigių temperatūros svyravimų atsiverdavo 
30—40 cm pločio ir 30 cm gylio plyšiai. „Gyvybės kelio“ 
padėtis nuolat kito: per 1941—1942 metų žiemą ledo plyšiai 
„nustūmė“ jį link pietinio kranto per visą kilometrą. 

1942 metų vasarą per Ladogos ežerą nutįso dar viena 
gyvybės arterija — pirmasis pasaulyje povandeninis benzotie- 
kis: suprojektuotas ir nutiestas per 50 dienų (!), jis 1942 
metų liepos 18-ą3ją jau plukdė Leningradui kas valandą po 
25 tonas brangaus kuro. Tais pačiais metais į ežero dugną 
nugulė ir 25 km ilgio aukštosios įtampos elektros kabelis. 
Ladogos indėlis į Leningrado pergalę sparčiai augo. 

Istorinės paežerės... Jų nereikia toli ieškoti. Štai mums 
gerai pažįstamo Isyk Kulio pakrantės. Pradžiai — legenda... 

„„. „Kadaise ežero vietoje plytėjo lyguma, o jos vidury- 
je dunksojo miestas, kurį valdė žiaurus chanas Džanybekas. 
Iš dalies jo žiaurumą buvo galima pateisinti: mat jis gimė 

113 


8 Įdomioji ežerotyra 


su asilo ausimis ir turėjo jas visą laiką slėpti nuo savo val- 
dinių. Musulmonų papročiu chanas skutosi galvą, tad kir- 
pėjas norom nenorom pamatydavo jo gėdą ir užmokėdavo 
už tai savo gyvybe. ; 

Taip atėjusi ir vieno jaunikaičio eilė chanui galvą skus- 
ti. Išlydėdama pas valdovą, motina jam įdavusi du paplo- 
tėlius, iškeptus su jos pienu, ir pamokiusi, ką daryti. Jau- 
nuolis nuskuto chanui galvą ir, be abejo, išvydo ne visai 
trumpas ausis. Kai chanas paskelbė nuosprendį, kirpėjas ta- 
rė: „Leisk man prieš mirtį suvalgyti paplotėlį, o jei nori, — 
suvalgyk ir tu. Sužinosi didelę paslaptį“. Taip ir padarė: 
suvalgė paplotėlius, ir jaunuolis pasakė „paslaptį“: nuo šiol 
jiedu yra pieno broliai. Ką darysi, kirpėją teko paleisti, pri- 
grasinus, kad jis niekam nepasakos apie chano gėdą. 

Sugrįžusį namo jaunuolį namiškiai puolė klausinėti, ką 
jis matęs chano rūmuose. Jam labai magėjo viską išpasa- 
koti, tačiau mirties baimė buvo stipresnė. Vis dėlto paslaptis 
pati sprūdo iš lūpų: jaunuolis nubėgo prie šulinio, per- 
sisvėrė per rentinį ir, pamatęs vandenyje savo atspindį, su- 
šuko: „Mūsų chano — asilo ausys!“ Šulinys buvęs stebuk- 
lingas. Nežinia, kas jį papiktino — asilaausis valdovas ar 
ilgaliežuvis kirpėjas: iš jo plūstelėjo vanduo, ėmė tvinti ir 
netrukus užsėmė chano rūmus ir visą miestą. Taip atsirado 
ežeras...“ 

Jau žinome, kad Isyk Kulis — senas ežeras, susidaręs ta- 
da, kai chanų ne tik šiuose kraštuose, bet ir visame pasau- 
lyje dar nebuvo. Vadinasi, legenda netiesą sako? Neskubė- 
kime daryti išvadų: atidžiai perskaitykime P. Semionovo- 
Tianšanskio ekspedicijos dienoraštį Jame rasime tokias 
eilutes: „Įdomu būtų patikrinti karakirgizų pasakojimus apie 
griuvėsius, prasmegusius vandenyje; juos kartais, esant Že- 
mam vandens lygiui, galima pamatyti. Be šių pasakojimų, 
yra ir kitų istorinių šaltinių, bylojančių apie kitados Isyk 
Kulyje buvusias ir nūnai, matyt, išnykusias salas. Šie isto- 
riniai šaltiniai yra iš XIV ir XV amžių. Pasak Arab Šacho, 
didysis Timūras (Tamerlanas) XIV amžiuje kalinęs Isyk 
Kulio ežero saloje kilminguosius belaisvius. Musulmonų is- 
torikai teigia, kad XV amžiaus viduryje vienas iš mongolų 
chanų pastatęs Isyk Kulio ežero saloje... tvirtovę, kurioje 
saugiai gyvenusi jo šeimyna. Sugretinus šių trijų šaltinių 
parodymus, nėra ko jais abejoti: manau, kad visi jie mini 
tą pačią salą, kuri egzistavo dar XIV ir XV amžiuose, o 
vėliau pranyko su visais statiniais ežero vandenyje“ 25. 

Isyk Kulio bangos dažnai išmesdavo į krantą įvairių „nu- 
skendusio miesto“ turtų: sidabrinių monetų, vingriais raš- 

tais išmargintų plytų, namų apyvokos daiktų. Ypač buvo 
vertinami tvirti, pasak paežerių gyventojų, „jūriniai“ moli- 
niai puodai: mažesni — viralui, didesni — agurkams raugti. 
1847 metais ežero bangos išplovė milžinišką varinį katilą; 
jį radėjai padovanojo Kokando chanui... 

Tat legendoje minimi įvykiai realūs? Beveik. 1956 me- 
tais archeologai akvalangistai šiaurinėje ežero pakrantėje 
aptiko seklumą, apjuostą masyvia plytų siena. Chano dva- 
ras? Nežinia. Statinio būta tikrai prašmatnaus: kai kurios 
plytos gražiai emaliuotos, keraminės plytelės puoštos relje- 
finiais ornamentais. „Dvare“ būta net vandentiekio (saloje!). 

Kieno buvo šie rūmai? Timūro? Pasak vienos versijos, 
čia buvusi viena iš daugelio „geležinio šlubio“ (taip amži- 
ninkų vadintas Timūras) vasaros rezidencijų. Istorikai pa- 
tvirtina: Timūras tikrai lankėsi šiuose kraštuose: pirmą kar- 
tą — 1375 metais, vėliau — 1383 ir 1390 metais, o 1399 me- 
tais jis galutinai užėmė Isyk Kulio pakrantes. Gražus 
padavimas aiškina Santašo perėjos (rytinis Isyk Kulio kran- 
tas) pavadinimo kilmę. Timūras vedęs savo karius iš Sa- 
markando į Ilio slėnį ir liepęs kiekvienam padėti perėjoje 
po akmenį. Iškilusi didžiulė krūva. Iš karo žygio Timūras 
grįžęs tuo pačiu keliu. Kiekvienas karys turėjęs pasiimti 
iš krūvos po akmenį, tačiau ji ne ką sumažėjusi: karo Žžy- 
giui buvę paaukota daug aukų. Nuo to laiko perėja ir vadi- 
nama Santašu, t. y. „Suskaičiuotais akmenimis“. 

Kodėl Timūro ar kito chano dvaras atsidūręs po vande- 
niu? Gal tais laikais ežero vandens lygis buvo žemesnis? 
Vargu, nes Isyk Kulyje šiuo metu taip pat vandens „krizė“. 
Įtikimesnė versija, kad sala su visais statiniais įsmukusi į 
ežerą per žemės drebėjimą; jie šiame rajone gana dažni. 
Beje, tik netikėtai prasmegę Žžiauriojo chano rūmai veikiau- 
siai ir galėjo sudominti... legendos autorius? Nors. . 

„.Žilose Trakų paežerėse dar neužmiršta 'istorija apie 
didžiulį potvynį, kurį, pasakojama, pirmas pajutęs ir apskel- 
bęs miestelėnams kunigaikščio Vytauto žirgas. Nedrįstame 
abejoti šios legendos pabaiga (nūnai Arklys turi pernelyg 
daug gerbėjų ir net savo muziejų!), tačiau ir pradžia hidro- 
logui atrodo įtartina: staigus potvynis takoskyriniuose eže- 
ruose, maitinamuose labai mažo, palyginti su vandens pa- 
viršiumi, baseino? Bent jau šiais laikais taip nebūna. Ma- 
tyt, karaimų legenda pasakoja apie kitokį tvaną. 

Archeologai teigia, kad Galvės ežero vandens lygis prieš 

Galbūt, juolab kad šios hipotezės naudai liudija ir geologi- 
jos duomenys: Pilies sala, pasirodo, yra ne vientisa, o susi- 
dariusi iš trijų mažų salelių, tarp kurių kitados plytėjęs 
durpynas. Pasak S. Mikulionio, „...senieji statytojai visiškai 
išsprendė jiems iškilusius sudėtingus statybos klausimus. 
Bokštai pastatyti salų pakraščiuose ant tvirto grunto, sienos 
tarp jų išvestos tiesiai ir kad jos, stovėdamos ant durpių, 
nesideiormuotų, klota... viena ar kelios eilės rąstų. Prieš- 
pilio sienos, ypač stovinčios ant durpių, kad vanduo jų ne- 
paplautų, mūrytos lyg klojiniuose. Be to, saugant sieną 
nuo bangų mūšos, vietomis dėta antra klojinių eilė, tarpą 
užpilant žemėmis. Si konstrukcija visiškai pasiteisino — gy- 
nybinės sienos tebestovi ir šiandien“. Ir toliau: „...statant 
pilį, Trakų ežerų vandens lygis buvo pažemintas. Vėliau 
vandens lygis laipsniškai galėjo būti pakeltas; tai liudytų 
nuolat aukštintas priešpilio kiemas“ ?9, 

Taigi tas „laipsniškai“... Šitaip galima išsiversti ir be 
dirbtinio reguliavimo, nes, kaip ir daugelis takoskyrinių 
ežerų, trakiškiai jautriai reaguoja į visus klimato ritmus. 
Pagal mums jau žinomą A. Šnitnikovo teoriją, galėtume 
padaryti išvadą, kad XV amžiaus pradžioje ežerai patyrė 
1850-mečio ciklo regresinę (mažo vandeningumo) fazę, va- 
dinasi, tuomet Trakų ežerai buvo natūraliai apsekę. Tokių 
laikotarpių čia būta, be abejo, ir anksčiau, nes žemose ežerų 
pakrantėse aptikta gyvenviečių liekanų, senesnių už salos 
pilį. A. Šnitnikovo nuomone, ežerai transgresavę (kilę jų 
vandens lygis) XVII-XIX amžiais. Gal apie tai byloja ir 
garsiosios Maironio eilės (parašytos 1892 metais): „...vil- 
nis gena vilnį, ir bokšto akmuo paplautas nuvirsta žemyn“? 

O kaip sutarti su karaimų legenda, kurioje įvykiai vys- 
tosi anaiptol ne „laipsniškai“? Deja, galime tik spėlioti. Gal- 
būt į apsekusią Galvę buvo nuleisti aukščiau telkšančio Ak- 
menos ežero vandenys? Realu, bet. ..tąsyk viskas vyktų taip 
pat „laipsniškai“: jei perkasu būtų plūstelėjusi upė, vande- 
ningumu prilygstanti Merkiui ties Varėna (tai jau visai 
fantastika), Trakų ežerų vandens lygis per valandą būtų 
pakilęs tik 1 cm. Tad šiam variantui Vytauto žirgas nerei- 
kalingas. Įtikimiausia versija: legenda apie potvynį — tik 
graži istorija, kuri, beje, nelabai dažnai ir pasakojama. Šiaip 
ar taip, smalsusis Teodoras Triplinas, aplankęs Trakus 1859 m. 
vasarą (Puikus, nuostabus ežeras! Ne toks ilgas ir siauras 
kaip Goplo, neužžėlęs ir neužpelkėjęs kaip Balatono, fan- 
tastiškai iškarpytas, beveik iš visų pusių supantis miestą 
žavingais krantais, ilgomis ir trumpomis įlankomis įsiter- 
piantis į miškų ir šilų glūdumas, o vanduo jame visada ty- 

ras kaip krištolas“ ?7), užrašė tik buitinę poringę, nugirstą 
iš karaimo valtininko lūpų, apie prieš keletą metų pasken- 
dusią ežere jauną našlę su vaiku... 

Ežerų salose dunksojo ir daugiau Lietuvos pilių: Plate- 
lių, Drūkšių, Dubingių. Rašytojai romantikai ypač išgarsino 
pastarąją, nes joje 1547—1548 metais po slaptų jungtuvių 
su Lietuvos didžiuoju kunigaikščiu Žygimantu Augustu gy- 
veno gražuolė Barbora Radvilaitė. Asvejos ežero saloje, da- 
bar virtusioje aukštu skardingu pusiasaliu (vadinamuoju Pi- 
lies kalnu), ji praleido ilgą žiemą, laukė, kada bus oficialiai 
priimta į didžiojo kunigaikščio dvarą: 

Diena dienon prie šito lango sėdi, 
Staugimo vėjo, ežero šniokštimo 
Sukniubus klausos, dūsauja ir žiūri 
Antai į tą vis vieškelį į Vilnių, 

Ir atsidėjus verkia, verkia, verkia. . .28 


Bet pilies istorija dar senesnė. Ji siekia, ko gero, tuos 
neramius laikus, kai Dubingių žemę teriojo Livonijos rite- 
rių gaujos. Matyt, salos pilis buvo kietas riešutas, nes kruopš- 
čiai rašytose kryžiuočių žygių kronikose apie jos paėmimą 
neužsimenama. 

XV a. pradžioje pilį tvirtino, o greičiausiai — statė iš 
naujo Lietuvos didysis kunigaikštis Vytautas. Yra rašytinių 
žinių, kad 1415 m. šioje pilyje viešėjo Jogaila, o viename 
Vytauto laiške didžiajam Ordino magistrui (1420 m.) tie- 
siog pasakyta, kad rašyta „mūsų pilyje Dubingiuose“. 

XVI-XVII a. Dubingių pilį ir dvarą valdė Radvilos. 
Kai kurie šios garsios giminės vyrai (Mikalojus Radvila 
Rudasis, Jonušas Radvila) saloje ir palaidoti. 

XVIII a. Dubingiai keliauja iš rankų į rankas: griuvė- 
vusios didybės lieka tik Pilies kalnas ir romantiškos nuo- 
taikos: 

Po ežerą laukiniai vėjai vaikšto. 


Paežeriais priglūsta, vėl ištrunka 
Ir šiaušia vandenį, ir staugia, staugia ?. 


O dabar nukeliaukime į Lietuvos TSR nacionalinį parką, 
kur tarpuežeryje susimetęs Ginučių kaimas. Pasak vietinių 
gyventojų, kaimo pavadinimas kilęs nuo žodžio „ginti“. Čia 
kitados ėjusi pirmoji užtvarų linija, saugojusi Linkmenų 
pilies prieigas. Pati pilis stovėjusi ant aukšto Ginučių pilia- 
kalnio, įsispraudusio tarp Linkmeno ir Ūkojo ežerų. Pilies 
būta stiprios, nes Livonijos riteriai, plėšikavę Lietuvoje 1373 

metų žiemą 8 dienas ir naktis, jos pulti nedrįso, nors, kaip 
rašoma kronikose, nakvojo visai šalia. Paskutinį kartą Link- 
menų pilis minima raštuose 1433 metais. Tąsyk, atrodo, ją 
Ordino kariauna sugriovė, kaip, beje, ir kitas — Tauragnų, 
Utenos, Užpalių — pilis, saugojusias kelius į krašto gilumą, 
į Vilnių. Galbūt ji dar būtų iškėlusi savo kuorus, tačiau 
po poros metų (1435) įvyko Pabaisko mūšis, o po jo Livo- 
nijos ordinas Lietuvai nebegrėsė. Krašto šiaurrytinių paeže- 
rių pilys atliko savo misiją. .. 

Istorinės paežerės... Jos ilgos: Lietuvos ežerų pakran- 
tėse dunkso per šimtą piliakalnių kepurių. Istorinės Čiudo 
paežerės mena Aleksandro Neviškio kariuomenę, sutriuški- 
nusią rinktinius Livonijos riterių pulkus, Pereslavlio ežero 
pakrantės matė keistus Petro Pirmojo „žaidimus“, išaugu- 
siūs į pirmąjį Rusijos laivyną, Didieji Amerikos ežerai — 
Naujojo Pasaulio dalybas... 

Pagaliau turime daug ir memorialinių paežerių, kurios 
saugo amžiną didžių Žmonių atminimo nuotaiką: sodyba 
ant aukšto Sapšo ežero (Smolensko sritis) kranto, kur gar- 
susis keliautojas N. Prževalskis ilsėjosi po ilgų ekspedicijų, 
rašė knygą „Iš Zaisano per Chamį ir Tibetą į Geltonosios 
upės aukštupį“; Isyk Kulio pakrantės — paskutinioji jo po- 
ilsio vieta; Paežeriai mena V. Kudirkos vaikystę, Gilšė — 
V. Krėvės, visiems tarybiniams žmonėms įsiminęs Lenino 
Razlivas... Brangūs vardai, brangios paežerės! 


Ali Baba atsargiai nulipo žemėn, dai- 
rydamasis į visas puses, priėjo prie 
tos uolos ir ištarė žodžius, kur buvo 
girdėjęs iš plėšikų viršininko: „Sesa- 
mai, atsiverk!“ 


„Tūkstantis ir viena naktis“ 
Ežero lobiai 


Iki Amerikos kolonizavimo dabartinių Kolumbijos, Pa- 
namos ir Kosta Rikos valstybių teritorijoje klestėjo turtinga 
muiskų, arba čibčų, imperija. Toli sklido gandas apie muis- 
kų auksakalių nagingumą, juoba kad iš Andų ištekančių 
upių sąnašose geltonojo metalo tais laikais buvo per akis. 
Aukso papuošalus indėnai aukodavo Saulei, Mėnuliui, Van- 
dens dievui. Vandens dievas buvęs ypač galingas: dovanas 
priimdavęs tik specialiuose, „šventuose“ ežeruose. Prie vie- 
no tokio ežero — Gvatavitos — vykdavo ir muiskų valdovų 
įšventinimo apeigos. Naująjį karalių atnešdavo į paežerę 

auksiniais neštuvais, išrengdavo nuogai, po to ištrindavo 
kūną kvepiančiais sakais ir apibarstydavo aukso smiltimis. 
Taip „apsirengęs“ valdovas stodavo ant plausto ir plauk- 
davo į ežero vidurį. Čia, išbėręs į vandenį dievams skirtas 
aukas — brangakmenius ir aukso papuošalus, nerdavo į eže- 
rą ir nusiplaudavo aukso „rūbus“. 

Gandas apie Eldoradą — „Aukso žmogaus“ šalį — pasiekė 
ir ispanų konkvistadorų ausis. Kiek karinių ekspedicijų ieš- 
kojo pasakiškojo Eldorado! Pagaliau XVI a. viduryje muis- 
kų valstybė buvo nukariauta. Indėnų meno kūriniai virto 
auksiniais Ispanijos karaliaus iždo realais, tačiau iobiai, 
gulėję Gvatavitos ežero dugne, tebekaitino aukso ieškotojų 
vaizduotę. 1580 metais teisę naudoti šiuos turtus įsigijo 
Limos miesto pirklys A. Sepulveda. Jo sumanymas buvo 
labai paprastas — iškasti griovius, nuleisti ežero vandenį 
ir,.. susižerti muiskų brangenybes plikomis rankomis. Kaip 
tarė, taip padarė, tačiau tik iki pusės: ežeras pasirodė esąs 
piltuvo formos, o auksas tūnojo jo smaigalyje, tad, norint 
jį pasiekti, reikėjo pagilinti kanalus. Bet čia pasibaigė A. Se- 
pulvedos pinigai, ir darbai sustojo, o tai, ką vis dėlto pavy- 
ko išgraibyti, konfiskavo antstolis. .. 

Vėliau Gvatavitos ežeru domėjosi vokiečių geografas 
A. Humboltas. 1801 metais jis net sudarė tikslų ežero du- 
bens planą. 1912 metais muiskų turtus sėmė anglų akcinė 
bendrovė. Kai ką pavyko sužvejoti, tačiau giliausios ežero 
dalies dumblynai lobių neatidavė. Jie ten slūgo iki šiol. 

Sunki Eldorado ieškotojų duona, bet ne vien auksas eže- 
rų dugne slypi. Etiopijos paežerių gyventojai iš ežero dug- 
no semia... druską. 

Druskos verslovės sekliuose rytinės Didžiojo Afrikos gra- 
beno šakos ežeruose žinomos nuo neatmenamų laikų. Drus- 
kos vertė prilygo aukso vertei — ko ne sūrusis „eldoradas?“ — 
jos luiteliai vartoti vietoj pinigų. 1763 metais M. Lomono- 
sovas rašė: „Dar abisinišką kalnų druską paminėsime, kuri 
ten vietoj pinigų vartojama... už tris ar penkis luitelius, 
panašius į plytas, vergą nupirkti galima. ..“ 3 

Kai kur sūrioji „valiuta“ vartojama dar ir dabar. Antai, 
kai aimarų genties indėnai, gyvenantys Poopo ežero pakran- 
tėse, nebesuduria galo su galu, keliauja prie netoliese bo- 
luojančių seklių Ujunio ežerokšnių: semia druską į maišelius, 
ir netrukus ilgakaklių lamų karavanas, nešinas brangiu kro- 
viniu, ropščiasi siaurais kalnų takais žemyn, link šiltų slė- 
nių. Ten druskos labai reikia — žmonėms ir gyvuliams,— 
todėl kai po mėnesio kito karavanas grįš į gimtąsias paeže- 

res, ant pailsusių lamų nugarų pūpsos dar didesni maišai 
pirkinių — grūdų, vaistažolių ir kt. 

Statistika tvirtina, kad vidutiniškai per metus kiekvienas 
žmogus suvalgo 6—7 kilogramus druskos (matyt, gero drau- 
go neįsigysi sykiu „pūdą druskos suvalgęs“...), t. y. gur- 
maniškiems žmonijos poreikiams reikia beveik 40 procentų 
metinės valgomosios druskos produkcijos. Iš kitų 60 pro- 
centų gaminama druskos rūgštis ir chloras, dažai ir plast- 
masės, soda ir muilas ir t. t. Yra bene pusantro tūkstančio 
technologinių procesų, kuriuose aktyviai dalyvauja natrio 
chloridas — valgomoji druska. Tokia duoklė ežerams būtų, 
be abejo, pernelyg sunki, todėl druska kasama ir sausumo- 
je — senųjų ežerų ir jūrų dugne. Kita vertus, tos atsargos 
yra pasyvios, t. y. neatsinaujinančios, 0 ežeruose, priešin- 
gai, jos nuolat papildomos. Be to, pasaulyje yra ežerų, ku- 
rių druska visą žmoniją galėtų maitinti ilgus šimtmečius. 
Vien Baskunčiako ežero atsargų užtektų daugiau nei tūks- 
tančiui metų! O kur dar Eltonas ir mažesni jo kaimynai, 
Didysis Druskos ežeras (JAV) ir Čerchanas (Tibetas, KLR), 
sūrieji Australijos ir Afrikos ežerai! Druskos žmonėms pa- 
kaks, kad tik būtų su kuo ją valgyti... 

Neretai drėgmės stygiaus zonos ežeruose kaupiasi kar- 
čiai sūrios druskos — sulfatai. Iš jų žmonėms ypač svarbus 
vandeningasis natrio sulfatas (Na;SO,- 10H;0) — vadinama- 
sis mirabilitas, arba glauberio druska. Be mirabilito neišsi- 
verčia stiklo, popieriaus ir celiuliozės, odos apdirbimo ir ki- 
tos pramonės šakos, iš jo gaminamos ir sulfatinės trąšos. 

Didžiausiu mirabilito telkiniu pasaulyje — 48 milijardai 
tonų!-—- laikoma Kara Bogaz Golo įlanka, telkšanti už siau- 
ros smėlio nerijos gerokai žemiau (dabar net penkiais met- 
rais) Kaspijos jūros vandens lygio. Senovėje retas jūreivis 
išdrįsdavo priartėti prie uolėtų įlankos „vartų“: stipri įte- 
kančioji srovė greitai nuvilkdavo laivą į negyvus Kara Bo- 
gaz Golo vandenis, bet grįžtant jo laukė neįveikiamas aukš- 
tas krioklys. Ne veltui, matyt, turkmėnai įlanką vadino Kara 
Bogazu, t. y. „Juodąja gerkle“. 

1726 metais Kaspijos pakrantes tyrė rusų hidrografas 
F. Soimonovas, bet į Kara Bogaz Golą jis neužplaukė, nes 
„Žmones apėmė tokia baimė, išvydus akmenis, išlindusius iš 
vandens ten, kur jų visai nebuvo. Kiekvienas manė mirties 
neišvengsiąs“ *!. Po gero dešimtmečio lygiai taip pat pasi- 
elgė ir anglų kapitonas Vūdruias, sudarinėjęs Kaspijos jūros 
lociją: „Šalia Kara Bogazo įlankos, toli nuo kranto, dauge- 
lyje vietų dunkso aukštos, panašios į salas, uolos. Neprotin- 
ga artintis prie jų...“32 1836 metais į Kara Bogaz . Golo 

„gerklę“ pagaliau įslydo tyrėjo — rusų laivyno karininko hid-“ 
rograio G. Karelino valtis. Siek tiek paplaukiojęs išilgai 
šiaurinių ir pietinių įlankos krantų, jis grįžo... pėsčias: stip- 
ri įtekančioji srovė vilko valtį atgal, todėl pakilti į jūrą, 
kur išmetęs inkarą jo laukė ekspedicinis laivas, nepavyko. 
Vėliau laiške žmonai G. Karelinas rašė: „Iš Balchano įlan- 
kos nuplaukėme į Kara Bogazą. Mes buvome pirmieji rusai, 
įžengę į jo nesvetingas, baisias pakrantes. Čia mes vos ne- 
žuvome. .„* 33 

G. Karelino sudarytas Kara Bogaz Golo žemėlapis, nors 
ir nelabai tikslus, ilgą laiką buvo laikomas pirmuoju, tad 
galima įsivaizduoti, kaip nustebo geograiai, kai prieš keletą 
dešimtmečių archyvuose buvo aptiktas mums jau pažįstamas 
1715 metų Kaspijos jūros žemėlapis. Pasirodo, nenuorama 
A. Čerkaskis, kurį Petras Pirmasis siuntė ieškoti vandens 
kelio „iš Volgos į Kiniją“, plaukiojo ir Kara Bogaz Gole. 
Įlankos kartografinis vaizdas labai panašus į originalą, aiš- 
kiai matyti, kad prieš akis — instrumentinė nuotrauka. „Ka- 
rabugazo jūra“ ją pavadino A. Čerkaskis, o sąsiaurį — „Ka- 
Ja k arba Juodąja gerkle“, strėHuke pavaizdavo srovės 

ryptų. 

Kara Bogaz Golas — milžiniškas (apie 10 tūkst. km?ž) 
Kaspijos jūros garintuvas. Kasmet jūra jam atiduodavo (ne- 
trukus paaiškės, kodėl kalbame būtuoju laiku) beveik 17 ku- 
binių kilometrų vandens, ir jį bemat iščiulpdavo karšti Ka- 
rakumų ir Ustiurto plynaukštės vėjai. Kaspijos duoklė ne- 
buvo jau tokia nesavanaudiška, kaip gali atrodyti iš pirmo 
žvilgsnio, nes sykiu su vandeniu ji nuplukdydavo į „Juo- 
dąją gerklę“ ir druskas. Geografai mano, kad jei ne šis 
abipus naudingas santykiavimas, Kaspijos jūra šiandien bū- 
tų gerokai sūresnė. Kara Bogaz Gole kaupiasi ne tik mira- 
bilitas, bet ir halitas (valgomoji druska), bišofitas (MgCl;- 
+6H>0), epsomitas (MgSO;-7H>0), bromo, jodo druskos ir 
kiti cheminiai junginiai. Tačiau svarbiausias iš jų, be abejo, 
mirabilitas. Įlankos vandenyje jo buvo tiek daug, kad ruoniai 
ir žuvys, patekę į klastingos „gerklės“ srovę, bemat apak- 
davo ir žūdavo. Mirabilitas gerai tirpsta vandenyje, todėl 

sidėdavo tikrasis darbymetis. .. 

Ikirevoliuciniais metais karčiasūrį „eldoradą“ plėšė fab- 
rikantai, pirkliai, tad nenuostabu, kad Kara Bogaz Golo tur- 
tai netruko išsibaigti. Moksliškai pagrįstas jo turtų naudo- 
jimas pradėtas tik 1918 metais, kai alkanoje, rudens darganų 

nudrengiamoje Maskvoje buvo nutarta nusiųsti į Kara Bo- 
gaz Golo pakrantes kompleksinę ekspediciją, Ji dirbo trejus 
metus. Mokslininkai ištyrė įlankoje vykstančius hidrologinius 
bei hidrocheminius procesus, meteorologines sąlygas, ir tik 
tada, 1924 metais, pradėta statyti chemijos kombinatą, uos- 
tą, darbininkų gyvenvietę. 

Tačiau netrukus prasidėjo nenumatyti dalykai: ėmė tol- 
ti senieji Kara Bogaz Golo krantai, sekti vanduo, tirštėti 
gliti druskų tyrė. Atrodo, nieko baisaus, juo daugiau van- 
denyje druskų, juo lengviau jas semti. Iš tikrųjų taip ir 
buvo. Antai 1939 metais „Serbijos“ barkasas vos išplaukė 
iš įlankos, nes jo sraigtai apaugo druskos luitais. Ir kokia 
tai buvo druska? Valgomoji!.. Kara Bogaz Golas pakeitė 
gamybos profilį, o šios nemalonios metamorfozės kaltininkė 
buvo senkanti Kaspija, sumažinusi įlankai vandens duoklę. 
Ką daryti? Išeitį surado geologai. Įlankos dugne jie aptiko 
storus „seno“ mirabilito klodus, mirkstančius sulfatų sūry- 
me. Galingais siurbliais mirabilito koncentratas gręžiniais 
buvo siurbiamas į viršų, o paskui — į krantą, į miniatiūrinius 
„kara bogaz golus“— išdžiūvusių ežerų duburius. Ziemą mi- 
rabilito „gėlės“ ir „koralai“ juose nusėda, tad belieka iš- 
leisti vandenį (į Žemiau telkšantį ežerą, nes vanduo dar 
prisotintas) ir — skaičiuok pelną! Ilgainiui toks mirabilito 
gavybos būdas tapo pagrindinis, todėl 1944 metais Kara 
Bogaz Golo „sostinė“ persikėlė į žemyną, į pastatytą naują 
Bekdašo miestą, o ištuštėjusioje nerijoje dabar įsikūrę me- 
teorologai. Pakito ir nerija: prieš keletą metų jos spraga — 
įlankos „gerklė“ — puvo užtvenkta, ir Kara Bogaz Golas vir- 
to atskiru ežeru. Šis atskirumas jam, tiesa, ne.; naudą (dar 
labiau nutols senieji krantai...), tačiau reikia galvoti ir 
apie senkančią Kaspiją: kartkartėmis per užtvankos šliuzą 
pamaitindama savąjį „garintuvą“, ji dabar sutaupo per me- 
tus 5—7 kubinių kilometrų vandens. Kita vertus, ir Kara 
Bogaz Golas nepaliktas likimo valiai. Jo pulsą nuolat tik- 
rina hidrologai, hidrochemikai ir net kosmonautai. Na, o 
jei panorėsime atgaivinti praeities vaizdus, prisiminkime 
K. Paustovskį (kurį draugai visai rimtai vadino rusų lite- 
ratūros Mirabilitu) ir jo „,„Klajonių knygą“, kurioje „kartais 
kiek sutirštintai, kartais padailintai, o kartais niūriau, negu 
iš tikrųjų būta“, aprašytas „Kara Bugazas“ 34. 

Daug mirabilito slūgso ir Kulundos stepės ežeruose, 
ypač — Kučiuke, kurio turtai eksploatuojami dar nuo pirmojo 
penkmečio metų. Viena Kučiuko ežero vandens tona „paga- 
mina“ mirabilito du kartus daugiau nei toks pat Kara Bo- 
gaz Golo vandens kiekis. Mirabilitas „gaminamas“ pagal 

analogišką schemą, o Kučiuką — mažąjį „kara bogaz golą“ 
(beje, „„kučiukas“ lietuviškai ir reiškia mažas“) maitina ma- 
žoji „kaspija“— Kulundos ežeras. 

Kulundos stepės ežerų turtai be galo margi. Vienuose — 
mirabilitas, antruose — valgomoji druska (kadaise rausvų 
Burlos ežero druskos kristalų pakako visam Sibiro meniu), 
o trečiuose — soda (Na>CO;3). Sodą kaupiančių ežerų ypač 
daug pietiniame stepės kampe. Kai kuriuose iš jų telkšo 
labai koncentruoti tirpalai: nutūpusios antys nebegali pakil- 
ti — tiek apauga sodos akmenimis. .. 

Tačiau bene turtingiausi natrio karbonato — Vano (Tur- 
kija) ir Magadžio (Kenija) ežerai. Pastarajame sodos sluoks- 
nio storis — 4 metrai ir neplonėja, nors žmonės jį senokai 
gremžia. Mat Magadžio ežero druskų atsargas nuolat pa- 
pildo karštosios mineralizuoto vandens versmės. Versmių 
žiotyse būriuojasi ir... žuvys, nors gličiame ežero druskų 
kisieliuje — tikras pragaras. 

Mūsų smarkiai chemizuotame amžiuje sunku būtų išsi- 
versti be druskingųjų ežerų, o štai nelabai tolimoje praei- 
tyje pagarboje buvo ir geležingi ežerų eldoradai. XVIII am- 
žiaus pradžioje vien Karelijoje veikė septynios metalurgijos 
gamyklos, naudojusios nuosėdinę ežerų geležies rūdą. Be 
to, daugelis valstiečių lydė geležį patys primityviose kros- 
nyse. Vienu metu geležiniais kirviais jie net mokėjo duoklę 
Novgorodo metropolitui. Žaliava — geležingų konkrecijų ,,„mo- 
netos“ ir „pupos“ — slūgsojo netoli kranto (pvz., Vygo eže- 
re), 1—5 metrų gylyje, tad pasiekti ją buvo nelabai sun- 
ku — graibstyta nuo plaustų su ilgakočiais samčiais. 

Karelijos ežerų geležis susidaro pelkėse. Ją, kaip ir dau- 
gelį kitų cheminių elementų, kaupia augalai, todėl per ilgą 
laiką durpynuose susidaro nemaži geležies oksido (Fe;05) 
telkiniai. Geochemikai apskaičiavo, kad kasmet vienas kvad- 
ratinis Karelijos pelkės kilometras pagamina 3,5 kilogramo 
geležies oksido. Beveik 20 procentų šio kiekio ištirpina įvai- 
rios organinės, taip pat huminės rūgštys, todėl geležis ne- 
sunkiai patenka į paviršinį bei gruntinį vandenį. Gruntinis 
vanduo kasmet išplauna iš Karelijos pelkių apie 3000 tonų 
geležies oksido. 

Patekusi į deguonies prisotintą ežero vandenį, geležis 
oksiduojasi toliau, o paskui nusėda netirpaus geležies oksi- 
do pavidalu. Taip ežere susidaro geležies rūdos plutelė ar- 
ba apvalios sluoksniuotos „pupos“, „žirniai“, „monetos“, t. y. 
geležingos konkrecijos. Jų dydis (skersmuo) būna labai 
įvairus — nuo dešimtųjų milimetro dalių iki kelių centimet- 

rų. Pažvelgę į nušliiuotą nuosėdinės ežerų geležies konkre- 
cijos pjūvį pro mikroskopą, jos centre išvystume smiltelę, o 
aplink ją — koncentrinius geležies hidroksido žiedus. Šis 
mineralas pavadintas hidrogetitu (vokiečių poeto, botaniko ir 
mineralogo Volfgango Getės garbei). 

Karelijos ežerų konkrecijose yra nuo 20 iki 60 procentų 
geležies oksido, o kai kurių Suomijos bei Švedijos ežerų 
rūdos dar turtingesnės: geležies oksido jose esti per 70 pro- 
centų. Beveik grynas metalas! Ir, tai bene svarbiausia, šio 
metalo daug, Apskaičiuota, kad vien Vygo ežere yra apie 
10 milijonų tonų geležies rūdos, o juk šis ežeras — vienas 
iš daugelio Karelijos geležingų eldoradų, kuriuose „...tam- 
siai ruda plutelė padengia ne tik akmenis ir uolas, bet ir 
augalų liekanas, ir smėlio kruopeles. Lėtai ritinėjasi pakran- 
tėse šios smiltelės, o jų plutelės vis storėja, ir iš mažų juodų 
taškelių per šimtmečius išauga dideli žirniai, kurie nusėja 
Karelijos šiaurinių ežerų dugną — tai limonitinė rūda. Iš 
lėto ir laipsniškai, padedami smulkiausių mikroorganizmų, 
auga šie geležingi telkiniai, ir iš labai mažo geležies kiekio, 
pavasario vandenų ištirpinto, susidaro ištisi puikios geležies 
rūdos klodai“ 35. 

Nors didžiuojamės gyveną atominės energijos amžiuje, 
be geležies ir šiandien — nė iš vietos. Jos reikia kasdien vis 
daugiau, todėl, matyt, netrukus vėl nukreipsime žvilgsnius 
į ežerų sankaupas, juolab kad jos nuolat pasipildo: anot 
akademiko V. Obručevo, 10—15 centimetrų storio ežerų rū- 
dos sluoksnis susidaro per 20—30 metų. Be to, geležingose 
konkrecijose yra ir daugiau žmogui reikalingų elementų — 
mangano, bario, kobalto, vario, švino, molibdeno ir kt. Ką 
čia muiskų auksas prieš šiuos turtus! 

Halitas, mirabilitas, soda, geležis, manganas — visi šie 
turtai suplaukia į ežerą iš jo baseino, taigi ežeras pats jų 
negamina, o tik sukaupia ir vienaip ar kitaip šiek tiek per- 
tvarko. Negi ežeras pasyvus stebėtojas? Aišku, ne! Daugybę 
gėrybių jis sukuria kasdien triūsdamas. Ne .visos jos, tiesa, 
išvaizdžios, tačiau ir „ne visa auksas, kas žiba“. 

„.„.Dieną naktį sklendžia link ežero dugno planktono 
snaigės, kloja jį puriu nuosėdų kilimu. Vasarą ir rudenį 
planktono pūga stipriausia, bet tąsyk vandenyje esti daug 
deguonies, todėl mikroorganizmai, apdorojantys susikaupusį 
dugne derlių, išaudžia šviesesnį nuosėdų kilimo raštą, o 
žiemą, atvirkščiai, kilimo sluoksnelis plonas ir tamsus — or- 
ganinė masė pūva stingant deguonies. Ir taip — kasmet. Kai 
kuriuose drėgmės pertekliaus zonos ežeruose žuvusio plank- 
tono — sapropelio — klodo storis — 20 metrų, o antai Somi- 

no ežere, telkšančiame Jaroslavlio srityje — net 40 metrų! 
Viršutinis sapropelio sluoksnis — paskutiniųjų metų produk- 
cija — primena drebučius, bet juo giliau, juo jis tankesnis, 
gali būti raikomas net peiliu. Sapropelio spalva būna labai 
įvairi: žalsva, melsva, ruda, gelsva, juoda, alyvinė ir t. t. 
Ji priklauso nuo planktono rūšinės sudėties, sapropelio am- 
žiaus ir jo susidarymo sąlygų, priemaišų kiekio ir pan. 

Šiaip ar taip, sapropelis — dumblas, t. y. organinis pur- 
vas, tad ar verta apie jį kalbėti? Pasirodo, verta. Saprope- 
liuose yra pilnas augalams būtinų medžiagų — azoto, fosto- 
ro, kalio, geležies, vario, cinko, kobalto, mangano ir t. t.— 
rinkinys, daug biostimuliatorių, karbonatų, todėl jais gali- 
ma tręšti dirvas, ypač rūgščias. Antai hektare dirvos, patręš- 
tos 60 tonų sapropelio, išauga 30-čia procentų didesnis bul- 
vių derlius nei kontroliniame netręštame lauke. Pagaliau ir 
pačios bulvės užauga kitokios: jų gumbuose daugiau balty- 
mų, krakmolo, askorbino rūgšties. 

Sapropeliuose gausu ne tik mikroelementų, biostimulia- 
torių, bet ir B, C, D grupių vitaminų, karotino, todėl, saky- 
sim, karvės, kurių mitybos racione yra ir sapropelinio prie- 
do, mažiau serga, duoda daugiau ir riebesnio pieno. Ir čia 
dar ne visos organinio dumblo naudingosios savybės. Sa- 
propelių vonios bei kompresai vartojami reumatinėms bei 
odos ligoms gydyti, ežerų purvo terapija esą galima nor- 
malizuoti kraujospūdį, gydyti įvairiausius uždegimus ir t. t. 
Optimistiškai sapropelį vertina ir chemikai. Pasirodo, iš jo 
galima gaminti benziną, žibalą, įvairius tepalus, parafiną, 
laką, amoniaką, metilo spiritą, acto rūgštį. Sapropelis — 
puiki statybinė medžiaga: sumaišius jį su medžio pjuveno- 
mis, durpėmis ir smėliu, gaunamas sapropelinis betonas — 
pigi termoizoliacinė medžiaga. Iš tiesų, aukso vertės pur- 
vas... Bet gal šio „auksinio“ purvo nedaug tėra? Priešin- 
gai, — į valias: apskaičiuota, kad vien TSRS ežeruose slūg- 
sančių sapropelių atsargų — 250 milijardų kubinių metrų! 
Jei mokslininkų prognozuojamos energetikos, žaliavų ir ki- 
tokios krizės iš tiesų ne už kalnų, purvo eldoradai dar tars 
savo žodį. „. 

Dabar madinga kalbėti apie vandenyno dugno minerali- 
nių išteklių panaudojimą, tačiau neretai užmirštama, kad 
šio proceso priešistorė — ežerų turtai. Ežerų geležingos konk- 
recijos, ežerų gamtinės dujos (prisiminkite Kivaus ežero 
metaną), ežerų naita. Tiesa, nafta susidarė, matyt, kai eže- 
rai buvo tikros jūros, nors... kas žino, juk dėl naftos kil- 
mės net geologai tarpusavyje nesutaria. Šiaip ar taip, pir- 
moji nalftininkų „venecija“— Naitingieji Akmenys — išaugo 

ne vandenyne, o Kaspijos ežere. Tuo šią temą reikėtų ir 
baigti, nes čia bręsta naujas ginčas tarp ežerotyros ir okea- 
nologijos... 


Laikas baigti paiką meškerionę. 
Ežere šitam nėra žuvies... 


A. Baltakis. Po nesėkmingos 
žūklės 


Šis tas apie žuvis, „neses“ ir kitus 
ežerų gyventojus 


Paežerių žmones nuo seno žuvys masino. Net ir dabar, 
kai „Okeanas“ ir jo filialai kasdien brukte bruka pirkėjui 
šaldytas jūrų lydekas, kvapniu dūmu dvelkiančias skumbres 
ir kitokią egzotišką žuvieną, prisiekęs žvejys nekreipia dė- 
mesio nei į „Vakarinių naujienų“ reklamą, nei į surūgusius 
namiškių veidus ir kiekvieną savaitgalį traukia link „jam 
vienam“ žinomų pakrančių, kur po juoduojančiais šiekštais 
tūno lietuviškosios lydekaitės. Na, o senovėje „„Okeanų“ ne- 
buvo, ir žmonos, matyt, pačios savo vyrus į ežerą ginė. Gal- 
būt todėl archeologai dabar aptinka pirmykščių žmonių vir- 
tuvėse tiek daug žuvų kaulų? Pasirodo, mūsų protėviai žve- 
jojo anaiptol ne smulkmę: Paladogės stovyklų laužuose 
kitados spirgėjo ir 150 kilogramų svėrę šamai. Be abejo, ir 
žuvų tais laikais ne tiek buvo. Antai Džonas Beiklis kny- 
goje „Amerika pirmųjų atradėjų akimis“ rašo, kad Erio eže- 
re žuvį buvo galima nusmeigti užrištomis akimis. Ypač 
efektingai indėnai žvejoję seklumose snaudusius eršketus: 
užnerdavę žuviai ant galvos kilpą, užšokdavę ant nugaros 
ir, kai išjodinėta ristūnė nuilsdavo, ištraukdavę į krantą. O 
P. Semionovas-Tianšanskis 1857 metais taip aprašo žūklę 
Isyk Kulio ežere: „Saulėje švietė milžiniškų sazanų (Cyp- 
rinus carpio) žvynai; dideli žuvų būriai pliuškenosi pačia- 
me vandens paviršiuje, vėlėsi tankiame vandens augalų (Po- 
tamogeton perfoliatus) sąžalyne, žėlusiame... iki pat įlan- 
kos vidurio. Mes neturėjome jokių žvejybos įrankių, todėl, 
brisdami į vandenį, kazokai pasiėmė kardus ir, ištraukę juos 
iš makščių, pradėjo kapoti įsipynusias į augalus bei vandens 
paviršiuje plaukiojančias žuvis. Per dvi tokios improvizuo- 
tos žūklės valandas mes sugavome 11 pūdų žuvų; iš dalies 
išvirėme puikios žuvienės visam būriui, o likusią pasūdė- 
me...“ 38 

Garsusis keliaulojas nepriklausė aistringų Žvejų giminei, 
tad jo pasakojimu galima tikėti, juoiab kad jį patvirtina ir 

oficiali statistika. Antai XIX amžiaus viduryje vien Pietų 
Uralo (dabartinės Sverdlovsko ir Čeliabinsko sritys) ežeruo- 
se buvo sugaunama per metus daugiau kaip milijonas pūdų 
žuvų! Naktį, pasišviesdamas balana, žvejys per 3—4 valan- 
das žeberklu pribadydavo 10 pūdų rinktinių žuvų. Sėkminga 
buvo ir poledinė žūklė: 1000 ešerių per dieną — tai dar ne 
visų didžiausias laimikis. Aišku, tokią aukso gyslą netruko 
pastebėti milijonieriai Nasedkinai, Trutniovai ir kiti to meto 
Rusijos pinigų maišai ir užgrobė beveik visus Pauralės eže. 
rus. Nors nuomos mokestis kasmet kilo (pavyzdžiui, už tei- 
sę žvejoti Kaslių grupės ežeruose per 12-kos metų laikotarpį 
reikėjo mokėti valstybei: iki 1819 meių — 1900 rubiių asig- 
nacijomis, 1819—1830 metais — 10 000, 1830—1841 metais — 
23000, 1841—185/ metais — 43 000, 1863—1875 metais — 
64 000 rublių), ežerai net ir „brangiausiais“ metais užtik- 
rindavo verteivoms didžiulį pelną. 

Turtingi buvo ir mūsų krašto ežerai. Antai Dubingių 
dvaro knygose surašyta, kad 1687 melais dvaras turėjo iš 
ežerų 500 auksinų, 1760 metais kartu su pievomis — 700, 
o 1786 metais — 5315 auksinų pelno! 

Ežerai feodalinėje Lietuvoje priklausė valstybei, dvari- 
ninkams, dvasininkams. Ypač vertinti ežerai, kurie buvo tin- 
kami valkšioms traukti. Antai Linkmenų valsčiuje buvo 20 
ežerų, iš karių susidarydavo 176 valkšnos. Zvejota ir kitais 
būdais: bučiais ir venteriais, tinklaičiais, užtvaromis — per- 
sėdomis (ežerų protakose) ir t. t. Tokia žvejyba valstybi- 
niuose ežeruose (neišnuomotuose) buvo prieinama visiems, 
drausta žvejoti tik per nerštą. Ypač įspūdingai atrodydavo 
žiemos sezono pradžia, kai naktį ant jauno permatomo ledo 
pabirdavo žuvų luokytojai: pasišviesdami deglais, jie ati- 
džiai dairydavosi į šalis ir, pastebėję žuvį, trenkdavo medi- 
niu kūju į ledą. Tada skubiai kirsdavo eketę ir traukdavo 
apkvaitusį laimikį į viršų, 

Dar yra pasaulyje paežerių, kur galima ir šiandien iš- 
vysti efektingą žvejybą. Štai kaip vaizdingai ją aprašo S. Ku- 
likas knygoje „Kenijos safariai“: 

„Balansuodamas ant trijų besivartaliojančių slidžių rąs- 
tų, žvejys stovi plausto priekyje, lėtai dirbdamas kartimi ir 
įdėmiai žvelgdamas į drumzliną vandenį. Paskui staiga už- 
simoja kartimi, kuri tampa žeberklu, ir sviedžia ją į ežerą. 
Prie jos pririšta virvė įsitempia, ir plaustas smarkiai lekia 
tai į kairę, tai į dešinę. Zvejys pasidaro panašus į vandens . 
slidininką mėgėją, tik jį traukia nežinoma jėga. Jis vos lai- 
kosi ant plausto, tačiau vis tiek niekada neatsigula. Tada 
kiti pasakytų: žuvis nugalėjo žmogų. 

O dabar žmogus nugali žuvį. Plaustas plaukia vis lėčiau, 
virvė atsileidžia. Dabar jau žvejys tempia savo auką. Netru- 
kus ji išnyra iš vandens — didžiulis gelsvas Nilo ešerys, 
didžiausia visų žvejų svajonė. Reikia nuostabios akies ir 
tvirtos rankos, kad nuo besivartaliojančio plausto drumzlina- 
me vandenyje pataikytum laimikiui į galvą, į labiausiai pa- 
žeidžiamą vietą. O jeigu nepataikysi — medžioklės nebėr. 
Ešerys nutrauks virvę, apvers plaustą, nusitemps žmogų po 
vandeniu. 

„..Snaudalės tilapijos gaudomos tinklais — pintinėmis, 
nupintomis iš lanksčių virbų, panašiai kaip drugeliai — 
graibšteliu. Tokia žvejyba,— nereikalaujanti taiklios akies, — 
senelių ir moterų dalia. 

„.„.Kitas dalykas — žuvies medžioklė ietimi nuo kranto. 
Tai savotiškas sportas, kuris yra prieinamas tik akyliau- 
siems. Sėlindamas krantu tarp uolų, kad šešėlis neslinktų 
ežeru ir nepabaidytų grobio; žvejas medžiotojas žvelgia į 
žalsvoką El Kadišo lygę. Beveik nesitaikęs, sviedžia ietį, ir 
auka jau mėšlungiškai plakasi ant blizgančio jos galo...“ *7 
Taip žvejoja elmolai, gyvenantys Turkanos (Rudolfo) ežero 
pakrantėse. Etnografai teigia, kad ši gentis dar visai nese- 
niai iškopė iš akmens amžiaus, tačiau tiksliau, matyt, būtų 
pasakius „iš žuvų amžiaus“, nes žuvys elmolams — tai pir- 
mas, antras, trečias ir visi kiti virtuvės patiekalai, namų apy- 
vokos daiktai (iš ešerio stuburo slankstelių — pypkė, iš šon- 
kaulio — adata...) ir pagaliau valiuta. 

Gausu žuvų ir kituose Afrikos ežeruose, pavyzdžiui Mo- 
butuje Sesė Seke. Seklūs jo vandenys prisotinti deguonies 
iki pat dugno, todėl gyvybės čia knibždėte knibžda. Per me- 
tus ežere sugaunama 10 tūkstančių tonų žuvų, t. y. po 20 ki- 
logramų iš hektaro. Toli gražu ne kiekvienas Lietuvos vers- 
lovinis ežeras gali pasigirti tokiu produktyvumu. Na, o 
Mobutaus Sesė Seko ežero ešeriai garsūs ir Afrikoje: re- 
kordinio egzemplioriaus ilgis — 2 metrai, svoris — 121 ki- 
logramas! 

O Viktorijos ežere Nilo ešerių nėra, nes ežeras geologi- 
nėje praeityje buvo išdžiūvęs ar bent jau gerokai apsekęs. 
Jame tėra dumblynų žuvų, tarp jų — dvikvapių — protopte- 
rų, kvėpuojančių ir žiaunomis, ir plaučiais. Vėliau, kai Vik- 
torijos ežeras vėl plačiai išsiliejo, jį užkariavo tilapijos — 
žolėdės žuvys. Čia joms buvo idealios gyvenimo sąlygos — 
šilti žolėti užutėkiai, vešlios planktono pievos. Vis dėlto ti- 
lapijų pastaraisiais metais gerokai sumažėjo. Biologai pra- 
dėjo tirti tilapijų nykimo priežastis, ir išryškėjo įdomi gam- 
tinių ryšių grandinė. Pasirodo, kalti... krokodilai, o tiks- 

liau — brakonieriai, išretinę šių roplių būrius. Mat kroko- 
dilai daugiausia minta protopterais, o šie — tilapijomis; su- 
mažėjo krokodilų — padaugėjo protopterų, ir šie surengė prieš 
tilapijas „kryžiaus žygį“... Net slunkiai begemotai ir tie 
reguliuoja tilapijų bandų gausumą: kiauras dienas murkdosi 
seklumose, tręšia vandenį, taigi skatina vystytis plankto- 
ną — tilapijų mitybos bazę. 

Dabar keliaukime į pietrytinį Makedonijos kampą. Čia, 
Jugoslavijos ir Graikijos pasienyje, telkšo Doirano ežeras. 
Jame iki šiol žvejojama labai senu įdomiu būdu, aprašytu 
dar Herodoto. Šiaip Doiranas — ežeras kaip ežeras, niekuo 
neišsiskiriantis, nebent tuo, kad jame žiemoja daug vandens 
paukščių. Štai jie ir padeda žvejoti. 

Paežerių gyventojai pastebėjo, kad rudenį, atskridus an- 
tims, žuvys susiburia ežero pakraščiuose. Žinoma, nendry- 
nuose saugiau, be to, ir maisto daugiau. Žvejai tokioms kas- 
metinėms žuvų migracijoms rengiasi iš anksto: pina iš nend- 
rių demblius ir tveria jais pakrančių seklumas. Susidaro 
erdvus „tvartas“— mandra, kurios vartai — iš ežero pusės. 
Pro šiuos vartus žuvys rytą išplaukia į „ganyklas“, o vaka- 
re sugrįžta. Vėlų rudenį, kai ežero vanduo nuskaidrėja ir 
visos žuvys susirenka į mandrą, vartai uždaromi. Tačiau 
mandra — didelė, todėl žvejai ją pertveria pinučių siena, o 
paskui įleidžia ančių su pakirptais sparnais. Paukščiai su- 
kelia tokią žuvų paniką, kad -jos galvotrūkčiais spraudžiasi 
pro specialiai pinučių sienoje paliktą angą į ankštesnį „tvar- 
tą“. Toliau vėl viskas kartojasi. Taip per žiemą mandra su- 
mažėja dvidešimčia kartų, ir pavasariop žuvys atsiduria ankš- 
tame gardelyje, iš kurio jas galima susemti... pintinėmis. 

Panašiai, tik be paukščių pagalbos, žvejojama ir Tonle 
Sapo ežere. Sausuoju metų laiku, kai ežeras yra gerokai 
nusekęs, žvejai prismaigsto pakrantėse bambuko virbų, o 
tarpus išpina nendrių pinučiais. Kai musoninių liūčių atgai- 
vintas ežeras vėl plačiai išsilieja ir į dirbtinį bambukų „miš- 
ką“ suplaukia žuvys, spąstai užsitrenkia. Vandeniui nuslū- 
gus, galima žvejoti plikomis rankomis. 

Khmerų maisto racione žuvys užima antrą vietą po ry- 
žių, todėl Tonle Sapo ežere žvejojama ir rimtesniu būdu — 
tinklais. Žvejybos sezono įkarštyje jie metami kas pusvalan- 
dį, ir kiekviena valkšna duoda apie 200 kilogramų žuvų. 
Laimikiai iš tiesų pasakiški, tačiau kaip juos realizuoti, jei 
paežerėje tvyro tropinis karštis, o į turgų nukakti nėra lai- 
ko — sunkių valkšnų laikotarpis ne itin ilgas? Zmogus vi- 
sada suranda išeitį iš keblios padėties, ypač jei ta pati bė- 
da spaudžia nuo neatmenamų laikų: khmerai žuvį konser- 

9 Įdomioji ežerotyra 


vuoja. Tiesa, mūsų akimis žuvies konservų — prachoko ga- 
mybos technologija atrodo kiek neįprastai, tačiau galutinis 
produktas, kaip teigia smaguriai, vertas pastangų. Gamina- 
mas jis taip. Žuvims nukapojamos galvos. Tada jos dedamos 
į dideles pintines, pamerkiamos ežere ir basomis kojomis 
mankomos, kol atsiskiria visi žvynai ir... viduriai. Paskui 
žuviena išplaunama, sukrečiama į molinius puodus, apsčiai 
pabarstoma druska bei prieskoniais, ir paliekama bręsti. Po 
dienos kitos apetitą žadinantys (?) kvapai praneša, kad 
prachokas jau subrendęs, ir puodus galima sandariai už- 
dengti... 

Ko tik neaptiksi ežerų vandenyse! Užbaikalėje, Leprindo 
ežere (Kodaro kalnagūbris), iš kurio išteka sraunioji Čiaros 
upė, gyvena „suežerėjusi“ jūros lašiša — davatčianas, Titi- 
kakos ežere — dvipūdžiai upėtakiai, o žaliame kaip nefritas 
Emarijos ežero (Peru) vandenyje siuva gražuolių piranijų 
būriai. Taip, taip, tų pačių piranijų, kurių vardas tapo plėš- 
rumo sinonimu. Sunku rasti žuvį, dailesnę už šią mažąją 
ėdrūnę: platus kūnas, purpuriškai žydra nugara, sidabriniais 
ir citrinos žalsvumo atspalviais šviečiantys šonai, pamar- 
ginti raudonomis, juodomis ir auksinėmis dėmelėmis. ryškiai 
avietinis pilvas. Sakoma, kad piranijas be galo įdomu meš- 
kerioti. Visų pirma, nereikia spjaudyti slieko, piktai šnai- 
ruoti į skardžiabalsį žūklės bendrą — piranija griebia bet ką 
ir bet kaip. Antra, menka sprindinė žuvelė priešinasi it pen- 
kiakilograminis ešerys. Kaip gaila, kad Lietuvos ežeruose 
nėra piranijų! Mūsų žvejai būtų, ko gero, gailestingesni už 
Peru indėnus ir nenuodytų šių margaspalvių žuvelių nuodin- 
gųjų augalų šaknimis. Nebent amoniakiniu vandeniu, bet ir 
tai — netyčia... 

Kiekviename krašte — savitos žvejybos taisyklės. Tuo dar 
kartą įsitikini Karelijos paežerėse. 

„-„-.„Visą žiemą mezgiau tinklus, — rašo A. Onegovas sa- 
vo knygoje „Karelijos takais“, — ir pirmajai pavasario žūklei 
turėjau tris tinklelius, kurių ilgis bendrai paėmus maždaug 
septyniasdešimt metrų. Visų tinklų akys buvo skirtingo dy- 
džio. Kiekvienas tinklas buvo neriamas specialiai tam tikros 
rūšies Žuviai, ir paspęsti iš karto visus tinklus, pažeisdamas 
žūklės taisykles, aš neketinau. Vienas tinklas bus skirtas 
pavasarinėms lydekoms, kitas — didesnėmis akimis — kar- 
šiams bei sykams, o trečias — pačioms smulkiausioms — kuo- 
joms. 

„„ „Lydeka ant mūsų stalo būdavo pati pirmoji pavasario 
žuvis. Iš lydekų virėm žuvienę su aštroku pavasarinio van- 
dens kvapu, lydeką kepėm gilioje keptuvėje kareliškai, įpy- 

lę į keptuvę vandens arba pagal miestietišką paprotį čirš- 
kinom su aliejum, sūdėm lydekos ikrus, o jei žūklauti se- 
kėsi, tai truputį žuvies pavykdavo pasidžiovinti rusiškoje 
krosnyje. 

„. „Ežere veisėsi dvi sykų rūšys: vienas — vietinis, čia 
gyvenąs visą laiką, turįs čiabuvio „pasą“, kitas — praeivis, 
Sujos sykas, atplaukiantis čia iš Onegos ežero. Šujos sykas 
atrodė platesnis ir sunkesnis, vietinis — slaikesnis ir dai- 
lesnis. Anksti pavasarį praeivio syko mūsų vandenyse, re- 
gis, dar nesimato, o vietinis, čia gimęs ir augęs, kartais 
pavasarį mūsų įlankoje pasirodo dideliais guotais vos spė- 
jus ištirpti ledui. 

Tą pavasarį iš valties stebėjau baltas ir greitas Žuvis, 
mačiau visai arti, — drumzliname vandenyje balti sykai šliau- 
žė lyg neaiškūs šešėliai, kaip kad baltasparniai kirai sklen- 
džia apniukusiame nuo ankstyvos darganos danguje... 

Pirmą kartą pamačiau syką ežere ant ledo. Šalia manęs 
žūklavęs žvejys staiga ištraukė ant ledo didžiulę žuvį. Bliz- 
gė tuoj pat atšoko į šalį, ir didelė, akinamai balta žuvis 
apmirė žydrame nuo pavasario dangaus sniege. Buvo nuo- 
stabiai gražus reginys: sykas buvo toks baltutėlis, kad žyd- 
ras sniegas šalia žuvies atrodė tamsiai mėlynas. 

„..Senojoje, ikirevoliucinėje „žvejo atmenoje“ man teko 
skaityti, kaip privalo elgtis žvejys įlankos pakrantėje at- 
keliavus neršti karšiams... Tokiu atveju pakrantėje nevalia 
maišytis su plūgu — arti žemę, nevalia triukšmauti, vaikš- 
tinėti būriais: visoks triukšmas, senosios atmenos žodžiais, 
galėjo išbaidyti žuvis. Žuvys iš patogios nerštavietės ga- 
lėjo išplaukti ir leisti ikrus kitose, blogesnėse vietose, kur 
iš ikrų mailius neišsivysto, o jei ir išsivysto, tai beregint 
žūsta, sunyksta, nes ne kiekviena vieta esanti tinkama 
mailiui. 

„.„.Kiekvienas žvejys mūsų įlankoje turėjo savo vietą. 
Zvejai stengėsi savo tinklais neužtverti kelio žuviai į kai- 
myno valdas, stengėsi neužkirsti kelio žuviai, grįžtančiai iš 
nerštavietės: tegu sau plaukia, gyvena, ilsisi, kitą pavasarį, 
girdi, vėl atkeliaus. Tokios taisyklės čia buvo laikomasi nuo 
žilos senovės ir niekas jos nebandė pažeisti...“ 38 

Zinoma, turi rūpesčių ir Karelijos žvejai. Antai 1938 me- 
tais Ladogos ežere buvo sugauta apie 60 tūkstančių cent- 
nerių žuvų, o 1947—1954 metų laikotarpyje vidutinis metų 
laimikis buvo beveik dvigubai mažesnis — 33,2 tūkstančio 
centnerių. Kas atsitiko, kodėl supliuško Ladogos žydrųjų 
plėšinių valkšnos? Priežasčių daug. Vienu tarpu ežero žuvų 
kaimenes pernelyg retino dugniniai tralai, todėl nuo 1957 

metų šis Žvejybos būdas draudžiamas. Pablogėjo ir žuvų, 
ypač lašišinių, neršimo sąlygos: Ladogos intakais ilgą laiką 
plukdytas Karelijos miškas, todėl jų vagose susikaupė daug 
medžių skenduolių, žievių ir kitokio medinio raugalo, kuris 
išrankioms lašišoms anaiptol ne į sveikatą. Popieriaus ir 
celiuliozės kombinatų panaudoti vandenys taip pat toli gra- 
žu ne gyvybės eliksyras. Tad nėra ko stebėtis, kad prieš- 
kariniais metais Ladogos ežere buvo sugaunama per metus 
iki 3000 centnerių lašišų, o dabar — vos... 100 centnerių, 
ir tai — tik dosniais metais. 

Ladogos žuvininkai nesitaiksto su esama padėtimi, nuo- 
lat tobulina žūklės metodus, veisia naujų rūšių žuvis, tarp 
jų —ir garsųjį Baikalo omulį. Jų darbo rezultatai akivaiz- 
dūs: vidutinis metinis žuvų derlius padidėjo iki 30 tūks- 
tančių centnerių, o kai kuriais metais šoktelėja net iki 40— 
50 tūkstančių centnerių. Bet tai — oficialūs skaičiai. Ichtio- 
logai mano, kad tikrasis Ladogos »ežero produktyvumas yra 
bent pusantro karto didesnis, mat daug žuvų patenka į 
įvairaus plauko mėgėjų tinklus, užkimba ant meškerių, spi- 
ningų ir t. t. Tačiau, net atsižvelgiant į paklaidą, ežero pro- 
duktyvumas — tik 3—3,5 kg/ha. Mažas, nors tai galima pa- 
teisinti: Ladoga — šaltavandenis, mažamaistis, arba, kaip 
sako biologai, oligotrofinis ežeras. Beje, šiuo požiūriu į jį 
panašus ir... 

„. „Baikalas. Ežere gyvena 52 žuvų rūšys, tačiau žvejo- 
jamų tik 17: sykai, eršketai, lydekos, ešeriai, taimeniai ir, 
žinoma, omuliai. Pastarieji visais laikais valkšnose būdavo 
pagrindinė laimikio dalis. XIX amžiaus pirmaisiais dešimt- 
mečiais omulio buvo sugaunama iki 100 tūkstančių centne- 
rių per metus. Vėliau laimikiai gerokai sumažėjo: XX am- 
žiaus pradžioje — 10—25 tūkstančių centnerių, o 1966— 
1968 metais — vos po 10—18 tūkstančių centnerių. 1969 me- 
tais pramoninė omulio žvejyba visai uždrausta. Panaši ir 
eršketų lemtis: XIX amžiaus viduryje jų buvo sugaunama 
per metus iki 4 tūkstančių centnerių, o 1943—1944 metais — 
tik 150—200 centnerių. Eršketai Baikale nežvejojami nuo 
pokario metų, tačiau jų kaimenė dar retoka. 

Oficialios statistikos duomenimis, Baikalo ežere per me- 
tus vidutiniškai sužvejojama 78 tūkstančiai centnerių Žuvų, 
o pridėjus visų mėgėjų laimikius — apie 130 tūkstančių cent- 
nerių, t. y. ežero produktyvumas — vos 4 kg/ha. Negalima 
sakyti, kad Baikalo vandenys būtų itin skurdūs, nes ne visos 
žuvys žvejus masina, be to, kai kurios iš jų, pavyzdžiui, 
gyvavedės golomiankos, nesibūriuoja, gyvena pabirai po visą 
ežerą, todėl jas žvejoti neapsimoka. Taigi visi ir puola prie 

omulių. Šie, beje, labai kaprizingi. Antai seniai pastebėta, 
kad omulių produktyvumas svyruoja 5—7 metų ritmu. Už- 
draudus juos žvejoti, ritmas pailgėjo, o pačios žuvys — su- 
smulkėjo: iki 1969 metų vidutinis omulio svoris buvo 400— 
450 gramų, o 1980 metais — tik 200—250 gramų. Ką darysi, 
sunku atkurti sykį nualintą omulių kaimenę, juolab kad į 
upes — Žuvų nerštavietes —ir į ežerą Žmogus dažnai žvelgia 
kaip į pigius vandens šaltinius. Panaudotas vanduo valo- 
mas — labai gerai valomas, tačiau vis tiek — tai ne Baika- 
lo vanduo. 

Dabar daug diskutuojama dėl Baikalo ateities. Tarkime, 
praeis metai kiti, ir čia vėl suknibždės sidabriniai omuliai, 
taurieji eršketai, taimeniai, lenokai. Bet ar ekonomiška juos 
žvejoti pramoniniu būdu, juk Chužyros žuvies apdirbimo 
kombinatas neblogai verčiasi konservuodamas... Ramiojo 
vandenyno silkes? Ar ne geriau būtų organizuoti Baikale 
tik pramoginę žūklę? Nusipirkai licenziją ir lakstyk sveikas 
paskui omulio uodegą! Entuziastų tikrai atsirastų, nes jau 
dabar ežero pakrantėse turistų gyvas galas, o netrukus Bai- 
kalas taps veikiausiai turistų meka. Pats laikas būtų orga- 
nizuoti poilsio industriją, o lėšas, gautas, sakysim, už licen- 
zinę žvejybą, skirti unikalaus ežero apsaugai. Aišku, gali 
būti ir kitų šios problemos sprendimo variantų, tačiau, šiaip 
ar taip, — omulis ežere keleriopai brangesnis už omulį.., pa- 
tiektą su pomidorų padažu. Norint šią akivaizdžią tiesą per- 
prasti, nereikia būti diplomuotam ekonomistui. .. 

Dabar visų kraštų vidaus, vandenyse žuvų ne per dau- 
giausia, nes, keistas dalykas, juo geriau žmogus gyvena, juo 
stipriau jo protėvių genai bruzda — bent sykį per savaitę 
duok jam meškerę (kitam — žeberklo kotą...) palaikyti. O 
tų žmonių — devynios galybės: tarkime, kad 2000 m. pr. m. e. 
gyveno vienas, o dabar — visas šimtas! Skirtumas didelis ir, 
beje, ne tik kiekybinis. Tas vienintelis mūsų planetos gy- 
ventojas galėjo būti ir Egipto faraonas, taigi tas, kuris žuvų 
negaudė, o iš dabartinės šimtinės bent kas dešimtas — tikrai 
meškeriotojas. Tad iš kur tų žuvų ežeruose be skaičiaus 
bus?.. Be to, žuvų produktyvumą slopina ir kiti žmogaus 
pramanai: į ežerus vamzdžiais ir grioveliais srūvantis neaiš- 
kaus kvapo ir skystumo vanduo, gelžbetoninės užtvankos, 
pertvėrusios kelius į upių aukštupius — neršyklas, o kartais, 
atvirkščiai, kanalai, tuos kelius pernelyg ištiesinę. Antai ka- 
nalu, apjuosusiu Niagaros krioklį, į Hurono, Mičigano ir ki- 
tus Didžiuosius Amerikos ežerus, įkandin okeaninių laivų 
atplaukė ir jūrinės nėgės, kurios anksčiau gyveno tik Erio 
ežere. Nėgėms — parazitinėms žuvims, mintančioms gentai- 

nių krauju, labai patiko lašišos, ir šios neišlaikė klastingo 
priešo antplūdžio: 1950 metais jau retas Hurono ar Miči- 
gano paežerių Žvejas galėjo pasigirti sugavęs tauriąją Žuvį. 

Kai kurias savo klaidas žmogus gali ištaisyti. Pavyzdžiui, 
palikti užtvankose pralaidas žuvims, apvalyti gamyklose pa- 
naudotą vandenį ir pan., tačiau ką daryti su ištirpusiomis 
trąšomis, plūstančiomis į upelius, ežerus, tvenkinius? Prie 
kiekvieno griovio ar drenos valymo įrenginio nepastatysi!.. 
Tiesa, maisto medžiagų turtingus tirpalus šiek tiek nukošia 
pakrančių želdiniai, bet daug to gero ir ežerams tenka. Pa- 
tys savaime šie tirpalai ne visada žuvims pavojingi, daž- 
niausiai — priešingai: juo daugiau fosforo ir azoto druskų 
ežero vandenyje, juo vešlesnės planktono „pievos“, o kar- 
tu — sotesnės žuvų dienos. Deja, tas sotumas ne į gera... 
Ateina žiema, nesudorotas planktonas pradeda pūti, ir eže- 
ruose pasirodo deguonies bado šmėkla. Jos mėginama gin- 
tis: kertamos eketės, į dugną leidžiami aeratoriai, iš kurių 
šnypšdami veržiasi gyvybės dujų burbulėliai, ir pan. Vie- 
name Viskonsino valstijos (JAV) rezervate žuvis nuo troš- 
kimo gelbsti... čiuožyklos. Mat nuvalius nuo ledo sniegą, 
į vandenį prasiskverbia nemaža saulės spindulių, ir, pabu- 
dę iš Žiemos miego, augalai sukrunta: iš vandens sugeria 
anglies dioksidą, o grąžina — deguonį. Tiesa, deguonies fab- 
rikas dirba tik dieną, bet ir tai jau šis tas... 

Šiaip ar taip, be žmogaus pagalbos šiandien žuvys be. 
veik neišsiverčia. Labai dažnai jos pakeičia net gyvenamąją 
vietą. Štai omuliai neblogai jaučiasi ir karčiai sūriame Čianų 
vandenyje, o sena pažįstama žolėdė tilapija — Kubos tven- 
kiniuose; didesniuose Čepkelių raisto ežeruose dar galima 
aptikti prieš II pasaulinį karą įleistų ungurių, o Balchašo 
ežere sazanai — anksčiau čia neregėtos žuvys — tapo pa- 
grindinis žvejų laimikis. Tiesą sakant, sazanų Balchaše nie- 
kas nė neveisė, jie užkariavo ežerą visiškai atsitiktinai. XIX 
amžiaus pabaigoje ichtiologas mėgėjas F. Bogdanovas pa- 
gavo keletą jų Isyk Kulio ežere ir suleido į savo tvenkinį 
(Verno mieste, dabartinėje Alma Atoje). 1898 metais stipri 
liūtis išplovė užtvanką, ir „naminiai“ sazanai ištrūko į lais- 
vę, o paskui Almaatinkos bei Ilio upėmis nuplaukė į Bal- 
chašo ežerą. Naujoji vieta jiems, matyt, labai patiko, nes 
po dešimties metų jų čia buvo ko gero daugiau nei gimta- 
jame Isyk Kulio ežere. Pabalchašės nendrynų (tik Ilio upės 
deltoje — 8000 km2!) nepeikia ir naujakurės, 1935 metais at- 
gabentos iš tolimosios Kanados,— ondatros: 1944 metais 
Balchašo ondatrų ūkis (beje, didžiausias pasaulyje) davė 
šaliai 750 tūkstančių kailiukų. Kanadietiškos „žiurkės“ me- 

džiojamos ir kituose Kazachstano bei Vidurinės Azijos eže- 
ruose: Alakolyje, Čianuose, Aralo jūroje. 

Gimtojoje Kanadoje ondatros ilgą laiką buvo solidesnių 
gentainių — bebrų šešėlyje. Ir kur nebus, jei medžiotojas 
per vieną naktį sugaudavo iki 30 bebrų! Ne veltui, matyt, 
kas kelintas Kanados ežerokšnis vadinamas „Beaver Lake“, 
t. y. „Bebrų ežeru“: 


Tylomis vandens paviršiun 
Išplaukė iš dugno bebrai; 
Pradžioje išniro vienas, 

Antras kyštelėjo galvą, 

Paskum trečias— ir bematant 
Visa kūdra sumirgėjo 
Blizgančiais juodais snukučiais 3?. 


Įvairaus plauko kompanijos greitai susėmė Kanados eže- 
rų švelnųjį auksą: XVIII amžiaus viduryje į Europą kasmet 
buvo išgabenama apie pusę milijono bebrų kailiukų, o XIX 
amžiaus pabaigoje šiems protingiems žvėreliams, kuriuos 
indėnai laikė savo keturkojais broliais, iškilo grėsmė išnykti. 
Kanados vyriausybė pačiu laiku uždraudė juos medžioti, to- 
dėl netrukus jie vėl išplito, bet, deja, neilgam. 1914 metais 
bebrų apsaugos įstatymas buvo panaikintas, ir Kanados pa- 
ežerės ištuštėjo: „„..prie šios menkos, išsekusios kūdros, 
kuri buvo kažkada tikras ežeras, yra sena, apleista bebrų 
užtvanka, tikras jos statytojų energijos ir kantrybės pa- 
minklas. Viršutinis užtvankos kraštas per keturias pėdas iš- 
kilęs virš dabartinio vandens lygio, o pro išgraužtą kamšos 
vidurį sunkiasi vandens čiurkšlė, tyliai murmuliuodama, lyg 
ką sakytų per miegus, o ką — negali suprasti... Netoliese 
stūkso bebrų namelis, kurio gyventojai seniai jau išnyko. 
Iškilusi aukštai virš nusekusio vandens, slapta namelio anga 
dabar atvira smalsioms akims. Kadaise lygutėliai išglaisty- 
tos namelio sienos dabar apžėlusios žolėmis ir gluosnio 
ūgiais. Namelis vis atsparus bei tvirtas ir ištvers daugelį 
metų kaip nebylus ir graudus savo statytojų ištvermės liu- 
dytojas. ..“ 40 

Prie Kanados bebrų gretų retinimo *... prisidėjo kilmin- 
gosios Europos gražuolės, visais laikais vaikiusiosi madų. 
Bet ką čia bebrai: dėl jų įgeidžių verkia net krokodilai! 


* Įvedus griežtus gamtosaugos įstatymus, Kanadoje bebrų vėl pa- 
daugėjo. Kai kur šių graužikų yra net per daug. Bebrų patvenkti eže- 
rokšniai užsemia kelius, dirbamus laukus, miško kirtavietes, todėl jų 
ginamasi. Sudaromos specialios olų, brigados, kurios gaudo bran- 
giakailius žvėrelius ir ištremia į Kanados Šiaurę. 

Niekas tiksliai nepasakys, kiek jų virto Paryžiaus madų ver- 
gių rankinukais. Afrikoje jų taip sumažėjo, kad dabar nėra 
kam atsiliepti į turkanų, puikiai mėgdžiojančių krokodilų 
jauniklių balsus, šūksmus. Tik Vakarų Airikos ežeruose šių 
roplių išlikę kiek daugiau, nes čia jie laikomi bemaž šven- 
tais. Benine, Aukštutinėje Voltoje krokodilai — derlingumo 
simboliai, galingų požemio dvasių įsikūnijimas. Tokių žvė- 
rių, be abejo, negalima medžioti, atvirkščiai, vietiniai gy- 
ventojai juos globoja, retkarčiais net pašeria... viščiukais, 
o krokodilai savo ruožtu pavyzdingai elgiasi, kai ežere greta 
jų maudosi vaikai. Bet ir šiame Afrikos pakraštyje „šven- 
tieji“ ropliai vis dažniau tampa turistinių atrakcionų atri- 
butais, o kai šventasis nuvainikuojamas,— ne per toliausia 
ir iki rankinuko.... 

Ką ežerai gali pasiūlyti elegantiškoms damoms vietoj 
bebrų ir krokodilų? Na, kad ir Ladogos ruonį: šiuolaikinė 
chemija tankų blizgantį vienmetuko kailį nesunkiai paver- 
čia „audine“, „ūdra“ ar kitokia švelniąja „egzotika“. „Imi- 
tacija“,— tarsite ir atsainiai mostelėsite ranka. Be reikalo: 
taip, imitacija, tačiau brangi: Ladogos ruonių sumedžioja- 
ma per metus vos 500, be to, jie skiriasi nuo savo protė- 
vių — Arktikos ruonių. Biologai iki šiol nesutaria, kada ir 
kaip ruoniai pateko į ežerą. Vieni teigia, kad tai įvyko 
„seniai, kai Ladogos ežeras buvo tiesiogiai susijęs su Ark- 
ties jūromis, o kiti linkę manyti, kad ruoniai pasirodė vėliau, 
apiplaukę ilgą Skandinavijos pusiasalį. Tačiau ne tai svar- 
bu. Svarbiausia, kad Ladogos ruoniai ilgą laiką vystėsi vi- 
siškai izoliuotai nuo savo bendrų, taigi jie — šio ežero en- 
demai, ir vien dėl to jų kailinukai verti didelių pinigų. .. 

Iš viso Ladogos ežere gyvena apie 5—7 tūkstančius ruo- 
nių, o štai Baikale — dešimteriopai daugiau, todėl kasmet jų 
čia sumedžiojama arti pustrečio tūkstančio. Maža? Prašom 
dar: ruoniukų kailius siūlo Kaspijos jūra, Saimos ežeras 
(Suomija), Čado ežeras, nors... Ne, pastarojo ežero tropi- 
nius ruonius — lamantinus palikime ramybėje — jų liko per- 
nelyg mažai... 

Pasakoti apie įvairiausius gyvūnus, kurie nardo, plau- 
kioja ir rėplioja mūsų planetos ežeruose, ir nė puse Žodžio 
neužsiminti apie paslaptingąją Nesę,— švelniai tariant ne- 
taktiška, juolab kad gatvės pašnekesiai apie Neso ežero ple- 
ziozaurės gyvenimo smulkmenas baigia išstumti variacijas 
orų temomis. Apie Nesę parašyta šimtai straipsnių, daug 
rimtų ir šiaip įdomių knygų, tad būtų per daug lengvabū- 
diška žadėti pasakyti ką nors nauja, ypač kai gyveni ne 
visai arti Škotijos paežerių. Kas belieka? Nebent išvardyti 

pagrindinius tariamos pleziozaurės „biografijos“ momen- 
tus?.. 

Nesė (gandai apie ją?) „gimė“ IV m. e. amžiuje. Iš 
šio laikotarpio vienuolyno metraštyje yra išlikęs įrašas, kad 
sykį vienuolyno vyresnysis matęs paežerėje, kaip per upę 
plaukusį žmogų užpuolusi kažkokia „baidyklė“, kuri betgi 
išsigandusi vienuolio žegnojimosi ir dingusi ežero gelmėse. 
Vėliau nežinomi „slibinai“ įjunkę lankyti besiganančias kar- 
ves. Prisigėrę pieno ir apdraskę galvijų tešmenis, jie greitai 
išnykdavę ežere ir t. t., ir t. t. Iki 1933 metų visos kalbos 
apie Nesę dangstytos tankiu paslapties šydu, per kurį ir 
kantriausi tyrinėtojai nesugebėjo įžvelgti tiesos grūdo. Nuo 
1933 metų padėtis pasikeitė: pradėjus tiesti geležinkelį, pri- 
reikė sprogdinti Neso ežero pakrančių uolas, ir tąsyk su- 
nerimusį ilgakaklį žvėrį su mažyte gyvatiška galva išvydo 
daug žmonių. Vienas kitas jį net nufotografavo. Tačiau ir 
žodinis „portretas“, sukurtas pagal 117 patikimų liudytojų 
parodymus, aiškiai bylojo, kad paslaptingoji būtybė nepa- 
prastai panaši į pleziozaurą. Mokslininkai tylėjo, nes atrodė 
šventvagiška pati mintis, kad Žemėje dar esama milžiniškų 
roplių, oficialiosios paleontologijos „numarintų“ bene prieš 
100 milijonų metų. Šioje tyloje jau kaupėsi audra, pratrū- 
kusi 1963 metais, kai po specialių sprogdinimų, griaudėju- 
sių keletą dienų, Nesė visai pametė galvą ir pradėjo blaš- 
kytis po visą ežerą. Tų metų vasarą specialūs stebėtojai 
matė ją 40 kartų. Ir ne tik matė, bet ir nufilmavo! Šįsyk 
apie pleziozaurą sušneko ir mokslininkai. Tiesa, iš pradžių 
pašnibždomis, bet kai fizikai „„apčiupinėjo“ Nesę su naujau- 
sia hidrolokacine aparatūra,— ir garsiai: „Taip, Neso ežere 
gyvena mokslui dar nežinomas gyvūnas, galimas daiktas — 
pleziozauras“. - 

Beje, buvo ir skeptikų... Vieni Nesę laikė šešėlių žaismu, 
kiti — sakų prisigėrusiais medžių kamienais, kartkartėmis 
pakylančiais į vandens paviršių, o amerikiečių moksli- 
ninkas V. Linas „iššiiravo“ pleziozauro paslaptį net neiš- 
ėjęs iš savo laboratorijos. Pasak jo, visi liudytojai, tvirti- 
nantys matę Nesę, iš tikrųjų regėję savotišką miražą, susi- 
darantį sudėtingai atsispindint saulės spinduliams nuo vos 
banguojančio ežero vandens paviršiaus; vadinasi, tą patį 
„mato“ kino bei fotokameros, t. y. objektyvūs liudytojai. 

Ką gi, tarkime, kad amerikiečių tizikas teisus, ir per tris 
šimtus Žmonių iš tiesų matė tik gražų miražą. Bet kaip in- 
terpretuoti judančius hidrolakotorių „piešinius“? Be to, Ne- 
sė — ne vieniša. Į ją panašių gyvūnų pastebėta ir kituose 
Škotijos ežeruose, pavyzdžiui, Šinoje, Morare. Įdomi aplin- 

kybė: geologinėje praeityje visi šie ežerai jungėsi su van- 
denynu (transforminiai lūžiai). 

Amerikinis Nesės variantas — „šampas“, kurį 1609 metais 
aptikęs prancūzų jūrininkas S. Sampleinas to paties vardo 
ežere (JAV šiaurryčiai). Vėlesniais metais „šampas“ rodęsis 
šimtus kartų, tarytum tyčia erzindamas antipleziozauriškai 
nusiteikusius mokslininkus. Eina gandai, kad amerikiečiai 
nori įrašyti savo įžymybę į „Raudonosios knygos“ pusla- 
pius... 

Nesėmis ir šampais šiuolaikinių „pleziozaurų“ sąrašas 
toli gražu nesibaigia. Australijos ežeruose gyvena „bunji- 
pas“, Naujojoje Gvinėjoje — „rau“, o Jakutijos ežeruose — 
tiesiog „velnias“ (pastarąjį — skeptikų žiniai — matė specia- 
listas biologas, vėliau nupiešęs pleziozaurišką „velnio“ port- 
retą). Galiausiai būtų labai keista, jei priešistorinių roplių 
nebūtų aptikta senajame Afrikos žemyne. lr ką gi, iš tik- 
rųjų — gyvena ir čia. Bent jau „neakivaizdinių“ istorijų 
apie juos tikrai netrūksta... 

...1907 metais vokiečių keliautojas H. Šomburkas buvo 
prie Bangveulaus ežero Šiaurės Rodezijoje (dabar Zambi- 
ja). Jis labai nustebo sužinojęs, kad šiame ežere, beveik pel- 
kėje, apaugusioje tankiais vandens augalų 6ąžalynais, nėra 
begemotų. Vedlys paaiškino, kad juos suėdęs kažkoks mil- 
žiniškas Žvėris. Tokią pat istoriją H. Somburkas išgirdo ir 
Rytų Angoloje, Dilolo ežero pakrantėse: čia begemotų siau- 
bą vadino „šipekve“. 

1913 metais Vakarų Afriką tyrė vokiečių kartografų eks- 
pedicija, kuriai vadovavo kapitonas fon Šteinas. Kamerūne 
jį sudomino vietinių gyventojų pasakojimai apie paslaptin- 
gąjį „mokelę mbenbę“— pilkai rusvą, dramblio dydžio roplį 
su labai ilgu plonu kaklu ir tokia pat uodega. Gyvenąs jis 
ežere, povandeninėje oloje, ir iššliaužiąs į krantą tik pasiga- 
nyti. Buvę, kad „mokelė mbenbė“ apversdavusi valtis ir nu- 
skandindavusi jose plaukusius žmones. 

Anglų karininkai ilgakaklę baidyklę matė Viktorijos eže- 
re. Vietiniai gyventojai ją vadino „lau“. Nilo ištakoje pa- 
našų žvėrį kurį laiką stebėjo Afrikos tyrinėtojas Grantas, o 
Niasos ežere — Dramond Hėjus. 

1932 metais bendros šveicarų ir amerikiečių mokslinės 
ekspedicijos dalyviai Vakarų Afrikoje aptiko nežinomą „di- 
nozaurą“; jo pėdsakus matė ir garsūs biologai... 

Tai štai kiek „nesių“ ir pasakojimų apie jas. Laikas, be 
abejo, atskirs grūdus nuo pelų, tačiau labai norisi tikėti, 
kad geologinė (o gal — ekologinė?) katastrofa, kitados išti- 
kusi visų rangų „zaurus“, yra pasigailėjusi bent vieno iš jų, 

ir geriausia, aišku, kad tai būtų Nesė. O kas draudžia tikėti? 
Argumentų „už“— per akis, pagaliau ši viltis daug realesnė 
nei galimybė užmezgti ryšį su nežemiška civilizacija... 


Vėlei devynias dienas pašėlę vėjai mus mėtė 
Po žuvingąsias marias, o dešimtąją dieną išlipom 
Mes lotofagų šaly, kur žiedus valgo kaip duoną. 


Homeras. Odisėja 
Ežerų duona 


Saidyto omulio griežinėlis, rūkyta eršketo sprandinė ir 
kita tauri žuviena, kutenanti net išlepintų smagurių gomu- 
rius, tūlam vegetarui pasirodys visai neverta dėmesio. Ką 
gi,— prašom, ežerų kilmės vegetariškų patiekalų meniu taip 
pat netrurgpas. Štai Šiaurės Amerikos indėnai kitados buvo 
neabejingi laukiniams ryžiams, augusiems Didžiųjų ežerų 
pakrantėse, Australijos čiabuviai — vandens lelijų šaknims 
ir pan. „Kuo tik neapgausi pilvo...“— tarsite. Be reikalo! 
Biologai teigia, kad baltosios vandens lelijos Nymphaea can- 
dida, puošiančios ne vieną Lietuvos paežerę, šaknyse yra 
49 procentai krakmolo, 8 procentai baltymų ir iki 20 procen- 
tų cukraus. Vasarą, tiesa, šių maisto medžiagų kiek mažiau, 
nes „baltoji nimfa“ jas suvartoja lapams, žiedams bei sėk- 
loms, todėl patogiausia ežerų duoną kepti rudeniop: ištrauk- 
tos iš vandens rainos kaip gyvatės šaknys susmulkinamos, 
išdžiovinamos ir sumalamos. Prieš maišant tešlą, miltai pir- 
ma dar kartą kitą numirkomi vandenyje, nes kitaip bande- 
lės bus karstelėjusios. Tokios duonos galima išsikepti ir iš 
kitos mūsų ežerų „nimfos“— geltonžiedės lūgnės (Nuphar 
luteum) gumbų. 

Egzotiškesnėse — Afrikos, Azijos — paežerėse plūduriuoja 
artimi mūsų lelijų giminaičiai — lotosai. Senovės Egipte jų 
žiedai buvo skiriami derlingumo deivei Izidei ir saulės die- 
vui Oziriui; penki lotoso žiedai puošė faraonų herbą, egip- 
tiečių monetas. Šventoji gėlė tvirtai įaugo ir į induistų mi- 
tologiją: dievas Brama guli tik ant lotoso lapo, deivė Lakš- 
mė perplaukia vandenyną ant lotoso žiedo ir t. t. 

Grakštūs ilgakakliai, balti, žydri, rožiniai lotosų žiedai 
yra, be abejo, vieni iš tobuliausių gamtos kūrinių, tačiau 
jais mėgavosi ne tik dievai, bet ir paprasti mirtingieji. Pa- 
sak Herodoto, „kai upė išsilieja iš krantų ir užpila lygu- 
mą, vandenyje priauga daug lelijų; jas egiptiečiai vadina 
„lotosais“. Jie (egiptiečiai) nupjauna juos, džiovina saulės 
atokaitoje, paskui sudaužo kaip aguonų sėklų dėžutes ir... 

užmaišo tešlą, kurią kepa ant ugnies. Apvali, obuolio dydžio, 
lotoso šaknis taip pat valgoma, ji yra gana malonaus apy- 
saldžio skonio“ *!. Iš tiesų, aliejingos lotoso sėklos yra 1a- 
bai maistingos. Paskrudintomis ir virtomis jomis iki šiol 
mėgaujasi indai, kinai, o Tibeto liaudies medicinoje ,„šven- 
tojo“ augalo sėklos vartojamos kaip kraujo apytaką skati- 
nanti priemonė. Storose lotoso šaknyse yra daug krakmolo. 
Jos valgomos keptos, virtos ir net žalios, guvesni kulinarai 
gamina iš jų egzotiškas salotas, verda kvapnias sriubas. 
Ne veltui, matyt, Odisėjas pasakojo, kad „kas paragauja 
bentsyk to vaisiaus, saldesnio už medų, grįžt nebenori at- 
gal ir žinios neduoda saviesiems, lieka visas dienas ir gy- 
vena čia su lotofagais, raško lotosą gardų ir savo šalį pa- 
miršta. .„* 42 

Viena lotoso rūšis (Nelumbo nucifera) auga ir mūsų ša“ 
lies ežeruose: Kaspijos jūros „prieangiuose“— Volgos, Kū- 
ros bei Tereko upių deltose, Chankos ežero lagūnose, kai 
kuriuose Pachankio žemumos ežerokšniūose. Bene tankiausi 
lotoso sąžalynai veši Gusinojės ežere, kuris telkšo Putiatino 
salos (Japonijos jūra) akmenynuose: rausvi žiedai čia den- 
gia visą ežerą — tris kvadratinius kilometrus. 

O dabar pavaikščiokime tyliomis... Ermitažo salėmis. 
Vienoje iš jų pamatysime milžinišką žalsvo jaspio vazą, 
svepiančią per 16 tonų. Šis meno kūrinys taip pat susijęs 
su ežerų duona? Žinoma, asociacijos dažnai būna labai mig- 
lotos, tačiau šiuokart jos visai aiškios ir sieja du unikalius 
reiškinius: rusų amatininkų meno šedevras sukurtas Alta- 
jaus priekalnėse, Kolyvanės akmens šlifavimo gamykloje, 
kuri kitados stūksojo šalia to paties pavadinimo ežero. Pa- 
vaikščiokime ežero pakrantėmis, retsykiais nuo gražesnės 
uolos ir į vandenį įdėmiau pažvelkime. Aure, kas ten plū- 
duriuoja, bene beržo šaka? Lapai, iš tiesų kaip beržo, tačiau 
jie tankiai kloja visą įlankos paviršių. Teks mesti spiningą 
ir ištraukti kokią šakelę... Yra! Tačiau kas gi čia? Lapai — 
standūs kaip odiniai, o po jais kabo keisti 2—4 cm ilgio 
vaisiai, pasidaigę aštriais lenktais ragučiais. Mūsų „ber- 
žo šaka“ pasirodo besąs vandens riešutas — agaras (Trapa 
natans). Čia jis vadinamas čilimu. Liaudis jį dar vadina 
vandens kaštonu, velnio riešutu, raguotu riešutu ir pan. 

Perskėlę tvirtą agaro kevalą, viduje rasime baltą riešuto 
branduolį. Jis yra labai maistingas: turi beveik 3 procentus 
riebalų, 25 procentus baltymų ir 55 procentus krakmolo. 
Žmonės visais laikais agarą — džiovintą, virtą ar keptą — 
valgė ir gyrė. Kitados „velnio riešutas“ derėjo ir Lietuvos 
ežeruose, ypač — atlančio laikotarpyje (jo pradžia — apie 

6000 metų pr. m. e.). Pasak ežerotyrininkės N. Savukynie- 
nės, „...šiltas ir drėgnas atlančio periodo klimatas buvo 
palankus agarui augti mūsų ežeruose... Įdomu, kad agaro 
vaisių likučių daugelyje vietų aptikta kartu su ugniakurų 
pėdsakais. Tai rodo, kad pirmykščiai žmonės, gyvendami pa- 
ežerėse, vartojo maistui agaro riešutus. Galbūt branduolius 
valgė žalius, kevalus sumesdavo į laužavietę, o gal pasi- 
skanindavo juos, pakepindavo žarijose. Tačiau subboreali- 
nio sausmečio (prieš 4500—5000 metų) laiku daugelis ne- 
gilių ežerų uždurpėjo, virto pelkėmis, ir šviesiamėgis agaras 
ėmė sparčiai nykti... Jo riešutai tapo retenybe ir jau ne- 
prieinami visiems paežerių gyventojams. ...Agaras liko di- 
dikų stalo skanėstas. Biržų kunigaikščiai Radvilos Kilučių 
ežero riešutus siųsdavo dovanų Lenkijos karaliams. Paga- 
liau 1867 metais išnyko paskutiniai agarai ir Kilučių ežere“ *3. 

Volgos deltoje ir jos senvagių ežerokšniuose agarai auga 
iki šiol. Šio šimtmečio pradžioje Astrachanės turgų preky- 
staliai lūždavo nuo sunkių čilimo maišų. Vandens riešutas 
skalsino čia žmonių maistą ir alkanais pilietinio karo metais. 

Agaras — įstatymo globojamas augalas, ir jūs, be abejo, 
supratote, kad spiningavimas Kolyvanės įlankos sąžalynuose 
buvo grynai simbolinis. Tiesa, kai kuriuose mūsų šalies eže- 
ruose vandens riešutas dera gana gausiai. Antai visai ne- 
seniai, gal prieš kokį dešimtmetį kitą, Orechovojės (Riešuti- 
niame) ežere, telkšančiame netoli Muromo miesto, per 
vasarą būdavo surenkama iki 150 tonų riešutų. Tokios 
plantacijos, deja, retos. 

„Riešutų duona“ auga ir Kinijos, Indijos, Japonijos, Af- 
rikos ežeruose. Indijoje vandens riešutas — ne tik sotus 
maistas, bet ir vaistas nuo dizenterijos, gera priemonė nuo 
„blogos akies“, todėl jis čia auginamas specialiose ežerų 
plantacijose dirbtiniu būdu. 

Duonos galima išsikepti ir iš mums gerai pažįstamo švend- 
ro (Typha latifolia) šaknų, kuriose esti iki 46 procentų krak- 
molo, 24 procentai baltymų ir 11 procentų cukraus. Astra- 
chanėje dar XIX amžiaus viduryje buvo pardavinėjami traš- 
kūs švendrinių miltų sausainiai. O iš paspragintų švendro 
šaknų galima išvirti neblogos kavos. Panašūs patiekalai ga- 
minami ir iš nendrės šaknų, tik šios gal ne tokios saldžios. .. 

Beveik kiekvienas ežeras turi ką pasiūlyti vegetarui, bet 
jei šis labai išrankus, tevažiuoja į Birmą, prie Inlės ežero, 
kuriame auga... pomidorai, kopūstai ir kitos „normalios“ 
daržovės. Šis ežeras — Birmos „venecija“. Į jo skaidrų van- 
denį, kuriame atsispindi žali Šano kalnyno šlaitai, auksiniai 
induistų šventyklų bokštai, subridę per 70 kaimų ir Šve- 

niaungo miestas. Visas gyvenimas čia verda ant pastolių, 
plaustų ir valtyse, tad ir daržai čia pat — ežere. Intai, įsi- 
kūrę šiose pakrantėse, įrengia juos labai originaliai: pina 
iš nendrių demblius (kartais net 60 m ilgio) ir ant jų pila 
dumblą. Kai jo sluoksnis 1,5 metro, daržas paruoštas, ir 
jame galima sodinti daržoves: 100 kvadratinių metrų plo- 
telyje išauginama iki 1000 kopūstų galvų! Patogus daiktas 
tie plaukiojantys daržai. Sugalvojo štai žmogus pasisve- 
čiuoti pas gimines, gyvenančius priešingoje ežero pusėje,— 
prisiriša daržą prie valties ir keliauja sau sveikas (o, kad 
taip mūsų kolektyvinių sodų darbo bitėms!). Arba vėl — 
išteka dukra: nuplukdei daržą, ir kraičio problema išspręs- 
tais 

Panaši, o galbūt ir dar egzotiškesnė „venecija“— Srina- 
gare, Kašmyro sostinėje, Dalo ežero pakrantėse (Indija). 
Apie Srinagarą tikriausiai yra girdėjusios ir geografiją ne 
itin mėgstančios moterys — čia audžiami permatomi, lengvi 
it voratinklis kašmyro šilkai. Moterų pagarba egzotiškai pre- 
kei būtų dar didesnė, sužinojus, kad ji dažniausiai audžia- 
ma... valtyse. Apskritai visas gyvenimas Srinagaro mieste 
prisigėręs Dalo ežero vandens: valtyse gimstama, dirbama, 
mirštama; lengvos valtys — šekarai, zujančios po ežerą vi- 
somis kryptimis,— Srinagaro „taksi“; valtyse ant bangų su- 
pasi varguolių lūšnos, dunkso dideli namai ir įmantrūs vieš- 
bučiai egzotikos ištroškusiems užsienio turistams. O aplin- 
kui — lotoso žiedų kilimas įr plaukiojantys daržai, kur auga 
pomidorai, svogūnai, pupelės, moliūgai. Per ilgesnį laiką 
daržovių šaknys jauga į ežero dugną, bet ne bėda — nukir- 
tai jas ir vilk visą daržą į turgų. Niekas nepasakys, kad dar- 
žovės nešviežios. .. 

Ne visiems užtenka kantrybės daržą plaustą lipdyti, to- 
dėl neretai daroma paprasčiau — šmaukšt griovį, ir ežero 
nebėra. Sėk jo dugne, ko širdis geidžia... Na, o seklesnį 
ežerą galima ir polderių gardais suskirstyti ir tada kiekvieną 
jų skyrium išsiurbti. Taip kanadiečiai prarijo vieną Hurono 
ežero įlanką, o kinai — Gulinčio Drakono ežerą. Pastarasis 
telkšojo Chubėjos lygumoje, netoli Sučeno miesto. Paežerių 
gyventojai ilgai kentėjo nuo potvynių, todėl, pasak legendos, 
sykį jie paprašę Rytų jūros drakonų valdovą, kad šis nu- 
sausintų ežerą. Bet drakonas nebūtų drakonas, jei kreiptų 
dėmesį į žmonių aimanas, ir tik trečiasis jo sūnus slapta 
nuo tėvo ežero vandenį išsiurbęs. Tai sužinojęs drakonų 
valdovas labai supykęs, ežero duburį vėl vandeniu užliejęs, 
o nepaklusniam sūnui liepęs trejus metus pakrantėje gulėti 
(iš čia ir ežero pavadinimas). Ilgainiui ežeras užaugęs, už- 

pelkėjęs, ir kinai, pasekę olandais, jį nusausino: suraižė 
polderių pylimais, įkinkė į malūnus vėją ir šis išsiurbė be- 
veik visą vandenį, o kas liko — pats tas ryžių laukams. .. 

Mūsų kaimynės Latvijos žemėse panašus likimas ištiko 
Lubano ežerą. Vandeningais pavasariais jis užliedavo di- 
delius to paties vardo žemumos plotus — per 600 kvadra- 
tinių kilometrų. Kadangi drakonų ar slibinų čia nėra, pro- 
blemą reikėjo spręsti patiems. Iš pradžių, 1924—1939 metais, 
buvo ištiesinta, išvalyta ir pagilinta iš ežero ištekan- 
čios Aiviekstės upės vaga, ir ežero vandens lygis smukte- 
lėjo žemyn daugiau nei pusmetriu. Plačios paežerės, o kai 
kur ir ežero dugnas virto vešliomis kultūrinėmis pievomis. 
Deja, jų derlius ne visada buvo suvežamas į valstiečių dar- 
žines: lietingais metais, žiūrėk, Lubanas jau pampsta nuo 
suplūdusių į jį vandenų, ir šie, iš krantų išsilieję, semia 
šieno kupetas. Todėl pokario metais ežeras tramdomas to- 
liau: jo krantus surakina pylimai, pakrantes suraižo ka- 
nalų voratinklis, surenkantis intakų vandenis, tad šie dabar 
tiesiai, aplenkdami ežerą, patenka į Aiviekstę: Latvijos „dra- 
konas“ virto 80—100 kmž dydžio vandens telkiniu, auginan- 
čiu paežerių duoną. 

Neretai klausiama: dr skalsi taip išauginta ežerų duo- 
na, ar ne per aukšta jos kaina, juk aukojamas ne bet kas, 
o ežeras, kurį gamta kūrė ilgus tūkstantmečius? Nuomonės 
šiuo klausimu įvairios — nelygu, kurios ,,„suinteresuotosios 
šalys“ — biologai, geografai, žemdirbiai ir kiti — diskutuoja. 
Pabandykime aiškintis, juolab kad pavyzdžių toli ieškoti 
nereikia — čia pat, Zemaičių žemėje, merdi... 

„. „Biržulis, kuris dar 1930 metais buvo priskiriamas prie 
didžiųjų Lietuvos ežerų (plotas — apie 800 ha). Toli sklido 
garsas apie jo istorines pakrantes, priglobusias ne vieno 
kryžeivio galvą, apie vandens paukščių knibždančius nend- 
rynus, svarias Žuvų valkšnas. 1930 metais apyežeryje prasi- 
dėjo sausinimo darbai. Išvalius iš ežero ištekančios Virvytės 
vagą ir sugriovus malūno užtvanką ties Janapolės kaimu, 
ežero vandens lygis nuslūgo 25 cm, o plotas sumažėjo iki 
726 ha. 1934 metais ežeras melioruojamas antrą kartą, ir 
vandens lygis nuslūgsta dar 60-čia centimetrų. Pagaliau 
1952 metais nusprendžiama Biržulį visai nusausinti, o jo 
duburyje įsirengti kultūrinių pievų. Taip iš ežero liko vos 
keliasdešimties hektarų kūdra. Bet žemdirbių lūkesčiai neiš- 
sipildė: melioraciniai kanalai, suraižę buvusį dugną, greitai 
užplaukdavo ir neįstengdavo nutraukti vandens pertekliaus. 
Kur čia svajosi apie ežero duoną, jei žolė —ir ta ne visur 
nendres permušė! Palengva pradėta kalbėti, kad Biržulį rei- 

kėtų atgaivinti. Ir 1968 metais pietinė ežero dalis buvo pa- 
tvenkta betonine vandens lygio reguliatoriaus užtvanka. Da- 
bartinio Biržulio vandenys telkšo 155 ha (kitais duomeni- 
mis — 122 ha) plote. Kitoje dalyje — pelkynai, kultūrinės 
pievos. Yra, tiesa, ir šiek tiek dirbamo lauko, tačiau apie jo 
kainą spręskite patys. .. 

Zinoma, geriau, kai ežeras pats nusenka: ir kalbų ma- 
žiau, ir duona pigesnė. Antai indėnai senuosius Titikakos 
ežero atabradus — terasas bei „pakibusias“ intakų deltas pa- 
vertė bulvių laukais; buvusiame Kaspijos jūros dugne (per 
pastaruosius 50 metų sausuma virto 37 000 kmž jūros dug- 
no) — Lenkoranės žemumoje auginami ryžiai ir pan. Tik 
kažin ar verta minėti, kas kada „buvo“? Juk Sūduvos lygu- 
mos, brandinančios svarų grūdą,— taip pat „buvusių“ eže- 
rų dugnai... 

Ežerai ne tik „kūnu“, bet ir „krauju“ derlių augina — 
ne vieno jų vandenys į perdžiūvusius laukus teka. Šiuo po- 
žiūriu ypač nusipelnę dirbtiniai ežerai, kurie dažniausiai tik 
žemės ūkio kultūroms drėkinti ir tvenkiami. Jau žinome, kad 
tokius ežerus turėjo senovės egiptiečiai, šumerai, khmerai 
ir kitų irigacinių kraštų gyventojai; daug tokių ežerų tven- 
kiama ir dabar. Kita vertus, jei reikia, tai ir tikras ežeras 
savo vandens javui nešykšti. Ne visada, tiesa, šios dalybos 
sklandžiai vyksta: gerai, jei ežeras nuolat vandens pertekęs 
ir daug jo ištekančiai upei atiduoda, o jei ne? Lietuvos 
paežerėse ūkininkaujama pagal tokį principą: kiekvienas eže- 
ras be didelės skriaudos sau gali atiduoti laukams metinės 
vandens lygio svyravimų amplitudės vandens kiekį. Atrodo, 
viskas labai paprasta ir natūralu. Deja... Laukai laistomi 
ne ištisus metus, o tik mėnesį kitą, taigi, norint pamatyti 
dirbtinai sukurtą ežero „metinę vandens lygio svyravimų 
amplitudę“, metų laukti nereikia. Betgi po dirbtinės „amp- 
litudės“ seka ir natūrali (Lietuvos ežerų vandens lygis daž- 
niausiai esti žemiausias vėlų rudenį): ar kiekvienas ežeras 
atgaus tai, ką prarado? Turbūt ne. Tad šioje srityje projek- 
tuotojų dar laukia ilgi tyrimai ir skaičiavimai. Derlių au- 
ginti reikia, bet ne itin aukšta kaina. 

Jei yra ežerų žemdirbystė, tai gal yra ir ežerų gyvuli- 
ninkystė? Žvilgtelėkite į Aralo jūros žemėlapį ir suraskite 
Barsakelmeso salą. Tikriausiai nesunkiai radote: sala yra 
šiaurinėje įūros ežero dalyje, nutolusi nuo artimiausio kran- 
to beveik per pusšimtį kilometrų. Nemaža: ilgis — 27 km, 
didžiausias plotis — 11,5 km, plotas — 185 kmž. Sala apau- 
gusi skurdžia pusdykumės augalija; joje telkšo keli sūrūs 
lagūniniai ežerai. O ar žinote, kad salos pavadinimas, iš- 

verstas į lietuvių kalbą, reiškia „nueisi — negrįši“ ir kad jis 
tiesiogiai siejasi su mūsų pašnekesio tema? Pasirodo, žiemą 
kazachai ganydavo Barsakelmese kupranugarius, ir vargas 
jiems (aišku, žmonėms) būdavo, jei nesuspėdavo sugrįžti 
į žemyną, kol būdavo nepajudėjęs Aralo ledas: saloje — 
nė lašo gėlo vandens, nėra ir didesnių medžių, kad būtų 
galima surišti bent varganą plaustelį. Tiesa, auga saksaūlas, 
bet jis vandenyje skesta... 

Klajoklinė Barsakelmeso gyvulininkystė jau tapo istorija, 
pagaliau ir patį salos pavadinimą derėtų pakeisti. Dabar į 
salą „nebenueisi“, o sykį patekęs, — „būtinai grįši“, nes 1939 
metais ji paskelbta rezervatu. Čia reaklimatizuojami kula- 
nai ir saigos, yra džeiranų, kiškių, švilpikų, fazanų, ku- 
rapkų. 

Bene intensyviausia ežerų gyvulininkystė iki šiol išlikusi 
Čado ežere. Čia ja verčiasi „Žmonės iš vandens“ — kotokai,. 
mums jau pažįstamų sao ainiai, kuriuos ežeras kitados iš- 
gelbėjo nuo arabų antpuolių. Tais laikais liulančios papi- 
rusų salos priglobė ne tik kotokus, bet ir jų gyvulius. Ta- 
čiau salos — mažytės, o buivolų daug, tad Čado „robinzo- 
nai“ priversti nuolat keisti gyvenamąją vietą. Neretai ga- 
lima išvysti tokį vaizdą: ežero paviršiumi slysta lengva pa- 
pirusinė piemens valtelė, o paskui ją nutįsęs ragų miškas — 
buivolų banda. Jei kelionės tikslas toli, prie gyvulių šonų 
pririšami plūdurai — papiruso ryšuliai. Sis augalas kotokams 
labai brangus: priplauks piemuo prie naujos ganyklos — 
papirusų plovos, nusipins iš tų pačių papirusų demblį, pa- 
ties jį ant virpančios „žemės“, suriš šalia augančių papi- 
rusų viršūnes, ir namas gatavas; tada prisirinks sausų au- 
galo stiebų ir, užkūręs laužą, išsikeps čia pat sugautą žuvį, 
o prireikus iš papirusų nusipins naują riestanosę valtį „,nze- 
mę“ arba lengvų vyžų porą. Gaila tik, kad gyvuliai šio uni- 
versalaus augalo nemėgsta... 

Štai ir visa istorija apie ežerų „žemės ūkį“: natūralų ir 
kultūrinį, egzotinį ir įprastą, nelygu kokiomis akimis — lie- 
tuvio ar kotoko — į jį bus žiūrima. 


10 Įdomioji ežerotyra 


Uolotoje viršūnėj skardžio seno 
lizdenasi arai. 

Upeliai tavo krūtine čiurlena, 
ŽZydruoja ežerai. 


A. Isahakianas. Aragacui 


Sevano auka 


„Seniai, labai seniai, — pasakoja armėnų legenda,-— sau- 
same aukštikalnių slėnyje almėjo tyro vandens šaltinis. Tai 
buvo vienintelis vargšų valstiečių turtas, todėl jie jį saugojo 
kaip savo akį — po stipriu užraktu. Sykį prireikė vandens 
neseniai į šį kaimą atitekėjusiai jaunamartei. Ji prisileido 
pilną ąsotį ir grįžo namo, šaltinį užmiršusi užrakinti. Ne- 
laimę žmonės pastebėjo tik vakare, kai per viršutinį rentinį 
persigavęs vanduo jau buvo ištvinęs plačiu ežeru ir artėjo 
prie kaimo. Gelbėdamiesi valstiečiai prakeikė kaltininkę: „Te- 
suakmenėja tas, kas šaltinį užrakinti pamiršo!“ — ir vargšė 
jaunamartė pavirto akmeniu, kuris iki šiol iš ežero kyšo 
(Arsnakaras — „Jaunamartės“ akmuo)“. 

Praėjo daugel metų, į šias vietas atsikėlė kiti gyvento- 
jai — Vano paežerių armėnai. Galbūt juos iš pradžių iš- 
gąsdino atšiaurus aukštikalnių klimatas, o gal buvo kitų 
priežasčių, tačiau naująją savo tėvynę jie pavadino Sev Va- 
nu, t. y. „Juoduoju Vanu“. Tiesa, prieš tai girdėjome kitą, 
mokslinį šios legendos variantą, tačiau dabartiniam pašne- 
kesiui jie abu yra lygiaverčiai: stebuklingi žemės šaltiniai 
suplukdė į Sevano duburį 58 kmš vandens. Ir kokio! Tyro 
it kalnų krištolas, o svarbiausia — gėlo. Viename Sevano eže- 
ro vandens litre tėra 0,7 g druskų, nors ežeras telkšo sau- 
sose subtropinėse platumose, ir beveik visi jo zonos bend- 
ragenčiai — Vano, Rezaijės, Tuzo, Lobnoro, Kukunoro ir kiti 
ežerai yra smarkiai įdruskėję. 

Gėlas vanduo Armėnijoje visais laikais didelė vertybė 
buvo, tad ar bereikia sakyti, kokiomis akimis saulėje išde- 
gusio Ararato slėnio žemdirbiai į greta „kabantį“ (1900 m 
aukštyje nuo jūros lygio) Sevaną žiūrėjo? O šis gyveno 
savo malonumui: tik kas tryliktas jo vandens prietakos 1a- 
šas nutekėdavo Razdano upe, o kiti išgaruodavo. Tokia ne- 
teisybė! XX amžiaus pradžioje kilo mintis panaudoti Seva- 
no vandenį — nukreipti jį į hidroelektrinių turbinas, o paskui 
į Ararato slėnio dirbamus laukus. 1910 metais išėjo knygelė 
„Garuojantys „milijardai ir rusų kapitalo inertiškumas“; jo- 
je armėnų inžinierius S. Manaserianas siūlė pažeminti Se- 
vano ežero vandens lygį 55 metrais ir, padidinus Razdano 
upės nuotėkį, sudrėkinti 120 tūkstančių hektarų žemių. 

28 pav. Hidroelektrinių kaskada, mintanti Sevano ežero vandenimis 
(skaitmenys — hidroelektrinių galia kW 


S. Manaseriano idėja sudomino anglų pramonininką Stiu- 
artą, ir šis nutarė Sevano vandens padedamas elektrifikuo- 
ti... Tbilisį. Šiam projektui pritarė ir caro valdininkai, tad 
jei ne Pirmasis pasaulinis karas, sumaišęs visas anglų ka- 
aa kortas, armėnai būtų praradę ir Sevaną, ir jo van- 

enį. 

Statybininkai prie Sevano pasirodė tik 1931 metais. Pa- 
gal galutinai patvirtintą schemą ežero vanduo, sukęs aštuo- 
nių Razdano upės hidroelektrinių turbinas, turėjo tekėti drė- 
kinamaisiais kanalais į Ararato slėnio sodus. Taigi Sevano 
ežero vaidmuo Armėnijos TSR ekonomikos augimui — didžiu- 
lis. 1962 metais bendra Sevano ir Razdano hidroelektrinių 
galia siekė 556 tūkstančius kilovatų, t. y. tuo metu jos tiekė 
90—95 procentus respublikoje pagaminamos elektros ener- 
gijos. O elektra — tai aliuminis ir varis, mašinos ir staklės, 
kaučiukas ir trąšos. Galima drąsiai teigti, kad Armėnijos 
TSR pramonės pagrindas — Sevano vanduo. Prie viso to 
pridėkime dar Sevano sujudintą mokslo bangą, 75 tūkstan- 
čius hektarų Žydinčiais sodais paverstų žemių, tą didelį 
džiaugsmą, kurį sukėlė nuošaliausiuose kalnų kišlakuose įsi- 
žiebusios elektros lemputės, ir suprasime, kodėl aukštikalnių 
ežeras taip stipriai įaugęs į kiekvieno armėno širdį: Sevanas 
armėnui — Tarybų valdžios simbolis. 

Šviesesniam savo gyvenimui armėnai paaukojo Sevaną. 
Iš pradžių buvo numatyta imti kasmet iš ežero „neliečia- 
mų“ atsargų apie 1 milijardą kubinių metrų vandens (650 
mln. m3 — energetikai ir 375 mln. mš — drėkinimui). Antra- 
jame etape, pažeminus ežero vandens lygį 50-čia metrų, 

vandens ėmimas turėjo sumažėti iki 600 mln. mš per metus. 
Kas ežero laukė ateityje? Didysis Sevanas turėjo virsti že- 
mės ūkio „naudmenomis“, o Mažasis Sevanas — 239 kmž 
ploto vandens baseinu. Bet ir „numarintas“ Sevanas, pagal 
hidrologų apskaičiavimus, būtų buvęs naudingas žmonėms: 
vanduo, kurį anksčiau išgarindavo didžiulio ežero paviršius, 
būtų tekėjęs Razdano upe, ir jos natūralus gamtinis nuo- 
tėkis būtų padidėjęs nuo 50 iki 697 milijonų kubinių met- 
rų, t. y. 14 kartų. : 

Sėkmingai pradėtą Sevano vandens išteklių naudojimą 
sutrukdė Didysis Tėvynės karas. Frontui reikėjo naujos ka- 
rinės technikos, sviedinių, todėl vienintelė būsimojo Seva- 
no—Razdano kaskados Kanakerio HE (102 tūkst. kW) dirbo 
visu pajėgumu, leisdama per savo turbinas vietoj planuotų 
50 mln. mš kelis kartus didesnį vandens kiekį. O juk pagal 
projektą tas pats vanduo turėjo gaminti elektrą ir kitose 
kaskados hidroelektrinėse, drėkinti laukus! Deja, kaskada, 
drėkinamieji kanalai — visa tai buvo dar ateityje, o kol kas 
Sevanas aukojo savo vandenis būsimajai Pergalei. 

Sunkūs buvo ir pokario metai, reikalavę iš ežero kasmet 
po 1,3—1,7 mlrd. mš vandens. Tiesa, šis dabar suko ne tik 
Kanakerio, bet ir Sevano (1949 m.), Giumušo (1953 m.), 
Arzni (1956 m.), o vėliau — Atarbekiano (1959 m.) ir Jere- 
vano (1962 m.) hidroelektrinių turbinas, tačiau ežeras ir vėl 
aukojosi — slūgo greičiau nei buvo numatyta. 

Nežinia, kaip šiandien atrodytų Sevano ežeras, jei į Ar- 
mėnijos TSR nebūtų atkeliavusios Azerbaidžano gamtinės 
dujos, iš esmės pakeitusios respublikos energetinį balansą. 
Pastačius Jerevano, Razdano, Kirovakano šilumines elektri- 
nes, ežero „duoklė“ sumažėjo iki 500 mln. m3 vandens per 
metus. Tačiau svarbiausi Sevano biografijai 1961-ieji metai, 
kai TSRS Ministrų Taryba apsvarstė ir patvirtino jo atgai- 
vinimo planą. Pagrindinė šio plano idėja — pasukti Arpos 
upės nuotėkį į Sevano ežero baseiną — jau realizuota: 49 km 
ilgio požeminis tunelis, perskrodęs takoskyrinį kalnagūbrį 
(kai kur net 668 m gylyje!), plukdo per metus apie 250 mln. 
m3 vandens. Šiuo metu armėnų hidrologai ieško naujų upių 
donorų. 

„Ar ne per brangiai kainavo žmogui Sevano „eksperimen- 
tas“,— sykiais pasigirsta skeptiko balsas, — ar viską buvo nu- 
matę projektuotojai pirminiame ežero vandens išteklių pa- 
naudojimo plane, ar nebuvo padaryta klaidų?“ Taip, Sevano 
ežero vanduo brangus, nes Sevanas — vienintelis, nepakar- 
tojamas, tačiau jokio „eksperimento“ nebuvo. Tai — apgal- 
votas, sąmoningas žingsnis, galbūt auka, kuriai ryžosi ar- 

mėnų tauta, puikiai suvokdama, kad „Komunizmas — tai Ta- 
rybų valdžia plius visos šalies elektrifikacija“. Kalbos apie 
Sevano „eksperimentą“ — tai sočiojo filosofija, kai gyvenimo 
reiškiniai vertinami tik iš nūdienos pozicijų. Taip, Sevano 
panaudojimo plane buvo ir klaidų. Antai jau 6-tojo dešimt- 
mečio viduryje hidrologai suabejojo, ar garavimas iš nusau- 
sinto Didžiojo Sevano paviršiaus (pelkės!) iš tiesų bus ma- 
žesnis nei iš buvusio vandens paviršiaus, o jei ne, tai kokie 
vandenys maitins Razdano kaskados hidroelektrines vėles- 
niais metais? Neaiškios buvo ir Didžiojo Sevano dugno pa- 
naudojimo žemės ūkiui galimybės ir t. t. Tačiau, kita ver- 
tus, šios klaidos buvo neišvengiamos, nes laikas nelaukė, 
o hidrologijos mokslas galėjo atsakyti toli gražu ne į visus 
praktikų klausimus. 

Taip, laikas Sevanui buvo ne itin geras sąjungininkas. 
Koks projektuotojas galėjo numatyti, kad pačiame darbų 
įkarštyje šalį užgrius karo negandos ir į jokius planus ne- 
įtraukti ežero vandens kubiniai metrai turės gaminti elekt- 
ros energiją, aliuminį, sprogmenis? Koks aiškiaregys galėjo 
nuspėti, kad sunkiais pokario metais Sevano vanduo, įsikū- 
nijęs pramonės įmonių įrengimuose, metale, statybinėse me- 
džiagose, išsisklaidys po plačią karo nusiaubtos šalies teri- 
toriją? 

„Tai kodėl, — paklausite, — atsisakyta Sevano paslaugų 
šiandien?“ Visų pirma, neatsisakyta. Tie 250 milijonų kubi- 
nių metrų vandens, kurie kasmet požeminiu kanalu atplūsta 
iš Arpos upės, galų gale taip pat patenka į Razdano hidro- 
elektrinių turbinas, tik dabar Sevanui nebereikia eikvoti sa- 
vo vandens atsargų. Ir ežerui gerai, ir respublikos energe- 
tika nenukenčia,— nauja hidroelektrinė prie Arpos upės bū- 
tų atsiėjusi ne mažiau kaip požeminio kanalo statyba. Kita 
vertus, kodėl gi dabar, kai tapome turtingi, negalėtume at- 
sidėkoti ežerui už visa gera? Stai kodėl Sevano rekonstruk- 
cijos plane atsirado punktas, įpareigojantis vandens ūkio 
specialistus pakelti ežero vandens lygį keturiais metrais. 
Zinoma, perspektyvoje, kai į Sevaną bus nukreipti Vorotano, 
Gergero ir kitų upių vandenys. Kas žino, galbūt suveiks ir 
geofizikų „patrankos“, nukreiptos į dažniausiai giedrą Se- 
vano dangų, ir iš jo pasipils gaivinančios liūtys? 

Kaip atrodo Sevanas šiandien? Pasikeitęs: 18 metrų smuk- 
telėjęs jo vandens lygis, daugelyje vietų, ypač Didžiajame 
Sevane, nutolę senieji krantai, išnirusios baltomis klintimis 
nukrėstos uolos, ilgu pusiasaliu virtusi vienintelė sala. Bene 
daugiausia pakito ežero vandens fizinės ir cheminės savy- 
bės. Anksčiau Sevanas per vasarą sukaupdavo milžinišką 

šilumos kiekį: ne kiekviena aukštikalnių žiema jį įstengdavo 
ištraukti, ir ežeras užšaldavo tik sykį per 15 metų, o dabar 
(nuo 1971 m.)-— kasmet. Ledas pats savaime nėra didelė 
nelaimė; blogiausia, kad sutriko ežero ritmas. Anksčiau vil- 
nijantis Sevanas per žiemą kaupdavo deguonies atsargas, 
vėdindavosi, o po ledu — viskas atvirkščiai, tad ar bereikia 
sakyti, kad naujasis režimas nepriimtinas Sevano žuvų ka- 
raliui išchanui: žiemą — tvanku, trūksta oro, vasarą — per 
šilta (saulės spinduliai daug ikur įsiskverbia iki pat dugno), 
pagaliau ir vanduo „žydi“,— kaip jame turi jaustis tauru- 
sis upėtakis? 

Daug skubiai spręstinų problemų susikaupė Sevano pa- 
ežerėse, tačiau pagrindinė — ežero vandens lygio atkūrimas. 
Būtent į tai šiandien ir sutelktos visos mokslininkų, hidro- 
technikų, statybininkų pastangos. Armėnų tauta, o sykiu su 
ja visa šalis deramai įvertino Sevano auką... 

Sevanas — ryškus, bet ne vienintelis ežerų hidroenerge- 
tikos puslapis. Baikalas ir Zaisanas (TSRS), Viktorija (Tan- 
zanija, Kenija, Uganda), Manikuaganas, Mušalaganas, Mi- 
šikamas ir Nipigonas (Kanada), Kamberlendas ir Okičobis 
(JAV) — toks tik pačių didžiųjų pasaulio ežerų, tapusių hid- 
roelektrinių vandens telkiniais, sąrašas. O kur dar vidutiniai 
ir ypač mažieji ežerai! Tik Lietuvoje jų kiek! Štai 1953 me- 
tais pradėjo veikti „Tautų draugystės“ hidroelektrinė prie 
Drūkšių ežero (vandens lygis pakeltas 0,6 m), vėliau — Pa- 
dysnio HE (Dysnų ežeras), Bagdononių HE (Strėvos upės 
aukštupio ežerai — Gilušis, Ėglis, Strėvys, Strėvaitis), An- 
talieptės HE (patvenkti 26 ežerai, bendras vandens telkinio 
plotas — 19,1 km?) ir kt. Ežerų vandenį naudoja ir didžioji 
energetika: Lietuvos VRE tvenkinys šaldytuvas sukurtas 
Anykščių, Ignalinos AE — Drūkšių ežerų pagrindu. 

Ežerų — hidroelektrinių vandens telkinių nelaukia Seva- 
no likimas, nes niekas nesikėsina į jų amžinas vandens at- 
sargas, tačiau ir čia savų bėdų pakanka. Didžiausias rūpes- 
tis — staigūs vandens lygio svyravimai, dažniausiai neturin- 
tys nieko bendra su ežero pobūdžiu. Antai iki 1959 metų, 
ko! Baikalo ežeras tapo Angaros upės hidroelektrinių kas- 
kados vandens telkiniu, jo vandens lygis svyravo per metus 
vidutiniškai 83 cm, o dvigubai didesnė amplitudė (163 cm) 
būdavo tik sykį per 60 metų. Kai ežerą patvenkė Irkutsko 
HE užtvanka, situacija pasikeitė — vandens lygis pradėjo 
kasmet šokinėti beveik 2 metrų diapazone, ir į šį hidrologinio 

„ režimo pakitimą jautriai sureagavo beveik visos ežero sis- 
temos grandys: krantai (kai kur atsitraukia per metus 3— 

5 m), vandens masė, planktonas, žuvys. Biologai teigia, kad 
dėl šios priežasties pakito ir omulių gyvenimo ritmai. 

Ežeras — šimtadarbis, daug, labai daug ką sugeba: drus- 
ką ir geležį kaupti, žuvis ir duoną auginti, prireikus gali ir 
savo vandenis paaukoti. Tik ar kiekvienas tikslas pateisina 
priemones? .. 


Įsivaizduokite: jeigu žmogus sveria 15 kilo- 
gramų daugiau, negu turėtų sverti, jis ap- 
krauna savo širdį, raumenis, raiščius taip, 
lyg nešiotų visą dieną 15 kilogramų bulvių 
nešulį. Pabandykite ištisą dieną panešioti 
ant nugaros tokį maišelį! 


H. Hilmoras. Bėgioti — sveika 
Bėgimas nuo infarkto 


Ežeras nėra amžinas: jo vandenyje, dubenyje kaupiasi iš 
aplinkos suplautos medžiagos ir per sudėtingus tarpinius 
ryšius veikia visas ekologinės sistemos grandis. Dulsvėja 
ežero vilnis, platėja pakrantės augalų vainikas... Natūrali 
evoliucija — užaugantis, pelkėjantis ežeras. Sio proceso in- 
tensyvumas priklauso nuo ežero dydžio, gylio, pratakumo, 
aplinkinių uolienų tirpumo. Geografai yra apskaičiavę, kad 
dabar Lietuvoje telkšo tik nedidelė paskutiniojo ledynmečio 
paliktų ežerų dalis. Daugelis jų jau nunyko: beveik du treč- 
daliai mūsų pelkių — ežerinės kilmės. 

Lėtas maisto medžiagų kaupimasis ežere ir gausėjanti 
organinė produkcija yra natūralus, niekam nuostabos ne- 
keliantis reiškinys. Ežerotyrininkai jį vadina eutrolizacija. 
Siuo pagrindu ežerai net klasifikuojami. To pradžia vokie- 
čių mokslininko A. Tynemano ir švedų — E. Naumano dar- 
bai. Pagal Tynemano—Naumano klasifikaciją ežerai skirs- 
tomi į oligotrofinius (mažamaisčius), mezotrofinius (vidutin- 
maisčius) ir eutrofinius (daugiamaisčius). Tokia yra ir 
natūralios ežero evoliucijos seka. 

Mokslo ir technikos revoliucija, įvykusi pramonėje, o kiek 
vėliau —ir žemės ūkyje, įtraukė į gamybos procesą naujas 
žaliavas, naujas teritorijas, staiga buvo išjudinta ir atpa- 
laiduota labai daug medžiagos ir energijos, pakeisti nusi- 
stovėję jų gabenimo keliai. Gamtinės sistemos greitai surea- 
gavo į pakitusias aplinkos sąlygas: vieni jų jautriai išba- 
lansuotų mechanizmų krumpliaračiai pradėjo suktis pernelyg 
dideliu greičiu, kiti, atvirkščiai, sustojo. 

XX amžiaus tempas neaplenkė ir ežerų. Nuaidėjo pavo- 
jaus signalas. Pirmiausia — Vakaruose: garsieji Alpių eže- 

rai — Ciūricho, Ženevos, Bodeno, nuo seno laikyti tyrų oli- 
gotrofinių ežerų etalonu, per labai trumpą laiką įgavo visai 
naujų bruožų, bylojančių apie spartų eutrofizacijos procesą. 
Ligos simptomai buvo akivaizdūs: smarkiai padidėjusi pir- 
minė ežero produkcija, pakitusi fitoplanktono rūšinė sudėtis, 
dėl to pagausėjo žaliadumblių, radosi raudono Oscillatoria 
žubescens dažo („kruvinieji“ ežerai!). Per planktoną mažėjo 
ir vandens skaidrumas, o žuvę organizmai storu sluoksniu 
klojo ežerų dugną. Toliau — grandininė reakcija: organinės 
masės oksidacijai mobilizuojamos ežerų giliųjų vandens 
sluoksnių deguonies atsargos, intensyvėja anaerobiniai pro- 
cesai, plečiasi sieros vandenilio prisotintos „negyvosios Zo- 
nos“. Pakitusios ežerų ekologinių sistemų aplinkos sąlygos 
lėmė ne tik ekologinės piramidės apatiniojo aukšto — pirmi- 
nės produkcijos — rūšinės sudėties persitvarkymą. Suiro ir 
piramidės viršus: išnyko lašišinės žuvys, o jų vietą užėmė 
kitos, menkaverčių rūšių. Mokslinėje literatūroje pradėtas 
vartoti naujas terminas — antropogeninė eutrofizacija... 

Ežerų antropogeninė eutrofizacija — tai spartus maisto 
medžiagų kaupimasis, nenatūraliai didelė pirminė organinė 
produkcija, pažeidžianti ekologinės sistemos balansą. Ko- 
kios šio reiškinio priežastys? Išsamūs tyrimai, atlikti dauge- 
lio šalių mokslininkų įvairių tipų ežeruose, pateikė labai 
daug duomenų, bet aiškinami jie buvo gana įvairiai. Nekėlė 
abejonių tik viena: sparti ežero eutrofizacija visada susijusi 
su padidėjusiu maisto medžiagų (biogenų) kiekiu jo vande- 
nyje. Taigi ežerus, kaip ir išsivysčiusių pasaulio šalių gy- 
ventojus, skaudžiai plaka ta pati XX amžiaus rykštė — nu- 
tukimas ir su juo susijusios ligos. Infarktas, pasirodo, gre- 
sia ne vien Žmogui... 

Kuri iš daugybės į ežerą suplaukiančių medžiagų yra 
pati piktoji? Gal net ne viena, o kelios? Šiuo klausimu eže- 
rotyrininkai karštai diskutavo. Pagaliau padarė išvadą, kad 
ežerų eutrofizaciją lemiantys elementai — azotas ir iosforas, 
ypač pastarasis. Daugybės eksperimentinių tyrimų bei ste- 
bėjimų, atliktų tiesiog ežeruose, duomenys taip pat rodo, 
kad eutrofizacijos tempą lemia ne tik absoliutus šių me- 
džiagų kiekis, bet ir jų tarpusavio santykis. Mat fitoplank- 
tonas sparčiausiai vystosi, kai vandenyje ištirpusio azoto 
ir fosforo santykis būna toks pat, kaip ir augalų ląstelėse, 
t y. 16:1*. 


* Literatūroje galima aptikti ir kitokius „santykius“, pvz, 12: 1, 
15:1 ir pan. 

Fosfatai silpnai tirpsta vandenyje, todėl tekantis vanduo 
jų nedaug gali išplauti iš dirvos. Deja, žmogus išlygina šią 
gamtos „disproporciją“: į daugelį ežerų nuleidžiami miestų 
ir gyvenviečių naudoti buitiniai vandenys, pavasario upokš- 
niai plukdo fosiorą iš gausiai tręšiamų laukų. Ežerams šios 
„dovanos“ ne į sveikatą... 

Kai kurių šalių mokslininkams ežerų eutrofizacijos pro- 
blemą reikėjo spręsti labai operatyviai, nes iškilo grėsmė 
ištisų rajonų ekonomikai. Antai, sparčiai blogėjant Didžiųjų 
Amerikos ežerų vandens kokybei, suinteresuotų šalių — JAV 
ir Kanados — mokslininkai nuo 1965 metų pradėjo šiuos eže- 
rus išsamiai ir sistemingai tirti. Sukaupta daug tomų fakti- 
nės medžiagos ir nustatytas svarbiausias ežerų ligos sukėlė- 
jas. Tai vis dėlto fosforas. Mokslininkai prognozavo, kad, 
sumažinus jo prietaką, ežerus bus galima išgydyti. Pirmiau- 
sia turi būti pakeista sintetinių skalbiklių technologija. Mat 
naudoti buitiniai vandenys yra svarbiausias fosforo šalti- 
nis. Ir štai čia prieš mokslą sukilo muilo karaliai — skal- 
biklius gaminančių firmų bosai. 

Rinkdami naujus „įkalčius“ fosforui, Kanados ežerotyri- 
ninkai ėmėsi grandiozinio eksperimento. Laboratorija — On- 
tarijo provincijos ežeringoji zona, mėgintuvėliai — 46 dar 
nepatyrę žmogaus ūkinės veiklos poveikio ežerai. Jie buvo 
dirbtinai tręšiami įvairiais biogeniniais elementais. Ryškiausi 
jų pirminės organinės produkcijos kiekybiniai bei koky- 
biniai pakitimai pastebėti tik patręšus fosfatais. Eksperimen- 
tas tebevyksta, jis planuojamas 20-čiai metų, bet nuospren- 
dis fostorui jau pasirašytas: muilo karaliai įpareigoti nepikt- 
naudžiauti fosfatais. 

Spartinant žemės ūkio produktų gamybą, nuolat didėja 
ir dirbamų laukų tręšimo. normos. Štai Suomijos ežerotyri- 
ninkai yra apskaičiavę, kad žemdirbystės rajonuose per me- 
tus iš 1 kvadratinio kilometro dirvos gali būti išplaunama 
iki 44 kilogramų fosforo, o tai 10 kartų daugiau-už gamti- 
nių landšaftų „normą“. Žemdirbystės poveikį ežerų vandens 
prisotinimui fosforo pastebi ir mūsų respublikos geografai. 
Jų duomenimis Lietuvos TSR nacionalinio parko tręšiamos 
aplinkos ežerų vanduo fosioro turi 7 kartus daugiau negu 
miškuose esančių ežerų vanduo, o kai ežerai teršiami ir gy- 
vulininkystės fermų atliekomis, šis santykis būna dar di- 
desnis. 

Ežerų antropogeninė eutrofizacija susideda iš daugybės 
smulkių detalių; jų veikimą galima nustatyti tik iš ilgalaikių 
tyrimų gamtoje. Atraminė tokių darbų bazė mūsų šalyje yra 
įkurta prie Valdajaus ežero (Novgorodo sritis). 

Dažnai antropogeninė ežerų eutrofizacija tapatinama su 
vandens užterštumu. Taip teigti negalima, nes ne visos į 
ežerą patekusios medžiagos sukelia jo pirminės organinės 
produkcijos suklestėjimą. Žinoma ir atvirkštinė reakcija, bet 
apie tai — vėliau. 

Skirtingai nuo gamtinės, antropogeninė eutrofizacija — 
reguliuojamas procesas: sumažinus maisto medžiagų, pir- 
miausia fosioro, prietaką į ežerus, jį galima sustabdyti. Bet 
tam reikia, kad „ekologiškai“ mąstytų įvairių sričių specia- 
listai. Dažnai net žinybiniai jų interesai gali sutarti su eže- 
rotyrininkų sprendžiamomis problemomis. Štai Lietuvos žem- 
dirbystės mokslinio instituto darbuotojai siūlo sumažinti dir- 
vų tręšimo mėšlu žiemos normas — tada pavasarį upokšnių 
vandenyse bus mažiau fosforo. Deramai prisidėtų ir apsau- 
giniai ežerų šlaitų želdiniai. 

Daugelio pasaulio ežerų antropogeninė eutrofizacija yra 
tiesiogiai susijusi su jų teršimu pramonės įmonėse ir bui- 
tyje naudotais vandenimis, t. y. su koncentruota biogeninių 
medžiagų prietaka į ežerus. Lietuvos ežerams aktualiau ant- 
ra — pasklida prietaka iš aplinkinių dirbamų žemių. Tai 
rodo ežerai, telkšantys nuo seno intensyviau ariamose mūsų 
aukštumų pašlaitėse: seklūs, sudumblėję, užaugę vešlia van- 
dens augalija. Kai kurie iš jų dar drėkina gretimus laukus, 
kultūrines ganyklas. Kiek ežerui tokia „tarnyba“ gali at- 
sieiti, matyti kad ir Bartkuškio kaimo (Širvintų raj.) apy- 
linkėse. .. 

Siaip ar taip, labai svarbu neperžengti antropogeninės 
apkrovos ribų, kitaip — ekologinė sistema ima nykti. Ka- 
dangi pagrindiniu elementu, skatinančiu ežerų antropoge- 
ninę eutrotizaciją, laikomas fosforas, ieškoma jo ribinių „nor- 
mų“. Tos „normos“ labai nevienodos, nes tiriami įvairiausi 
ežerai. Antai olandų mokslininkai mano, kad ežerai bus ap- 
saugoti nuo „infarkto“, jei fosforo prietaka per metus bus 
ne didesnė kaip vienas gramas kvadratiniam metrui (ežero 
ploto). Aišku, kad į vienodas apkrovas skirtingai reaguos 
įvairaus gylio ežerai, todėl ežerotyroje gana populiari R. Fo- 
lenveiderio schema, siejanti ežero eutrofizacijos laipsnį su 
jo vidutiniu gyliu ir plotu bei metine fosforo prietaka. Pagal 
šią schemą ežeras, kurio vidutinis gylis 10 metrų, gali per- 
eiti iš mezotrolinės stadijos į eutrofinę net ir tada, kai me- 
tinė fosforo prietaka yra lygi tik 0,2 g/m2. Tiesa, ši schema 
yra daugiau kokybinė nei kiekybinė, bet ir ji rodo, jog ma- 
žieji mūsų ežerai yra labai jautrūs dirbtiniam poveikiui. 

Medikai siūlo daug būdų, kaip išvengti infarkto. Vienas 
iš jų — bėgimas ristele. Ežerams, deja, šis būdas netinka. 

Jų sveikata — žmogaus rankose. Stai prieš kokį dešimtmetį 
buvo beveik išnykęs Paličo ežeras — vienas iš gražiausių 
Jugoslavijoje: Voivodinos lygumos perlas virto apgailėtina 
pelke, kurioje neliko vietos net ir vandens paukščiams — 
visur rūgo Suboticos miesto „gėrybės“. Nors pavėluotai, 
žmonės vis dėlto suprato savo kaltę ir ėmė ežerą „kapita- 
liškai remontuoti“. Pradėjo pinigų rinkliava, nes vien entu- 
ziazmu 10 kmž ploto ežero neiškuopsi. Kai į Paličo gelbė- 
jimo fondą suplaukė beveik 100 milijonų (!) dinarų, užvirė 
darbas. Galingoms žemsiurbėms talkino Suboticos miesto 
gyventojai, kariuomenės daliniai; čia, ežero dumblynuose, 
leido savo atostogas savanorių būriai. Pagaliau 1977 metais 
atėjo diena, kurios nekantriai laukė visa Voivodina: išardo- 
ma užtvanka, ir švarų ežero duburį užlieja skaidraus van- 
dens banga. Paličas atgimė... 

„..Bet vis dėlto tai buvo jau kitas ežeras. Ir svarbiau- 
sia čia visai ne tai, kad pirmuosius vandens lašus gausiai 
atmiešė gintarinis vynas, kurį liejo iš ąsočių tautiniais dra- 
bužiais apsirengusios gražuolės, tūkstantinės minios akivaiz- 
doje linkėjusios ežerui „amžinos jaunystės“. Ne, viskas daug 
paprasčiau. Seniai praėjo tie laikai (nors daugelis puikiai 
juos prisimena), kai tarėmės esą gamtos valdovai: patriukš- 
mavome, prirašėme devynias galybes straipsnių ir... nuri- 
mome, perpratę, kad geriausiu atveju pajėgtume tiksliai 
nukopijuoti kokį tipinį blokinį mikrorajoną, bet ne subtilų 
gamtos kūrinį. Galime, tiesa, jį kiek parestauruoti, „įrė- 
minti“, tačiau su saiku, kruopščiai, kaip restauruojami tikri 
meno šedevrai. 

Kiekviena chirurginė operacija gresia komplikacijomis, 
juolab kai ji daroma sudėtingame ežero organizme. Stai 
kodėl ežerotyrininkai yra terapinio, o ne chirurginio ežerų 
gydymo šalininkai. Bet jei liga pernelyg įsisenėjusi ir jokie 
vaistai nebegelbsti? Ką gi, tada reikia operuoti: „pseudopa- 
ličai“, „pseudolėnai“ ir kitokie naujadarai vis dėlto patrauk- 
lesni už dumblinas balas. Be to, kas žino, galbūt didžioji 
menininkė Gamta kada nors pavers juos genialiomis Pali- 
čo, Lėno ir kitų ežerų kopijomis? .. 


Dažnai mes norim sugrąžinti tai, 
Kuo stengėmės anksčiau nusikratyti. . . 


V. Šekspyras. Antonijus ir 
Kleopatra 


Dėmesio: maudytis negalima! 


„Ant rašomojo stalo, papuošto perlamutro mozaika, kuri 
vietomis jau buvo ištrupėjusi ir paliko tik gelsvus lovelius, 
pilnus ktijų, buvo suversta daugybė įvairių įvairiausių niek- 
niekių: krūva smulkiai prirašytų popiergalių, prislėgtų mar- 
muriniu pažaliavusiu presu su kiaušiniu viršuj, kažkokia 
senobinė knyga odiniais apdarais ir raudonais kraštais, iš- 
džiūvusi citrina, didumo sulig laukiniu riešutu, nulaužta 
krėslo atrama, stikliukas su kažkokiu skysčiu ir trimis mu- 
sėmis, uždengtas laišku, trupinėlis smalkos, kažkur rasto 
skuduro gabaliukas, dvi rašaluotos plunksnos, išdžiūvusios 
it džiovininkės, dantų krapštiklis, visiškai pageltęs, kuriuo 
šeimininkas turbūt rakinėjo dantis dar prieš prancūzų žygį 
į Maskvą“ **. 

Patikrinus Pliuškino sandėlį, pravartu žvilgtelėti, kas 
slypi ežerų „taupyklėse“. Ko tik čia nėra! Varis ir cinkas, 
senos automobilių padangos ir polietileno skutai, kadmis ir 
kobaltas, švinas ir gyvsidabris, medžiagos, kurių pavadini- 
mus vienu atsikvėpimu gali ištarti tik chemikai,— tai tik 
menka dalelė ežero „gėrybių“, priglobtų „juodai dienai“. 
Tiesa, ežerą galima pateisinti: visa tai daro ne jis, o žmo- 
gus, ir toks lengvabūdiškumas jam brangiai atsieina. Iš pra- 
džių — lyg ir nieko: ir vandenys skaidrūs, ir žuvelės nardo, 
tačiau šioje idilijoje slypi pavojus. Prarys apie chemiją nie- 
ko nenutuokiantis kirminukas, tarkime, kokį polichlorbifenilo 
grūdelį, paskui — dar, ir, žiūrėk, jau pats tapo „polichlor- 
bifeniliniu“. O kirminukus, žinia, mėgsta žuvelės, žuveles — 
žmogus. Štai čia ir įkrintame į duobę, kurią patys išsika- 
sėme. Visa bėda, kad „cheminę“, „švininę“ ir kitokią ,,egzo- 
tišką“ Žžuvienę valgo ne tie, kas įvairia bjaurastimi ežerus 
peni... Ar ne geriau tąsyk iš karto tiek rūgštelės ar kokio 
šarmo šliūkštelėti, kad visos žuvys pilvus išverstų? Bent 
jau viskas būtų aišku: jokių iliuzijų — ežeras užnuodytas... 

JAV mokslininkai apskaičiavo, kad į Erio ežerą per me- 
tus patenka apie 2500 t vario, 1900 t švino ir 6750 t cinko, 
t. y. 80—600 kartų daugiau negu iki 1850 metų. Šis balas- 
tas, pasirodo, ne iš karto į dugną nugrimzta: varis sklando 
vandenyje 104 dienas, cinkas — 152, švinas — 180. Pagrindi- 
niai šių medžiagų tiekėjai — pramonės įmonės, išleidžian- 

čios į Erį ir kitus „Didžiojo penketo“ ežerus nepakankamai 
išvalytus naudotus vandenis. Kita vertus, beveik 10 procen- 
tų švino, cinko ir kitų Mendelejevo lentelės elementų pa- 
tenka į ežerus su atmosieros krituliais. 

Didžiųjų Amerikos ežerų pakrantėse apstu stambių me- 
talurgijos įmonių, chemijos kombinatų ir kitokių XX amžiaus 
„stebuklų“, tad Erio, Ontarijo, Mičigano ir kitų ežerų už- 
terštumas nors ir nepateisinamas, tačiau bent suprantamas. 
Bet kodėl gi įvairių rūgščių cisterna baigia virsti Atabaskos 
ežeras, kuris telkšo ne itin tankiai gyvenamuose Kanados 
plotuose? Nemalonūs dalykai prasidėjo tada, kai apie 200 km 
į pietus nuo Atabaskos ežero, to paties pavadinimo upės (ir 
ežero intako) baseine, buvo aptikti stori bitumingųjų smėlių 
klodai. Pakvipo nafta. Albertos provincijoje kilusią bitu- 
mingųjų smėlių karštligę galima palyginti nebent su Klon- 
daiko aukso paieškomis. Ir Atabaskos pakrantėse, ir Klon- 
daike — atšiauri, pirmykštė gamta; ir vienur, ir kitur buvo 
„daromi“ dideli pinigai. Tuo analogija, ko gero, ir baigiasi. 
Toliau — skirtumai. Kiek galima spręsti iš Džeko Londono 
apsakymų ir Lietuvos kino studijos filmų, aukso ieškotojai 
buvo gamtos vaikai, romantikai (į išimtis nekreipsime dė- 
mesio, kur jų nebūna!). Ilgą Šiaurės žiemą jie trumpindavo 
saliūnuose prie viskio stiklo, kortų stalo; kartais, tiesa, pa- 
sipešdavo — kas be ko, tačiau tai — greičiau dėl priverstinio 
dykinėjimo nei dėl bjauraus būdo... Kitaip viskas klostėsi 
Atabaskos paežerėse. Bituminguosius smėlius čia sėmė ne 
pavieniai laimės ieškotojai, o stiprūs monopoliniai susivie- 
nijimai (beje, daugiausia JAV); sėmė net tada, kai svili- 
nantys speigai paversdavo šiaip purias uolienas tvirtu beto- 
nu —ko neįkąsdavo ekskavatorių dantys, ,,sukramtydavo“ 
trotilo užtaisai. Čia pat dygo ir gamyklos, kurių cechuose 
juodieji smėliai virsdavo nalta, jos produktais bei įvairio- 
mis — kietomis ir skystomis — gamybos atliekomis. Apie jų 
cheminę sudėtį byloja ežerų pakrantėse stypsančios kaliau- 
sės ir iškalbingi reklaminiai skydai: ,„,Nesimaudyti! Pavo- 
jinga gyvybei!“ 

Stipriai apnuodyti ir kai kurie Vakarų Europos ežerai, 
netgi tokie garsūs ir populiarūs kaip Ženevos. Pasak švei- 
carų mokslininkų, šio ežero dugno nuosėdose susikaupė apie 
65 t gyvsidabrio — itin pavojingo nuodo, kuris kitados liūd- 
nai išgarsino Japonijos paežerės. O mažesni Skandinavijos 
ežerai dažnai nunyksta, regis, visai be priežasties: ir vanduo 
tyras, ir dugne jokios bjaurasties nėra. Bet pernelyg skaid- 
rus vanduo, pasirodo, taip pat ne visada gerovės rodiklis. 
Čia nebegali gyventi nė planktonas. Kodėl? Merdinčių Nor- 

vegijos,: Svedijos ežerų vandenys yra labai rūgštūs, ir dėl 
to kalti pramoninės Vakarų Europos, ypač Rūro baseino 
gamyklų kaminai, kasdien išmetantys į atmosferą be galo 
daug sieros junginių. „Rūgštus“ oras, „rūgštūs“ lietaus de- 
besys, atplaukę prie Skandinavijos krantų oro keliais, „rūgš- 
tūs“ ežerai — iškalbingi pavyzdžiai, rodantys, kad dabar 
dažnai tenka sugerti vandenį ir nespjovus į šulinį... 

Džiaugiamės, kad mūsų ežerų vandenys dar palyginti 
švarūs, kad dar nė vienoje paežerėje nepamatysime užrašo: 
„Maudytis negalima — užteršta!“, kad net vaikai Žino, jog 
ežeras — tai ne šiaip bala, o gyvas vanduo, kuriame žydi 
lelijų žiedai, nardo ešeriai, lydekos, pūgžliai ir kitokia gy- 
vastis ir t. t. Ką gi, šis džiaugsmas visai pamatuotas, ir, 
sakysim, vilniečiams gali pavydėti bet kurios Europos ša- 
lies sostinės gyventojai: pusvalandis kelio automobiliu, ir 
viena iš daugelio ežerų maudyklių — jų paslaugoms. Sva- 
jonė! Tiesa, giedrą nuotaiką retkarčiais aptemdo „Mūsų gam- 
toje“ šmėstelėjusi žinutė, kad kažkur paežerėje traktorinin- 
kas išvertęs įtartinai dvokiančio vandens statinę arba kad 
kažkokios įmonėlės vadovo paliepimu kažkoks ežeriukas (ar 
ne Ambraziškių?) pavirtęs išrūgų duobe, bet visa tai — iš- 
imtys, ir netrukus jau sužinome, kad traktorininkas už mi- 
nėtą išdaigą negavo premijos, o įmonėlės vadovas didžiai 
atgailavo ir net pasikvietė į pagalbą geografus, kurie pa- 
siūlę „stebuklingą“ receptą, kaip numarintą ežerėlį vėl at- 
gaivinti... 

Žinoma, tokie „detektyvai“ nėra malonūs, tačiau ne jie 
nulemia mūsų paežerių ekologinį klimatą (be „Mūsų gam- 
tos“ — ačiū jai!— dar yra ir tarybinis įstatymas): esame dvi- 
dešimtojo amžiaus vaikai, todėl norint nenorint pavaišina- 
me ežerus ir „Žigulių“ dūmais (švinas!), ir kolorado va- 
balui ar kokiai piktžolei skirtu skystymėliu, ir druska, taip 
pat anaiptol ne visada „saldūs“ būna ir mūsų žemę lais- 
tantys lietūs. Ką darysi, juk lietaus valymo įrengimai iki 
šiol neišrasti ir vargu ar bus išrasti. Galima geriau nukošti 
gamyklų kaminų ar „Žigulių“ dūmus, bet idealo turbūt nie- 
kad nepasieksime — šis tas ežerams vis tiek klius, o lašas 
po lašo ir akmenį... 

Ne visada, deja, susimąstome apie tą „lašą po lašo“. 
Stai kad ir motorinė valtis: net ir gerai sureguliuotas jos 
variklis per sezoną prilašina į ežerą iki 14 kg tepalų. Ir 
tai — tik su išmetamosiomis dujomis! Prie šio kiekio pridė- 
kime dar įvairius degalų „nutekėjimus“, „išsiliejimus“, „siur- 
bimus“ ir t. t. ir pamatysime, kad vienos valties „lašas“ — 
pora kibirų. 

Neskaičiuokime Ladogos ar Baikalo motorlaivių (ten ir 
vandenys platesni),— pakaks ir Trakų. Pasižiūrėkime, kiek 
čia vasarą įvairių „trenerių“ ir „gelbėtojų“ zuja! Na, tre- 
niruotes dar galima pateisinti, bet kai degutuotas „žirgas“ 
lekia per švarias Galvės ežero bangas link kavinės ar šokių 
aikštelės, tai jau atviras spjūvis gamtosaugai... 

Tirštiname spalvas? O, kad taip būtų! Deja, būtent taip, 
„lašas po lašo“ vaivorykštiniais naftos „marškinėliais“ ap- 
sirengė Vožės ežeras (Vologdos sritis), o juk jis daugiau 
nei šimtą kartų didesnis už Galvę. 

Kita vertus, kai kurie ežerai su nafta susipažino labai 
seniai, ir žmonės čia niekuo nedėti. Antai XVIII amžiaus 
Kaspijos jūros locijose galima susirasti „Juodųjų uolų“ pa- 
vadinimą. Jis, pasirodo, visai ne hiperbolizuotas: akmenys 
iš tiesų juodi; juos taip nudažė nafta, trykštanti iš Kaspijos 
dugno plyšių. Kur pažvelgsi, visur riebus deguto apnašas, 
vandens paviršiuje — vaivorykštinis šydas. Tačiau gamta, 
davusi ežerui jūrai tokią „dovaną“, vis dėlto žinojo saiką: 
„Juodųjų uolų“ naftą suspėdavo neutralizuoti biologinis „fab- 
rikas“, tad plačiai po Kaspiją ji nepasklisdavo. 

Padėtis iš esmės pasikeitė, kai ant gličių juodų akmenų, 
dunksančių per 40 km nuo kranto, išlipo geologų būrys. 
Praslinko keli įtempto darbo mėnesiai. 1949 m. lapkričio 7 d. 
į krantą atskriejo žinia, kad iš bandomojo gręžinio, įsmigusio 
į Kaspijos jūros dugną, ištryško stiprus naftos fontanas. Kaip 
ją eksploatuoti? Tąsyk problema buvo išspręsta labai pa- 
prastai: prie „Juodųjų uolų“ atplukdyti seni garlaiviai — 
„Artiomas“, „„Čvanovas“, „Tarybinė Gruzija“ ir kt.— ir pa- 
skandinti seklumoje. Virš vandens iškilusiuose laivų deniuo- 
se buvo įrengtos mechaninės dirbtuvės, sandėliai, o kaju- 
tėse įsikūrė naitininkai. Taip susikūrė „Septynių laivų“ sa- 
la — dabar visame pasaulyje žinomo natftininkų miesto — 
Naftingųjų Akmenų prototipas. 

Šiandien Naitingieji Akmenys — modernus daugiaaukš- 
tis miestas, metalinėmis „kojomis“ — pastoliais tvirtai jau- 
gęs į Kaspijos dugną. Kyla nauji namai, naftos siurblinių 
bokštai, prieplaukos... Ar nekenkia šie technikos „stebuk- 
lai“ jūros sveikatai? Kur ne! Dar ne viskas vyksta taip 
sklandžiai, kaip norėtų žmogus — čia vienur, čia kitur, žiū- 
rėk, pasklinda blizgi įtartina dėmė. Naitingųjų Akmenų es- 
takadomis Kaspijos gelmės naudojamos iki 40 m, o pasta- 
ruoju metu nuo plaukiojančių platformų juodasis „auksas“ 
siurbiamas net iš 100 metrų gylio. Ir visa — ne tvirtoje že- 
mėje, o atviroje jūroje, kur per metus daugiau nei 200 die- 
nų siaučia audros! Tokiomis sąlygomis nelengva švariai 

dirbti, bet naftininkai kiek galėdami stengiasi, kad didžiau- 
sias pasaulio ežeras nebūtų apnuodytas. Kaspijos apsaugai 
skiriamos milžiniškos lėšos: Naftinguosiuose Akmenyse vei- 
kia galinga gręžiniuose naudotų vandenų valymo sistema, 
per kurią perkošiami ir tankerių balastiniai vandenys, jūros 
paviršiuje plūduriuojančią naftą graibsto specialūs laivai, o 
trykštančią pro plyšius iš dugno — povandeninės gaudyklės 
T 

XX amžiaus tempai ežerams aiškiai per spartūs. Tačiau 
tikėkime, kad organizuota mąstanti materija, išdidžiai save 
vadinanti Homo sapiens, įrodys mokanti ne tik griauti, bet 
ir saugoti savo namo pamatus. Ežeras, be abejo, „ne pati di- 
džioji šio statinio plyta, tačiau niekas turbūt neišdrįs teigti, 
kad nereikalinga: išstumk ją, ir žiūrėk susiūbuos nepažei- 
džiamos Gamtos sienos... 

t 


Nusiminė žuvis: „Man tas griovys — kankynė. 
Ar nežinai, kada pakils vanduo, kaimyne?“ 


Omaras Chajamas. Rubajatai 


Saugokime ežerą 


Laikas pažvelgti į ežerą kitomis akimis ir, užuot tik ėmus 
iš jo, paklausti: „Gal ko reikia?“ Tokia pozicija, beje, visai 
ne altruizmas: mums patiems reikia ne šiaip kokių šlapuvų, 
o pilnaverčių ežerų, kuriuose nardytų žuvimi kvepiančios 
žuvys; ežerų, gebančių atgaivinti kūną ir sielą; ežerų — gėlo 
vandens telkinių ir t. t. Savaime suprantama, pirmiausia su- 
sirūpinta dideliais ežerais: didelius visi mato, visi jais do- 
misi, tad... 

„..Ko reikia Kaspijai? Klausimas senas kaip ir pati Kas- 
pija, tačiau mokslininkai ir šiandien į jį atsako labai dvi- 
prasmiškai: ,,Kaspijai trūksta vandens ir... ramaus gyvenimo 
būdo“. Pastaroji aplinykbė, deja, ne nuo Kaspijos pri- 
klauso: nenuotaki, iš visų pusių apsupta karštomis pusdy- 
kumėmis ir dykumomis, ji labai jautriai reaguoja į visus 
klimato ir jtekančių upių nuotėkio svyravimus. Palyginti 
netolimoje praeityje jūros vandens lygis buvo net keletą 
kartų smuktelėjęs žemiau dabartinės padėties. Antai 5— 
4 tūkstantmetyje pr. m. e. Ruonių salos buvo susijungusios 
su žemynu; tik dabar išniro iš vandens skitų kapinynai ir 
akmens laužyklos, iš kurių VI m. e. amžiuje buvo vežamos 
uolos statomai Derbento tvirtovei. Slinko metai, dešimtme- 
čiai, šimtmečiai, ir, „nei iš šio, nei iš to“ nusekusi, Kaspija 

vėl sugrįždavo į senuosius krantus. Paskutinį kartą tai bu- 
vo atsitikę 1882 metais... 

Kai XIX amžiaus pabaigoje Kaspijos jūra pradėjo seklė- 
ti, niekas tuo labai nesistebėjo — taip jau buvo ne sykį. Iki 
1933 metų, t. y. per penkiasdešimt metų, vandens lygis nu- 
krito 0,9 metro. „Viskas — normalu“, — tvirtino hidrologai. 
Deja, netrukus prasidėjo „nenormalūs“ įvykiai: per 1933— 
1941 metų laikotarpį Kaspija nuslūgo 1,7 metro, o vėliau 
iki 1956 metų, — dar 0,7 metro. Hidrologai tikėjosi, kad apie 
1955—1956 metus jūros vandens lygis pradės pagaliau kilti, 
„bet praslinko keli dešimtmečiai, o Kaspija vis tokia pati — 
nusekusi. Tiesą sakant, ji kitokia ir negali būti: prie natū- 
ralaus jos vandens ritmo prikišo nagus žmogus. Štai kaip 
didėjo jo apetitas: Kaspijos jūrą maitinančių upių (Volgos, 
Kuros, Uralo) vandens 1940 metais jam reikėjo 6,8 kmš 
arba 2,20) metinio upių nuotėkio, 1975 metais — 29 kmš 
(9,59), 1985 metais — 54 kmš (1895). Pranašaujama, kad 
2000-siais metais žmogus paims iš Kaspijos apie 67 kmš 
vandens, t. y. 229 ją maitinančių upių nuotėkio. Anksčiau 
didžioji šio vandens kiekio dalis būdavo skiriama hidro- 
elektrinių tvenkiniams pripildyti, o dabar ir ypač ateityje 
bus skiriama žemės ūkio pasėliams drėkinti. Kilnūs tikslai, 
tačiau visi supranta, kad jų negalima siekti didžiausio mū- 
sų planetos ežero sekinimu. Radosi „Kaspijos gelbėjimo“ 
projektų. 

Pagal vieną iš jų, vadinamąjį rytinį variantą, siūloma 
į Kaspiją plukdyti Pečioros upės vandenis. Pečioros—Ka- 
mos takoskyroje reikėtų įrengti milžiniškus tvenkinius (bend- 
ras plotas apie 12 tūkst. km?!), iš kurių Kaspija kasmet gau- 
tų apie 31 kmš3 vandens. Daug — vos ne du nemunai! Ta- 
čiau tuo problemos išspręsti negalima, nes numatoma, kad 
vandens pakeliui į Kaspijos jūrą reikės suvartoti du kartus 
daugiau. Pažiūrėkime, ką siūlo vakarinis projekto variantas. 

Pasukus į pietus Suchonos, Vyčegdos, Šiaurės Dvinos bei 
Onegos upes (dalį jų nuotėkio), galima sugraibyti trūksta- 
mus 30—35 kmš vandens, tačiau šiame projekte slypi daug 
ežerotyrininkui nemalonių momentų. Pavyzdžiui, gelbėdamas 
Kaspiją, Onegos ežeras turėtų atiduoti apie 10 procentų sa- 
vo „amžinų“ vandens atsargų, be to, sutriktų jo vandens 
lygio režimas ir, tai bene svarbiausia, pablogėtų ežero van- 
dens kokybė — į Onegą plūstų tranzitiniai Vygo, Kemės ir 
Kovdos upių vandenys. Kaspijos gelbėjimo vajus paliestų 
ir Ladogos ežerą, nes vietoj 18 kmš vandens, kasmet pri- 
tekančio Svyrės upe (iš Onegos ežero), jis gautų tik 3 kmš. 
Tiesa, projekte numatyta šiokia tokia „kompensacija“, bet 

II Įdomioji ežerotyra 


vėlgi — tai ne tie tyri vandenys, kurie nuo senovės maitina 
didžiausią Europoje gėlą ežerą. 

TSRS europinės dalies šiaurės upių vandenys būtų nepi- 
gūs: kiekvienas perkeltas į pietus kubinis kilometras van- 
dens kainuotų (nelygu projekto varianias ir jo realizavimo 
etapas) nuo 30 iki 90 milijonų rublių Bet ne pinigų stoka. 
o nerimas dėl darniai išbalansuotos gamtinės sistemos, į 
kurią įeina Onegos, Ladogos, Vožės, Lačos ir kiti ežerai, 
likimo trukdo juos panaudoti. Todėl, greta minėtų, hidrolo- 
gai nagrinėja ir kitus Kaspijos gelbėjimo variantus, kurie 
aktualūs ir... 

„. „Aralo jūrai, nes jos intakus — Syrdarjos ir Amudarjos 
upes — netrukus, atrodo, žemėlapiuose vaizduosinie tik punk- 
tyrinėinis linijomis: visas jų vanduo bus skiriamas medvil- 
nės plantacijoms. Ateities prognozė nelabai guodžianti: jei 
drėkinamų žemių plotai nesumažės (o jie kasmet didėja), 
iki 2000-ųjų metų Aralas nuseks šešiolika metrų. Jį gali 
išgelbėti tik didžiųjų Sibiro upių, pirmiausia — Irtyšiaus ir 
jo intakų, vandenys. Pagal vieną iš projektų Irtyšiaus in- 
takai turėtų tekėti ir į Uralo upę, o ja — tolyn, link Kas- 
pijos jūros. Visai realus ir kitas, šiaurinis, Sibiro upių nuo- 
tėkio panaudojimo variantas: Obės žemupys—Pečiora—Ka- 
ma—Volga— Kaspijos jūra. 

Projektų daug, tačiau Kaspijai reikia realios pagalbos. 
Šis tas jos labui jau padaryta: atskirtas Kara Bogaz Golo 
„garintuvas“, ir dabar jūra sutaupo kasmet apie 5 kmš van- 
dens; Volgos kaskados hidroelektrinės planuoja savo darbą 
taip, kad nenukentėtų žuvų nerštavietės Šiaurinėje Kaspi- 
joje ir t. t. Visa tai — laikinos priemonės. Jūrai reikia daug 
vandens, kuris turi būti dar ir. .. 

„..švarus. TSRS Ministrų Tarvbos 1968 m. rugsėjo 23 d. 
bei TSKP CK ir TSRS Ministru Tarybos 1972 m. kovo 13 d. 
nutarimai įpareigoia ivairias ministerijas ir žinybas būti 
ypač „korektiškas“ Kaspijos jūros atžvilgių ir nuo 1980 me- 
tų nebeteršti jos nevalytais pramonės įmonių bei buitiniais 
vandenimis. Tam tikslui (valymo įrenginių statybai) vyriau- 
sybė skyrė daugiau nei milijarda rublių. 

Analogiški partijos ir vyriausybės nutarimai globoja ir 
Baikalą, o TSRS melioracijos ir vandens ūkio ministerija 
1973 m. lapkričio 14 d. patvirtino laikinąsias šio unikalaus 
ežero apsaugos taisykles. Jų privalo laikytis visos įmonės, 
organizacijos bei žinvbos, kuriu veikla tiesiogiai ar netie- 
siogiai susijusi su Baikalu ir jo baseinu. 

Neužmiršti ir kiti mūsų šalies ežerai. Juos (kaip ir uni- 
kaliuosius ežerus) saugo TSRS vandens įstatymas, TSRS 

Konstitucija. Ežerų sveikata rūpinasi dideli mokslininkų ko- 
lektyvai, hidrotechnikai, melioratoriai, gamtos apsaugos dar- 
paai Bet... 

„kad ir kaip ežerus mylėtume, izoliuoti jų nuo visuome- 
nės. negalime. Vadinasi, net ir idealiausiai košiant kaminų 
dūmus, pramonėje bei Žemės ūkyje naudotus vandenis, į 
ežerus paklius medžiagų, kurių šiaip gamta jiems nėra Už- 
programavusi. Kita vertus, ideali (jei tokia iš viso įmano- 
ma) gamtos apsauga brangiai kainuoja, todėl norom neno- 
rom turime paisyti savotiškų „globos koeficientų“: šis eže- 
ras — unikalus, tad jam skirsime didžiausią dėmesį; anas — 
vidutinis, tad gyvens kaip visi; trečiame auga retųjų au- 
galų — juos reikia pagloboti, tačiau apyežerį galima palikti 
seniesiems žemės naudotojams ir t. t. 

Bene rimčiausia yra rezervatinė gamtos objektų apsau- 
gos forma, nors, tiesą sakant, grynų ežerų rezervatų beveik 
neturime: vienas kitas ežeras pakliuvo į rezervatines zonas 
sykiu su mokslui labai vertingais landšaitais arba todėl, kad 
juose nardo retos žuvys, auga neregėti augalai, peri „Rau- 
donosios knygos“ globojami paukščiai ir pan. Bet pagaliau 
ne taip svarbu, kokiu būdu ežeras tapo neliečiamas. Svar- 
biausia, kad rezervatai išsaugo visuomenei ežerus etalonus, 
pagal kuriuos ateinančios kartos spręs apie technikos, che- 
mijos, energetikos ir kitokių „revoliucijų“ padarinius. Be to, 
rezervatuose dirbamas didelis mokslinis darbas, apibendri- 
nami praktiniai duomenys; čia kuriami „pažangiausi gam- 
tosaugos metodai, skirti įvairaus rango ežerams, tiriami su- 
dėtingi gamtos grandžių tarpusavio ryšiai, KUepSEiai veda- 
mi gamtos metraščiai ir t. t. 

Ežerotyrininkai pagrįstai didžiuojasi, kad pirmasis rezer- 
vatas mūsų šalyje buvo įkurtas ne bet kur, o paežerėje: 
1919 m. balandžio mėn. V. Lenino pasirašytu dekretu nau- 
jajam Astrachanės rezervatui buvo perduota 23 tūkstančiai 
hektarų Volgos upės deltos ir dalis Kaspijos jūros šiaurinės 
pakrantės (avandeltos). Vėlesniais metais rezervato teritori- 
ja išplėsta iki 40 tūkstančių hektarų. Čia ramiai gyvena 
įvairios antys, žąsys, baltieji garniai, pelikanai, kormoranai 
ir kiti ne itin dažni paukščiai, veši agaras ir lotosas, nar- 
do.., bet apie tai geriau papasakos profesorius T. Ivanaus- 
kas, lankęsis šioje gamtininkų mekoje 1947 metais: „Deltos 
pertakai vietomis sudaro ežeriukus, vietine kalba vadinamus 
ilmeniais, čia tankiai, čia retai apaugusius vandens augalija. 
Šiltas vanduo ir daugybė smulkių gyvūnėlių sudaro palan- 
kias sąlygas veistis žuvims; užvis daugiausia čia buvo kar- 
pių (sazanų). Kartą, pritrūkę maisto, nedideliu tinkleliu, 

vadinamu nakidka, labai greitai sugavome karpių daugiau 
negu mums reikėjo. 

„„.„Vakar mes matėme daug pelikanų, Vieni jų tupėjo 
tirštais rožinės spalvos būriais salose, kiti skrido išsirikiavę 
kampu, panašiai kaip pas mus skrenda gervės. Skraidantis 
pelikanas atrodo gana keistai: susukęs kaklą S raidės pavi- 
dalu, jis pasideda galvą ant nugaros, tarpupetėje, ir tuomet 
atrodo, lyg kažkokia mažytė būtybė sėdėtų prašmatniame 
dideliame vežime. 

„..Negaliu nepaminėti dar vienos Volgos deltoje pasitai- 
kančios paukščių pasaulio įžymybės, — baltojo garnio, arba, 
anot žemaičių, baltosios genšės. Čia jų pasitaiko dvi rūšys: 
didysis ir baltasis garnys. Retai kuris paukštis turi tokias 
gražias baltas plunksnas kaip baltieji garniai“ *. 

Po poros metų profesorius T. Ivanauskas aplankė dar 
vieną Kaspijos jūros rezervatą, įsikūrusį Lenkoranės žemu- 
mos pakrantėse, Kyzylagačo įlankoje. Čia jis grožėjosi ro- 
žinių flamingų būriais, patenkino savo seną svajonę „pa- 
matyti ir gauti į rankas vieną nepaprastą paukštį, pasttai- 
kantį Indijoje ir Artimųjų Rytų kraštuose. Šis paukštis — 
tai puikioji sultonvištė, artima mūsų laukio giminaitė ir savo 
išvaizda panaši į jį, bet žymiai didesnė, visa violetiškai 
mėlynos spalvos, stambiu raudonu snapu ir labai didelėmis 
kojomis su neproporcingai ilgais pirštais“ **. 

“Šiaip ar kitaip, ežerų rezervatų yra daug, trumpai vieną 
ikitą paminėsime. 

Gasan Kulis — trečiasis Kaspijos jūros rezervatas, įsteig- 
tas pietrytinėje jos pakrantėje 1932 metais, 1969 metais pa- 
vadintas Krasnovodsko rezervatu. Rezervatui priklauso ir 
Atreko žemupio ežerai — Mažasis bei Didysis Delilis, ir Ga- 
san Kulio įlanka, dabar gerokai apdžiūvusi ir virtusi atskiru 
ežeru. Rezervate saugoma per 160 žiemojančių paukščių rū- 
šių. Čia yra flamingų ir baltųjų bei pilkųjų garnių, žąsų ir 
gulbių, įvairių ančių ir žuvėdrų, narūnėlių, pempių ir t. t. 
Atreko užlajų ežerokšniuose dera agaro riešutai. 

Ilmenio V. Lenino rezervate — antrajame mūsų šalyje 
pagal įkūrimo metus (1920 m.) — iš pradžių saugota tik 
Pietų Uralo rytinių pašlaičių gelmių turtai, tas, pasak aka- 
demiko A. Fersmano, mineralogijos rojus, kurį „vakaruose 
juosia platus ir atviras Miaso upės slėnis.., rytuose — iš 
pradžių retomis kalvelėmis padabintas miškingas landšaftas 
su spindinčiais vingiuotų formų ežerais, o toliau — neaprė- 
piamos Vakarų Sibiro stepės“ *7. 

1935 m. Ilmenio rezervatas paverstas kompleksiniu. Nuo 
tol. be kitų gamtos stebuklų, jame globojami ir ežerai (Di- 

džiojo ir Mažojo Kisegačų, Ilmenio, Miaso ir kt.), apiman- 
tys beveik 895 rezervato ploto. Dauguma ežerų — tektoninės 
kilmės, telkšo senuose sprūdžiuose, kurie daugelyje vietų 
vagoja Ilmenio kalnagūbrio granitus, nors yra čia ir dirb- 
tinių tvenkinių, pavyzdžiui, Argazio ežeras (plotas apie 
100 km?), patvenktas dar XVIII amžiuje. Rezervato ežerai 
gyvena pagal savo dėsnius — niekas netrikdo jų natūralaus 
režimo, nebent bebrai, atvežti iš Voronežo rezervato 1948 
metais: savo užtvankomis jie pakėlė Mažojo Kisegačo ežero 
vandens lygį 70-čia centimetrų. Ilmenio ežerai patiko ir 
kitam brangiakailiui žvėreliui — kurmėnui, perkeltam iš Okos 
rezervato 1953 metais. ' 

Lapijos rezervato vardas pasirodė mūsų šalies žemėlapy- 
je 1930 metais. Si gamtos oazė įsikūrusi Kolos pusiasalio 
centre, netoli Mončegorsko — jauno Užpoliarės miesto: 160 
tūkstančių hektarų plote driekiasi kalnuotos tundros, pelkės, 
telkšo skaidrūs ežerai. Jų — daugiausia tektoninių — čia yra 
per 140; jie užima 6 procentus rezervato ploto. Paežerėje, 
prie ilgo (20 km) Čiūnės (t. y. „žąsų“) ežero prigludusi ir 
mokslinė. bazė, kurioje nuo pirmųjų rezervato įkūrimo dienų 
dirba biologijos mokslų daktaras Olegas Semionovas-Tian- 
šanskis — garsiojo geograio ir keliautojo vaikaitis. 

Iš pradžių pagrindinis Lapijos rezervato uždavinys buvo 
saugoti ir gausinti gerokai apnykusią šiaurinių elnių (šiau- 
rinė rezervato riba tęsiasi 160 km įšiauriau speigiračio) ban- 
dą, tačiau dabar jam rūpesčių kur kas daugiau. Be sausu- 
mos gyventojų ir jų biotopų, dar globojami ir tiriami van- 
denys, kuriuose gyvena bebrai (atvežti 1934—1937 m.), 
ūdros, ondatros, ežeriniai upėtakiai (kumža), lašišos, sy- 
kai, seliavos ir t. t. 

Kas nėra girdėjęs apie Karelijos įžymybę — Kivačo kriok- 
lį, kurio uolomis putodami verčiasi Sūnos upės vandenys? 
1931 metais jo apylinkės pateko į plačią (10315 ha) rezer- 
vatinę zoną, saugančią tipiškus europinės taigos landšai- 
tus. Kivačo rezervate ežerai užima beveik 1000 hektarų plo- 
tą. Ežerų čia esama įvairių: tektoninių, telkšančių tvirtuose 
akmeniniuose guoliuose,— vakarinėje dalyje ir ledyninių, iš- 
siliejusių plačiose smėlingose lygumose,— rezervato rytinėje 
dalyje. Iš pastarųjų bene didžiausias Pandos ežeras, nuber- 
tas daugybės moreninių ir smėlėtų salų. Dažnos rezervate 
ir lambos — mums jau pažįstamos Karelijos miškų“ akys. 

Darvino rezervatas įsteigtas 1945 metais dirbtinio eže- 
ro — Rybinsko vandens talpyklos bazėje. Jame tiriamas van- 
dens talpyklos poveikis aplinkinei teritorijai — krantų ardy- 
mo ir užpelkėjimo procesai, pakrantės augalijos raida naujo 

režimo sąlygomis, antrinių ežerų susidarymas ir t. t. Visas 
rezervato plotas 112,6 tūkstančio hektarų, iš jų 45,4 tūks- 
tančio hektarų vandens talpyklos akvatorija. 

Darvino rezervato durpines salas, užpelkėjusias pakran- 
tes pamėgo vandens paukščiai, sustojantys pailsėti pakeliui 
į šiaurę, o kiti — antys ir pilkosios žąsys, gulbės ir Žuvėd- 
ros, gervės ir pilkieji garniai — įsikuria čia Visai vasarai. 

Beveik visi minėtieji rezervatai įsteigti gyvūnais saugoti, 
o štai Muoricsalos rezervate, kuris yra Latvijos TSR teri- 
torijoje, saugomi augalai. Beje, tai vienas iš seniausių re- 
zervatų mūsų šalyje, įsteigtas 1912 metais Usmos ežero 
Muorico saloje. Sala nedidelė (ilgis 1975 m, didžiausias plo- 
tis 825 m, plotas 83 ha), tačiau joje yra 38 medžių ir krū- 
mų, 281 žolinių augalų, arti 300 grybų rūšių. Auga čia seni 
ąžuolai, liepynai, baigiantys antrąjį šimtmetį išlakūs pušy- 
nai ir eglynai. Pats Usmos ežeras — ledyninės kilmės, telk- 
šo smėlingoje lygumoje, gana gilus (iki 27 m); be Muoric- 
salos, jame plyti dar 4 salos. 

Turime ir mes ežerų rezervatų: „Ne už jūrų marių, ne 
už aukštų kalnų, o čia pat, mūsų krašte, Lietuvoje, Kapsu- 
ko, Lazdijų ir Alytaus rajonuose yra garsus savo gyvūnija 
ir augmenija Žuvinto ežeras. Seniau jis įvairių verteivų bu- 
vo pragaištingai eksploatuojamas, naikinami rečiausi žvėrys 
ir paukščiai. Aktyviai veikiant profesoriui T. Ivanauskui, re- 
zervatas pradėjo kurtis 1936 metais, bet buržuazinė san- 
tvarka nusišalino nuo šio kilnaus darbo, palikdama Žuvin- 
tą daugelį metų merdėti. 

Neturėjo rezervatas tuomet nei savo pastatų, nei daugy- 
bės darbuotojų, išskyrus vieną eigultį, kuriam buvo moka- 
mas atlyginimas,— kitokios paspirties rezervatas negavo. Tais 
laikais nebuvo nustatytos net rezervato ribos. Privatūs žmo- 
nės naudojosi viduryje esančia sala, gaudė žuvis, medžiojo 
visų rūšių paukščius. Šitaip katastroiiškai buvo naikinama 
gyvūnija iki Tarybų valdžios atkūrimo. Po karo, 1946 me- 
tais, rezervato likimas buvo galutinai išspręstas: pats ežeras 
ir jo aplinka tapo valstybės nuosavybe, LTSR Mokslų aka- 
demijos Biologijos institutui priklausančiu rezervatu. Pra- 
sidėjo naujas gyvenimas Žuvinte. 

„..Smagu Žuvinte. Anksti prabunda paukščiai. Birželio 
mėnesį dar girdimi didieji baubliai. Jie baubia kaip buliai, 
o patys paukščiai vos garnio didumo. Nendrynuose be pa- 
liovos šaukia didžiosios krakšlės: ,,„Kara-kara-kiri. Kre-kre“. 
Nuo balandžio iki liepos pabaigos klykauja melsvai balti 
rudgalviai ir dar grakštesni juodgalviai kirai, upinės ir juo- 
dosios žuvėdros, Peri labai retos Lietuvoje baltasparnės 

žuvėdros, maždaug strazdo didumo. tiktai baltais sparnais 
ir uodegomis vandens paukščiai. Jos įsikuria liulančioje aje- 
rų, viksvų, asiūklynų jūroje“ *š. 

Yra ežerų ir naujuosiuose mūsų respublikos rezervatuo- 
se. Jie, tiesa, mažiau žinomi nei garsusis Žuvintas, tačiau 
be jų turbūt iki galo neperprastume Čepkelių ar Kamanų 
raisto gyvenimo dėsnių, neturėtume gražių pelkinių ežerų 
etalonų. O dabar — prašom, jų yra visas pulkas: Čepkeliuo- 
se —- Ešerinis (14,5 ha), Žaliasis (6,6 ha), Ešerinukas (5,6 ha), 
Ančių (3,8 ha) ir kiti, Kamanose — paslaptingieji Nimiėjų, 
Kamanų ežerai, ežerėliai, ežerokšniai. .. 

Nedideli, bet kupini retų augalų ir gyvūnų skaidriavan- 
deniai ežerėliai telkšo Okos rezervate (Meščioros žemuma). 
Beveik visi (iš viso arti 150) jie yra upinės kilmės (Okos 
senvagės), apsijuosę ievų ar erškėtrožių vainikais, pasikaišę 
lūgnėmis, vandens lelijomis. „Nemažai čia ir agaro riešutų 
sąžalynų (apie tai kalba net pavadinimai: Riešutinis ežeras, 
Riešutų įlanka ir pan.), kai kuriuos ežerėlius kloja stori sal- 
vinijų — vandens paparčių kilimai. Okos rezervato senvagės 
nuo seno garsėja brangiakailiais kurmėnais, ūdromis, beb- 
rais. 

Ežerų ir ežeringų mūsų šalies rezervatų sąrašas dar ne- 
sibaigia: dar nepaminėjome Engūrės (Latvijos TSR) ir Ri- 
cos, Teleckojės (Altajaus rezervatas) ir Isyk Kulio, Kronokų 
(Kamčiatka) ir Kara Kiolio (Kaukazo rezervatas) bei dauge- 
lio kitų ežerų. Tačiau šie vardai kartkartėmis šmėstelėdavo 
mūsų ankstesniuose pasakojimuose, tad gal nesikartosi- 
me ir plačiau aptarsime tik ypatingus, vadinamuosius bio- 
sferos rezervatus. Jie veikia pagal specialią tarptautinę pro- 
gramą ir yra savotiški „nuliniai“ taškai, teikiantys informa- 
cijos apie mūsų planetos natūralų gamtinį foną. Biosferos 
rezervatai griežtai izoliuojami nuo žmogaus poveikio (juos 
parenkant atsižvelgiama net į vyraujančių vėjų kryptis: o 
ką, jei šie neš pramonės centrų „dovanas“?), o į kai kurias 
jų dalis, būtent, kur imami oro, vandens, dirvožemio pavyz- 
džiai cheminei analizei, neįleidžiami net rezervato darbuo- 
tojai,— tik atsakingi už šias operacijas stebėtojai. 

Vienas iš pirmųjų mūsų šalyje — Berezinos biosferinis 
rezervatas (BTSR), kuris paprastu rezervatu, saugančiu beb- 
rus, tapo dar 1925 metais. Jam priklauso 76 tūkstančiai 
hektarų teritorijos, kurios beveik pusė (33 tūkst. ha) — ab- 
soliučiai draudžiama zona. Čia telkšo Domžerickio (119 ha). 
Paliko (712 ha) ir Plavno (322 ha) ežerai, iš kurių regu- 
liariai imami ir chemiškai analizuojami vandens ir dugno 
nuosėdų pavyzdžiai. 


Panašūs tyrimai atliekami ir Sary Čeleko biosferos re- 
zervato ežeruose. Rezervatas įsteigtas Čiatkalo kalnagūbrio 
(Kirgizijos TSR) pietinėse atšakose 1960 metais. Jo teri- 
torija plyti 1200—4247 m aukštyje nuo jūros lygio, todėi 
čia yra ir sniegynų, ir vešlių alpinių pievų, eglynų ir kada- 
gynų, graikinių riešutmedžių giraičių. Rezervato puošme- 
na — Sary Čeleko ežeras, telkšantis 2000 m aukštyje. Eže- 
ras ne itin didelis (4,7 km), tačiau gilus (245 m): geltonų 
uolų sienos, supančios jį iš visų pusių, neria stačiai į skaid- 
rų vandenį (ar ne todėl „Sary Čeleku“, t. y. „geltonąja sta- 
tine“, ir vadinamas šis ežeras?). 

Be Sary Čeleko, rezervate yra dar šeši ežerėliai: Kyla 
Kolis, Iri Kolis, Čiočia Kolis, Aram Kolis, Čeček Kolis ir 
Bakalas (bendras plotas — 0,53 km2). Visi jie yra ir bus 
švaros etalonai kitiems Vidurinės Azijos kalnų ežerams. 

Seniai žinoma, kad ežerai ne tik kūną, bet ir sielą gydo, 
žmogų taurina. Žinoti žinome, o gražiausius ežeringus gam- 
tovaizdžius neretai po rezervatų užraktais laikome. Argi 
negalima suderinti mokslininko ir turisto, poilsiautojo ar 
šiaip smalsaus žmogaus interesų? Pasirodo, galima: šią kil- 
nią misiją vykdo nacionaliniai parkai — muziejai po atviru 
dangumi. 

Pirmasis mūsų planetos nacionalinis parkas taip pat įsteig- 
tas gražioje ežeringoje srityje. Buvo taip... 

1804 m. Misūrio upės baseiną tyrinėjo U. Klarko ir M. Lju- 
so vadovaujama ekspedicija. Nuo jos atsiskyrė Dž. Kolteris, 
kuris, klaidžiodamas po Uolinius kalnus, aptiko nuostabų 
slėnį, kupiną geizerių, verdančių purvo katilų ir spalvingų 
ežerų. Čia jų yra kuo įvairiausių: ledyninės kilmės, pa- 
tvenktų lavos užtvankų, telkšančių fantastinėse geizerito tau- 
rėse ir kitokių. Kai Dž. Kolteris sugrįžo iš savo klajonių ir 
papasakojo apie aptiktuosius gamtos stebuklus, juo niekas 
nepatikėjo: pirmosios mokslinės ekspedicijos Jeloustono upės 
aukštupį aplankė tik 1869 metais, o dar po trejų metų (1872) 
buvo įsteigtas pirmasis JAV (ir pasaulyje) Jeloustono nacio- 
nalinis parkas. 

Dabar ežeringų nacionalinių parkų pasaulyje yra daug. 
Beveik kasmet jų daugėja ir pas mus: Sevanas, rengiamasi 
steigti parkus Isyk Kulio ir Baikalo pakrantėse, pagaliau 
mūsų Lietuvos TSR nacionalinis parkas taip pat gana eže- 
ringas. Jo įsteigimu ypač apsidžiaugė respublikos ežeroty- 
rininkai, hidrologai: beveik 20 procentų parko teritorijos — 
ežerai, taigi galima tikėtis, kad intensyvėjanti žmogaus ūki- 
nė veikla nepalies gražaus, labai savito režimo hidrologinio 
etalono. 

Pagrindinės parko paviršinių vandenų atsargos susitel- 
kusios 12-je ežerų, kiekvieno iš jų plotas yra didesnis kaip 
1 km2. Tai Dringis (7,25 km), Baluošas (4,27 km2), Tau- 
ragnas (5,17 kmž), Žeimenys (4,55 kmž) ir kt. Didžiausio 
gylio atžvilgiu pirmasis — Tauragnas (60,5 m), bet ir kiti 
ežerai nėra seklūs — dar šeši gilesni kaip 30 metrų: Šakar- 
vai (40 m), Lūšiai (37 m), Žiezdrys (36 m), Baluošas 
(33,7 m), Asalnai (33 m) ir Ūkojas (30,5 m). Tokios ežerų 
moriometrinių rodiklių sintezės išdava — apie 0,5 kmš van- 
dens, t. y. beveik 1095 visų mūsų respublikos ežerų vandens. 

Spalvingi ir prasmingi parko ežerų vardai. Zvėrių tur- 
tingus paežerių miškus mena Tauragnas, Lūšiai, Kiaunas. 
Ežerų gylį, formą, vandens savybes atspindi Gilutis, Seklu- 
tis, Bedugnis, Ilgaitis, Pailginis, Didysis, Juodynas, Kavi- 
nis, Putrinis. Pasakų nuotaikomis dvelkia Laumiakio, Vel- 
niūkščio vardai. Iš vėlesnių laikų, kai ežero plotas valkš- 
nomis buvo matuojamas, turime Vienavalkšnį, o kokios 
žuvys į tinklus pakliūdavo, mena Aukšlinis, Ešerinis, Lyde- 
kinis, Šaminis. .. 

Zmonės šiose paežerėse nuo seno gyveno, ir sunku pasa- 
kyti, kas jų gyvenimui buvo svarbesnis — miškas ar van- 
duo. Ežerai gynė, žuvis augino, sielius plukdė. Jų dumblas 
dažnai būdavo vienintelė trąša skurdžiam pakrančių smė- 
liui. Pinasi ežerai ir šio krašto tautosakoje: ilgais žiemos 
vakarais prie balanos porinamose pasakose iš ežerų gelmių 
plaukė laumės, luotai su užkeiktais pinigais... 

Upelių parke nedaug. Dažniausiai tai protakos, ežerų 
jungtys: Almaja, Būka, Dringė, Dumblė, Novena ir kt. Nors 
upeliai ir trumpi, tačiau labai nuotaikingi. Antai Minčia, iš 
girių glėbio išsiveržusi, šaltinių pagirdyta, vingiuoja Utenio 
ežero priegiobstin margomis, valerijonais tvoskiančiomis pie- 
vomis. Sutręšusios išvartos ir šerningi kimsynai saugo vers- 
mėmis almančios Pliaušės pakrantes. Šapalų sidabru tvis- 
ka Būkos srovė, tingiai teka lūgnių supančiota Ziežulna... 

Ežeringieji parko upeliai, nors ir smarkiai užžėlę, vande- 
ningi ištisus metus. Kur jų gajumo paslaptis? Matyt, eže- 
ruose tik jų hidrologinis poveikis ne visai įprastas: ežerai 
atiduoda upėms ne vien pavasarį sukauptus, bet ir pože- 
miais į jų dubenis įsisunkusius vandenis. Šie dažnai at- 
srūva iš kur kas toliau, ne tik iš ežerą maitinančio pavirši- 
nio baseino. Kartais ežerai pasiglemžia ir savo paviršinių 
intakų gruntinio vandens. Antai Švogina, Dringio ežero in- 
takas, nesugebėjusi giliau savo vagos įrėžti, hidrologiniu 
požiūriu yra tipiška „kabanti“ upė, o ežeras kilometro kran- 
to linijos ruože iš žemės gauna per sekundę apie porą de- 

šimčių litrų vandens, t. y. sausmečiu požeminės ežero vers- 
mės daugiau nei dvigubai vandeningesnės už paviršinius 
maitintojus. Štai kodėl tokios gyvos nacionalinio iparko eže- 
ringosios upės ir sausaisiais metais. 

Tačiau taip yra tik smėlinguose plotuose, o perdžiūvu- 
siose galinių morenų ruožo kalvose — viskas priešingai: 
drumsti pavasariniai srautai nuplukdo didžiąją metinio nuo- 
tėkio dalį, todėl tvankioje vasaros kaitroje ne visada išgirsi 
čiurlenant upelį. 

Parko ežerų ir upelių hidrologinio režimo įvairovę ne- 
blogai iliustruoja Tauragnos ir Pliaušės hidrografiniai draus- 
tiniai. Abu upeliai išteka iš ežerų, abu plaukia link ežerų. 
bet kiekvieno — kita nuotaika. 

Štai Tauragna. Upelė išteka iš to paties vardo ežero, 
todėl jau prie pat ištakos jos baseino plotas nemažas — 
73,6 km. Toliau Tauragna vingiuoja 4,7 km ilgio vaga link 
Pakaso ežero. Jis telkšo net 24 m žemiau už Tauragno ežerą. 
todėl, atrodo, upei turėtų būti nesunku ristis į tokią pakal- 
nę. Deja, Tauragnai reikia kirsti išorinį moreninės aukštu- 
mos šlaitą, kuris gerokai skiriasi nuo vidinių aukštumos ruo- 
žų: lengvesnė uolienų mechaninė sudėtis — žvirgždas, gargž- 
das, smėlis, daugiau miškų. Tokioje vagoje upės vanduo 
kaip pro retą sietą į požemį sunkiasi. Pirmiausia daug van- 
dens ji netenka netoli savo versmių, trumpam įplaukusi į 
gretimą Tauragnėlio ežerėlį. O šis, kaip didelis kiauras garin- 
tuvas, vandenį į visas puses švaisto: daug jo per dugno 
smėlį girdo Varniškių kaimo šulinius, nemažai išgaruoja. 
Na, o likučius nusekusi Tauragna dar plukdo į Pakasa. Van- 
deningesniais metais jai tai pavyksta, 0 sausaisiais. .. 
Beveik ištisus 4 km gali žingsniuoti... išdžiūvusios (ežerin- 
gos!) upės vaga. Turistui — egzotika, o hidrologui, projek- 
tuotojui — skaudus nusivylimas hidrologinės analogijos prin- 
cipais, pagal kuriuos dažnai apskaičiuojamas neištirtų upių 
nuotėkis. Kur rasti ežeringą upę — Tauragnos analogą? Lie- 
tuvos hidrometrija tai nutyli. .. 


Vis dėlto Pakasas sulaukia Tauragnos vandenų: žemupy- 

vartus. Čia ir gimsta tikroji Tauragna, upė — šaltinis: grei- 
ta, šneki, daug negandų pakėlusi, tikslą pasiekusi, bet... 
visų Tauragno jai duotų vandenų taip ir nesurinkusi. Datis 
jų regimais ir neregimais šaltiniais bėga tiesiog į Pakasą, 
o kita dalis galbūt ir kitaip pražūva. Apie tai galima spėti, 
nes lygiagrečiai su Tauragna teka... 

„..Pliaušė, ištekanti iš Pliaušio ežero. Jo baltą vandens 
lelijų kilimą galima pamatyti važiuojant iš Tauragnų į 
Vaišnoriškes, tuoj: už Daunorių kaimo, dešinėje vieškelio 
pusėje. Ežeras nedidelis (4,6 ha), bet paslapčių ir jis turi. 
Nepaprastas jo vandens lygio pastovumas. Visų atmenamo 
paskutinio ilgesnio (aštuntojo dešimtmečio) sausųjų metų 
ciklo pabaigoje, kai daugelio Lietuvos ežerų vandenys at- 
sitraukė nuo senųjų krantų, palikę vėjui žarstyti išdžiūvus; 
atabradų smėlį, Pliaušys buvo pilnas kaip akis. Pavydėtinas, 
bet suprantamas pastovumas: net ir krizės metais ežerėlis 
kas sekundę gaudavo po 30 litrų požeminio vandens. Iš kur 
tas vanduo atbėga, juk negali jo tiek būti mažame ežero 
baseine? Akys nukrypo į Tauragną, juoba kad ir visi Pliau- 
šės šaltiniai daugiausia iš tos pusės alma. Kai kur jie nei 
upokšnių kilpomis susimazgo, kriokliukais suskamba, bet ne- 
trukus ir vėl neria po liulančiais žemapelkės kimsynais, ir 
tada atrodo, kad ulba visas vakarinis Pliaušio krantas. 

Sunkiai įžengiami papliaušiai ir žiemą: net ir didžiausių 
speigų metu linguoja po kojų ežero ledas, pakrantėje juo- 
duoja verdenių žiomenys. Bet jei neišsigąsi, nepasuksi at- 
gal, tai būtinai išgirsi naują Pliaušės dainą, ataustą lengvu 
ledokšnių šnaresiu, pamatysi šernų arimus po senais pa- 
krantės ąžuolais, briedžių brydes Stapiejokų raiste. Ir su- 
prasi tada, skaitytojau, kad hidrologija — tai kur kas dau- 
giau nei mokslas apie vandens gyvenimą... 

Populiariausia ežerų apsaugos forma yra draustiniai. Jų 
vyra įvairių — ichtiologinių, ornitologinių, botaninių, !andšai- 
tinių ir pan., nes draustiniai — žemės plotai, kuriuose sau- 
gomi atskiri gamtos objektai, turintys vpatingą mokslinę 
kultūrinę ar ūkinę vertę. Draustinių žemė paliekama anks- 
tesniems žemės naudotojams, todėl nuo jų, be abejo, dau- 
giausia ir priklauso tos apsaugos efektyvumas. Pavyzdžių —- 
gerų ir blogų — apie ežerų draustinius kad ir mūsų res- 
publikoje būtų galima pateikti daug. Tik ar verta? Visiems 
visko pasitaiko, juoba kad ir draustiniai suprojektuojami ne 
visada vykusiai. Antai, pavartę Lietuvos ežerų draustinių 
sąrašą, ko gero nerasime nė vieno saugomo su visu maiti- 
nančiuoju oaseinu. Šia prasme nuskriausti net ir gausiai tu- 
ristų lankomi garsieji Trakų ežerai: landšaitinio draustinio 
riba vingiuoja... pakrantėmis. O juk ežerų sveikata pri- 
klauso ir nuo to, kas į juos iš viršaus šlaitais, raguvomis, 
slėniukais,. upeliais teka. Bet tai dar nieko. Štai ne kartą 
minėtame Tenizo ežere — flamingų, pilkųjų žąsų, ančių ir 
kitų vandens paukščių rojuje — rezervato (taip — rezervato, 

o ne draustinio!) valdos prasideda tik... nuplaukus 300— 
500 metrų nuo kranto. 

Visos ežerų apsaugos formos — rezervatai, nacionaliniai 
parkai, draustiniai — geros, jei griežtai vykdoma kiekviena 
įstatymo raidė, jei kiekvienas žmogus įsisąmonina šios ap- 
saugos būtinumą, supranta pagrindinius didžiosios Gamtos 
dėsnius. Vardan to ežerotyrininkai rengia naujas ekspedi- 
cijas, tiria ežerų gelmes ir jų gyvūnus, vandens termines ir 
chemines savybes, t. y. renka po trupinėlį tuos duomenis ir 
faktelius, be kurių neįmanomas taikus Žmogaus ir Ežero 
sambūvis. 


VIETOJ PABAIGOS 


„— Taip, taip likimas geras jūrininkas,—murmėjo Ke- 
pas,— ir dažnai nemokšoms padeda išvengti pavojų. Neži- 
nau, ar tai povandeninė srovė, tik vėjas ima rimti ir, mūsų 
laimė, inkarai įsmigo į dugną. Tiesiog antgamtiški dalykai 
dedasi šitame prakeiktame gėlame vandenyje. ............ 

Vidudienį audra taip staiga nurimo, kaip ir buvo naki: 
lusi. Netrukus Ontarijas vėl atrodė kaip visuomet. Bangos 
vis dar plakėsi į krantą, bet nuo povandeninių uolų nebe- 
riedėjo suplaktos putos, 0 bangos kilo bei ritosi ramiau. 

Supimas ir priešpriešiais, iš rytų, pučiąs vėjas vis dar 
kliudė laivui plaukti. Džasperas, perėmęs vadovavimą „Bė- 
gūnui“, kėlė inkarus...“ *?, 

